
J e g y z ő k ö n y v 

A Fővárosi Közgyűlés 1999. december 16-án (csütörtökön)  az Újvárosháza Dísztermében (Bp.V., Váci u. 62-64.) megtartott üléséről. 

J e l e n   v a n n a k 

dr.Ajkay Zoltán, Atkári János, dr.Bánk Judit, dr. Bánovics Tamás, Bánsági György, dr.Borsány György, dr.Bőhm András, Bubla Gyula, Cselovszki Zoltán,  Dancsecs György, Danielisz Béla, Deák András,  dr.Demszky Gábor, dr.Endrédy István, Földiák András, dr.Fried Miklós, Fröhlich Péter, Gábor József,  Geberle Erzsébet, Grosser János, Győri Péter, Gyuriczáné Németh Erzsébet, Hardi Róbert, Horváth Gyula, Hubert Béla, Kardos Péter, dr.Kis Gyula József, Kollár György, Koltainé Laki Ildikó, Koronka Lajos, Kovács Attila, Körmendy Ferenc, dr.Kupper András, dr.Lukács József, Madarász Aladár, Marsi Péter Pál, dr.Matlák Gábor, Mitus Zsuzsanna, Moskovits Péter, Németh Zoltán, dr.Pálinszki Antal, Perlaki Jenő, Péterffy Ágoston, Ráday Mihály, Rusznák Imre, dr.Schiffer János, Schuster Lóránt, Somlyódy Csaba, dr.Spira Veronika, Szálka Miklós, Székely Gábor, dr.Szolnoki Andrea,  Tirts Tamás, Vajda Pál, Varga Zoltán Kristóf, dr.Vécsei Pál, Zupkó Gábor, Zsinka László (58)

Tanácskozási joggal jelen vannak:

dr.Tiba Zsolt főjegyző, a Főpolgármesteri Hivatal aljegyzői, ügyosztályvezetői, a kerületi polgármesterek, a kerületi küldöttek, a közüzemi vállalatok igazgatói,  a kisebbségi önkormányzatok képviselői. 



	ELNÖK: dr.Demszky Gábor

	                dr.Szolnoki Andrea�

	DR. DEMSZKY GÁBOR főpolgármester, az ülés levezető elnöke, a továbbiakban ELNÖK: Megállapítom, hogy a Fővárosi Közgyűlés határozatképes. 

Tisztelettel  köszöntöm ez évi utolsó közgyűlésünkön a Fővárosi Közgyűlés képviselőit, a közművállalatok vezetőit, a Főpolgármesteri Hivatal munkatársait, a sajtó képviselőit és meghívott vendégeinket. 

Napirend előtt a következőket szeretném elmondani:

Önökkel együtt, a fővárosi képviselőkkel együtt tegnap megrendülten értesültem arról, hogy Budapest legnagyobb közintézménye, a Budapest Sportcsarnok leégett. Öt órakor riasztották a tűzoltóságot. A fővárosi tűzoltóság nagyon nagy erőkkel vonult ki: mintegy 35 gépkocsival, 120 tűzoltó vett részt az oltásban. Szeretnék köszönetet mondani a Budapesti Tűzoltó-parancsnokságnak és a rendőrségnek. Három rendőr megsérült, kisebb füstmérgezést kapott akkor, amikor mentették  a Budapest Sportcsarnokban bent rekedt dolgozókat. 

A csarnok helyreállításáig sürgős teendők vannak. A fővárosnak gondoskodnia kell  sportolási lehetőségről, amit részben biztosítottunk már: a Városligeti Műjégpálya fogadja be azokat a sportolókat – reggel nyolctól este hat óráig, elkülönített jégfelületet biztosítva –, akik számára ez az edzési lehetőség ezen körülmények között biztosítható. A "Mindenki karácsonya" rendezvénysorozat keretében a Nemzetközi Gyermekmentő Szolgálat karácsonyi rendezvényt szervezett volna a Budapest Sportcsarnokban. Ennek a nagycsaládos rendezvénye a fővárosi díszteremben kerül megrendezésre, és a Westend City Center fogja befogadni azt a háromnapos kulturális rendezvénysorozatot, amelyet 





ugyancsak a Nemzetközi Gyermekmentő Szolgálat szervezett volna  a Sportcsarnokban.

Ezúton szeretném felkérni a főváros kereskedelmi, idegenforgalmi bizottságát, hogy a Főpolgármesteri Hivatal javaslata alapján vizsgálja meg annak a lehetőségét, hogy azt a vásárt, amit a Budapest Sportcsarnokban bonyolítottak volna le, hol, milyen helyszínen lehet a fővárosban megrendezni a következő napokban.

Szeretném továbbá arról is tájékoztatni Önöket, hogy a statikai felmérésekhez a főváros segítséget kíván nyújtani, továbbá egy rockkoncertet szervezünk a legismertebb budapesti zenészek közreműködésével, fellépésével (Közbeszólás a MIÉP soraiból: P. Mobil!), mely koncertnek az a célja, hogy gyűjtsünk, a helyreállítás költségeit fedezendő.

Mai hír az, hogy a csarnok helyreállítható, újjáépíthető. Megkérdezem  napirend előtt, hogy ezzel a témával kapcsolatban – ez egy rendkívüli hír – van-e Önöknek észrevétele, bejelentése. Grosser úr!



	GROSSER JÁNOS (MSZP): A szocialista párt fővárosi képviselőcsoportja hasonló megrendüléssel értesült a Budapest Sportcsarnokban bekövetkezett tűzesetről, és képviselőcsoportunk úgy döntött, hogy egyhavi fizetésünket, egyhavi képviselői tiszteletdíjunkat ajánljuk fel a sportcsarnok újjáépítésére. A Budapest Banknál bankszámlát is nyitottunk. Ezúton kérném tisztelt képviselőtársaimat, a tisztelt frakciókat, hogy anyagi lehetőségeikhez mérten segítsék a sportcsarnok újjáépítését, és csatlakozzanak felhívásunkhoz. 



	ELNÖK: Köszönöm a tájékoztatást. Endrédy Istvánnak adom meg a szót.



	DR. ENDRÉDY ISTVÁN (Fidesz-MDF-MKDSZ): Köszönöm  a szót. Személyemben csatlakozom az előttem szólóhoz, tehát én is felajánlom egyhavi fizetésemet. A javaslatom, amit most szóban elmondok: módosító javaslatot szeretnék beadni a 2000. év koncepciójához kapcsolódóan, hogy a sportcsarnokkal kapcsolatos, akár főpolgármester úr által ismertetett javaslatok vagy mindazok a helyreállítási feladatok, amik a 2000. évben a sportcsarnok helyreállítását célozzák, a 2000. év költségvetési koncepciójába bekerüljenek.



	ELNÖK: Köszönöm szépen. Megkezdjük akkor a közgyűlési napirendekkel kapcsolatos vitát. Ez előtt azonban szeretném tájékoztatni a képviselőtársaimat, hogy Juharos Róbert, Földiák András képviselő urak interpellációja, az azokra adott válasz, valamint Endrédy István képviselő úr kérdése és az arra adott válasz az ülés megkezdése előtt ismételten kiosztásra kerültek. Bánovics Tamás, Marsi Péter Pál, Zsinka László képviselő urak interpellációja, és az azokra adott válaszok, valamint Zsinka László, Perlaki Jenő, Endrédy István, Fried Miklós képviselő urak kérdései, az azokra adott válaszok, az 

ülés megkezdése előtt kiosztásra kerültek.

Zsinka László képviselő úr kérdést intézett Szolnoki Andrea főpolgármester-helyettes asszonyhoz, a Kútvölgyi úti idősek otthonával kapcsolatban. A választ az SZMSZ szerint megadott időn belül küldjük ki.





Felhívom képviselőtársaim figyelmét, hogy ma itt, a Díszteremben, 18 órától közmeghallgatást tartunk, ezért ülésünket előreláthatólag 17 órakor be kell fejeznünk. Abban az esetben, ha a mai napon nem sikerül letárgyalnunk valamennyi előterjesztést, valamennyi napirendet, akkor holnap reggel folytatjuk a munkát.

Tájékoztatnám Önöket, hogy a helyszínen kiosztásra kerültek az alábbi napirendi javaslatok:

A 34. sorszámon: javaslat az 1704/1999(IX.30.)Főv.Kgy. számú határozat módosítására - 48. pontként javaslom megtárgyalni, ha napirendre vesszük.

A 03. sorszámon: a BKV Rt. gazdasági tevékenységének ellenőrzése - napirendre vétel esetén 49. pontként javaslom megtárgyalni.

(28. sorszámon Fővárosi Vízmű...)

mes 4 (Elnök)

28. sorszámon került kiosztásra a Fővárosi Vízművek Rt. szindikátusi és menedzsmentszerződése, ha napirendre vesszük, akkor 50. pontként javaslom tárgyalni.

29. sorszámon került kiosztásra a javaslat a fővárosi kerületek gazdálkodásának vizsgálatára a Számvevőszékkel, ha napirendre vesszük, 51. helyen javaslom megtárgyalni. 

Megkérdezem Önöket, hogy milyen indítványt kívánnak tenni. Ajkay úr, ügyrendben.



	DR. AJKAY ZOLTÁN (MSZP): A szocialista frakciónak az a javaslata: tekintettel arra, hogy sok olyan napirendi pont van, amelynek rendkívül fontos a megtárgyalása, és mivel nem érezzük teljes biztonságban a holnapi határozatképességet, annak ellenére, hogy két napra hirdettük meg a közgyűlést, azt kérném, hogy az ebédszünetet jelképesen tíz percben határozzuk meg ma, és lényegében 



olyan formában dolgozzunk, hogy akár azt is javaslom szavazásra bocsátani, hogy a közmeghallgatás után is folytatódjon a közgyűlés, ha még maradnak napirendi pontok. Köszönöm. 



	ELNÖK: Köszönöm szépen. Én is azt kérném, hogy mindent fogjunk rövidre, tehát a hozzászólásokat is, hogy a mai napirend letárgyalható legyen. 

Tirts Tamás úr!



	TIRTS TAMÁS (Fidesz-MDF-MKDSZ): Egyetértek azzal, hogy minél többet dolgozzunk ma, de az MSZP-frakció vezetőjének a javaslatát nem tudom elfogadni abban a tekintetben, hogy természetesen mi is mindent megteszünk annak érdekében, hogy a napirendi pontokat érdemben végigtárgyaljuk, de miután a meghívóban az szerepelt, hogy csütörtök-péntek, és tudtuk azt, hogy közmeghallgatás lesz, mi a magunk részéről vállaljuk, hogy amennyiben elhúzódik a napirendi pontok tárgyalása, a holnapi tárgyaláson is itt tudunk lenni. Azt gondolom, hogy a többi frakciónak is így kell eljárnia. A kiküldött meghívó szerint abban az esetben, ha nem érünk a végére, biztosítani kell a határozatképességet. Már csak azért is mondom ezt az MSZP frakcióvezetőjének, mert a múltkor egy kicsit rossz ízű volt az a vita, ami a sajtóban pont az MSZP részéről hangzott el, hogy amikor félbeszakadt az ülés, számos pontban milliós vagy milliárdos kár érte a fővárost. Azt gondolom, hogy mi holnap is itt tudunk lenni, holnap délelőtt is be lehet fejezni a témákat. Köszönöm szépen. 





	ELNÖK: Két napra terveztük az ülést, kérem, hogy folytassuk, röviden! Marsi úr!



	MARSI PÉTER PÁL (MIÉP): A MIÉP-frakció is nagyon támogatja a 28., illetve a 29. sorszámon kiosztott önálló képviselői indítványok napirendre vételét. Ellenben a MIÉP-frakció, szeretnék nagyon finoman fogalmazni: mélységesen fel van háborodva amiatt, hogy két jelentős, amely nemcsak a vastagsága miatt, hanem a hatása miatt is jelentős - az egyik a javaslat az ivóvíz-szolgáltatás és a csatornahasználati díjak emelésére, a másik pedig a BKV viteldíjemelésére vonatkozó javaslat - anyagot egy-két nappal ezelőtt kapták meg a képviselők. (Közbeszólások a MIÉP soraiból: Tegnap!) A mai nappal együtt két napja kapták meg a képviselők. Képtelenség ennyi idő alatt két ilyen előterjesztést áttekinteni, úgyhogy szíveskedjenek ezt levenni a napirendről. Köszönöm szépen. 



	ELNÖK: Köszönöm. Borsány úr!



	DR. BORSÁNY GYÖRGY (MSZP): Javaslom, hogy a 36. és a 38. sorszám alatt kiosztott módosító indítványokat vegyük napirendre. 



	ELNÖK: Elnézést, nem hallottam pontosan Borsány úr indítványát. Még egyszer legyen olyan kedves elmondani!







	DR. BORSÁNY GYÖRGY (MSZP): Két módosító indítványról van szó. 36. sorszámon van kiosztva a 2000. évi költségvetési koncepcióhoz a Koordinációs Egyeztető Ideiglenes Bizottság két javaslata, 38. sorszám alatt pedig a 906/99.(V.27.) számú közgyűlési határozathoz van kiosztva, az ideiglenes koordinációs bizottság költségkeretét meghatározó határozat módosítása. Ezek 36. és 38. sorszámon vannak kiosztva.



	ELNÖK: De mindezt a költségvetési koncepció keretében fogjuk tárgyalni. 



	DR. BORSÁNY GYÖRGY (MSZP): Lehet ott is. 



	ELNÖK: Köszönöm szépen. Bánovics Tamás úr!



	DR. BÁNOVICS TAMÁS (MIÉP): 3. sorszámon került kiosztásra a MIÉP-frakció javaslata, amely a BKV Rt. Állami Számvevőszék által történő átvilágítására vonatkozik. Tisztelettel kérem a tisztelt Fővárosi Közgyűlést, hogy ezt az önálló képviselői indítványt szíveskedjék napirendre venni. 



	ELNÖK: Hányadik helyen, hol?







	DR. BÁNOVICS TAMÁS (MIÉP): Legyen az első! Ugyanakkor szeretnék visszahivatkozni arra, amit Marsi Péter Pál képviselő úr mondott: hivatkozom az SZMSZ 11. §-ának (2) bekezdésére, mert három olyan előterjesztés van a tisztelt Közgyűlés előtt, amely mind súlyát, mind a mennyiségét, oldalszámát nézve igen komolyan érinti a fővárosi választópolgárokat. Az egyik a 11. sorszám alatti víz- és csatornadíj-emelés, a másik az 5. sorszám alatti fővárosi csatorna- és szennyvízprogram, a harmadik pedig a 12. sorszám alatti javaslat a BKV viteldíjemelésére.

Hölgyeim és uraim, egy nap állt rendelkezésre arra, hogy ebből felkészülhessünk, ami nyilvánvalóan borzasztóan kevés. Ismételten hivatkozom az SZMSZ 11. §-ának (2) bekezdésére, és javaslom azt, hogy mind a három napirendi pontot vegyük le a mai közgyűlés napirendjéről, hiszen egy nap alatt egyszerűen lehetetlenség - főképp a víz- és csatornadíjak, főképp a fővárosi csatorna- és szennyvízhálózat-építési program vonatkozásában - tisztességesen felkészülni erre a két napirendi pontra. Köszönöm szépen. 



	ELNÖK: Köszönöm szépen. Tirts Tamás úr!



	TIRTS TAMÁS (Fidesz-MDF-MKDSZ): A korábban kiküldött napirendi pontok közül 24. sorszám alatti, a térinformatikai szegmens létrehozására vonatkozóval kapcsolatban úgy tudom, hogy a bizottságnak egy más típusú javaslata van, ezért további tárgyalásra lenne szükség. Ezért kérném, hogy ezt vegyük le a napirendről. Ez a 24-es.



	ELNÖK: Ajkay úr!

	DR. AJKAY ZOLTÁN (MSZP): Tisztelt Közgyűlés! A 31. napirenddel kapcsolatban jelezném, hogy a bizottság, amelyik tárgyalta, a kerületi részletes rendezési tervekhez kötötte ennek a napirendnek a tárgyalását. Ezek nem születtek meg, különösen a VIII. kerület részéről. 

A szocialista frakció javasolja, hogy vegyük le napirendről. Köszönöm.



	ELNÖK: Köszönöm, lezárom a napirendi vitát. 

Bejelentem, hogy 33. sorszám alatt kiosztottuk a pótlólag megküldött előterjesztésekkel kiegészített napirendi javaslatot, ebben a vastag betűvel jelzett előterjesztések napirendre vételéről minősített többséggel kell döntenünk. Kérem tehát, hogy először ezt a sort szavazzuk végig. Kérem, vegyék elő a 33. számú lapot, ezen szerepel az általam javasolt módosított napirend. Itt fogunk egyébként dönteni arról is, amit Marsi Péter Pál és a MIÉP-frakció kért, hogy a vízdíjjal, csatornadíjjal, illetve BKV-tarifával kapcsolatos előterjesztést ne tárgyalja a Közgyűlés. Ha nem sikerül minősített többséggel napirendre venni, akkor természetesen nincs napirenden, ilyen módon nem kell kétszer szavaznunk róla. Így elfogadják? (Marsi Péter Pál bólint.) Köszönöm szépen.

Azt is szeretném jelezni, hogy a tízperces ebédszünetről nem szavazunk külön. Az egy levezető elnöki döntés, és a megfelelő időben ki fogom hirdetni az ebédszünet idejét és tartamát. De figyelembe fogom venni a frakcióvezető úr kérését.



Önök előtt van a 33. sorszámú napirendi javaslat, erről olvasom:

5. sorszámon: a fővárosi csatorna- és szennyvíztisztítási program áttekintését javaslom napirendre venni; 2010-ig szóló feladatokról van szó - ez a program, ez még nem a tarifa. Minősített többséget igényel a felvétele.

	H a t á r o z a t

	a Fővárosi Közgyűlés



2282/1999.(XII.16.)	napirendjére veszi és 5. pontként tárgyalja 

Főv.Kgy.h.	meg "A főváros csatornázási és szennyvíztisztítási programjának áttekintése, 2010-ig szóló feladatok" című előterjesztést.

	(38 igen, 13 ellenszavazat, 1 tartózkodás)



	ELNÖK: 6. sorszám: Dél-pesti Szennyvíztisztító Telep bővítése, beruházási program, engedélyokirat. Kérem a napirendre vételt. Minősített többség szükséges.



	H a t á r o z a t

	a Fővárosi Közgyűlés

2283/1999.(XII.16.)	napirendjére veszi és 6. pontként tárgyalja 

Főv.Kgy.h.	meg  a "Dél-pesti Szennyvíztisztító Telep bővítése beruházási program és engedélyokirat módosítása" című előterjesztést.

	(52 igen, 0 ellenszavazat, 0 tartózkodás)



	ELNÖK: 7. Észak-pesti szennyvíztisztító, kormánytámogatási szerződés módosítása. Egy technikai anyagról van szó, de fontos. Minősített többséget igényel.



	H a t á r o z a t

	a Fővárosi Közgyűlés



2284/1999.(XII.16.)	napirendjére veszi és 7. pontként tárgyalja 

Főv.Kgy.h.	meg az  "Észak-budapesti Szennyvíztisztító Telep Kormány-támogatási szerződés 7.sz. módosítása, valamint a beruházási program és engedélyokirat módosítása" című eltőerjesztést.

	(52 igen, 0 ellenszavazat, 0 tartózkodás)



	ELNÖK: 8. XXII. kerület, Dél-budai szennyvízgyűjtő csatorna I. építési ütem, engedélyokirat. Minősített többséget igényel.



	H a t á r o z a t

	a Fővárosi Közgyűlés

2285/1999.(XII.16.) 	napirendjére veszi és 8. pontként tárgyalja 

Főv.Kgy.h.	meg a "XXII., Dél-budai szennyvízfőgyűjtő csatorna I. építési ütem engedélyokiratának 4.sz. módosítása" című előterjesztést.

	(52 igen, 0 ellenszavazat, 0 tartózkodás)



	ELNÖK: Központi (csepeli) Szennyvíz-tisztító, beruházási cél. Minősített többséget igényel a napirendre vétel.



	H a t á r o z a t

	a Fővárosi Közgyűlés



2286/1999.(XII.16.)	napirendjére veszi és 9. pontként tárgyalja 

Főv.Kgy.h.	meg a "Központi (csepeli) Szennyvíztisztító Telep és kapcsolódó létesítményei (beruházási cél)" című előtejesztést.

	(49 igen, 0 ellenszavazat, 0 tartózkodás)



	ELNÖK: Következik a két vitatott javaslat. A főváros vezetése azt kéri, hogy az ivóvíz- és csatornahasználat díjáról szavazzunk most a 2000. év vonatkozásában, a MIÉP-frakció ezt ellenzi, azt kéri a frakcióvezető, hogy ne tárgyaljuk. Egyszer döntünk erről a kérdéséről, minősített többséggel.



	H a t á r o z a t

	a Fővárosi Közgyűlés



2287/1999.(XII.16.)	napirendjére veszi és 11. pontként tárgyalja 

Főv.Kgy.h.	meg a "Javaslat az ivóvíz-szolgáltatás és csa-tornahasználat díjának 2000. évi mértékére" című előtejesztést.

	(35 igen, 15 ellenszavazat, 1 tartózkodás)



	ELNÖK: Következik ugyanezzel a felvezető szöveggel, tehát a főváros vezetése javasolja, a MIÉP jelezte, hogy ezzel nem ért egyet: BKV-tarifa a 2000. év vonatkozásában. Minősített többséggel tudjuk napirendre venni.



	H a t á r o z a t

	a Fővárosi Közgyűlés



2288/1999.(XII.16.)	napirendjére veszi és 12.pontként tárgyalja 

Főv.Kgy.h.	meg a " Javaslat  a  BKV  Rt.  2000. évi viteldíjaira" című előterjesztést.

	(37 igen, 15 ellenszavazat, 0 tartózkodás)



	ELNÖK: Következik a 40. sorszámon: a temetőkről, temetkezésről szóló rendeletben foglaltak alapján együttműködési megállapodás felülvizsgálata. Kérem, hogy vegyük napirendre, 40. napirendként.



	H a t á r o z a t

	a Fővárosi Közgyűlés



2289/1999.(XII.16.)	napirendjére veszi és 40. pontként tárgyalja 

Főv.Kgy.h.	meg "A temetőkről és a temetkezésről szóló 1999. évi XLIII. tv-ben és végrehajtási 







	rendeletében foglaltak alapján a BTI Rt-vel kötött együttműködési megállapodás felülvizsgálata" című előtejesztést.

	(42 igen, 10 ellenszavazat, 0 tartózkodás)



	ELNÖK: 41. Lehel út, felújítási program, engedélyokirat. Minősített többséget igényel.



	H a t á r o z a t

	a Fővárosi Közgyűlés



2290/1999.(XII.16.)	napirendjére veszi és 41. pontként tárgyalja 

Főv.Kgy.h.	meg a "Budapest XIII.ker.,  Lehel utca út-felújítás felújítási programja és engedélyokirata" című előterjesztést.

	(40 igen, 9 ellenszavazat, 0 tartózkodás)



	ELNÖK: Most fogunk szavazni azokról az indítványokról, amelyek a helyszínen kerültek kiosztása.

34. sorszámon: javaslat az 1704/99. számú közgyűlési határozat módosítására, 48. napirendként.

(Mielőtt indítanánk a gépet, ismertetném, hogy mi ez...)

CK 10 (Elnök)

Mielőtt indítanánk a gépet, ismertetném, hogy ez a javaslat Győri Péter indítványa a lakásrezsi-támogatásról. (Közbeszólások: Ez nem az!) Sajnos nincs előttem az anyag. Képviselői indítványról van szó, Rusznák úr indítványáról, hogy 48. napirendi pontként vegyük napirendre. 34. sorszámon került kiosztásra, Önök előtt van, taxis rendeletről van szó.



	H a t á r o z a t

	a Fővárosi Közgyűlés



2291/1999.(XII.16.)	napirendjére veszi és 48. pontként tárgyalja 

Főv.Kgy.h.	meg a "Javaslat az 1704/1999(IX.30.) Főv.Kgy. sz. határozat módosítására" című előterjesztést.

	(34 igen, 16 ellenszavazat, 3 tartózkodás)



	ELNÖK: Következik Bánovics Tamás és Zsinka László képviselő urak indítványa a BKV Rt. gazdasági tevékenységének ellenőrzésére vonatkozólag - 003. sorszámon került kiosztásra. Ha a Közgyűlés úgy dönt, hogy tárgyalni kívánja az előterjesztést, akkor 49. napirendi pontként javaslom megtárgyalni.



	H a t á r o z a t

	a Fővárosi Közgyűlés



2292/1999.(XII.16.)	nem fogadja el "A BKV Rt. gazdasági

Főv.Kgy.h.	tevékenységének ellenőrzése" című előterjesztés napirendre vételére irányuló javaslatot.

	(24 igen, 10 ellenszavazat, 19 tartózkodás)



	ELNÖK: Következik 28. sorszámon a Vízművek Rt. szindikátusi menedzsment-szerződés felülvizsgálata. 



Napirendre vétel esetén 50. napirendi pontként javasolom megtárgyalni. Marsi Péter Pál és Zsinka László képviselő uraké az indítvány.



	H a t á r o z a t

	a Fővárosi Közgyűlés



2293/1999.(XII.16.) 	nem fogadja el "A Vízművek Rt. 

Főv.Kgy.h.	szindikátusi menedzsment-szerződés felülvizsgálata" című előterjesztés napirendre vételére irányuló javaslatot.

	(19 igen, 14 ellenszavazat, 20 tartózkodás)



	ELNÖK: Következik 29. sorszámon a javaslat a kerületek gazdálkodásának vizsgálatára az Állami Számvevőszékkel, Marsi úr indítványa.



	H a t á r o z a t

	a Fővárosi Közgyűlés



2294/1999.(XII.16.) 	nem fogadja el a "Javaslat a kerületek 

Főv.Kgy.h.	gazdálkodásának vizsgálatára az Állami Számvevőszékkel" című előterjesztés napirendre vételére irányuló javaslatot.

	(24 igen, 3 ellenszavazat, 24 tartózkodás)







	ELNÖK: Borsány úrtól kérdezem, hogy indítványát a költségvetési koncepció tárgyalásakor kívánja tárgyalni, vagy önálló indítványként. Ez a 38. sorszámon kiosztott, Ön által és Ajkay, Bőhm úr által jegyzett indítvány. 



	DR. BORSÁNY GYÖRGY (MSZP): Azt kérem, főpolgármester úr, hogy ne a költségvetési koncepció keretében tárgyaljuk, hanem önálló határozat szülessen erről. 



	ELNÖK: Hányadik napirendként? 



	DR. BORSÁNY GYÖRGY (MSZP): 49. napirendi pontként.



	ELNÖK: Ez az indítvány 38. sorszámon került kiosztásra.



	H a t á r o z a t

	a Fővárosi Közgyűlés



2295/1999.(XII.16.)	napirendjére veszi és 49. pontként tárgyalja 

Főv.Kgy.h.	meg  "A 906/1999(V.27.) Főv.Kgy. határozat módosítása" című előterjesztést.

	(40 igen, 9 ellenszavazat, 2 tartózkodás)









	ELNÖK: Döntenünk kell Bánovics Tamás úr indítványáról. 3. sorszámmal önálló képviselői indítvány került kiosztásra, melyet képviselő úr 1. napirendi pontként javasol megtárgyalni - erről már szavazott a Közgyűlés.

Tirts Tamás frakcióvezető úr a 24. napirendi pont levételét javasolta. Ez a napirend a térinformatikai szegmens létrehozása tárgyú beruházás engedélyokirata.



	TIRTS TAMÁS (Fidesz-MDF-MKDSZ): Az új verzióban 32-es. 



	ELNÖK: Az újban 32-es. Ez akkor ezek szerint a települési folyékony hulladék?



	TIRTS TAMÁS (Fidesz-MDF-MKDSZ): Nem. A térinformatikai szegmens. 



	ELNÖK: Tehát az új anyagban 32-es sorszámon szerepel a térinformatikai szegmens létrehozása, ez a napirendi javaslat, és frakcióvezető úr ezt a mai napon nem javasolja tárgyalásra. Az előterjesztő a főjegyző úr. Kérem a gépet indítani! Igen szavazatukkal Tirts úr indítványát támogatnák.









	H a t á r o z a t

	a Fővárosi Közgyűlés



2296/1999.(XII.16.)	nem fogadja el Tirts Tamás ügyrendi 

Főv.Kgy.h.	javaslatát.

	(18 igen, 20 ellenszavazat, 15 tartózkodás)



	ELNÖK: Az új számozás szerint a 38. számú napirend levételét javasolta, ez a közterület-használati megállapodások ügye, Pesti út, Köztársaság tér, Ajtósi Dürer sor, üzemanyagtöltők. Ezt a szocialista frakció nevében Ajkay úr nem javasolja tárgyalni. Igen szavazatukkal a levételt támogatnák.



	H a t á r o z a t

	a Fővárosi Közgyűlés



2297/1999.(XII.16.)	úgy dönt, hogy "A közterület-használati 

Főv.Kgy.h.	megállapodások ügye, Pesti út, Köztársaság tér, Ajtósi Dürer sor, üzemanyagtöltők" című előtejesztést napirendjéről leveszi.

	(33 igen, 15 ellenszavazat, 4 tartózkodás)



	ELNÖK: Most pedig kérem szépen, hogy az imént módosított formában fogadjuk el a mai napirendünket!







	H a t á r o z a t

	a Fővárosi Közgyűlés



2298/1999(XII.9.)	az ülés napirendjét az alábbiak szerint Főv.Kgy.h.	állapítja meg:

	1./  Javaslat a 2000. évi átmeneti finan-szírozásra és költségvetési gazdálkodásra.

	2./  Budapest Főváros Önkormányzata 2000. évi költségvetési koncepció.

	3./  Étkezési térítési díjak megállapítása a nevelési-oktatási és gyermekvédelmi intézményekben.

	4./ Előterjesztés a Fővárosi Lakásrezsi Támogatásról szóló .../1999.(....) sz. önkormányzati rendelet megalkotására.

	5./  A főváros csatornázási és szennyvíz-tisztítási programjának áttekintése, 2010-ig szóló feladatok.

	6./  Dél-pesti Szennyvíztisztító Telep bőví-tése beruházási program és engedélyokirat módosítása.

	7./   Észak-budapesti Szennyvíztisztító Telep Kormány-támogatási szerződés 7.sz. módosítása, valamint a beruházási program és engedélyokirat módosítása.



	8./ XXII., Dél-budai szennyvízfőgyűjtő csatorna I. építési ütem engedélyokiratának 4.sz. módosítása.

	9./   Központi (csepeli) Szennyvíztisztító Te-lep és kapcsolódó létesítményei (beruházási cél).

	10./  III.,  Pók utcai átemelőtelep (beruházási cél)

	11./ Javaslat az ivóvíz-szolgáltatás és csa-tornahasználat díjának 2000. évi mértékére.

	12./  Javaslat  a  BKV  Rt.  2000. évi vitel-díjaira.

	13./ A közterület-felügyeletről szóló 1999. évi LXIII. törvényből eredő fővárosi feladatok végrehajtása.

	14./  Fővárosi  Közterület-felügyelet eszköz-beszerzése.

	15./ Javaslat az 1595/1999.(VIII.26.) Főv. Kgy. határozat módosítására.

	16./  Javaslat az egészségügyi ágazat részére a minimumfeltételek biztosításához gép-műszer beszerzésre 1998. évben előirányzott keret maradványértékének felhasználására.





	17./ Kulturális közhasznú társaságok köz-szolgáltatási szerződések.

	18./  Javaslat Budapest Főváros Önkormány-zata 1999. évi költségvetéséről szóló 9/1999(III.19.) Főv.Kgy. rendelet módosítására.

	19./ Beszámoló a Budapesti Mozi Közala-pítvány 1999. évi I. félévi működéséről, javaslat az Alapító Okirat módosítására.

	21./  A "Hét vezér" szoborcsoport felállítása a XVIII. kerületben.

	22./  A Fővárosi Önkormányzat Villám utcai és Templom utcai Gyermekotthonainak gazdasági integrálása.

	23./ Budapest  Főváros - Csepel Önkor-mányzatok közötti tulajdonrendezés.

	24./ Javaslat a "Forgalomirányító központok bővítése III/b ütem 1999-2000" beruházás programjának és engedélyokiratának elfogadására.

	25./ Javaslat a 10/1999(IV.23.) sz. fővárosi önkormányzati rendelet alapján közös beruházással a 2000. évi céltámogatás pályázatára. 

	26./ Javaslat az Általános Iskola és Diák-otthon (Bp.XIV., Miskolci út 77.) 



	     emeletráépítés, belső átalakítás beruhá-zási programjának jóváhagyására.

	27./ Javaslat a Bp.VI., Vörösmarty u.47/b sz. alatti Tüdőgondozó kialakítás befejezésére biztosított 14 mFt fejlesztési előirányzat VI. kerületi Önkormányzat részére történő átadására.

	28./ Javaslat a működő kórházak és szak-rendelők 2000-ben induló gép-műszer beszerzéseinek céltámogatási pályá-zatára.

	29./ Javaslat a Fővárosi Önkormányzat Idő-sek Otthona Bp.X. Óhegy u.11. kiváltása a Fővárosi Önkormányzat Idősek Otthona Bp.X. Óhegy u.48.sz. alatti ingatlanra beruházási engedélyokirat 2.sz. módosítására.

	30./ Javaslat a Szt.István Kórház "B" épület rekonstrukciója, égéssebészeti osztály létesítése beruházási programjának módosítására.

	31./ Javaslat a Fővárosi Önkormányzat Idő-sek Otthona Bp.IV., Baross u.100. 

	        rekonstrukciójára vonatkozó beruházási 

	        cél jóváhagyására.



	32./ Javaslat a "Térinformatikai szegmens létrehozása" tárgyú beruházás engedélyokiratának módosítására.

	33./ Javaslat az Idősek Otthona Bp.XII., Mártonhegyi út minimum működési feltételekhez fejlesztés és konyharekonstrukció beruházási cél jóváhagyására.

	34./ Kerületi közbiztonsági pályázatok pá-lyázati céljainak módosítása.

	35./ Javaslat Biertan (Birtholm, Berethalom) romániai világörökség város 1999. évi tagdíjának befizetésére a Világörökség Városok Szervezete részére.

	36./ A DBR-metró finanszírozására szolgáló, tőzsdei portfólióhoz tartozó részvények értékesítési minimálárának meghatáro-zása.

	37./ Javaslat a "Kiskorrekciók II. ütem" be-ruházás engedélyokiratának 2.sz. módosítására.

	38./ Közreműködő igénybevétele a települési folyékony hulladékkal kapcsolatos helyi közszolgáltatás ellátásához. 

	39./ A temetőkről és a temetkezésről szóló 1999. évi XLIII. tv-ben és végrehajtási 



	        rendeletében foglaltak alapján a BTI 

	    Rt-vel kötött együttműködési megálla-podás felülvizsgálata.

	40./ Budapest XIII.ker.,  Lehel utca út-felújítás felújítási programja és engedélyokirata.

	41./ A 492/1998(IV.30.) Főv.Kgy. határozat végrehajtása (A szakmakoncentráció megvalósítására meghatározott keret-összeg felhasználása.)

	42./  Javaslat  a  szociális célú közszolgálta-tási szerződéssel adható támogatási keret felhasználására.

	43/a Bolla Gábor intézményi jogviszonya.

	43/b Bolla Gáborné intézményi jogviszonya.

	43/c Vadász László intézményi jogviszonya.

	43/d Vadászné Poszuk Judit intézményi jog-viszonya.

	44./ A kórházi felügyelő tanácsok tagjai számának meghatározása, az önkormányzati tagok választásának előkészítése.

	45./ A Fővárosi Közgyűlés 2000. évi mun-katerv-javaslata.

	46./ Javaslat az 1704/1999(IX.30.) Főv.Kgy. sz. határozat módosítására.



	47./ Jelentés a lejárt határidejű közgyűlési határozatok végrehajtásáról.

	48./ A 906/1999(V.27.) Főv.Kgy. határozat módosítása.

	(36 igen, 5 ellenszavazat,  11 tartózkodás)



	A napirend 1./ pontja: Javaslat a 2000. évi átmeneti finanszírozásra és költségvetési gazdálkodásra.



	ELŐADÓ: Atkári János

	

	ELNÖK: Atkári úr az előterjesztő, nincs kiegészítése. A vitát megnyitom. Megkérdezem, hogy van-e kérdés az előterjesztőhöz. (Senki nem jelentkezik.) Hozzászólás? (Senki nem jelentkezik.)  SF 2 (Elnök) 

Csengetést kérek, szavazni fogunk. Közben Perlaki úr jelentkezett, bár a vitát már lezártam. Perlaki úr kérheti a vita megnyitását. (Perlaki Jenő: Nem, majd legközelebb elmondom.) Nem kéri, majd a következő napirendnél. Minősített többséget igénylő szavazás következik a 2000. évi átmeneti finanszírozással és költségvetési gazdálkodással kapcsolatos rendelet elfogadásáról.

	A Fővárosi Közgyűlés

	megalkotja  69/1999.(....) sz. önkormányzati rendeletét a 2000. évi átmeneti finanszírozásról és költségvetési gazdálkodásról.

	(35 igen, 2 ellenszavazat, 15 tartózkodás)



	H a t á r o z a t

	a Fővárosi Közgyűlés

2299/1999.(XII.16.)	felkéri a főpolgármestert, hogy a döntésről a 

Főv.Kgy.h.	költségvetési intézményeket tájékoztassa.

	Határidő: azonnal

	Felelős: dr. Demszky Gábor

	(35 igen, 2 ellenszavazat, 15 tartózkodás)



	A napirend 2./ pontja: Budapest Főváros Önkormányzata 2000. évi költségvetési koncepció.



	ELŐADÓ: Atkári János

	HOZZÁSZÓLÓ: Marsi Péter Pál, Tirts Tamás, Zsinka László, dr. Bánovics Tamás, Moskovits Péter, dr. Lukács József, Székely Gábor, dr. Borsány György, Perlaki Jenő, dr. Endrédy István, Kardos Péter, Németh Zoltán, dr.Pálinszki Antal, dr. Vécsei Pál, Vajda Pál, Schuster Lóránt, Koronka Lajos, Cselovszki Zoltán, Zupkó Gábor, dr. Fried Miklós, dr. Bánk Judit, Péterffy Ágoston, Danielisz Béla, Szálka Miklós, dr. Ajkay Zoltán, dr. Tiba Zsolt



	ELNÖK: Kérem, hogy a külön kötetet vegyék elő: javaslat Budapest Főváros Önkormányzata 2000. évi költségvetési koncepciójára. Az előterjesztő Atkári úr. 







	ELŐADÓ: A 2000. évi költségvetési koncepcióhoz kapcsolódóan kiküldtünk egy kiegészítést, amely a gazdasági kamarák, a fővárosi kisebbségi önkormányzatok észrevételeit tartalmazza, valamint a Fővárosi Érdekegyeztető Tanáccsal történt egyeztetés jegyzőkönyvét, illetve a központi források várható változására vonatkozó számítások pontosítását. Előterjesztői kiegészítésként 37. sorszámon osztottunk ki anyagot. Ez tartalmazza az új előterjesztői határozati javaslatokat. 

A kiküldött anyaghoz képest csupán néhány észrevételt szeretnék tenni. A 2000. év költségvetése az összes magyarországi önkormányzat számára igen nehéz évet fog jelenteni. Azokkal az adatokkal és számokkal ellentétben, amelyeket a költségvetési törvény tervezete tartalmazott, várható, hogy akárcsak a fővárosi önkormányzatok összességénél, más önkormányzatoknál is a tavalyi tényleges számokhoz képest jóval alacsonyabb előirányzatokkal kell a 2000. évi költségvetésben számolniuk az önkormányzatoknak. 

Folytatódott az önkormányzatok pozícióvesztése az államháztartás más alrendszereivel szemben. A központi költségvetési fejezetek átlagos nominálnövekedése 1999-hez képest eléri a 19 százalékot. Önkormányzati körben még a költségvetési törvénytervezet adatait elfogadva is - ismétlem, ezt igen nagy fenntartással lehet csak megtenni - 8 százalékos nominálnövekedés várható. A fővárosi önkormányzati gazdaság egészére nézve a fejlemények sokkal kedvezőtlenebbek még ezen belül is. A Fővárosi Önkormányzat abban az esetben, ha az 1999. évi forrásmegosztási struktúra érvényesülne - ami nem várható -, a központi szabályozású források tekintetében a legújabb adatok szerint is mintegy 13 



százalékos nominál forráscsökkenéssel kell hogy számoljon. Az 1999-es évhez képest a kerületi önkormányzatok valamivel kevesebb forráscsökkenéssel kénytelenek számolni, de ez is rendkívül érzékeny veszteség. Tehát az összes fővárosi önkormányzat számára az önkormányzati gazdálkodás eddigi történetében a legkedvezőtlenebb év lesz a 2000. év. 

A korábban kiküldött anyagban szerepelt két modellszámítás a központi szabályozású források várható mértékére nézve. A Pénzügyminisztériumtól kapott tájékoztatás szerint a 2. számúval számolhatunk, amennyiben az adóerő-képesség számításánál a beterjesztett törvénytervezethez képest egy módosított számítást fog alkalmazni várhatóan a parlament. 

A központi szabályozású források tekintetében vázolt képhez hozzá kell számítanunk azokat a fejleményeket, amelyek a címzett és céltámogatások tekintetében érvényesültek az év folyamán. Erre külön nem kívánok kitérni, arra a rendkívüli és eddig páratlan diszpreferenciára, amely a fővárosi önkormányzatokat érte. Harmadikként és nagyságrendi tételként említeném a városi tömegközlekedés finanszírozásának változatlan megoldatlanságát az államháztartás rendszerén belül, ami párosult azzal a körülménnyel, hogy az önkormányzat mozgósítható szabad forrásainak a rendkívüli mértékű megcsapolásával az önkormányzatnak nincs lehetősége kipótolni az állami szerepvállalás eltűnését, illetve nemlétét ezen a területen, és párosul azzal, hogy a kormányzat még a tarifaemelés tekintetében is olyan szűk korlátokat szabott, hogy ez a BKV gazdálkodásában rendkívül súlyos helyzetet idéz elő. 





Összességében mindazok a kedvezőtlen változások, amelyekkel a 2000. évben számolni kell, az előterjesztő meggyőződése szerint a kiegyensúlyozott fővárosi gazdálkodás megtörését célozzák. Megtörését célozzák olyan vonatkozásokban, amelyeket a következőkben tudnék összegezni. A folyó működés kizsigerelésében, amennyiben nincs elegendő forrás arra, hogy a jelenlegi ellátott feladatkörben a Fővárosi Önkormányzat az inflációt elérő béremelést tudjon biztosítani a közalkalmazottaknak, köztisztviselőknek, és nincs elegendő forrás arra, hogy dologi kiadások tekintetében szintén lépést tartson azzal az inflációval, amelynek a korlátozására a maga területén rendkívül csekély lehetősége van; gondoljunk a közüzemi költségekre, energiadíjakra, élelmezési, ruházati költségekre, elsősorban a bentlakásos intézmények területén. 

A másik fő célpont a folyó működtetés tárgyi feltételei értékmegőrzésének a megakadályozása. Azoknak a forrásoknak a folyó működtetésbe való kanalizálási kísérlete, amelyek biztosíthatnák, hogy az intézményeink, a városüzemeltetés a későbbi években is olyan tárgyi feltételekkel tudjon gazdálkodni, amelyek a szolgáltatásellátást nem veszélyeztetik. Amikor egy teljesen nyilvánvaló törekvésről van szó a kiegyensúlyozott gazdálkodás megtörésében, akkor az ezzel szembeni fellépés az önkormányzat részéről ugyanezeket a súlypontokat kell hogy figyelembe vegye. 

(Tehát a működtetés racionalizálásának a gyorsítására kell irányt vennünk...)



MG/6 (Atkári János)



Tehát a működtetés racionalizálásának a gyorsítására kell irányt vennünk. Másfelől a kiegyensúlyozott gazdálkodás jelenlegi források mellett felmért feladatellátását kell olyan mértékűre leszűkítenünk, megtenni azokat a 



prioritási rend alapján végrehajtandó szolgáltatás-ellátási szűkítéseket, amelyek a megmaradó körben lehetővé teszik a tisztességes béremelést, a tisztességes dologi kiadások biztosítását és a tárgyi feltételek értékőrzését, a rekonstrukciók, felújítások változatlan szinten való folytatását.



	ELNÖK: Megkérdezem, kíván-e valaki kérdést intézni az előterjesztőhöz. Marsi úr!



	MARSI PÉTER PÁL (MIÉP): Köszönöm szépen. Tisztelt Főpolgármester-helyettes Úr! Ön drámai hangon adta elő a jövőt. Az lenne a kérdésem, egyáltalán van-e értelme költségvetési koncepciót készíteni.



	ELNÖK: Más kérdés? Tirts úr?



	TIRTS TAMÁS (Fidesz-MDF-MKDSZ): Két kiegészítő határozati javaslat is van - próbáltam átnézni , egyelőre úgy néz ki, ugyanaz a tartalma -, 27. és a 37. sorszámmal. A kérdésem az, hogy mi a különbség? Tehát miért osztották ki kétszer, ha ugyanaz az anyag, ami ehhez a mostani témához tartozik?



	ELNÖK: További kérdés? 



	ZSINKA LÁSZLÓ (MIÉP): Tisztelt Közgyűlés! Azt szeretném megkérdezni az előterjesztőtől, mi a véleménye a Budapesti Kereskedelmi és Iparkamara levelében megfogalmazottakról, 



különösen arról a pontról, hogy '99-ben az előirányzott 482 millió forintos összegből 30 millió került csak felhasználásra a kisvállalkozókat támogató mikrohitel-programban. A 2000-es koncepcióban, és később aztán a hétéves koncepcióban lesz-e változás e tekintetben? Itt az az ok, hogy nagyon nagy önrészt kívánnak meg a kisvállalkozóktól, és amíg ezt nem szüntetik meg, addig valószínűleg soha nem fog komolyabb mértékben felhasználásra kerülni ez a keret.



	ELNÖK: Más kérdés? Bánovics úr!



	DR. BÁNOVICS TAMÁS (MIÉP): Tisztelt Főpolgármester Úr! Tisztelt Fővárosi Közgyűlés! Két kérdésem van. Az egyik az, hogy főpolgármester úr közgyűlési felhatalmazás nélkül is fordulhat-e az Alkotmánybírósághoz; illetve a másik kérdésem, hogy mit fed a "megfelelő módon történő tájékoztatás". Köszönöm.



	ELNÖK: Más kérdés? Kérem, hogy kézfeltartással jelezze, akinek kérdése van! Moskovits úr!



	MOSKOVITS PÉTER (MSZP): Tisztelt Közgyűlés! A Pénzügyi Bizottság két fordulóban tárgyalta a költségvetési koncepciót. Azt persze őszintén meg kell mondani, hogy a korábbi évektől eltérően még nehezebb helyzetben volt. Ismert valamennyi képviselőtársam előtt az a fáziseltolódás, ami az állami költségvetés...



	ELNÖK: Most a kérdéseknél tartunk.



	MOSKOVITS PÉTER (MSZP): Akkor bocsánat. 



	ELNÖK: Van-e további kérdés? (Senki sem jelentkezik.) Nincs további kérdés. Előterjesztő?



	ELŐADÓ: Marsi Péter Pál szerintem olyan kérdést tett fel, amelyet vagy szónokinak kell minősítenem, vagy meg kell kérdeznem, a választ tőlem várja, vagy a magyar kormányzattól, esetleg a parlamenttől várja. Ha szabad a magam részéről megkockáztatni, akkor azt gondolnám, hogy a magyar kormány, illetve a magyar parlament válasza erre a kérdésre az, hogy nem. Az én válaszom kőkeményen az, hogy igen.

Tirts Tamás kérdésével kapcsolatban szeretném jelezni, hogy amennyiben ezt tőlem kérdezte meg, mint előterjesztőtől, aki nem jegyzi ezeket a módosító indítványokat, akkor ismételten csak a magam szerény egyéni véleményemet tudom megfogalmazni. A magam részéről a 37. sorszámon kiosztottat tudom támogatni, illetve befogadni, a 27. sorszámon kiosztottat nem.

Zsinka László kérdésével kapcsolatban szeretném jelezni, hogy erre a kérdésre többször kitértünk. A kamarával - amikor létrehoztuk ezt a célkeretet - történt egy olyan megállapodás, amelyet a Fővárosi Önkormányzat a maga részéről minden évben teljesít, a kamara a maga részéről egyetlenegy évben sem teljesít. Ezek után a kamara észrevételeit a legnagyobb tisztelettel, de kénytelen vagyok figyelmen kívül hagyni. A Fővárosi Önkormányzat a maga részéről teljes összegben teljesíteni fogja a vállalást, amennyiben a kamara szintén ilyen jelleggel jár el.



Bánovics Tamás kérdésére vonatkozóan azt szeretném jelezni, hogy az én jogi felfogásom szerint a főpolgármesternek van joga az Alkotmánybírósághoz fordulni. De ha jól értem, van olyan határozati javaslat, amelyik kifejezetten kezdeményezi ezt a lépést.



	ELNÖK: Ehhez hozzátenném még, hogy más a megfogalmazás most már a parlamenti szavazás ismeretében a 37-es és a 27-es sorszámon kiosztott kiegészítő határozati javalatokban. A 37-es az érvényes, a 27-es nem, azt visszavontam. Csak a 37-esről tárgyalunk a továbbiakban. Az előző még a parlamenti szavazás előtt készült el.

Most, a kérdések után a hozzászólások következnek. Először a bizottság elnökének, Moskovits Péter úrnak adom meg a szót.



	MOSKOVITS PÉTER, a Pénzügyi Bizottság elnöke: Köszönöm szépen, és elnézést az előbbi malőrért. Ott szeretném folytatni, hogy a Pénzügyi Bizottság és azt gondolom, mindenki, aki a költségvetési koncepciónak akár a készítésében, akár a véleményezésében részt vett, érzékelte, hogy egy ponton nehezebb helyzetben van, mint eddig bármikor. Mert túl azon, hogy az állami költségvetés készítése és az önkormányzati költségvetés időrendi összefüggéseit ismerve van egy fáziseltolódás, ami bizonyos bizonytalansági tényezőket hordoz már eleve magában, egészen a tegnapi országgyűlési módosítóindítvány-szavazásokig, meglehetősen nagy nagyságrendben lebegtek működési bevételi kérdések.

Ezek eldőltek, ahogy eldőltek. Nyilvánvalóan két alapvető módosítás értékét és hatását a költségvetésre elemezni kell. Az egyik fele az, amiről 



Atkári úr beszélt, a II. változat szerinti forráserő, illetve ebben a kérdéskörben még a normatívák változásának hatása, legalábbis előttem nem teljes pontossággal ismert.

Mindenesetre az megállapítható, hogy a források általában csökkenő tendenciát mutatnak a fővárosi önkormányzatok egészében. Nyilvánvalóan ezt a helyzetet, ha nem is bonyolítja, de tovább fogja színesíteni, amennyiben a forrásmegosztás előkészítésében egy olyan szituációig jutunk el, amikor annak fővárosi költségvetésre gyakorolt hatását is ismerni lehet. Ezzel azt is jelezni szeretném egyébként, hogy nyilvánvalóan ez még egy feszültségpont.

További két komoly feszültségpont lesz a költségvetés koncepciója és a részletes költségvetés készítése során, ez feltételezhetően a működtetés és fejlesztés aránya a tételes és részletes költségvetés véglegesítése során, illetőleg a ma már többszőr előkerült BKV-működtetés.

Ugyanakkor meg kell állapítani, hogy a jelenlegi költségvetési koncepció - kifejezetten jó értelemben véve használnám a kifejezést - ma már hagyományosnak mondható nyomvonalon halad, mint az elmúlt években, egyfajta biztonságot mutat a tervezés technikája és az előrelátás vonatkozásában.



(A másik oldalról pedig feltételezhetően biztosítja a kiegyensúlyozott költségvetést...)



Nya 9 (Moskovits)

A másik oldalról pedig feltételezhetően biztosítja a kiegyensúlyozott költségvetést, mindezen várható feszültségek mellett.

Valószínűleg mindezt mérlegelve jutott el a Pénzügyi Bizottság oda, hogy a költségvetési koncepciót 7 egyetértő, 3 tartózkodó szavazattal, ellenszavazat nélkül javasolja a tisztelt Közgyűlésnek. Köszönöm szépen.





	ELNÖK: Köszönöm szépen. Lukács képviselő úr, frakcióvezető úr!



	DR. LUKÁCS JÓZSEF (MIÉP): A költségvetési koncepciót áttanulmányozva, és megállapítva, hogy valóban kiegyensúlyozott gazdálkodásra törekszik a főváros önkormányzata, számtalan kérdés merült fel mégis. 

Az egyik az, hogy szinte megoldhatatlan ellentét feszül a kerületi önkormányzatok és a Fővárosi Önkormányzat között. Ugye tudjuk azt egy korábbi közgyűlésről, hogy az önhibájukon kívül hiánnyal küzdő fővárosi kerületek közül 18 folyamodott a Támogatási Alapért. Legjobb tudomásom szerint nagyjából ennyi közgyűlés tervezett forráshiánnyal az év elején. Ez egy nagyon súlyos állapot, mert tudomásunk van arról, hogy több kerületi önkormányzatnak ma már kényszerintézkedéseket kell tennie a szociális támogatás, a szociális juttatások csökkentésére, az oktatás területén úgynevezett racionalizálási megoldásokra, ami egyértelműen iskolák bezárását, összevonását és hasonlót jelent. 

Tudom, hogy ez nem a Fővárosi Közgyűlés felelőssége egyértelműen, hanem egy kényszerhelyzet, amelyet így próbálnak megoldani a kerületi önkormányzatok. Mégis visszafordítom ezt a problémát a költségvetési koncepcióhoz, de majd később.

A másik dolog a közlekedés problémája. Készült egy rendkívül színvonalas közlekedésfejlesztési terv vagy koncepció korábban, amelyet a Közgyűlés is elfogadott, és a legtöbb frakció támogatólag vette tudomásul. Azonban ennek az elképzelésnek mégiscsak volt egy hiányossága, jelesül az, hogy a pénzügyi forrásigényekkel nem igazán számolt, inkább csak 



háttéradatok hangzottak el, tíz a tizenkettediken forintról, meg ezer milliárd forintról, de hogy konkrétan például az előttünk lévő hétéves tervben évente milyen ráfordításokat igényel a közlekedés fejlesztése a főváros részéről, ez ebből a koncepcióból, legalábbis előttem nem világos, nem nyilvánvaló.

Ezzel kapcsolatban a következőt kell mondanom: egy meglehetősen szellemtelen vita zajlott le a BKV díjemelésével kapcsolatban a szemünk előtt és az ország lakossága, de főleg a főváros lakossága előtt. Egyértelműen a díjemelés mértékén vitatkozott minden hozzászóló. Nekem az a véleményem, és azt hiszem, hogy a MIÉP-frakció ebben egyetért velem, hogy nem a díjemelés mértékéről kell vitatkozni, hanem a díjemelés csökkentéséről. A közlekedési díjakból a BKV 24 milliárd forint nagyságrendű bevételre tesz szert évente, ami az ő körülbelül 60 milliárdos költségvetésének a harmadrésze lehet. 

Az egész világban van egy olyan tendencia ma már, hogy a tömegközlekedést ingyenessé tegyék. Legutoljára valami tudósításban hallottam Seattle városnak azt a megoldását, hogy az autóbuszok a föld alatt járnak, és rajtuk a közlekedés teljesen ingyenes; de nekem is van egy ilyen tapasztalatom speciel: Houstonban kénytelen voltam a városon kívül lakni egy motelben, vagy 30 kilométerre a várostól, és busszal jártam be. A busz díja gyakorlatilag jelképes összeg volt, egy perselybe kellett bepotyogtatni néhány centet, amiből a buszvezető visszaadott, ha többet dobott be az ember. Más kérdés, hogy én voltam az egyetlen fehér utas az autóbuszokon, de ez megint nem ide tartozó dolog.

Tehát nekem az a véleményem, hogy azon kell gondolkodnia a főváros vezetésének, hogy a közlekedés díjait, a BKV finanszírozását - nem 



állítom, hogy a fővárosnak kizárólagos jelleggel, hanem a magyar költségvetésnek és a fővárosnak közösen - odáig kell vinni, hogy szívesebben utazzanak a polgárok a tömegközlekedési járműveken, mint, mondjuk, a 400 forintos benzindíjjal 2002-ben az autójukkal.

Most egyelőre az a konkrét veszély fenyeget, hogy körülbelül 20 százalékkal növekszik a személygépkocsit tartók száma... (A gép jelzi az időkeret leteltét.) Még kérnék szépen két percet!



	ELNÖK: Folytassa!



	DR. LUKÁCS JÓZSEF (MIÉP): Köszönöm. Ez azt jelenti, hogy az egyéni közlekedők száma 25 százalékkal fog növekedni az elkövetkező évben vagy években. Azt tapasztaljuk, hogy teljesen ellehetetlenül az egyéni közlekedés is, és a tömegközlekedés is csúcsidőben, és ez a helyzet romlani fog. Ezen feltétlenül javítani kell, és ennek nem az a módja, hogy a közlekedési díjakat megemeljük, hanem éppen az, hogy csökkentjük. Meggyőződésem, hogy egy olyan közeledésnek kell lenni az állami költségvetés és a főváros költségvetése között, amely erre irányul, és ennek valamiféle eredményét fogja hozni a közeli jövőben. 

Atkári úr kitért arra a kiegészítésében, hogy a közalkalmazottak bérét - ezt a 24. oldalon írja is - a költségvetési koncepció, a főváros nem fogja tudni megemelni a jelenlegi állapotok szerint, ami megint csak egy szomorú dolog, hiszen tulajdonképpen az állami költségvetés, meg a választópolgárok, a magyar állampolgárok is azzal számolnak, hogy növekvő bevételek jutnak az egyes állampolgároknak. 



Tehát ilyenfajta koncepció nem lehet igazán kiegyensúlyozott pénzügyileg sem, nem beszélve arról, hogy itt a szabad pénzeszközök - éppen a mai kiegészítés szerint -, úgy látom, 84 milliárd forintot tesznek ki. Tehát valóban (A gép jelzi az időkeret leteltét.) biztonságos, de nem kiegyensúlyozott ez a költségvetés.

Ebből kifolyólag, csak az említett hiányosságok - tehát a kerületekkel való ellentétek, a közlekedés megoldatlansága - miatt sem tudjuk ilyen formában támogatni. Köszönöm.



	ELNÖK: Köszönöm. Tirts Tamás úr!



	TIRTS TAMÁS (Fidesz-MDF-MKDSZ): Érdeklődve hallgattam Atkári főpolgármester-helyettes úr kiegészítését, ami szakmailag mindig csemege a Közgyűlés számára, de némi ellentmondást véltem felfedezni ebben a szóbeli kiegészítésben. A már hetek vagy hónapok óta a városvezetés részéről megszokott vészharangkongatás mellett többször - igyekeztem pontosan felírni - kiegyensúlyozott helyzetről is beszélt. El kellene döntenie a város vezetésének, hogy válság van, apokalipszis van, vész van Budapest pénzügyi helyzetében, és ehhez képest kellene egy költségvetési koncepciót elfogadnunk, vagy egy normális, kiegyensúlyozott pénzügyi helyzet van. Ekkor talán el kellene gondolkodni az ezredvég kihívásain, talán el kellene gondolkodni azon, hogy mindazok a korábbi viták - és elsősorban szakmai viták -, amikben mi a magunk részéről, a Fidesz-MDF-MKDSZ képviselői is részt vettünk, aminek a lényege az volt, hogy 





alapvetően egy más szerkezetű költségvetést kellene elfogadnunk, ebben mi az igazság. 

Azt gondolom, hogy egy kényelmesebb, vagy ha tetszik, politikailag egy látványosabb megoldást választott a város vezetése, ugyanakkor azt gondolom, hogy nincs igaza. Ebből a "megokolásból" is nagyon furcsának tartom azt a, most már 37. sorszámon kiosztott mellékelt határozati sort, ami megítélésem szerint kifejezetten egy sajtóanyag színvonalát üti meg.



(Egy sajtóanyagban természetesen nagyon sok...)

VE (Tirts Tamás)

Egy sajtóanyagban természetesen nagyon sok - mondjuk így - vagdalkozás vagy politikai üzenet lehet, ami a városvezetés részéről - még egyszer mondom - megszokott volt, de megfelelő érdemi, számszaki alapozás nélkül ilyen típusú pontokat beleírni egy határozati javaslatsorba, ami a főváros költségvetési koncepcióját hivatott eldönteni, meggyőződésem, hogy felelőtlenség. Többek között gondolok a 9. pontra - a 37. sorszámú anyag 9. pontjára, a 3. oldalon -, ami egyszerűen így kezdődik, hogy rögzíti, hogy milyen súlyos kivonások vannak, és veszélybe kerülnek Budapest működése szempontjából a közlekedési, közmű-, városrehabilitációs beruházások és a közalkalmazotti-köztisztviselői szférában végrehajtható béremelés. Azt hiszem, hogy mindez - és Atkári főpolgármester-helyettes úr bevezetője is -, még egyszer mondom, egy olyan téves alapállásból indul ki, amit ő maga is többször elismert, és amiből egyértelműen kilóg a lóláb. Magyarán: a főváros vezetése ezt a mostani témát is nem egy szakmai alapossággal előkészített koncepció vitájának szánja, hanem alapvetően egy olyan politikai mezőben akarja lefolytatni, aminek a lényege, hogy mindenért az éppen felelős kormány a rossz.



Én azt gondolom, hogy Budapest vezetőinek tudomásul kellene venni, hogy Budapest ebben a pillanatban nem egy városállam; Budapest Magyarország fővárosa, és ebben a vonatkozásban is mindaz a pénzügyi helyzet, ami az országban van, figyelembe vétetik itt, a Fővárosi Közgyűlésben, és kérjük az MSZP-SZDSZ képviselőit is, hogy azokat a gazdasági mutatókat vegyék figyelembe, amik alapján ezt a mostani költségvetést az Országgyűlés meghozta – vagy meg fogja hozni a végszavazással a jövő héten –, és amiben bizonyos értelemben kétségtelenül nehezedik az önkormányzatok helyzete. De ebből pontosan előnyt kellene kovácsolni itt, az ezredforduló küszöbén, magyarán: át kellene térnünk egy új szemléletre, amire többen, többször, több vitában is utaltunk. Továbbra is azt állítjuk tehát, hogy Budapest város vezetésének nincs jövőképe. Moskovits úr, mint bizottsági elnök dicsérte, hogy a hagyományos nyomvonalon folytatják az utat. Ez a káoszba vezet. Amennyiben tehát ez egy nagy dicséret volt, azt gondolom, hogy ezzel kétségtelenül a koncepció és maga a jövő évi költségvetés is nagyon súlyos helyzetbe hoz több fővárosi intézményt.

Nincs jövőképe az SZDSZ-MSZP-nek abban a tekintetben sem, hogy alapvetően nem tudja a fővárosi kerületeket partnernek tekinteni. Önök, amikor kerületekről beszélnek, fővárosi kerületekről gondolkodnak, egyetlenegy dolog jut eszükbe: mit lehet  még ezeken a tisztelt kerületeken csavarni? Be lehet-e vezetni egy új Demszky-adót (A gép jelzi az időkeret leteltét.), nevezhetjük ezt egységes ingatlanadónak... Hónapokig tartott a vita.

Tisztelt  főpolgármester úr, még tíz percet kérnék.





	ELNÖK: Erről szavazni kell. További tíz perc hozzászólási lehetőséget kér Tirts Tamás.



	TIRTS TAMÁS (Fidesz-MDF-MKDSZ): Nem akarok ötpercenként...



	H a t á r o z a t

	a Fővárosi Közgyűlés



2300/1999.(XII.16.)	további 10 perc hozzászólási időt biztosít 

Főv.Kgy.h.	Tirts Tamás részére.

	(35 igen, 4 ellenszavazat, 6 tartózkodás)



	TIRTS TAMÁS (Fidesz-MDF-MKDSZ):

Ott tartottam, hogy amikor kerületekről gondolkoznak, akkor csak egy új adópolitika jut eszükbe. Én azt gondolom, nagyon hasznos volt az a vita, ami az egységes ingatlanadó kapcsán augusztus-szeptemberben lefolyt, és aminek a végeredménye az lett, hogy gyakorlatilag a városvezetés ebben a kérdésben meghátrált. Előkészítetlen, meggyőződésünk szerint nem időszerű. Természetesen más körülmények és más előkészítés mellett lehet erről is beszélni értelmesen, de mi úgy gondoljuk, hogy ebben a ciklusban ilyen típusú adóösszevonásra a Fővárosi Közgyűlésnek nincs szüksége.

Mit kellene ehelyett csinálni? Én azt gondolom, hogy azokat a határozatokat kellene komolyan venni, amiket egyébként többek közt itt a Fővárosi Közgyűlés is hozott az intézményi reform tekintetében. Hadd idézzem egy korábbi döntésünket szó szerint: 



"A Fővárosi Közgyűlés úgy dönt, hogy a közszolgáltatások felvázolt szintjének kialakítása eléréséhez szükséges feladatsorok meghatározása céljából ágazatonkénti intézkedési tervet kell készíteni, és a Közgyűlés elé kell terjeszteni jóváhagyásra." Többek közt ez is elmaradt. És elmaradt, tisztelt képviselőtársaim, az, hogy alapvetően azokon a területeken, ahol az ellenzéki képviselők évek óta szorgalmazzák a változásokat – gondolok az oktatásügy, az egészségügy és bizonyos értelemben a városüzemeltetés egyes területeire is –, nem hajlandók szembenézni azzal, hogy a nyolcvanas évekből megörökölt intézményi struktúrával valamit kezdenie kell a Fővárosi Önkormányzatnak. Most már a kilencvenes évek is elmúltak – Atkári uram figyelmét is felhívnám erre, hogy átlépünk egy új évezredbe. Más forrásszerkezetben kellene gondolkodni, és alapvetően azokon a területeken, ahol meg kell lépni adott esetben a kellemetlen lépéseket is, és saját határozatainkat is figyelembe kellene venni, ezeket be kellene tartani.

Egy további terület, ahol meggyőződésünk szerint lehetne racionálisan megtakarításokat eszközölni, az maga a Főpolgármesteri Hivatal. Többször, több ízben elhangzott a Főpolgármesteri Hivatal korszerűsítésével kapcsolatban is. Ennek az átvilágítására készültek anyagok. Én azt gondolom, hogy ez is teljes egészében elmaradt és leállt.

Összességében tehát hiányoljuk, hogy a többség, az SZDSZ-MSZP nem akar a feladatfinanszírozásra áttérni. Úgy tekint az országos kalapra, vagy, ha tetszik, az országos költségvetésre, hogy az mindig mindenben ki fogja segíteni Budapest fővárost, amely meggyőződésünk szerint egy kiegyensúlyozott pénzügyi helyzetben van, egy virágzó főváros, azt gondolom, hogy Közép-Európa, de ha lehet mondani, Európa 



gyöngyszeme. Ha ennek a fővárosnak a polgárait megkérdeznék, akár most is, az utcán, hogy milyen nagy válságérzetük van, én azt gondolom, hogy nem biztos, hogy azokat a válaszokat kapnák, amit most Önök megpróbálnak egy közvetlen politikai kampány céljából beállítani. Ugyanakkor természetesen  nem állítjuk, hogy több pénz van. Kétségtelenül nehéz a helyzet. Ebben a viszonylagosan nehéz helyzetben kellene egy olyan szakmai minimumot, egy olyan szakmai konszenzust megtalálni, amiben – itt, persze, eltérő számok vannak: van egy számháború, hogy mennyivel növekszik a jövő évi költségvetés, ezt nyilván a szakértők dolga kielemezni - mi legalábbis azt gondoljuk, hogy ezt a viszonylag kevesebb pénzt megfelelően, megfelelő formában és ellenőrzött módon kellene elkölteni.

Azt gondolom, hogy a jövőkép hiánya, amiről többször beszéltünk, illetve egy-két ügynek a folyamatos előrángatása – Atkári főpolgármester-helyettes úr a BKV-ról is beszélt... Mi évek óta elmondjuk, hogy a BKV és a tömegközlekedés gondja egy olyan helyzetet eredményezett ma már a fővárosban, amivel akár külön  vita keretében is érdemes lenne foglalkozni.

(Valótlan az az állítás, hogy mi azt mondjuk...)



mse 4 (Tirts)

Valótlan az az állítás, hogy mi azt mondjuk: a város ebben a pillanatban meglévő tartalékait fel kellene élni. Mi azt mondjuk, hogy az a tartalékalap, amely ebben a pillanatban is megvan, nem egy olyan célra költendő el, amely ebben a pillanatban irreális, magyarán a metróépítés erőltetésére, hanem ennek a tartalékalapnak adott esetben a tömegközlekedés vagy a városüzemeltetés más területein kellene megtalálni a helyét.



Összességében tehát azt szeretném aláhúzni - és nyilvánvaló, hogy képviselőtársaim majd hozzáteszik a maguk észrevételeit is -, hogy ezt a költségvetési koncepciót, csakúgy, mint a korábbiakat, nem tartjuk megalapozottnak, hiányzik az az átalakítási szándék a városvezetés részéről, amiről korábban beszéltünk és amire határozatok is születtek. A hétéves fejlesztési terv, amiről többször, több ízben beszéltünk, nem kielégítő. A 37. sorszámú PR-anyag, amit a határozati javaslathoz csatoltak, elfogadhatatlan a részünkről. Úgyhogy összességében ezt a költségvetési koncepciót nem fogjuk támogatni. Köszönöm szépen. 



	ELNÖK: Köszönöm. Székely úr következik.



	SZÉKELY GÁBOR (SZDSZ): Hölgyeim és uraim, hozzá kellene fogni a jövő évi költségvetés lényegi kérdéseihez, merthogy tényleg elérkeztünk egy olyan időszakhoz, amikor már látszanak a parlament előirányzatai, látszanak azok a parlamenti számok, amelyek megalapozhatják az önkormányzatok költségvetését. 

Egyértelműen le lehet és le kell szögezni, hogy az állami költségvetés keretében, illetve annak a lehetőségei között tudnak az önkormányzatok működni. Teljesen természetes, hogy minden önkormányzat más nagyságrendben, más kapaszkodókkal kapaszkodik a központi költségvetéshez, és ebben még alapvetően szerencsénk van, mert a Fővárosi Önkormányzat egy csomó minden miatt sokkal kisebb kapaszkodókkal kénytelen kapaszkodni az állami költségvetéshez, mint mondjuk egy kisközség, ahol gyakorlatilag nincs más bevétel, mint az állam juttatása. 



Ehhez hozzátartozik, hogy a kiszolgáltatottsága nyilván sokkal nagyobb, de az összegek nagyságrendje miatt a Fővárosi Önkormányzathoz került állami források sokkal erőteljesebbek, sokkal nagyobbak, mint a többiek. Ebből kifolyólag olyan látszat mutatkozik, hogy a fővárosi önkormányzatok -  tehát nemcsak a Fővárosi Önkormányzat, hanem mind a huszonnégyen - sokkal nagyobb pénzekkel részesülünk az állami költségvetésből, mint amilyenben részesednek mondjuk a vidéki önkormányzatok. Ha csak a számokat nézzük, a dologban nyilvánvalóan sok igazság van, csak azt felejtjük el, ha csupán ezt a szempontot nézzük, hogy milyen feladatai vannak a fővárosi önkormányzatoknak, mind a huszonnégyünknek. 

Teljesen egyértelműem arról kellene beszélnünk, hogy a fővárosi önkormányzatok feladatai - megint mind a huszonnégyé - mások, mint egy vidéki városé, főleg mások, mint egy kisközségi önkormányzaté. Egyrészt azért, mert a megyei önkormányzatoknak a megyei feladatok ellátását soha senki nem veti fel, amit itt a fővárosban a Fővárosi Önkormányzat lát el, kénytelen ellátni, és ez a "kénytelen" szó nem egy kénytelenséget jelent, hanem egy szituációt, tehát mi látjuk el, mi, huszonnégyen. Az is elfelejtődik, amikor arról beszélnek egyes, akár vidéki, akár nem vidéki parlamenti képviselők, hogy a főváros elveszi a pénzt, hogy ezen feladatok végeredményét nemcsak a fővárosiak, hanem bárki használja, lehet az akár egészségügyi, lehet akár oktatási, de nagyon sokszor lehet közlekedési kérdés is. Ennek a régi dolga, hogy úgy tűnik, mintha a metró egy pesti metró lenne, mintha csak a  budapestiek használják, de ha valaki el akar jutni Nyíregyházáról Zalaegerszegre, és mindezt nem kocsival teszi - de ha kocsival teszi, akkor is a mi útjainkat használja -, akkor fel kell ülnie a 



metróra, mert az egyik pályaudvartól a másikig csak annak segítségével tud eljutni. Ilyenkor ez soha nem kerül elő, pedig ez egy nagyon fontos kérdés. 

Egy másik dologról is érdemes beszélni. Egyik oldalról rendkívül kedvező az, hogy a reálszféra növekszik, tehát a bruttó nemzeti termék, a gyengébbek kedvéért lehet ez a... (Közbeszólásra:) GDP. Kösz, de nem arra gondoltam, hanem a megtermelt javak mennyiségére - próbálnám a dolgot magyarázni, hogy ne kelljen ezt a szót használni. Tehát ez, úgy tűnik, növekszik. Abba most én nem szeretnék belemenni, hogy ezt egy év alatt hogy sikerült ilyen magasra hozni, hogy ez a kormány jó munkájáról szól-e, mert aki a reálszférába egy picit is beleásta magát, pontosan tudja, hogy ezek az eredmények a sok éven keresztüli építkezés eredményei, és az is nagyon szerencsés, hogy ebben a politikának egyre kevesebb szava van, mert a reálszféra nagyrészt átkerült az úgynevezett magánszférába, és ebből kifolyólag erről nem érdemes így beszélni, de az eredményét a közfogyasztás - a közfogyasztás! - tudja élvezni. Közfogyasztásnál azonban mindenképpen kétfajta közfogyasztásról beszélünk - többről beszélünk, de a kisebbekről nem érdemes szólni: az egyik az állami, a másik az önkormányzati közfogyasztás.

Úgy tűnik, hogy az állami költségvetés a közfogyasztásnak azt a szféráját próbálja erősíteni, amely hozzá tartozik, a másik szférát, az önkormányzatit megpróbálja leépíteni. De azért vigyázni kell, itt nem az állam újraelosztó szerepéről beszélünk, hanem csak a közfogyasztási részről, amit egyébként nagyon jól bele lehet tenni ebbe a dologba. (A gép jelzi az időkeret leteltét.) 





	ELNÖK: Mennyi időt kér a képviselő úr?



	SZÉKELY GÁBOR (SZDSZ): Három percet kérek szépen. (Közbeszólások az MSZP soraiból: Kevés! Kérjél tizenegyet!) Nem vettem észre, elnézést! Összekapom magam.



	H a t á r o z a t

	a Fővárosi Közgyűlés



2301/1999.(XII.16.)	további 3 perc hozzászólási időt biztosít Főv.Kgy.h.	Székely Gábor részére.

	(40 igen, 1 ellenszavazat, 3 tartózkodás)



	SZÉKELY GÁBOR (SZDSZ): Köszönöm szépen, megpróbálom magam nagyon összekapni. Ezeknek a közfogyasztási szféráknak az elosztására kétfajta lehetőségünk van, és most már csak erről a dologról szeretnék beszélni, bár sok mindenről volna érdemes egyébként még szólni. Ezeket a pénzeszközöket kétfajta feladatra lehet felhasználni: az egyik az intézmények, illetve a város működtetése, ennek egy nem jelentéktelen része, egy nagyon fontos és nagyon kézzelfogható része az intézményi működtetés, a másik a város fejlesztése. Az első részre nézve teljesen egyértelműen mindig nagyon ésszerűen kell működtetni. Ez a nagyon ésszerű működtetés borzasztó tág határ, tehát nem kell ahhoz éhen halatni egy dolgot, hogy nagyon rossz állapotban tudjuk tartani, de a dolog mégis működjön. Én úgy gondolom, hogy ezt a szintet kezdjük elérni, tehát az intézményi szférában további 



megszorításokat én nehezen tudok elképzelni. Én azt tudom elképzelni, hogy a városnak csak azokat a feladatait kell ebben a pénzügyi helyzetben ellátnia, amelyeket a törvény kötelező feladatnak tesz, és lehetőség szerint a nem kötelező feladatok kapcsán meg kell értetni a lakossággal, a választóinkkal, az állampolgárokkal, hogy a város a pénzügyi helyzetére tekintettel nem fogja tudni ellátni, nem tudja ellátni. Ugyancsak el kell jutni arra a szintre, hogy az intézmények a lehető legtöbb bevételhez jussanak hozzá saját jogon és a feladataikra a lehető legkisebb pénzeket tegyék. Ennek megvan a maga határa. 

A fejlesztésekről még annyit mindenképpen el kell mondani, hogy kétfajta fejlesztés van. Az egyik a valóságos, amikor egy utcával tényleg több lesz a városban, a másik az, amikor bizonyos feladatokat csak addig lehet működtetni, amíg bizonyos fejlesztési pénzeket beleteszünk. Ez az egyik oldalról ugyan fejlesztésnek látszik, de a másik oldalról teljesen egyértelműen a város működtetésének a feladatait jelentik. Tehát nemcsak az ésszerűsítés, hanem a konkrét napi működtetés feladatai ezek, mert ha bizonyos infrastruktúrák között nincsenek meg a megfelelő összeköttetések, akkor a város nem tud működni. A dolog fejlesztésnek tűnik, de a működési feladatokkal van kapcsolatban.

A beruházási terv teljesítéséről érdemes még egy szót szólni, merthogy az sokszor felmerül. Addig, amíg a város nem kerül olyan bevételi struktúrába - és arról kellett volna még beszélni, hogy vannak olyan önkormányzati bevételek, amelyek nincsenek -, amíg nem kerül olyan helyzetbe, hogy több évre előre tudja tervezni a beruházások fedezetét, addig nincs más lehetőség, csak az, hogy a beruházásokat úgy tervezze meg, hogy a pénzek rendelkezésre álljanak effektíve és konkrétan, és akkor 



teljesen nyilvánvaló, hogy az áthúzódások miatt a beruházás teljesítése nem tud több lenni, nem tud jobb lenni. Köszönöm szépen. 



	ELNÖK: Borsány úr!



(DR. BORSÁNY GYÖRGY (MSZP): Tisztelt Közgyűlés! Néhány gondolatot )

pa 1



	DR. BORSÁNY GYÖRGY (MSZP): Tisztelt Közgyűlés! Néhány gondolatot szeretnék fűzni ehhez a 36. számú módosító indítványhoz, s abban bízom, hogy az előterjesztő főpolgármester-helyettes úr befogadja. Ezeket a módosító indítványokat a bizottság nevében terjesztem elő.

Az első javaslat a prostitúció kezelésének ügyéről szól. Mint ismeretes, az előző közgyűlésen elfogadtunk ezzel kapcsolatban egy hosszú határozati sort, amelyben jeleztük, hogy ezzel a maffiatörvény-csomaggal kapcsolatban a prostitúcióval kapcsolatos türelmi zónák kijelölésével összefüggésben a forrásmegosztásban kerüljön majd figyelembevételre.



	ELNÖK: Beadta a képviselő úr ezt a módosító javaslatot? Hányas sorszámon van?



	DR. BORSÁNY GYÖRGY (MSZP): 36. szám alatt található.



	ELNÖK: Igen, köszönöm szépen.







	DR. BORSÁNY GYÖRGY (MSZP): Ezt szeretném erősíteni, hogy a költségvetési koncepcióban egy gondolat erejéig ez szerepeljen.

A másik, amit szeretnék erősíteni, ez a 2. számú módosító indítvány. A költségvetési koncepció szöveges részében nem foglalkozik az EU-csatlakozással. Úgy gondolom, ennek fontosságát különösebben nem kellene nekem hangsúlyozni, csak azt kérem, hogy szintén egy gondolat erejéig szerepeljen a költségvetési koncepcióban. Köszönöm.



	ELNÖK: Egyik sincs itt nálunk. Ki kellene deríteni, hol vannak ezek a módosító indítványok. (Megkapja a módosító indítványokat.) Köszönöm szépen, megérkezett. Perlaki úr!



	PERLAKI JENŐ (Fidesz-MDF-MKDSZ): Tisztelt Közgyűlés! A mondandóm kisebbik részében szeretnék a stiláris kérdésekről beszélni, a nagyobbik részében a tartalmiakról. 

Úgy gondolom, az előterjesztések a költségvetési koncepcióval kapcsolatban műfajt tévesztettek, mert egyrészt a röpirat stílusjegyeit viselik magukon, másrészt viszont bizonyos hamis reklámok stílusjegyeit. Bizonyára mindenki látott már olyan reklámot, ahol nagy betűkkel kiírják, mennyire kedvező valami, és aztán nagyon kis betűvel kiírják a költségeit ennek. Itt most a fordítottja történt a dolognak: ami relatíve kedvezőtlen, az nagyon nagy betűkkel ott van; és ami a kedvező, az iparűzési adónak a 21,4 százalékos emelkedése, az pedig igen-igen kis betűvel, rejtve van az anyagban.





Ha a célt kell megfogalmaznunk, akkor azt mondom, hogy a Fidesz-MDF-MKDSZ-frakció célja az, hogy ez a város teljes egészében harmonikusan működjön. És ennek a feltételei megvannak. Az anyag viszont olyan célokat sejtet, mint a kerületek tönkretétele, a szolgáltatások szándékos rontása és a közalkalmazottak zsarolása olyan hamis képpel, mintha a közalkalmazottakkal kapcsolatos bérkérdések teljesen a kormányon múlnának. De ez nincs így.

Én kiszámháborúztam magam, becsületszavamra, amikor még általános iskolába jártam, de most mégis egy számháborúnak vagyunk a tanúi. A számháborúval kapcsolatban le kell szögeznem azt, hogy ha mindent egybevetünk, akkor közel az inflációnak megfelelő az összes források rendelkezésre állása 2000-ben. És itt szeretném a figyelmükbe ajánlani, hogy még kis betűvel sem szerepel ebben az anyagban, ami az asztalunkon fekszik, az, hogy a lakásfeladatnál és a szociális normatíváknál más a bázis, tehát az összehasonlíthatóság sokkal bonyolultabb, mint azt az elmúlt években tapasztaltuk.

Az, hogy kitűzi az anyag a 20 százalékos működési eredményt, derék dolog lenne akkor, ha mondjuk, a kerületeknek is lenne 20 százalékos működési eredményük - de hát ez nem igaz. Azért nem igaz, mert ilyen a forrásmegosztásunk. Székely Gábor nagyon érdekesen fejtegette azt, hogy a különböző megyéknek és településeknek milyen a forrásmegosztásuk, mennyi az egy főre jutó forrás a fővároshoz képest. A helyzet az, hogy van különbség, mégpedig abban van különbség, hogy ha a városok egy főre jutó összegéhez hozzáadjuk a megyék egy főre jutó összegét, akkor kijön a megyei jogú városok egy főre jutó összege, és ahhoz képest pedig még egy olyan 30 százalékkal magasabb az, ami a fővárosnak jár. 



És itt le szeretném szögezni azt is, hogy persze a vidékiek használják a fővárosi infrastruktúrát bizonyos mértékig - a közlekedési infrastruktúrát -, a kollégiumi hálózatot és így tovább, tehát valóban van kiemelt szerepünk. Ezt figyelembe kell vennünk, és fel kell mutatnunk, mekkora az a kiadás, ami a főváros kiemelkedő szerepéhez tartozik.

Nagyon szeretném, ha tisztáznánk valamit. Elhangzott az, amit én tagadok, hogy a főváros gazdasági megtörése volna a cél. Érdekes módon szolidárisak vagyunk, és a szocialista párt ma is szolidaritásról tett tanúbizonyságot napirend előtt, és szolidárisak vagyunk - helyesen -, amikor az árvíz, a hó, a belvíz sújtja a vidéket. Csak pont akkor, amikor a jövedelemkiegyenlítésről van szó, felejtjük el a szolidaritást, akkor ez kimarad a szótárunkból. Ne maradjon ki!

Idén a kormány igyekezett a kistelepülések irányába átcsoportosítani összegeket... (A gép jelzi az időkeret leteltét.) Az én mondanivalóm körülbelül 8 percet igényel még. Kérek 8 percet.



	ELNÖK: 8 percet kér a képviselő úr.



	H a t á r o z a t

	a Fővárosi Közgyűlés



2302/1999.(XII.16.)	további 8 perc hozzászólási időt biztosít

Főv.Kgy.h.	Perlaki Jenő részére.

	(23 igen, 7 ellenszavazat, 4 tartózkodás)







	PERLAKI JENŐ (Fidesz-MDF-MKDSZ): Köszönöm szépen. Azt gondolom tehát, hogy a különbség szükséges a főváros és a vidék között. De gondoljunk vissza egypár kormánnyal előbbre! A magyar parlamentben az összlakosságnak nagyjából 80 százalékát a vidékről jött képviselők képviselik. Amikor folyamatosan ilyen propagandaháborút vív a főváros a mindenkori kormányokkal, ez nem fogja abba az irányba elmozdítani a vidéki képviselőket, hogy a különben jogos igényeink mellé odaálljanak, ha szükséges! Szerintem lehet, hogy ez a kommunikáció fenntartja, forgatja a főpolgármester úr nevét meg a főváros nevét a sajtóban, de a hatásában nem az igazi.

Most térjünk rá arra, melyek a lényegi elemei ennek az anyagnak.

Azt gondolom, az anyag a forrásmegosztással kapcsolatban nagyon sok hasznos elemet vetít előre, és abban az esetben, ha ezeket következetesen végigvisszük, és hozzátesszük azt, hogy szűnjön meg a kerületek működési hiánya, és figyelembe vesszük azt a nagyon-nagyon pozitív részét a forrásmegosztással kapcsolatos szövegnek, hogy a felújításoknak és a beruházásoknak is forrásokat akar biztosítani a kerületeknél a forrásmegosztás, akkor azt kell mondjam, már nagyon nagy lépést tettünk előre, sőt ez a része tán jó is. De tovább kell mennem annyiban, miszerint elemezte Zupkó Gábor kollégám azt, hogy a fővárosban a Fővárosi Közgyűlés által elhatározott beruházások megoszlása nem egyenletes, hanem bizonyos olyan kerületekre koncentrál, amelyekben egyébként a saját források is erősebbek, meg a vagyon is nagyobb. 

(Tehát ezért is meg a korábbi tapasztalataink alapján is mondom azt...)



CK 10 (Perlaki Jenő)

Tehát ezért, és korábbi tapasztalataink alapján is mondom azt, hogy ezen a területen is decentralizálni kell, tehát érdemes a kerületekkel egyeztetve kiegyenlíteni a beruházásokat, és akár közösen eldönteni a fontossági 



sorrendet. Ha már itt tartunk, akkor szeretném elmondani, hogy véleményem szerint jó, hogy van a hétéves terv, tartalmilag azonban újragondolásra szorul, hogy a fontosabb beruházások jöjjenek előre, és ez a decentralizáció is érvényesüljön benne. 

Térjünk rá a fővárosi működésre! Ami a racionalizálást illeti, igen-igen egyetértek azzal, amit Székely Gábor mondott, hogy először valóban a kötelező feladatokat és a működést vegyük sorra, és azután nézzük meg azt, hogy milyen lehet a tárgyi feltételek értékmegőrzése. A tárgyi feltételek értékmegőrzése egyébként szerintem ezúttal egy szóvirág, hiszen ha ismernénk a törzsvagyon valódi, újra-előállítási értékét, vagy tudnánk, hogy mennyi kell kórházainkban a minimumfeltételek biztosításához, akkor kiderülne, hogy a tárgyi feltételek értékmegőrzése egyelőre sajnos még távoli cél így, ahogy most csináljuk. Tehát a racionalizálás jó cél. A szolgáltatási ellátás szűkítése számunkra csak úgy értelmezhető, hogy a nem kötelező feladatoknál szűkítsünk, és csak úgy értelmezhető, hogy azokra a feladatokra, amelyeket a legtöbb polgár valamilyen módon érzékel, vagyis azokra a közszolgáltatásokra, amit nagyon sokan vesznek igénybe, nagyobb figyelmet kell fordítani. 

A BKV-ról valószínűleg ma még nagyon sok szó esik, de hadd mondjam el, hogy több milliárdot lehet behozni ebbe a költségvetésbe azzal, hogy a bliccelőket rákényszerítjük arra, hogy fizessenek. Ezzel kapcsolatban persze rugalmasnak és gyorsnak kell lennünk, hiszen amit ma nem szedünk be, azt holnap nem fogjuk tudni beszedni. Az Alkotmánybírósággal kapcsolatban mondanám, hogy persze, mindenki oda fordulhat és oda is fogunk fordulni, akkor is, ha ezek a szép elvek, amelyek a forrásmegosztással kapcsolatosan le vannak írva, nem teljesülnek, és az 



1999-es forrásmegosztással kapcsolatban is. Azt gondolom, hogy a béreket legalább az infláció arányában kell emelni a fővárosi intézményekben, és ennek meg is van a forrása, éppen azért, mert az összforrások közel az inflációval arányosan növekednek. Azt gondolom, hogy a városüzemeltetésben, a város tisztán tartásában hiányok mutatkoznak, hiányok mutatkoztak idén is és az elmúlt években is, tehát ott két-három milliárdos kiadásnövekedést kell elérni az anyagban szereplő számokhoz képest. Azt gondolom, hogy a BKV támogatását növelni kell, és azt gondolom, hogy nem perdöntő az, amit elég kádárista módon hangoztat a városvezetés, hogy az állam miért nem ad többet ehhez a tömegközlekedéshez. 

A következő okokból: nemcsak azért, mert egyrészt a szocialista kormány ideje alatt is néhány évig csak kétmilliárd volt, itt pedig 8 milliárd a hiány, és ha a bliccelőktől is beszednénk a viteldíjat, akkor ez egyébként nullára is mehetne, hanem azért is, mert igazából itt a BKV egy olyan szolgáltatást nyújt, ami most éppen elégtelen. Ezen a szolgáltatáson rontani bűn a város ellen, bűn a polgárok ellen. Viszont újra kell gondolni a viteldíjstruktúrát, a bérletstruktúrát, a privatizációs lehetőségeket, és azt, hogy még mit tehetünk a racionalizálás terén. Én nem látok tisztán abban, hogy határozott lépések folynának a BKV racionalizálására. Fontos lesz, hogy a nullbázisú tervezést összefüggésbe hozzuk a racionalizálással, és akár azzal is, hogy az intézmények béremelése hogyan alakuljon. Ez nyilván Atkári úr fejében is forog, csak pontosabban meg kellene fogalmazni, hogy ennek mi is a tartalma.







Összefoglalva tehát azt gondolom, hogy elvárható Budapest Főváros Önkormányzatától a decentralizált, takarékosabb, hatékonyabb, ésszerűbb, dinamikusabb összfővárosi gazdálkodás. Köszönöm.



	ELNÖK: Köszönöm. Endrédy úr!



	DR. ENDRÉDY ISTVÁN (Fidesz-MDF-MKDSZ): Köszönöm a szót. Általánosságban is hozzá kívántam volna szólni a költségvetési koncepcióhoz, de ahogy érzékelem, az álláspont teljesen bebetonozott, ezért módosító javaslataimról szeretnék nagyon röviden szólni.

Négy módosító javaslatot adtam be. Az első módosító javaslat az út-, híd, műtárgyfenntartásról szól. A Közterület-fenntartó Részvénytársaság adatai szerint a főváros útjainak mintegy 25 százaléka nem megfelelő állapotú. 1999. december 6-áig idén százezer kátyú volt a fővárosban, szemben az 1998-ban tapasztalt 40 ezer kátyúval. A koncepció egyfajta szűkítést tartalmaz a fenntartás vonatkozásában. Tehát itt két ellentétes folyamat tapasztalható: fokozódik az utak elöregedése, a rájuk fordított minimális pénz pedig szűkül. Az első javaslatom arra vonatkozik, hogy legalább a feladatellátáshoz szükséges összeg álljon rendelkezésre.

Második javaslatom a zöldfelület-növelésre, parkfenntartásra, -építésre vonatkozik. A Főkert Tulajdonosi Bizottsághoz benyújtott háromnegyed éves jelentése tartalmazza azt, hogy a parkfenntartás forráshiányos, a parkok fokozódó vandalizmusban mennek tönkre. Más adatok, így a környezetállapotról szóló éves jelentés, vagy a készülő környezetvédelmi 





program is tartalmazzák, hogy az európai nagyvárosok átlagának felét sem éri el Budapest zöldfelülete. Tisztelettel javasolom azt, hogy a parkfenntartásra, zöldfelület-növelésre szánt összeg szerényen, de növekedjen. Azt is hozzáteszem, hogy ez a munka és feladat az olcsóbbak közé tartozik, nem igényel milliárdokat, és sok ember megelégedését szolgálhatja.

Ehhez kapcsolódik a harmadik javaslatom is, amit már egyszer feltettem, a Városháza lebontott udvarának parkosítása - ez egy sebhely a városban. Nyilvánvalóan majd lesz mód és lehetőség egy végső cél kialakítására, de addig akár egy vagy két évig miért ne lehetne azt parkosítani? Amit a tűzoltók a szivattyúzásra elköltenek, abból simán lehetne a parkolási funkció fenntartásával parkot építeni, és akár ott, ahol a víz összeáll, egy kis tavat kialakítani. 

Az utolsó javaslatom főpolgármester úr reggeli bevezetőjéhez kapcsolódik, illetve a tényhelyzethez - Budapest Sportcsarnok. Ha főpolgármester úr őszintén beszélt, és feltételezem, hogy őszintén beszélt arról, hogy a helyreállítás a főváros feladata is, akkor tisztelettel javasolom az 50. számon kiosztott módosító javaslat befogadását, illetőleg a Közgyűlés minden tagja vegye figyelembe és szavazza meg, hogy a 2000-es koncepcióba ez a feladat bekerüljön. Köszönöm.ELNÖK: Kardos Péter úr!

3SF 2



	ELNÖK: Kardos Péter úr!



	KARDOS PÉTER (MSZP): Tisztelt Elnök Úr! Tisztelt Közgyűlés! Engem ért az a megtiszteltetés, hogy az MSZP-frakció nevében röviden mondjam el véleményünket a koncepcióval 



kapcsolatban. Előtte azonban szeretnék pár gondolatot elmondani a vitában elhangzottakkal kapcsolatban. 

Elhangzott, hogy jó lenne, ha a főváros vezetése nem városállamként kezelné Budapestet. Azt hiszem, hogy se a költségvetési koncepció, se a város vezetése nem városállamként kezeli Budapestet. Ugyanakkor látni kell - ezt Perlaki úr is elmondta -, hogy a főváros szerepe túlnő a 2 millió lakoson, hiszen az agglomerációban és más - például kulturális - területeken történelmi hagyományai alapján is kialakult szerepe van a fővárosnak. Ez még akkor is igaz, ha természetesen mi is támogatjuk és fontosnak tartjuk, hogy a vidék arányosan fejlődjön. 

A másik ilyen kérdés, hogy van-e jövőkép vagy nincs jövőkép. Úgy gondolom, hogy nem egyéves, hanem hétéves fejlesztési terv, többéves finanszírozási prognózis van, elkészült egy várospolitikai program, és ezek ismeretében történtek meg az önkormányzati választások, és hozták azt az eredményt, ami 1998-ban született. Ugyanakkor igaznak tartom, hogy ezt a városfejlesztési programot, részben rajtunk kívül álló okok miatt is bizonyos területeken sajnos felül kell vizsgálni. 

Nagyon fontos kérdés a főváros és a kerületek közötti kapcsolat. Az lenne a célszerű, ha véget érnének, vagy legalábbis csökkennének azok a típusú konfliktusok, amelyek a főváros és a kerületek között vannak. Látni kell, hogy a kerületeknek is meg a fővárosnak is meg kell érteni, hogy - ahogy Perlaki úr mondta - az egyiknek van működési eredménye, a másiknak nincs működési eredménye. A cél az lenne, hogy mindegyiknek legyen működési eredménye és nem az, hogy addig csökkenjenek a főváros forrásai, míg neki se lesz működési eredménye, mert ez nem a város fejlődését segíti elő. 



A forrásmegosztás reformja terén elindult ebben az évben egy párbeszéd a kerületekkel, és én helyesnek tartom, hogy ezen a téren először szakmai anyagok készülnek el, és utána kerülnek ezek a kerületek és a főváros között egyeztetésre. 

A feladatfinanszírozáshoz csak annyit, hogy azért azt is látni kell, hogy a feladatfinanszírozásra áttérésnél - s amikor költségvetési vita van, ez minden évben elhangzik - egy csomó esetben az történik, hogy a módosító javaslataink arra irányulnak, hogy ahhoz sincs elegendő forrás, hogy az adott feladatot megfelelően finanszírozzuk. Önmagában lehet, hogy egy költségvetési reform vagy a nullbázisú költségvetés megteremtése hoz hatékonyságjavulást, de azt nem lehet elhinni, hogy a fővárosban vagy a kerületekben rendelkezésre állnak mindazok a források, amelyek a feladatok ellátásához a huszonegyedik században szükségesek. Nemcsak a fővárosban, mert ez a probléma természetesen országos szinten is megvan. 

A frakció nevében szeretném elmondani, az a véleményünk, hogy jóval nehezebb körülmények között kerül sor a költségvetési koncepció tárgyalására, mint ahogy ez korábban szokott volt, éppen azért, mert arányaiban a főváros részesedése a központi forrásokból csökken, miközben az eredeti költségvetési koncepció végig azzal számolt, hogy ezek az arányok tartva lesznek. Ez tehát szükségessé teszi bizonyos korábbi elgondolások felülvizsgálatát és átstrukturálását, aminek ez a költségvetési koncepció még nem, vagy csak részben tesz eleget. 

Miket tartunk mi kulcskérdésnek és fontosnak, hogy a költségvetés lezárásáig megtárgyalásra, elfogadásra, illetve átvezetésre kerüljenek? Ahogy már említettem, megkezdődött a forrásmegosztás reformja, elkészültek a szakmai anyagok, mind a kerületek, mind a főváros részéről 



először szakmai anyagok készültek, amelyek azt vetették fel, hogy azonos strukturális feltételek mellett valamelyest a kerületek javára kell a forrásmegosztást eltolni. Ezzel ma a koncepció nem számol. Mi fontosnak tartjuk, hogy a végleges költségvetésen ezek hatása legyen átvezetve, amelyeknél - még egyszer mondom - a szakmai anyagok alapján kell a döntést meghozni, amelyek bizonyos átsorolást tartanak... (A gép jelzi az időkeret leteltét.) 



	ELNÖK: Mennyi időt kér? 



	KARDOS PÉTER (MSZP): Öt percet. 



	H a t á r o z a t

	a Fővárosi Közgyűlés



2303/1999.(XII.16.)	további 5 perc hozzászólási időt biztosít Főv.Kgy.h.	Kardos Péter részére.

	(38 igen, 1 ellenszavazat, 1 tartózkodás)



	KARDOS PÉTER (MSZP): A forrásmegosztás reformjának érvényesítésén kívül a második kérdés a működés és a fejlesztés aránya. A főváros valóban rákényszerül arra, hogy a működések terén annál is nagyobb racionalizálást hajtson végre, mint ami a korábbi elképzelésekben szerepel. Mi azonban az itt szereplő mintegy 6 százalékos reálérték-csökkenést túlzottnak és nem kellően megalapozottnak tartjuk. Mi - a város működőképességét is figyelembe 



véve - ennél kisebb reálérték-csökkenést vagy szinten maradást tartunk megalapozottnak. Fontosnak tartjuk, hogy tételes vizsgálatok induljanak, hogy a működőképesség és az alapellátások megfelelő színvonalú betartása mit tesz lehetővé, milyen mértékű csökkenést, és mik azok, amiket kényszerűen csökkentésre késztetünk. Ezt a felülvizsgálatot azonban annak tudatában kell elvégezni, hogy a főváros költségvetési helyzete nem teszi lehetővé, hogy minden területen meg lehessen őrizni a szolgáltatások színvonalának reálértékét. 

A következő kérdés, ami már többször felmerült itt a vitában is - és az MSZP-frakció számára is nagyon izgalmas kérdés -, a BKV helyzete. A BKV többé-kevésbé kritikus helyzetbe került. Ezt a kritikus helyzetet fokozza az is, hogy a jelenlegi tarifaemelések nem ismerik el azokat a költségnövekedéseket, amelyek energia terén és más területeken a BKV-t sújtják, ezért meg kell vizsgálni, hogy lehet-e és milyen módon növelni a BKV-nak elsősorban fejlesztések révén a támogatását. 

Mindez a kiadási oldalon jelentkező többlet, ami azt is jelenti, hogy felül kell vizsgálni a hétéves fejlesztési programot. Nem azért, mert a hétéves fejlesztési programban foglalt célok aktualitásukat vesztették volna, hanem azért, hogy helyes arány alakuljon ki a működés és a fejlesztés között, és ezért bizonyos fejlesztéseket a főváros forrásai miatt lehet, hogy kényszerűen halasztani lesz szükség a működőképesség megőrzése érdekében. 

Végül ebből a szempontból fontosnak tartjuk a főváros kiegyensúlyozott pénzügyi helyzetének a megőrzését és a pénzügyi egyensúlyt. Meg kell azonban nézni a hétéves fejlesztési programmal is összefüggésben, hogy lehetséges-e és milyen módon a működési eredményt a megváltozott 



feltételekhez igazítani, olyan mértékben azonban, amely nem érinti a főváros biztonságos pénzügyi egyensúlyát. 

Ezek azok a kulcskérdések, amiket a költségvetésig, január 31-ig még el kell végezni műhelymunka kapcsán, figyelembe véve azt, hogy egy csomó területen válságos helyzetbe kerülhet a főváros a jövő évben. - Köszönöm. 



	ELNÖK: Németh Zoltán! 

(NÉMETH ZOLTÁN (Fidesz-MDF-MKDSZ): Köszönöm szépen. Tisztelt Elnök Úr! Tisztelt Közgyűlés!) 



MG/6



	NÉMETH ZOLTÁN (Fidesz-MDF-MKDSZ): Jómagam, Tirts Tamás képviselőtársammal egyetemben, módosító indítványt nyújtottam be a turisztikai ágazatot érintően. Ennek a módosító indítványnak az a lényege, hogy az idegenforgalmi adóból befolyó bevételeket teljes egészében turisztikai célra lehessen felhasználni a jövőben. Arról, hogy ez a bizonyos turisztikai, illetve idegenforgalmi cél mit takar pontosan, az elmúlt években is vita folyt. Ennek a módosító indítványnak az az egyik célja, hogy ezt megpróbálja valamilyen formában definiálni. Tudniillik itt az a kérdés, hogy csak valóban konkrétan és elsőrendűen turisztikai feladatokat tekintünk turisztikai célnak és turisztikai feladatnak, vagy olyan feladatokat is, amelyek példának okáért a városüzemeltetés tárgykörébe, feladatkörébe sorolandók.

Az elmúlt években - és ez így volt 1999-ben is, illetve így van az ez évi költségvetésben - ezeket a bevételeket, illetve ezeknek a bevételeknek egy jelentős részét városüzemeltetési feladatokra költötte a költségvetés. Ezt azzal indokolták, hogy egyes városüzemeltetési feladatok kapcsolódnak az idegenforgalomhoz.





Én azt gondolom, ezek a feladatok akkor is feladatok, akkor is a városban élők életnívóját is javítják és alapvető városi feladatoknak tekintendők, mint például az illemhelyek fenntartása, karbantartása, vagy a település tisztántartása, településtisztasági feladatok. Ezeket a feladatokat nem lehet az idegenforgalmi feladatok tárgykörébe sorolni. 

Ezt nem én mondom és nem csak ketten mondjuk Tirts Tamás frakcióvezető úrral, hanem így gondolkodik az ágazat tulajdonképpen összes képviselője, amint ez a Turisztikai Bizottság előtt is egyértelmű.

Mindenképpen az kell hogy legyen a cél, ha szeretnénk fejleszteni az idegenforgalmat, és ha meg szeretnénk tartani ennek a városnak a vonzerejét, hogy többet költsünk erre az ágazatra. Azt gondolom, mindannyiunknak célja, hogy ezt a vonzerőt megtartsuk, illetve nemcsak megtartsuk, hanem növeljük.

Ennek alapján én úgy gondolom, ezeket a bevételeket elsősorban és kizárólag az idegenforgalom céljára kell felhasználni, és ezt a célt ez az előterjesztés, illetve ez a módosító indítványunk meghatározza.

Egy pontosítást szeretnék tenni a módosító indítvánnyal kapcsolatban. Csak az idegenforgalmi adóból befolyó bevételekről szól ez a módosító indítvány, legalábbis az a szöveg, amelyik 52. sorszám alatt kiosztásra került. Ezt azzal szeretnénk pontosítani, hogy nemcsak az idegenforgalmi adóból, hanem az ahhoz kapcsolódó állami hozzájárulásból befolyó bevételek is ide tartozzanak. Le fogom adni az elnök úrnál ezt a pontosítást. Köszönöm szépen. 



	ELNÖK: Köszönöm. Pálinszki úr!





	DR. PÁLINSZKI ANTAL (MSZP): Tirts frakcióvezető úr hozzászólásában hangzott el néhány olyan dolog, amire a területemet, az oktatási területet érintően szeretnék reagálni. Nevezetesen azt mondta, hogy az oktatás, az egészségügy és a városüzemeltetés egyes területein, ennek a működtetésében az elmúlt években súlyos hiányosságok mutatkoztak meg. Természetesen nem érzem magamat meghatalmazottnak, hogy az egészségügyről és a városüzemeltetésről beszéljek, de az oktatásüggyel kapcsolatban a következőket szeretném elmondani:

Való igaz, hogy a nyolcvanas évekből öröklött struktúrát kell működtetnünk, de azt hiszem, ez minden területen így van. Szeretném emlékeztetni a tisztelt Közgyűlést arra, hogy az elmúlt évek során egy 24 intézményt érintő átszervezést és egyebeket hajtottunk végre, olyan szakképzési koncepció elfogadása után, amelyet sajnos egyébként a szavazásoknál a Fidesz-frakció nem mindig, vagy általában nem támogatott, holott most éppen ennek a hiányosságára hívja föl a figyelmünket.

Szeretném emlékeztetni a tisztelt Közgyűlést arra, hogy a tanműhelyekkel kapcsolatos struktúraváltást, koncepciót és egyes konkrét döntéseket éppen az elmúlt ülésen hozott meg a Fővárosi Közgyűlés mint határozatot.

Én úgy gondolom, a Fővárosi Közgyűlés az utóbbi években igen sokat tett azért, hogy ésszerűbben, racionálisabban tudja működtetni a fővárosban az oktatást. 

Ezen kívül teljes mértékben és őszintén egyetértek azzal, amikor a frakcióvezető úr vagy bárki aggódik a főváros jövőjéért, és egy költségvetési koncepcióban ezzel kapcsolatban sok mindent elmond.



De nagy tisztelettel kérdezném a frakcióvezető úr véleményét: mit szól ahhoz, hogy vannak a fővárosi képviselőcsoportnak olyan országgyűlési képviselő tagjai, akik olyan javaslatokkal állnak elő a parlamentben, amelyet a saját kormányuk sem támogat, amely egyébként köztudottan nem arról híresült el, hogy nagy elánnal támogatná a főváros törekvéseit. 

Úgy gondolom, a fővárossal kapcsolatos szolidaritás, a fővárossal kapcsolatos pénzügyi kérdések támogatása a fővárosi képviselők - akik egyben országgyűlési képviselők is -  nagyobb harmonizációját igényelné.

Zárójelben jegyzem meg a végén, hogy megmondom őszintén, ha én ilyen, fővárost támogató parlamenti javaslatokat tettem volna, akkor egy picikét röstelkedve jönnék be ebbe a közgyűlésbe. Köszönöm. (Taps az MSZP soraiban.)



	ELNÖK: Vécsei Pál.



	DR. VÉCSEI PÁL (SZDSZ): (Hozzászólása rosszzul hallható.) Tisztelt Közgyűlés! Pálinszki úr részben elmondta, amit mondani akartam, de kiegészíteném. Én mintegy három évtizede foglalkozom területi folyamatok elemzésével. Ha ezt más is megnézi, általában arra jöhet rá, hogy hosszú távon mindig kialakulnak olyan viszonyok, hogy...



	ELNÖK: Rögzítse a mikrofont a képviselő úr valahová, ott a nyakkendője táján, és akkor stabilabb a hangzás.







	DR. VÉCSEI PÁL (SZDSZ): Jó, igen. Ha a finanszírozási görbéket megnézzük, akkor általában látszik, hogy egy idő múlva Budapest elszalad a vidékhez képest, és akkor meglódul az ország, és lenyomja. Ez nem is meglepő, általában más országokban is van ilyen folyamat. Csupán egyetlen dolog meglepő ebben a történetben, amire Pálinszki úr is utal, hogy általában ez a vidéki társadalmi-gazdasági erők nyomására történik meg, nem pedig fővárosi nyomásra, nem a fővárosi képviselők vagy aktorok részéről, szemben azzal, amit az előzőekben állítottak. 

Én azt gondolom, ez tényleg furcsa helyzet. Főleg akkor, ha reálisan számba vesszük, hogy Budapestet milyen feladatok terhelik és milyen tőkeigényessége van a feladatok ellátásának.

Elhangzott itt is, hogy a működéssel kapcsolatban nem történtek lépések az elmúlt, közel egy évtizedben. Ha a számokat valaki pontosabban megnézi, akkor ezt erősen cáfolhatja. Egyrészt az intézményrendszer jelentősen átalakult és alkalmazkodott, reálértékben jelentősen kisebb forrásokkal gazdálkodik, számos idegen feladatot leadtunk, miközben nem adtunk le bizonyos feladatokat, nyilvánvalóan azért, mert azok leadása más területen rendkívül nagy feszültségeket és rendkívül nagy kiadásokat idézett volna elő.

Én csak szeretném megemlíteni, hogy Pest megyében például az ezer lakosra jutó kórházi ágyak száma nem éri el az országos átlag felét. Ezzel szemben Budapesten jóval magasabb, amiből egyértelműen következik, hogy a Pest megyei egészségügyi ellátási hiányok nagy részét a fővárosban pótolják.





Ha azt az ágyszámkapacitást vagy akármilyen naturália mentén megyünk, azt a kapacitáshiányt, ami Pest megyében van, pótolni akarnánk rövid távon, inkább csak százmilliárdokban mérhető hatással járna az állami költségvetésre. 

Ugyanezt lehet mondani például a középiskolai oktatásra is, ahol szintén messze az országos átlag alatt van Pest megyében a középiskolai tanulók száma a lakossághoz viszonyítva. Budapesten magasabb, és nyilvánvaló, hogy nem Bács-Kiskun megyében látják el ezt a feladatot, hanem a fővárosban. Ennek is valószínűleg százmilliárdos hatása lenne.

Ha a főváros tökéletesen kivonul ebből a két feladatból, akkor nyilvánvaló, hogy a kormányzatnak kellett volna az egész területi finanszírozási rendszert olyan mértékben átalakítani - nemcsak a működési, hanem a fejlesztési-finanszírozási rendszert - ami pótolta volna.



(De végül is nem hiszem, hogy az lenne a cél valahol is,...)



Nya 9 (Vécsei)

De végül is nem hiszem, hogy az lenne a cél valahol is, hogy Budapestből egy mezővárost csináljanak, és lefelé nivellálják, mint annyiszor ebben az országban - és a szocialista táborban az elmúlt évtizedekben ez megtörtént -, hanem az a cél, hogy az adottságait minél jobban kihasználjuk, és ezzel megteremtsük a finanszírozási feltételeket.

Azt gondolom, arra azért tényleg figyelni kell, hogy ha végre egy picit fellélegezhet az ország, akkor azért egy kicsit lélegezzenek fel a budapesti lakosok, és azok is, akik a budapesti szükségleteket igénybe veszik, nemcsak lakosok. Értelmetlen dolog csak közigazgatási keretek között működni. 

Azért megemlíteném, hogy az elmúlt gazdasági válságciklusnak voltak budapesti áldozatai. Példaként hoznám fel, hogy, mondjuk, 1992-ben 



Budapesten az alacsony jövedelműek aránya az adótábla szerint közel 14 százalék volt, 1997-ben már 32 százalék tartozott a legalacsonyabb jövedelmű sávokban adózók közé. Ugyancsak megemlíteném, hogy a magas jövedelműek aránya '92-ben 8,2 százalék körüli volt, ez '97-re 4,8 százalékra csökkent. Tehát azért, hogy úgy mondjam, a budapesti lakosság igencsak megsínylette ezt a periódust. Lehet még tudni azt is, hogy itt volt a legnagyobb mértékű - meg általában a nagyvárosokban - a lesüllyedés és a belső társadalmi polarizáció.

Tehát azt gondolom, hogy ebben az esetben a budapesti képviselőknek valóban azt kellett volna szorgalmazniuk, hogy nem feltétlenül a GDP növekedésének ütemében - mert a belső elosztási lehetőségek egyébként is szűkösek -, de valamivel több jusson itt is a hiányok pótlására, és hogy végre valamilyen módon jobban élhessenek nemcsak a magánszférában, hanem a közszféra szolgáltatásaiban is. 

Azt gondolom, hogy azért, ha már idén ez nem is nagyon fog működni, de hosszú távon mindenképpen minden párt minden képviselőjének fel kellene vállalnia ezt a programot, és (A gép jelzi az időkeret leteltét.) azt a költségvetési, pénzügyi szituációt, ami itt kialakult, a továbbiakban lehetőleg el kellene kerülni. Köszönöm szépen.



	ELNÖK: Köszönöm szépen. Vajda Pál úr!



	VAJDA PÁL főpolgármester-helyettes: Tisztelt Közgyűlés! Néhány ellentmondásra szeretném felhívni a tisztelt Közgyűlés figyelmét, és csak a vita inspirált arra, hogy erre  sort kerítsek itt a Közgyűlésen.



Való igaz, hogy a magyar gazdaság szerkezetváltásának sikere következtében 1997-től a magyar gazdaság fejlődési pályára állt. Olyannyira fejlődési pályára állt, hogy a magyar kormány pénzügyminisztere bejelentette, hogy a magyar gazdaság növekedése a világ legdinamikusabb gazdaságára jellemző módon történik. Ebből következik, hogy a gazdasági stabilizációt követő években ennek az országnak a növekedésből származtathatóan többlete keletkezett. Szeretném jelezni a Fővárosi Közgyűlésnek, hogy ez Budapest gazdaságára kiemelkedően igaz. 

Nem értem azt az ellentmondást, hogy ilyen többletképződés esetén, amire valamennyien büszkék lehetünk, miért kell a főváros önkormányzatának az állami költségvetési kapcsolatokból származó bevételeket tekintve nagyobb szorítás alá helyeződni, mint a '95-96-os esztendő gazdasági stabilizációjának időszakában. Érthetetlen számomra, hiszen az állami költségvetési kapcsolatokban kimutatható módon 16 százalékos csökkenés következik be a 2000-es esztendőtől következően. Ez számomra egy nagy ellentmondás. Szeretném, ha kormánypárti, itt ellenzéki képviselőtársaim erre valamilyen közgazdasági magyarázatot adnának, mert én a kiegyenlítést úgy képzelem el, hogy a többletből többet juttatok az alsó szinten lévő önkormányzatoknak, miközben a feljebb lévő önkormányzatok működését nem korlátozva, feltételeit nem rontva hagyom működni őket. 

Sokan szóba hozták a városüzemeltetés kérdését. Képviselőtársaimat megnyugtatom, hogy úgy általában a városüzemeltetés kérdéséért nem aggódom. Miért nem? Azért, mert Tirts Tamásnak egyszerűen nincs igaza, és nagyfokú ismerethiányról ad számot a tekintetben, amikor azt mondja, 



hogy a városüzemeltetés intézményi struktúrája és rendszere az elmúlt időszakban nem változott, mert ez a fránya fővárosi vezetés a városüzemeltetés intézményrendszerének reformjára nem helyezett súlyt. Felhívom az Önök tisztelt figyelmét, hogy a városüzemeltetés a folyó kiadásokon belül összesen 20 százalékban részesül a fővárosi költségvetésből, hiszen éppen az átalakítási tevékenység folytán öt közszolgáltatás kivételével, ami a városüzemeltetésre hat, gyakorlatilag a közszolgáltatások nincsenek a költségvetéssel működtetési oldalon alkupozícióban.

Ezért az ötért, megmondom Önöknek őszintén, a költségvetési koncepció irányszámai alapján magam is aggódom. Melyik ez az öt? A BKV, a zöldfelület-fenntartás, az útüzemeltetés, a köztisztasági feladatok ellátása és a közvilágítás. Ha meg tetszenek nézni ennek az ötnek a költségvetési támogatását, az összességében 25,4 milliárd forint, mert az összes többi közszolgáltatás a költségfedezeti díjak bevezetésével már nincs költségvetési alkupozícióban.

Szóba került a BKV. Kérem tisztelettel, nagy ellentmondás számomra, hogy miközben az ország Európa irányába megy, Európában egyedülálló módon az állami költségvetés a közlekedést sem működtetési, sem pedig fejlesztési oldalon nem támogatja, egyszerűen azt mondja, hogy ez önkormányzati feladat, oldd meg, Budapest önkormányzata. Tessék nekem mondani Európában egyetlenegy precedenst, ahol így történnek a dolgok, miközben állami vezetők azt hirdetik, hogy mennyi hidat újítottak fel, és hogy mi azért nem akarjuk a buszokat leállítani, mert az utakat az állam újítja fel. Szeretném "felhomályosítani" innen is őket, mert sajnos néha az az érzésem, hogy nem tudják, miről beszélnek, mert ismerethiányban 



szenvednek, mert az állami költségvetés ezekre a területekre - se a közösségi közlekedés, se az úthálózat működtetése területére - egy huncut vasat nem fordított. (Közbeszólások a MIÉP soraiból: A Gyula állíttatta le, a mi Gyulánk!) Nekem mindegy, hogy szarva van-e vagy patája annak a végrehajtó hatalomnak, amelyik ezt megteszi. 

Sajnos a kérdést Perlaki képviselőtársamnak kell feltenni, aki olyan minősítéseket használt, hogy hozzászólásra ingerelt, mert azt is meg szeretném kérdezni, hogy hány módosító indítványt tetszettek beadni, tisztelt fővárosi képviselők annak jegyében, hogy minden tudásommal, akaratommal a város javát szolgálom - mondtuk, mikor elkezdtük munkánkat -, hogy ezeket az ellentmondásokat rendezni lehessen.

Még egy dolog, amit már Pálinkszki képviselőtársam mondott. Nem hiszem, hogy az erkölcsi piedesztál magaslatán szónokolva lehetne minősítéseket közölni, hogy márpedig a városvezetés tönkreteszi a koncepciójával a várost, felborítja a város harmóniáját, abban az esetben, amikor az elmúlt hónapokban mást sem tettünk, kedves képviselőtársam, mint hogy saját kormányom ellenére olyan indítványokat kívántam elfogadtatni a magyar parlamenttel, amely a város szorítását növelte volna. Valahogy ez a kérdés bennem "keresztbeáll", elnézést kérek, hogy felemlítettem, de nem bírtam volna ki, mert szétpukkadt volna a májam, ha nem mondom el. Köszönöm a figyelmüket.

(ELNÖK: Schuster Lórántnak adom meg a szót.)



VE



	ELNÖK: Schuster Lóránt!







	SCHUSTER LÓRÁNT  (MIÉP): Ez a költségvetési koncepció pontosan olyan, amilyenre a magyar szocialista  hit gyülekezete képes. A mi reményünk csupán annyi ilyenkor, karácsony táján, hogy már csak kettőt készíthetnek. Köszönöm szépen.



	ELNÖK: Koronka úr!



	KORONKA LAJOS (Fidesz-MDF-MKDSZ): Azt hiszem, hogy ez a Közgyűlés néha egy kicsit szereptévesztésben van, amikor most már jó néhány hozzászólást végighallgatva, mindig csak arról van szó, hogy az a nagy baj, sőt, az az alapvető – néha az embernek az az érzése, hogy egyetlen  – baj, hogy a kormány nem ad elég pénzt. De a költségvetés két oldalból áll: egy bevételi és egy kiadási oldalból. Azt hiszem, hogy nekünk egy fokkal fontosabb lenne a másik oldalt megnézni, vagy azt is megnézni, hogy azt a pénzt, ami rendelkezésre áll, vajon hogyan költjük el.

Én pontosan tudom azt, hogy az oktatási szféra alulfinanszírozott. Függetlenül attól alulfinanszírozott, hogy most milyen konstrukcióban, milyen rendszer szerint, hogyan költjük el a pénzt. A baj az, hogy ha valaki arra kérne, mondjak példát arra, hogy túlfinanszírozott az oktatási szféra, arra is tudnék példát mondani. Ebből pedig az következik, hogy az oktatási szféra finanszírozási rendszere a rossz, tehát ehhez hozzá kell nyúlni. Ebben eddig is egyetértettünk, azt hiszem, most is egyetértünk. A problémát ebben ott látom, hogy valójában annak az eszköze, hogy ezt megtegyük, az úgynevezett nulla bázisú finanszírozás vagy feladatfinanszírozás valahol elakadt. 



Elolvastam a beszámolóban, ami ide vonatkozik, illetve a költségvetési koncepcióban, de megmondom őszintén, hogy valójában az érdemi kérdésekre nem találtam benne magyarázatot, hogy tudniillik a területre költött pénz ellenére miért vagyunk még mindig ugyanolyan messze a nulla bázisú finanszírozás bevezetésétől, mint amikor belekezdtünk az egész munkába, hiszen ez az anyag ugyanúgy  három-négy év távolságra teszi.

A probléma, persze, nem fog ettől megoldódni, én tudom. Hiszen, ha áttérünk a nulla bázisú finanszírozásra, ugyanúgy kevés lesz a pénz, és valószínűleg ugyanúgy nem lenne elég ez a pénz, azonban van egy nagyon komoly érv a kezünkben a tekintetben, hogy kimutassuk részletekbe menően, hogy hol és miért nem elég ez a pénz. Ha egyszer az Oktatási Minisztérium ezt a stratégiát követi, hogy a pénzügyminiszternek megpróbálja tételesen bebizonyítani, miért alulfinanszírozott az oktatási szféra, ehhez talán mi mint fenntartók, mint az ország legnagyobb iskolafenntartói, hozzájárulhatnánk azzal, hogy adatokat szolgáltatunk, és ezzel talán az egész oktatási szférának a hasznára lehetnénk.

Tökéletesen egyetértek Vécsei úrral – sajnos, nincs benn –, hogy a következő lépés ezen a területen, amit mindenképpen meg kell tenni, és remélem, hogy meg is fogjuk, hogy a regionalitás irányába el kell mozdulni az egészségügyben valószínűleg - ahhoz nem értek - ugyanúgy, mint az oktatási területen, hiszen nyilvánvaló, hogy az átjárások nem szüntethetők meg megye és főváros között. A finanszírozási oldalról meg lehet ezt a dolgot közelíteni, de nem egyszerű. Valami módon fel kell venni a kapcsolatot az érintettekkel, és a további fejlesztések - és ebbe 





beletartozik a finanszírozás is - csak ilyen szinten képzelhető el. Egyszerűen minden racionális érv emellett szól.

Nem tudom, hogy a főváros ez irányba tett-e lépéseket, de én ilyen lépésekről nem tudok.

Amikor a költségvetési koncepciót olvastam, igazából ezt az oldalt hiányoltam, és ezt az oldalt éreztem nagyon gyengének, tehát még egyszer és összefoglalva: azt, amivel azt tudnánk bebizonyítani egészen konkrétan és tényszerűen, hogy a pénz felhasználásában mi megtettük mindazt, ami egyáltalán elvárható, ami a jelen körülmények között logikus és ésszerű. Innentől kezdve a labda nem a mi térfelünkön pattog. Sajnos, azt gondolom, hogy ezt nem mondhatjuk el. Köszönöm szépen.



	ELNÖK: Köszönöm. Cselovszki úr!



	CSELOVSZKI ZOLTÁN (Fidesz-MDF-MKDSZ): Tisztelt Közgyűlés! Jó néhány dolgot, például a nulla bázisú költségvetéssel kapcsolatban és más egyébbel kapcsolatban már előttem elmondtak, úgyhogy körülbelül a fele már nem aktuális a hozzászólásomnak. Talán Vajda úrhoz kapcsolódva, akiben állítólag valami keresztben áll és feszít, bennem is valami keresztben áll és feszít. Hadd hivatkozzak a közép-magyarországi régió megalakulásának szentelt konferenciára, ahol nagy figyelemmel hallgattam Torgyán miniszter úr és főpolgármester úr beszédét. Minden alkalommal, amikor tehetem, kifejtem, és nem tudom feltételezni, hogy annyi felkészületlen és hozzá nem értő világbanki szakember van, aki ezt elhiszi, amit főpolgármester úr mondott, hogy már világbanki szemináriumokon is oktatják a működési 



eredmény képzésének a fából vaskarikáját... (Zsinka László: Soros Egyetemet mondott!) A probléma az - és kérem, hogy Atkári úr is őrizze meg a nyugalmát, egyszer már kifejtettem ezt, akkor sikerült konfliktust okoznom -, hogy nem a fővárosról beszélnek, hanem a huszonnégy önkormányzat közül az egyikről. Azt elismerem, hogy amikor a főváros gazdasági elemzés alá kerül, akkor nemcsak a mi önkormányzatunknak, hanem az egész fővárosnak a gazdasági paramétereit vizsgálják, de amikor a hitelminősítésről és a Demszky úr által is állított gazdasági eredményekről van szó, az nem a fővárosé, hanem e huszonnégy közül az egyik önkormányzatnak az eredményeiből fakad, és igenis, szorosan összefügg a kerületek gazdálkodásával.

Ez az egyik, amit szeretnék mondani. Ezt '95-ben is elmondtuk. Semmi nem változott azóta. És még három dolgot '95-ben is elmondtunk. Az egyik a nulla bázisú költségvetés, amiről nem beszélek. A másik az a monitoringrendszer, aminek a kialakítására – és ha jól tudom, ebben Atkári úrral is egyetértés van - nagyon nagy szükség van, tehát a közmű-privatizáció kapcsán szükség lenne egy olyan önkormányzat mögötti monitoring szakértői bázisra, amelyik az ilyen típusú magánosított közművállalati - engedjék meg, hogy így fogalmazzak - áremelési nyomulásokat kontroll alatt tartja. Ezt pontosan tudtuk, amikor a privatizáció elindult. Most még talán hatalmi szóval megpróbálhatja a Fővárosi Közgyűlés ezt visszanyomni, de én nem látok semmilyen szakmai kontrollt, ami ebben partnere, tárgyalófele lehetne a közművállalatoknak.

Szeretnék szót ejteni a jövőkép kérdéséről is, talán Kardos úrhoz kapcsolódva, aki azt javasolta, hogy a hétéves fejlesztési tervet felül kell 



vizsgálni. Én azt gondolom, hogy valóban van fejlesztési terv, van városfejlesztési koncepció, közlekedésfejlesztési terv - bár igen csúfosan szerepeltek a Fővárosi Közgyűlésnek a város érdekében való, nem kellően emelkedett politizálása miatt. A probléma az én számomra az, hogy ezeknek az összhangját senki nem vizsgálja, tehát ezek a koncepciók valóban készülnek, és önmagukon belül viszonylag kevés ellentmondással bírnak, de egymáshoz képest igen sokkal. Tehát, ha csak a közlekedésfejlesztési koncepciót és a hétéves fejlesztési tervet hasonlítjuk össze, akkor mindenki látja, hogy mi az ellentmondás. De ugyanilyen szokásos ellentmondás, hogy Demszky úr minden év januárjában sajtótájékoztatón beszámol az az évi fejlesztésekről, tehát amit a költségvetés tartalmaz, és amit abban az évben meg kell valósítani, decemberben viszont nem számol be arról, hogy ennek a 30 százaléka valósul meg, tehát tulajdonképpen egy PR-tervezés zajlik. (A gép jelzi az időkeret leteltét.) 

Egyelőre ennyi, nem kérek több időt. Köszönöm.(ELNÖK: Perlaki úr!)



mes 4



	ELNÖK: Perlaki úr!



	PERLAKI JENŐ (Fidesz-MDF-MKDSZ): Köszönöm a szót. Tisztelt Közgyűlés! Vissza szeretnék térni még egy pillanatra ahhoz, amit az elején mondtam, hogy miért mondom azt: ilyen kádárista gondolatok lebegnek itt most a levegőben. Azért, mert rendkívül fontos célkitűzése a kormánynak, hogy az újraelosztást bontsa le, és a szocializmus... – nem akartam ezt a szót használni, mert most a szocialisták más gondolatokat szoktak mondani, mint amelyek a 



szocializmusban szerepeltek a "szocialista" szóval kapcsolatban, tehát azt mondom, hogy a nagy újraelosztó rendszerek lebontásán fáradozunk. Akkor ne kérjük számon, hogy az újraelosztásból miért nincs több! Ezt válasszuk szét! Most vagy újraelosztó rendszereket akarunk növelni, vagy nem. Ez az egyik.

A másik: nagyon tisztelem Kardos Pétert, de egy ellentmondásba látszik keveredni. Nevezetesen, hogy ha működési eredmény van, akkor miért is nincs elég pénz a működésre? Miért is nincs a kötelező feladatra elég pénz, ha közben működési eredmény van? Jó lenne tisztázni, hogy akkor mi is ez a működési eredmény, meg hogy mi a helyes nagyságrendje, és hogy kell-e finanszíroznunk a kerületeket, kell-e finanszíroznunk a működési kiadásokat, a közlekedést, s a többi. 

Számítottam rá, hogy el fogunk beszélgetni az eskü szövegéről és a költségvetéssel való összefüggéseiről. Kijelentem, hogy én az egész városért érzek felelősséget, és nem azért, hogy mondjuk a főpolgármesternek nagyobb legyen a döntési hatásköre - ez engem nem érdekel, mert ha jól csinálja, akkor legyen nagy döntési hatásköre, de ha tele vagyunk feszültséggel, akkor próbáljuk meg, egyébként korszerűbben decentralizálni ezeket a rendszereket. És a decentralizációt itt kétszer is aláhúznám (A gép jelzi az időkeret leteltét.), mert a világbanki jelentések ugyancsak a decentralizáció felé irányulnak; maga az újraelosztó rendszerek bontása is ebbe az irányba mutat, és a kerületek bevonása is pontosan harmonikusabbá teszi a rendszert. 

Azt gondolom, hogy Önöknek, fővárosi képviselőknek és mindenkinek az egész városban volna jó érdekeltnek lenni, és nem csak abban, hogy most ki látja el a feladatot. (A gép ismét jelzi az időkeret leteltét.) Itt még azt is 



szeretném megjegyezni, hogy a modern feladatellátásban nemcsak olyan elemek vannak, hogy intézménnyel látunk el feladatot, meg céggel látunk el feladatot, hanem adott esetben a privát szférával vagy civil szervezetek útján látunk el feladatot. Az tehát, hogy megpróbáljuk itt tartani és ebben a költségvetési döntésben költeni el a pénzt, az nem feltétlenül jó. (A gép ismét jelzi az időkeret leteltét.)

Most néhány javaslatot is fogok tenni, ezekre is szeretnék kitérni. Azt gondolom, hogy ezt a...



	ELNÖK: 16 vagy 17 percig beszélt már a képviselő úr.



	PERLAKI JENŐ (Fidesz-MDF-MKDSZ): Köszönöm, és most akkor...



	ELNÖK: Most akkor újabb időt kell kérnie, hogy tovább beszélhessen.



	PERLAKI JENŐ (Fidesz-MDF-MKDSZ): Köszönöm, hogy figyelmeztetett. Szeretnék kérni még hat percet. (Dr. Tiba Zsolt: Hatot!?) Hatot. Kevés lesz, főjegyző úr? (Közbeszólások: Csengessünk!) 



	ELNÖK: Most döntünk. Hat percet kér még a képviselő úr. Eddig 16 vagy 18 percig beszélt. Indítsuk a gépet! Most szavazzunk! (Szavazás. - A szavazás eredménye: 22 igen, 15 nem, 5 



tartózkodás.) Ez most nem sikerült. (Közbeszólások: Megvan!) Megvan? (Közbeszólások: Igen!) Akkor folytassa, képviselő úr! (Derültség.) 



	H a t á r o z a t

	a Fővárosi Közgyűlés



2304/1999.(XII.16.)	további 6 perc hozzászólási időt biztosít Főv.Kgy.h.	Perlaki Jenő részére.

	(22 igen, 15 ellenszavazat, 5 tartózkodás)



	PERLAKI JENŐ (Fidesz-MDF-MKDSZ): Köszönöm, becsületszavamra nem azért beszélek, hogy bosszantsam a nagy tiszteletű főpolgármester urat, hanem azért, mert szeretném, ha megoldanánk ezeket a problémákat.

A javaslatom részben a következőre irányul: azt gondolom, a vita szempontjából, hogy mi a működés meg mi a feladat, hasznos lesz, ha szétválasztjuk a költségvetésben a kötelező feladatok, mondjuk úgy: minimumellátásához szükséges pénzeszközöket, és ugyanezen feladatok már nem kötelező részének a fedezetét, és válasszuk szét az egyáltalán nem kötelező, hanem vállalt feladataink kiadásait. A BKV-val kapcsolatban javaslatot teszek arra, hogy vizsgáljuk meg az ÁPV Rt.-nek való átadás lehetőségét, vizsgáljuk meg a járatprivatizáció további kiterjesztését, vizsgáljuk meg a speciális viteldíjas járatok engedélyezését, ami tulajdonképpen rímel azzal, amit a vezetés javasolt, hogy a  késő esti járatokon ne ugyanaz a viteldíj legyen. Vizsgáljuk meg azt is, hogy a támogatást is növeljük, és persze a bliccelést is szorítsuk vissza. 



A parlamenti javaslatokról a következőt szeretném elmondani:

Azok a javaslatok, amelyeket én jegyzek, illetve Juharos úr jegyez, azok belső átcsoportosítások a 24 önkormányzatos rendszerben. Ezt szeretném kijelenteni. Ezért mondtam, hogy az egészért érzek felelősséget, és én azt gondolom, hogy ez így helyes. Ezért tehát nem fogok röstelkedni. Röstelkedjen az, aki hiányba szorította a kerületeket, röstelkedjen az, aki működési hiányt és vagyonfelélést csinált bizonyos kerületekben.

Vajda úr a kiegyenlítést fejtegette. Részben egyetértek azzal az öt területtel, amit kicsit mostohább helyzetűnek érzett, különösen kiemelném itt a köztisztaságot, mert ott a működési minimumot nem határoztuk meg. Most, hogy elolvad a hó, a mocsok ott marad utána, de nem járnak a tisztító gépek, tehát a főútvonalainkon a külföldi olyan állapotokat lát, mint a nagyon elmaradott országokban. Ezen viszonylag kevés ráfordítással változtatni tudnánk.

A BKV-val kapcsolatban: az állami támogatás valóban több országban is megvan, tehát ezt meg kell fontolni, akár úgy, hogy átadja a főváros a közlekedési vállalatot, akár úgy, hogy a jövőben, ha tisztán látunk a BKV-val kapcsolatban – tehát ha tudjuk, hogy van-e még racionalizálási tartalékja, van-e még és mennyi tartaléka van a bliccelőkkel kapcsolatban, tehát amikor már tényleg látjuk, hogy milyen lehetőségeink vannak –, akkor meg kell fontolni az állami támogatást is, illetve, mint ahogy más országokban szokás, azt is, hogy nagyobb mértékű állami hozzájárulás legyen a járműrekonstrukcióhoz, hiszen az is számos országban létezik,  és nem is mehetne ez másképpen. Itt szeretném megjegyezni azt, hogy a racionalizálást fel kellene újítani, és egy olyan hangnem kellene ezen tárgyalások során, hogy előre tudjunk haladni. Hiszen a konfliktusnak meg 



a vitának megvan a maga szerepe a demokráciában, de időnként meg kell keresni, hogy hogy is fog ez jobban működni. 

A beruházások finanszírozásáról hadd mondjam azt, hogy a régióra, az Európai Unióra és az államra is nyilvánvalóan számítani kell, de azért ezt kétféleképpen lehet értelmezni. Lehet értelmezni úgy, hogy azért van a mintegy 30 százalékos többletünk, merthogy egy csomó olyan feladatunk van, ami a vidékieket is szolgálja meg az államot is szolgálja, hogy ezt beleértjük vagy nem értjük bele, de megéri, hogy nagyon részletesen kiszámoljuk a viszonyokat. Itt szeretném mindenkinek a figyelmét felhívni arra, hogy hiába növekszik a gazdaság, ha még ezt meghaladó százalékban kell az adósságszolgálatot, az adósságkamatot, a törlesztést fizetni, ez több mint 800 milliárd forint az idei költségvetésben.



(Ehhez még hozzászámíthatjuk az)

pa 1 (Perlaki Jenő)

Ehhez még hozzászámíthatjuk az árvizet, az esőt, és az állam nyilván az egészet próbálja együtt kezelni, az egészre való rálátással.

Szeretném kijelenteni, hogy a köztisztviselői és a közalkalmazotti fizetéseket legalább 6 százalékkal javasoljuk növelni. Ezzel kapcsolatban is módosító indítványban rögzítjük a javaslatunkat. Valamint rögzítsük a forrásmegosztási rendeletben azt, hogy a fővárosi kerületeknek és a fővárosnak se legyen működési forráshiánya. Szeretném, hogy ha a képviselők a működési forráshiányról gondolkodnak, akkor vegyék figyelembe azt is, hogy a lakásfeladatnál a törvény előírja az önfinanszírozást, ezzel szemben szociális megfontolásokból magas összegeket költünk rá ezekre a lakásokra, és fontoljuk meg azt is, hogy a szolgáltatások különböző minőségi kritériumai befolyásolják az emberek 





közérzetét - a járatsűrűség, az, hogy milyen tiszta a város. Tehát ezeket a kritériumokat is fogalmazzuk meg ahhoz képest, amennyi pénzünk van. 

Köszönöm, hogy meghallgattak.



	ELNÖK: Zupkó úr!



	ZUPKÓ GÁBOR (Fidesz-MDF-MKDSZ): Tisztelt Fővárosi Közgyűlés! Tisztelt Főpolgármester Úr! Azt gondolom, a költségvetési koncepció nemcsak a Fővárosi Önkormányzat, hanem az önkormányzatok életében is fontos tervezési eszköz. És ha így tekintek rá, azt kell megvizsgálnom, hogy a Fővárosi Önkormányzat magasabb szintű programjaival, városfejlesztési, közszolgáltatás-fejlesztési stratégiájával milyen viszonyban van. Ha ezt vizsgálom, azt kell azonban tapasztalnom, hogy átfogó városfejlesztési és közszolgáltatás-fejlesztési stratégiát az elmúlt kilenc esztendőben nem volt módunk megtárgyalni - vagy lehet, hogy az emlékezetem csal -, amelyik meghatározná azokat a prioritásokat, amelyeket ágazatok között figyelembe kell venni és érvényesíteni lehetne az egy évre lebontott programokban.

Ezt a hiányosságot nem ártana pótolnunk, hiszen ha ez nem történik meg, hiába vannak ágazatonként külön-külön, esetleg különböző színvonalú, különböző tartalmú programjaink, ha az ezek közötti prioritásokat nem tudjuk egy átfogó stratégia alapján előzetesen meghatározni, minden költségvetési tervezés ágazatok, lobbik vitája lesz, és esetlegesen dőlnek el a közöttük lévő arányok.

A fővárosi gazdálkodás jellemzői természetesen egyértelműen meghatározzák azt, hogy mit tervezhetünk, hiszen hiába lenne egy átfogó 



és minden szempontból konszenzusos városfejlesztési stratégiánk, azt, hogy abból mi valósítható meg egy év alatt, nyilvánvalóan meghatározza a főváros gazdálkodásának helyzete és a fővárosi gazdálkodási tervezés jellemzői. Talán mindenki számára egyértelmű, hogy a Fővárosi Önkormányzat már több éve működési eredménnyel rendelkezik, beruházási tartalékot képez - bár ennek az alapnak különböző neveket ad, különböző betűszókból összeállítva -, hét évre előre tervez. Ezeket én helyes dolognak tartom. Ezzel szemben nyilvánvalóan mi is mindannyian tapasztalhatjuk, akik figyelemmel kísértük a Fővárosi Önkormányzat működését, hogy likvid, forgalomképes vagyona az eredeti lehetőségeihez képest jelentősen csökkent. 

Arról természetesen mindig vitatkozunk, hogy mi a működési eredménynek a forrása, de én azt gondolom, hogy ez részben a forrásmegosztáson keresztül bizonyos kerületi igényeknek az elfojtása, részben a közszolgáltatásoknak egyes esetekben fűnyírásszerű hatékonyságnövelése - ez bevallottan is történt néhány éven keresztül -, és a harmadik a helyes formája, ami szintén beindult, de még nem kellő az aránya: az intézmény-ésszerűsítés. Azt gondolom, ha fűnyírással történik a megtakarítás, ebben az esetben igazából a közszolgáltatás tartalmi vizsgálata nélkül csökkentjük a közszolgáltatás színvonalát, általánosságban, és nem ott, ahol feltétlenül kellene. 

Éppen ezért rendkívül fontosnak tartom a tartalmi feladatellátási reformokat, és sokkal, de sokkal komolyabban kell venni az úgynevezett intézmény-ésszerűsítési programokat, amelyekről többször tárgyaltunk, és ekkor mindig elmondtam, hogy nem tartom helyesnek, ha intézmény-ésszerűsítési programban köszönnek vissza azok az ágazati igények, amit 



nem lehetett elfogadtatni a költségvetésben, mondjuk, felújítási igényként, hanem valóban tartalmi intézmény-ésszerűsítési reformok valósuljanak meg. Erre volt egyébként egy-két jó példa, például az egészségügyben az elmúlt esztendőben, amire visszaemlékezhetnek.

Mit tapasztalhattunk még az elmúlt esztendőben? Azt, hogy egyes közszolgáltatások színvonala úgy csökkent, hogy eközben díja növekedett, amit rendkívül nehéz a szolgáltatást igénybe vevőknek megemészteni.

Ha ezekből a szempontokból tekintünk rá a költségvetési koncepcióra, néhány lényeges pont esetében változás történik. A koncepció célkitűzése... - öt percem van összesen? Akkor szeretnék kérni még 3 percet. (Jelzésre:) Folytathatom? Jó, csak láttam, hogy közeledik az 5 perc. Jó, köszönöm.

A koncepció célkitűzése tehát a 20 százalékos működési eredmény. Ezt a 20 százalékos működési eredményt vagy folyóeredményt én egyébként helyes célkitűzésnek tartom. Azt gondolom, ha ennek a hátterét úgy tudjuk megteremteni, hogy emögött egy valóban megreformált forrásmegosztás van, akkor én leszek az egyik, aki rendkívüli módon tudja ezt támogatni. Hiszen ha a 20 százalékos működési eredményt úgy tudjuk előállítani, hogy a forrásmegosztás - legalábbis részben - kompromisszummal, konszenzussal jön létre, és végig tudjuk vezetni azokat az elveket, amelyeknek alapja a feladatarányosság, akkor ezzel nem lesz gond.

A másik fontos szempont: ennek úgy kell létrejönnie, hogy ha az intézményi reformokat nem fűnyírásszerűen hajtjuk végre, hanem azok az intézményi reformok valóban azt vizsgálják, hogy hol kevésbé hatékony az ellátás, hol nincs szükség egy intézményre, és ott lépnek, és nem általában, mondjuk, egy ágazatot sújtanak.



A hétéves fejlesztési tervvel kapcsolatban a pozitívum az, hogy van, és valóban hét évre előre tervez. Ezzel kapcsolatban megint csak az a gondom, hogy nem alapul egy átfogó városfejlesztési, közszolgáltatás-fejlesztési stratégián, hanem sok esetben ágazati lobbizás és ágazati megegyezés eredménye, anélkül, hogy előtte egy olyan jövőkép lenne, amelyik a város elé kitűzött prioritásokat tartalmazná.

A nulla bázisú költségvetési tervezéssel kapcsolatban remélem, immáron valóban igaz lesz, hogy három-négy éven belül megvalósul, mert három-négy éve is nagyjából ezt a tervet tűztük ki magunk elé, és nagyon remélem, hogy hatékonyabban tudjuk elkölteni az erre szánt pénzeszközöket, mint az előző tanácsadó esetében, hiszen ez a város számára mindenképpen elfecsérelt idő; bár egy részében volt teljesítés, de azt gondolom, sem pénzben, sem időben sajnos nem ott tartunk, ahol szerettünk volna néhány évvel ezelőtt tartani.

Két állítással be is fejezném a hozzászólásomat. Az egyik: elolvastam ezt a 37. számú módosító indítványt. Vannak benne - nehéz elválasztani a szakmát és a politikát, hiszen a politika is egy szakma - szakmai megállapítások, amelyek önmagukban, azt gondolom, helyesek is. Vannak azonban politikai üzenetek, ami önmagában nem baj, ha ezek koherensek a Fővárosi Önkormányzat viselkedésével. Azt hiszem, helyes középtávon kitűzni magunk elé azt, hogy csökkenjen az újraelosztás az önkormányzatok finanszírozásában; helyes, ha az önkormányzatok önállósága növekszik - remélem, hogy ez a tendencia meg is fog valósulni. Én csak azt kérem, hogy a főváros is így viselkedjen a kerületi önkormányzatokkal szemben, viselkedésében ne legyen ellentétes mozgás, 





amikor saját magát és amikor a kerületi önkormányzatok önállóságát ítéli meg.

Összességében tehát a koncepcióval kapcsolatban azt kérem és akkor tartanám megalapozottnak a jövőben az ilyen koncepciókat, ha ez egy átfogó, általunk megtárgyalt, megvitatott, prioritásokat tartalmazó városfejlesztési stratégiára épül, megindulnak az intézményi ésszerűsítésben a tartalmi reformok, és nagyon remélem, hogy a következő évben a koncepció már egy átfogó forrásmegosztási reform után, arra építve tudja azt mondani (A gép jelzi az időkeret leteltét.), hogy működési eredményt tartalmaz, hogy a kerületek finanszírozása és feladatellátása is biztosított.

(ELNÖK: Köszönöm. Fried Miklós!)

CK 10



	ELNÖK: Köszönöm. Fried Miklós!



	DR. FRIED MIKLÓS (Fidesz-MDF-MKDSZ): Köszönöm a szót. Nem igazán vagyok azzal tisztában, hogy a vita általános vagy részletes részénél vagyunk-e. Én egy részletet szeretnék említeni, egy bizottsági módosító indítványra szeretném felhívni a figyelmet, amely 40. számon került kiosztásra, és ezt tegnap a Várostervezési és Városképvédelmi Bizottság is megtárgyalta, mi kedden, és mind a két bizottság egyhangú igen szavazatokkal támogatja ezt a módosító indítványt. Bízom benne, hogy minden képviselőtársamhoz eljutott az a kiadvány, amely az október 19-én tartott konferencia anyagát tartalmazza. Ez a térinformatika önkormányzati szerepével foglalkozott, és az ott és azután folytatott egyeztetések eredménye ez a javaslat. Itt arról van szó, hogy a fővárosnak nincsen digitális alaptérképe, ami a 



térinformatika alapja lenne. A földhivatalnak hivatalosan kellene rendelkezésre bocsátani egy ilyet, de mindannyian tudjuk, hogy ott mekkora elmaradások vannak, és az ott elkészülő alaptérkép nem is elégítene ki minden önkormányzati igényt. Ez a javaslat, amely ennek létrehozásáról szól, négy évre 27 millió forintot irányozna elő, hangsúlyozottan a kerületekkel való együttműködéssel jönne létre, és közös használattal hasznosulhatna. Ehhez kérné majd a két bizottság a Közgyűlés támogatását. Köszönöm a figyelmet. 



	ELNÖK: Köszönöm. Bánk Judit!



	DR. BÁNK JUDIT (az Egészségügyi és Sport Bizottság elnöke): Tisztem, hogy megosszak néhány gondolatot az egészségügyi ágazat részéről a Közgyűlés tagjaival a költségvetés koncepciója kapcsán. Szeretném emlékeztetni a Közgyűlés tagjait arra, hogy néhány közgyűléssel ezelőtt elfogadtuk azt az egészségügyi koncepciót, amelynek határozati javaslataiban konkrét cselekvési program kidolgozására tettünk javaslatot, határidőkkel együtt. Én akkor is jeleztem, hogy úgy gondolom, ez mind nagyon szép, de ennek a munkának a fedezetét, a forrásoldalát akkor nem neveztük meg, és úgy gondolom, hogy most sincs benne a költségvetési koncepcióban. Tehát úgy gondolom, hogy mindenképpen célszerű lenne elgondolkodni azon, egyetértve azzal, ami a koncepció 10. oldalán megfogalmazódik, hogy az OEP-finanszírozású intézmények gazdálkodásának felülvizsgálata nem halasztható tovább, ami persze elgondolkodtató egy kicsit, hogy ennek is forrásoldala van, most éppen az  ÁSZ vizsgálódik intézményeinkben, hogy 



vajon nem volna-e jó egyszer megállapodni, elfogadni egyfajta jelentést, és azt mondani, hogy ennek alapján most elindulhatnak a cselekvés lépései is. Azt gondolom, hogy ebben a költségvetési koncepcióban legalább a nyomának meg kellene jelenni annak, hogy a 2000. évben bármiféle racionalizálást szeretnénk végrehajtani a főváros egészségügyi intézményhálózatában - ennek bizony nagyon kemény forrásoldala is lesz. 

Azt gondolom, hogy nem célszerű azzal riogatni a város polgárait, hogy a kormányzati lépések kapcsán kórházbezárásokra lesz szükség, mert azt gondolom, hogy a működési költségeket a kórházak oldaláról biztosítja az OEP-finanszírozás, és ha a tulajdonos önkormányzat azt a hányadot tudná egy kicsit növelni, amelynek a tulajdonosi szerepvállalásból kellene következnie, és nem csökkenne ez az összeg a mostani költségvetésben 700 millió forinttal az idei évihez képest, és milliárdot meghaladó összeggel az 1998-ashoz képest, akkor azt gondolom, hogy nem okozna nekünk akkora fejtörést az sem, hogy a válsághelyzetet ne prompt kelljen kezelni, hanem egyfajta megelőző intézkedést is lehessen tenni. 

Azt gondolom, hogy kórházainknak komoly, nagy segítséget jelentene, ha például visszacsempésznénk a vagyonbiztosításukat a város feladatai közé és mi tudnánk elvállalni. Nagyon komoly segítséget jelentene, ha tudnánk egy kicsit előre gondolkodni akkor, amikor ma már nyilvánvaló, hogy a kincstári finanszírozás időbeli csúsztatásával, nevezetesen azzal, hogy intézményeink januártól 20-án fogják megkapni a pénzüket, a számlák, a közüzemi számlák, a gáz, a villany, a fűtés, az energia viszont már hónap elején ott fog feküdni a kórházigazgatók asztalán. Azt gondolom, hogy kevesebb hektikusság lenne tapasztalható akkor, amikor 50, 160, 200, 300 milliós tételekről gondolkodunk, amit adott esetben mint tulajdonosnak 



kell kifizetni a válságba került kórházaknál. Azt gondolom, hogy a város vezetésének szembesülnie kell azzal is, hogy az egészségügyi ágazatban is vannak bizonyos teljesítendő, jogszabály által előírt minimumfeltételek, amelyek összegét, azt gondolom, meglehetősen szűkösen kezeli ez a költségvetési koncepció. Egy fillérrel sem tartalmaz többet, mint amennyit az elmúlt évben tudtunk erre fordítani, amikor ugyanerre a területre, a szociális ágazatban például az Intézményracionalizálási Alap hozzáférését teszi lehetővé visszapótlási kötelezettség és megtérülési idő nélkül is. Azt gondolom, hogy ez nem egészen méltányos kezelése ennek a területnek. Lehet gondolkodni azon, hogyan járunk jobban: ha költségvetési soron emelődik meg ez az összeg, vagy ha lehetővé tesszük a minimumfeltételek teljesítése érdekében az egészségügyi ágazatnak is az intézményracionalizáláshoz való hozzáférés lehetőségét, természetesen ugyanolyan feltételekkel, mint ahogy az a szociális ágazatban megjelenik. (A gép jelzi az időkeret leteltét.) 

Szeretném, ha a Közgyűlés figyelembe venné ezt a néhány konkrétumot, és azt is, hogy azt gondolom, ebben a városban a városlakók közérzetét lassan a közlekedés és az egészségügyi ellátás minősége hangolja le a leginkább, és azt gondolom, hogy ez már csak politikailag sem felvállalható dolog. Tehát azt gondolom, hogy 2000-ben közös szándékunknak kellene lenni annak, hogy valóban megtörténjék az intézményhálózat racionalizálása, akár azon az áron is, hogy megszűnnek intézmények, (A gép jelzi az időkeret leteltét.), de ennek egyértelműen egy szakmai racionalitás mentén kell megtörténnie. Köszönöm szépen. 



	ELNÖK: Köszönöm. Zsinka László!



	ZSINKA LÁSZLÓ (MIÉP): Cselovszki úr hozzászólásában érintette főpolgármester úr gödöllői szereplését. Meg kell mondani, hogy az ott elhangzott számtalan felszólalás és beszéd közül ez volt az egyetlen jól megszerkesztett beszéd, annak ellenére, hogy néhány tartalmi részével nem tudtam egyetérteni, de az ottani hozzászólások közül mind tartalmában, mind felépítettségében kiemelkedett. Egyébként a Soros Egyetemen említette, ahol azt a pénzügyi tervezési módszert tanítják, amit ez a város már '95 óta megvalósított. Ön ott prudens várost emlegetett, gondolom annak van egy prudens főpolgármestere is, aki azért nem nyilatkozhat arról, amikor a főváros 87 milliárdos tartalékkal rendelkezik, hogy nincs egy fillérje sem a  Budapest Sportcsarnok felépítésére. Ez egy nagyon balszerencsés nyilatkozat volt tegnap, minden tömegkommunikációs eszköz elsőként hozta, hogy főpolgármester úr kiszállt ebből a dologból. Remélem, hogy azóta gondolkodott, és talán megpróbálja legalább Endrédy úr módosító javaslatát becsempészni a költségvetési koncepcióba. 

Vajda Pál kérdésével kapcsolatban mondanám, amit felvetett - hogy van egy 4 százalékos GDP-növekedés, és az miért nem mutatkozik meg az állami költségvetésben oly módon, hogy az önkormányzati szférának több jut -, azért azt látni kell, hogy nagy különbség van a GDP és a GNP között. A GDP-növekedés elsősorban a rendszerváltás óta működő kormányok szálláscsináló politikájának eredménye, multinacionális vállalatok realizálják nagyobb részben, ők mutatnak ki magas gazdasági növekedést, és sajnos nem a hazai kis- és középvállalkozások.Itt mindjárt egy másik kérdés...

SF 2 (Zsinka László)

Itt mindjárt egy másik kérdést is meg kell említeni. Megkérdeztem Atkári főpolgármester-helyettes úrtól, hogy a 483 millió forintból - ami a hazai, 



illetve a budapesti kis- és középvállalkozásoknak a '99. évi költség-vetésben félre lett téve a mikrohitel programra - csak 30 milliót tudtak realizálni azért, mert nincs több saját forrásuk. Nem vitatom, és tudtam azt, hogy a szerződés úgy szól a kamara és a főváros között, hogy a 483 millió mellé ugyanannyit le kéne tennie a kamarának is és akkor tudnák igénybe venni az egész programot. Az a kérdésem, mi a valódi célja a mikrohitel programnak. Az, hogy kapjanak a budapesti kis- és középvállalkozások ebből a hitelcsomagból vagy ne kapjanak? Azt gondolom, át kéne dolgozni ezt a megállapodást oly módon, hogy lehetővé váljon ennek nagyobb mértékű igénybevétele is a kamara részére. 

Cselovszki úr felvetett egy nagyon fontos kérdést is, a fejlesztések megvalósulását. Évről évre azt tapasztalhatjuk, hogy 30-40 százalékos a költségvetésben beállított fejlesztési célok megvalósulása, ugyanakkor viszont azt látjuk, hogy a város látszólag fejlődik. De azok általában magántőkéből fejlődnek, a magántőkés beruházások mutatják ezt a látszólagos fejlődést a városban. Fővárosi forrásokból viszont nem fejlődik a város. Úgy is lehetne fogalmazni, ha fővárosi beruházásban megvalósult fejlesztéseket nézzük és a fővárosi hozzájárulást ezekhez a fejlesztésekhez, hogy ez a tíz év a pangás korszakát hozta a fővárosra és sajnos nem a világvárossá növekedést. Már volt egy ilyen pangás, a brezsnyevi pangás korszaka, sajnálatos módon ahhoz lehetne hasonlítani az elmúlt tíz esztendőt. 

Bánk Judit már elmondta, amit én is szerettem volna észrevételezni. Bizony, nagyon jó lenne, ha az egészségügyet ugyanúgy kezelnék, mint a szociális szférát. Tökéletesen egyetértek vele. Nem kívánom elismételni ugyanazt, amit ő már elmondott. 



A BKV pedig oly sokszor előjön. Azt az egyet szeretném egyszer hallani, hogy mi volt akkor a városvezetés koncepciója, amikor 1996-ban a '97-es költségvetés készítésekor Soós államtitkár úr javaslatára kihagyták a központi költségvetésből azt a sort, hogy a BKV-nak juttatott állami céltámogatás. Soós államtitkár úr, azt hiszem, az Önök pártjában volt. Kíváncsi lennék arra a koncepcióra, mert azóta sem történik más, csak nem kap egy fillér állami céltámogatást sem a BKV az állami költségvetésből. Szeretném egyszer Vajda Páltól hallani, hogy akkor mi volt a koncepció, hogy ezt áthidalják a finanszírozásban.



	ELNÖK: Moskovits úr! 



	MOSKOVITS PÉTER (MSZP): Köszönöm szépen. Próbáltam ugyan nagyon sokat várni, hogy Tirts úr visszakeveredjen, mert hogy megszólított, de kénytelen vagyok válaszolni, remélem, hogy legalább a jegyzőkönyvet el fogja olvasni, és akkor majd tudja.

Megszólított, hogy miért tartom pozitívnak azt, amit pozitívnak tartok. Azért tartom pozitívnak, mert amit erről Zupkó úr elmondott, azt én sem tudom jobban megfogalmazni. 

Ezzel szemben néhány dologra szeretnék reagálni. Az egyik: a városvezetésnek nincs jövőképe – hangzott el elég sokszor a mai vita során. Ezzel kapcsolatban egy komoly hiányérzetem és problémám van, de ez nyilván elhanyagolható az Önök szempontjából -, hogy a nemrégiben megszervezett, a tizenötéves városfejlesztési koncepció munkaanyagáról szóló vitasorozatban, legalábbis annál a fejezetnél, amin részt vettem, 



nemigen találtam ellenzéki képviselőtársaimat. Jó lett volna, ha ott is elmondják ugyanezeket az érveket, és valóban a szakma a szakmai érvekkel tudott volna vitatkozni, szemben azzal, ami ma a Közgyűlésben sokkal több érzelmi, mint értelmi érvet foglal magába. 

Az intézményhálózat karcsúsításáért miért nem tesz a városvezetés valamit? Soha nem hittem el, hogy amikor az emberek az ötvenet túllépik, akkor elkezdenek az emlékeikből élni, de nekem is az ugrott be, hogy Budai Gyerekkórház vagy Balassa Kórház, vagy Hernád utca kapcsán emlékeim szerint sok mindenféle, a Közgyűlésben is képviselt politikai párt vonult fel táblákkal a Városház utcán meg a Váci utcán, de emlékeim szerint se a Szabad Demokraták Szövetsége, se a Magyar Szocialista Párt nem volt a tüntetésszervezők között. Valahol ellentmondást látok abban, hogy tüntetést szervezünk az intézménybezárással szemben, vagy a városvezetést vonjuk felelősségre, hogy miért nem nyúl hozzá az intézményhálózathoz, de valószínűleg ez az én sajátos álláspontom. 

A kerületi gazdálkodás és a működési eredmény összefüggése. Egy szakmai probléma bizonyára van benne. Ha automatikusan azt gondoljuk, hogy ami a fővárosi költségvetésben megjelenő működési eredmény csak és kizárólag vagy részben kerületi gazdálkodásból van, akkor azt az egy szempontot nem vettük figyelembe, hogy melyik költségvetés, melyik önkormányzat milyen hatékonyan használja fel az eszközeit. 

Valamint még egy apróság. Valaki arra hívta fel a figyelmet, hogy ellentmondást lát. A működési eredmény - ami tudvalevőleg működési bevételek és kiadások különbsége - mire is használtatik? Tisztelettel jelentem, hogy nemcsak működtetésre, vagy ha a működtetés fogalmával akarjuk egy szóval meghatározni, akkor a működtetésbe bele kell érteni az 



eszközpótlást is. Ezt azért akkor, amikor ezeket kifejtegetjük, bátorkodom megemlegetni. Azért is, mert a kerületi forrásmegosztás... (A gép jelzi az időkeret leteltét.)



	ELNÖK: Lejárt az idő, kér-e még hosszabbítást? 



	MOSKOKVITS PÉTER (MSZP): Fél percet. 



	ELNÖK: Akkor azt gyorsan! Hosszabb lenne a szavazás.



	MOSKOVITS PÉTER (MSZP): A kerületi gazdálkodás és forrásmegosztás összefüggésében csak emlegetni szeretném, hogy az elmúlt néhány hónapban ki mindenki vizsgálta és minősítette ezt. Vizsgálta az ÁSZ és nem igazolta vissza a 16-17 milliárdot. A Külső Kerületek Szövetségének a felkérésére a Városkutató nem igazolta vissza, és emlékeim szerint tegnap este a Magyar Országgyűlés sem igazolta vissza a 17 milliárdot. Köszönöm szépen. 



	ELNÖK: Tegnapelőtt. Lukács úr! 



	DR. LUKÁCS JÓZSEF (MIÉP): Két dologhoz szeretnék hozzászólni. Az első: Vajda főpolgármester-helyettes úr egyik megjegyzése, hogy a kormányzat egy fillérrel sem járul hozzá a BKV működtetéséhez. Felhívnám becses figyelmét erre az oszlop-



diagramra, amely a BKV költségeit, bevételeit ábrázolja. Itt díjhozzájárulás címén olyan 16-18 milliárd forinttal járul hozzá napjainkban. (Madarász Aladár: Az nem a BKV!) A BKV kapja, teljesen mindegy, hogy milyen jogcímen. A BKV gazdálkodik vele. 

A másik dolog pedig a szocialista padsorokból elhangzott kritikai megjegyzés néhány ellenzéki képviselő számára. Nekem az a véleményem, hogy senkinek, az ellenzéki képviselőknek különösen nem feladata, hogy egyetértsen a baloldali koalíció elképzeléseivel, sőt nagyon erősen kritizáljuk azt, mert úgy látjuk, nem eredményes az a politika, amelyet folytatnak. Azt meg, hogy szégyellni kellene magunkat, széles ívben visszautasítom. Véleményem szerint annak kell szégyellnie magát, aki negyven éven keresztül kollaborált az országot megszálló gonoszság erőivel. Aki ezt nem tette, annak nincs oka szégyenkezni. Köszönöm. 



	ELNÖK: Kardos úr! 



	KARDOS PÉTER (MSZP): Csak annyit szeretnék mondani Perlaki úrnak - nem tudom, itt van-e -, hogy szerintem nincs ellentmondás. Az valóban kérdés, hogy a működési eredmény és a működési kiadások hogy alakulnak. A működési bevételeket lényegében két dologra lehet fordítani: működési kiadásra és ha egyensúlyban van egy költségvetés, akkor egy olyan típusú működési eredményre, amely hosszabb távon a fejlesztések fedezetét adná. Amennyiben mi a működési eredményt növeljük - ahogy a hétéves fejlesztési tervben is volt -, ez a későbbi fejlesztések fedezetét szolgálja, nyilván a működési kiadások bizonyos szintű alakulása mellett. 



Amit én felvetettem, az az a probléma, hogy ha a főváros működési bevételei nem olyan mértékben alakulnak, mint ahogy a hétéves tervben terveztük, hanem alacsonyabbak, akkor vagy a működési kiadást kell a korábban elgondoltnál is alacsonyabb szintre vinni úgy, hogy a működési eredmény aránya legalább megmaradjon, vagy, ha ez a bevétel már a működést is veszélyezteti - erre mondtuk azt, hogy nem látjuk, hogy a működési kiadások reálértékben 6 százalékos csökkentésére a működőképesség megtartása mellett lehetőség nyílik -, akkor felül kell vizsgálni a működési eredményt, mert ha ugyanabból az összegből arányaiban többet költünk működési kiadásra, akkor a működési eredmény fog csökkenni, ami viszont a későbbi fejlesztések rendelkezésére álló forrást csökkenti, és így a fejlesztési tervet kell kényszerűen is felülvizsgálni. 

(ELNÖK: Marsi Péter Pál!) 



MG/6



	ELNÖK: Marsi Péter Pál!



	MARSI PÉTER PÁL (MIÉP): Úgy tűnik, a most már harmadik órája tartó, egyébként rendkívül hasznos vita legalább két részre bontható. Az egyik a kifejezetten szakmai rész, amikor számokat is mondanak a képviselőtársaim, illetve a város egyik-másik vezetője, a másik meg kifejezetten a politikai része. Én ehhez szeretnék egész röviden hozzászólni. 

Mindenesetre a politikai részből egyértelműen kitűnik számomra, hogy Orbán Viktor és Demszky Gábor azt a közkeletű nótát nem énekelheti el, hogy "Polák wengri dva bratanki", mert egyelőre nincs összhang a két ember között, ez most már egyértelműen látszik.



Ami a költségvetési koncepciót illeti, néhány pontban fölsorolom, hogy mit nem tükröz a költségvetési koncepció.

A kormány és a főváros közötti összhangot egyáltalán nem tükrözi, de ezt az előbb már említettem. Sajnos ennél nagyobb baj az, hogy nem tükrözi a főváros és a kerületei közötti harmonikus kapcsolatot. Egyáltalán nem tükrözi. Nagyon érdekes lenne egy olyan fővárosi költségvetési koncepció, legalábbis számomra, amikor ugyanezekbe a sorokba - természetesen tudom, hogy 23-szor vastagabb kötet lenne - egy-két helyen érdemes lenne beiktatni a fővárosi kerületek ugyanazon sorainak a költségvetési koncepcióját, ha egyáltalán van ilyen. Talán egyik-másik kerületnél van. 

Itt jegyzem meg: nem véletlenül kértem a napirendre vételét a napirendi vitában, hogy a Fővárosi Közgyűlés kérje föl az Állami Számvevőszéket, hogy minden fővárosi kerület gazdálkodását, ahol most a közelmúltban nem történt meg, vizsgálja felül. Ennél többet ezzel kapcsolatban nem szeretnék mondani. Nem vettük napirendre - majdnem. A Szabad Demokraták Szövetsége végig tartózkodott. Úgy látszik, egy picit, mintha hajlottak volna erre. 

Tehát nem tükrözi a főváros és a kerületek közötti - el kell, hogy mondjam - minimális kapcsolatot. Ez a minimális kapcsolat leszűkül most már az én emlékeim szerint, ahogyan Moskovits úr az emlékeket itt fölidézte, hozzáteszem, egyébként természetesen a forráselosztás vitájára, egyébiránt mintha semmiféle más kapcsolat nem lenne.

Azt én pontosan tudom, hol van a IV. kerület, azt is, hol van a XXII. kerület, de most már egyre inkább nem tudom, hol van a főváros. 

Mit nem tükröz még? Egy rendkívül fontos dolgot nem tükröz - ezt a régi Városházán elmondtam a közlekedési koncepcióval kapcsolatban -, hogy 





ez a költségvetési koncepció egyáltalán nem tükrözi azt a rendkívül fontos feladatot, számokról beszélek, ami a főváros közlekedésrendszerének fejlesztési tervét jelenti. Ez nincs benne, egyáltalán nincs benne.

Még egy adalékot szeretnék mondani. Mi világvárost építünk, és most már évek óta rendkívüli erőkifejtéseket tesz néhány bizottság, illetve a főváros már megtette azt a lépést, hogy a főváros turisztikai hivatalát létrehozta. Ebből a költségvetési koncepcióból nem tükröződik - ami rendkívül nagy bevételt jelentene �, hogy ezt bármiféle formában fejleszteni kívánja. Csak mondom, ha megnézzük ezeket a számokat, végig, zsinórban száz-százmillió forint van ideírva.

Az már csak hab a tortán, mennyire nem figyel oda a város vezetése, legalábbis a pénzügyi vezetése, hogy kereskedelem és turisztika címszó alatt van ez a száz-százmillió forint. Valószínűleg a régi beidegződésből fakad, hogy valóban régen azt a bizottságot, amelyik ezzel foglalkozott, kereskedelmi és turisztikai bizottságnak hívták, de már éppen egy éve nem így hívják. Van külön kereskedelmi és külön Turisztikai Bizottság. Nem mondom, hogy ezt javítsák ki, mert nincs különösebb jelentősége, de arra szeretnék ezzel rámutatni, hogy oda sem figyel a városvezetés, oda sem figyel. (A gép jelzi az időkeret leteltét.) Három percet kérnék még, ha lehet - maximum.



		ELNÖK: Szavazni fogunk. 









	H a t á r o z a t

	a Fővárosi Közgyűlés



2305/1999.(XII.16.)	további 3 perc hozzászólási időt biztosít 

Főv.Kgy.h.	Marsi Péter Pál részére.

	(29 igen, 3 ellenszavazat,  5 tartózkodás)



	MARSI PÉTER PÁL (MIÉP): Köszönöm szépen. Igen hangzatos nyilatkozatok jelentek meg - amióta itt vagyok, azóta egészen biztos - a város rendkívül kiegyensúlyozott gazdálkodásáról. Igen ám, de ha megnézi az ember a számokat, ezt nem tartom annyira kiegyensúlyozottnak. Annak tűnik; olyan, mintha kiegyensúlyozott lenne, egészen 2003-ig, amikor is a tavaly kibocsátott és piacra dobott úgynevezett kötvények futamideje lejár. Ha megnézi az ember az adósságszolgáltatást, bizony jelentős nagyságrenddel ugrik az előtte lévő évek adósságszolgáltatásaihoz képest. Majd természetesen ezt úgy lehet áthidalni, hogy abban az évben, amikor ez megugrik, újabb kötvényt bocsátunk ki, ami persze öt év múlva megint lejár, és kezdhetjük az egészet elölről.

Ami a bevételi, illetve a forrásoldalt illeti, csak egyetlenegy dolgot jegyeznék meg: nem tudom, hol volt a város vezetése akkor, amikor a forrásokról beszélt. Két jelentős vállalat volt, ami jelentős forrást biztosított a városnak, és fővárosi cég volt - az egyik a Fővárosi Vízművek, a másik a Fővárosi Csatornázási Művek -, ha csak a menedzsmentdíját nézzük, és ide valamelyik sorba betennénk, igen 





tekintélyes növekményt jelentene csak a menedzsmentdíj, amitől a város elesett. Egy egyszeri bevétellel áldoztuk föl.

Befejezésül csak annyit, hogy itt a város vezetése a mai napon is rendkívüli módon aggódik a fővárosért, és minden bajt a kormánytól eredeztet. Azért is kérdeztem, amikor ezt a napirendet elkezdtük, Atkári főpolgármester-helyettes úrtól, hogy egyáltalán ebben a rendkívül aggasztó helyzetben lehet-e költségvetési koncepcióról beszélni. Ha ennyire aggódik, és ennyire a szívén viseli a város sorsát, én csak egyet tudnék az ő helyében tenni: föláldoznám önnönmagamat, és szépen lemondanék.



	ELNÖK: Cselovszki úr!



	CSELOVSZKI ZOLTÁN (Fidesz-MDF-MKDSZ): Tisztelt Közgyűlés! Csak röviden venném igénybe másodszor az idejüket. Először is szeretném a zárszó egyik tartalmi elemét megspórolni: elismerem, hogy mint a működési kiadások és bevételek különbsége, létezik működési eredmény, és elismerem, mint, mondjuk, a bankok hitelképességet vizsgáló egyik eszközt is, mint gazdasági fogalmat. Tehát én nem ilyen értelemben kérdőjelezem ezt meg, hanem - és ezt szeretném megfogalmazni, talán a zárszóban erre lehet válaszolni - , hogy intézményi válság közepette, erősen alulfinanszírozott és koncepcionálisan nem megreformált intézményhálózatból hogyan lehet ilyen típusú bevételnövekményt realizálni. Azonkívül másik ellentmondás, ami érdekelne, hogy amikor kifejezetten kedvező minősítésű hitelfelvétel szempontjából a főváros, akkor vajon miért kizárólag a kormányból érkező források ellen irányul minden támadás. 



(Talán lehetne egy aktívabb hitelpolitikát is saját fejlesztésekre forrásként megjelölni.)





Nya 9 (Cselovszki)

Talán egy aktívabb hitelpolitikát is lehetne a saját fejlesztésekre forrásként megjelölni. 

A jövőképhez csak annyit szeretnék mondani, hogy jelen voltam, sőt vitatkoztam, sőt nyilatkoztam is erről az anyagról, és tapasztalom jó néhány éve, hogy magának a stábnak is jó néhány tagja több anyagban újra és újra képvisel koncepcionális elemeket, eredmény nélkül. Így aztán én Schuster Lórántnak azzal a mondatával vitatkoznék, amit itt gömbölyűen megfogalmazott az imént: nem gondolom, hogy ez egy konszenzuson (A gép jelzi az időkeret leteltét.) alapuló előterjesztés, hanem azt gondolom, hogy bizonyos értelemben - ha a politikai tartalmát nézzük - az SZDSZ túlélését megcélzó főpolgármester politikai szándékait asszisztálja a vele koalícióban lévő MSZP, és engedjék meg, hogy ezzel mi ne értsünk egyet.



	ELNÖK: Bánovics úr!



	DR. BÁNOVICS TAMÁS (MIÉP): Először is szeretném megadni a választ arra, amit Marsi Péter Pál képviselő úr felvetett, mégpedig az adósságszolgálat kérdésével kapcsolatban, amely adósságszolgálat 2003-ban lesz a leghatalmasabb a tervezet szerint. Úgy látom, a városvezetés egyértelműen arra készül - és ez egy időzített akna a számunkra -, hogy a 2003-ban a városvezetés részét képező MIÉP-frakció alatt már fűrészelje a fát. Ez egyértelmű. Mi vélhetően nyilvánvalóan hozzá fogunk nyúlni ahhoz a mintegy 87 milliárd forintos tartalékhoz majd 2003-ban, hogy visszafizethessük, eleget tehessünk annak az adósságszolgálatnak, aminek a jelen városvezetés az oka.



De néhány konkrétum. Olvasom ebben a költségvetési koncepcióban azt - főpolgármester-helyettes úr írja -, hogy tovább már nem lesz halogatható az ingatlanadó bevezetése. Lehet, hogy én emlékszem rosszul, de mintha idén már néhány közgyűlésen hallottam volna ezt, hogy per pillanat nem halogatható tovább az ingatlanadó bevezetése. Akkor ezek szerint az előző közgyűléseken elhangzottak azt jelentették, hogy megpróbálkozunk vele, tehát magyarán - hogy is fogalmazzam szép finoman? - egy nagyon szépen megkoreografált politikai balettjátékot figyelhettünk eddig. 

Teljes mértékben egyetértek azzal, amit Moskovits Péter képviselő úr mondott, hogy több az érzelmi, mint az értelmi érv ezen napirenddel kapcsolatosan. 

Ugyanúgy, ahogy a város közlekedésfejlesztési koncepciójánál, itt 37. sorszám alatt ismét találkozunk egy nagyon szépen megszerkesztett kommünikével. Valahol szerepzavarban vagyok, ugyanis szerintem ez a Fővárosi Közgyűlés tanácskozóterme, de mintha a parlamenti viták játszódtak volna le újra. 

Ugyanakkor viszont ez az igen kiválóan megfogalmazott kommüniké - hogy mondjam? - szerintünk egyértelműen nem szerencsés, nem elegáns. Egy prudens szándék, de nagyon transzparens - ugyanis kénytelen vagyok tanulni a politikusoktól. Különösen az nem tetszik nekem, hogy miért kellene felhatalmaznia a Közgyűlésnek főpolgármester urat arra, hogy az Alkotmánybírósághoz forduljon. Felhatalmazás nélkül is megteheti. Persze a mögöttes szándék egyértelmű, ebből megint lehet egy nagyon jó politikai kampányt, road show-t csinálni.

Aztán nagyon nem szerencsés a "kormány diszkriminatív intézkedései" kifejezés. Nem akarom védeni a kormányt, pont a költségvetési vita 



kapcsán a mi képviselőink a parlamentben egyértelműsítették az álláspontunkat. De ha ilyen kifejezéseket olvasok egy állítólag szakmai előterjesztésben, nagyon nem tartom elegánsnak, és nagyon nem tartom ide illőnek.

Aztán felhatalmazza a főpolgármestert a Közgyűlés, hogy megfelelő módon tájékoztassa a főváros lakosait. Akkor fejtsük ki, hogy mi az a megfelelő mód, magyarán tartson sajtótájékoztatót, adjon ki közleményt – de erre sem tudom, hogy miért kell felhatalmazni a főpolgármester urat. Nyilván azért, amit Cselovszki képviselő úr is mondott, hogy sajnos, a Szabad Demokraták Szövetségének utolsó reménye Budapest főváros, és utolsó reménye Demszky Gábor főpolgármester úr. Mi megértjük ezt a kétségbeesett igyekezetet, hogy az SZDSZ szretné 2002-ben is a képviselőit a parlamentben látni, csak éppen nem érezzük ideillőnek, vagyis Budapest Főváros Közgyűlésébe illőnek.

Még egy nagyon fontos momentum. Remélem, Moskovits képviselő úr elolvasta a Hernád utcai iskolabezárással kapcsolatos jegyzőkönyvet, amely szerint a Magyar Igazság és Élet Pártja sem szervezett tüntetést ide, az épület elé. Ugyanakkor információink szerint II. kerületi iskolabezárásokkal kapcsolatosan bizony nagyon sok, az SZDSZ-hez és az MSZP-hez közel álló személyiség szervezett tüntetést a II. kerületi Önkormányzat elé. Tehát egy kissé farizeusnak érzem ezt a magatartást. (A gép jelzi az időkeret leteltét.) 

Végül két mondatot még engedjenek meg, amivel kezdtem. Hölgyeim és uraim, van egy régi kedves filmcím: Jövőre veled ugyanitt. Ezt én hadd fordítsam át úgy, hogy: hölgyeim és uraim, 2003-ban velünk ugyanitt. Köszönöm szépen.



	ELNÖK: Péterffy Ágostonnak adom meg a szót.



	PÉTERFFY ÁGOSTON (SZDSZ): Tisztelt Közgyűlés! 42. sorszámmal kiosztásra került a Városüzemeltetési Bizottság módosító javaslata, és 47. sorszámmal a BKV-ra vonatkozó, de a költségvetést is érintő határozat. Ennek az a) pontját kérem majd szavazásra feltenni.

A vitában sokszor elhangzott a városüzemeltetés problémája, és ezen belül is kiemelten a BKV. Szeretném felhívni a figyelmet arra, hogy nemcsak az utasoknak, nemcsak a fővárosnak és nemcsak az államnak kell finanszírozni, hanem – mint minden normális országban és városban – ott vannak a régiók, ott vannak a megyék, tartományok, és azok az önkormányzatok, amelyek igénybe veszik ezt a szolgáltatást. Úgyhogy javaslom, hogy amikor a BKV finanszírozásáról van szó, igenis kerüljön bevonásra a központi régió, a Pest megyei Önkormányzat és az érintett helyi önkormányzatok. Köszönöm.



	ELNÖK: Danielisz Béla!



	DANIELISZ BÉLA (MSZP): Ez a koncepcióvita olyannyira szakmai, hogy mindezidáig úgy gondoltam, hosszabban nem szükséges a véleményemet kifejteni, de néhány mondat most megragadta a figyelmemet, elsősorban Cselovszki elnök úr, kedves képviselő és bizottsági tagtársam mondatai. Szeretném eloszlatni azt a félreértést, amit szavai kelthettek. Egyrészt a Magyar Szocialista Párt és a 



Szabad Demokraták Szövetsége, mint két önálló politikai párt - egy polgári liberális párt és egy szociáldemokrata párt -, értékalapon kötött koalíciós megállapodást ennek a városnak a vezetésére, a ránk szavazó polgárok felhatalmazása alapján.

Másrészt úgy gondolom, hogy mindkét párt saját útját járja politikai önértékelése szempontjából és a politikai stratégiát tekintve, tehát úgy gondolom, hogy a Magyar Szocialista Párt sem asszisztál a Szabad Demokraták Szövetségének és a Szabad Demokraták Szövetsége sem asszisztál az MSZP-nek, hanem kölcsönösen egyeztetett megállapodások alapján próbáljuk ezt a várost irányítani, és próbáljuk meg a város lakóinak a sorsát jobbá tenni. Tehát úgy gondolom, hogy az a képzavar, amit képviselőtársam az előbb megfogalmazott, és mások is utaltak rá, nem teljesen helyénvaló. 

Úgy gondolom, hogy ebbe a kérdésbe, mint a város költségvetése vagy a hosszú távú stratégia, teljesen felesleges belekeverni a pártok identitását, teljesen felesleges belekeverni, melyik párt mit gondol arról, hogy 2002-ben hogyan fog a választásokon - az országgyűlésin vagy az önkormányzatin - szerepelni. Akinek pedig pillanatnyi tájékozódásra van szüksége a mai állapotokat tekintve, vagy az elmúlt egy-két hét állapotát tekintve, nézze meg a három-négy legnagyobb közvélemény-kutató cég eredményeit, és akkor el lehet azon morfondírozni, hogy 2002-ben kivel, hol és mit fogunk tárgyalni. Köszönöm szépen.



(ELNÖK: Szálka Miklós!) 

VE



	ELNÖK: Szálka Miklós!





	SZÁLKA MIKLÓS (Fidesz-MDF-MKDSZ): Tulajdonképpen fel szeretném hívni a figyelmet a Városüzemeltetési Bizottság csatlakozó határozati javaslatára, különösen a kisvízfolyásokra. Talán még emlékszünk arra, hogy milyen gondot jelentettek, különösen Budán, ezek a kisvízfolyások, amik ebből a koncepcióból egyelőre kimaradtak. Én úgy érzem, egy kulturált városhoz az is hozzátartozik, hogy egy-egy eső után nem három napon keresztül kell a FKF embereinek összeszedni a murvát az utakról, mert ez egyszerűen nincs megoldva.

A másik a BKV-val kapcsolatos dolog. Nekem az a véleményem, hogy a BKV finanszírozását abszolút konszenzusos alapon újra kell gondolni. Ebben benne van, amit Péterffy Ágoston úr is mondott: nem lehet különválasztani sem az állam, sem a főváros, sem a most már felálló központi régió szerepét. Ehhez viszont egy nagyon fontos dolog hozzátartozik: hogy a BKV meg tudja mondani azt, hogy mennyit költ helyközi közlekedésre. Amikor például a minisztérium felkérésére közvetíteni próbáltam, kértem, mondják meg a BKV vezetői, mennyit költenek HÉV-re, mennyit költenek azokra a kékbuszokra, amik a városon kívül közlekednek - a  mai napig nem kaptam választ. Tehát ehhez gyakorlatilag ez az oldal is hozzátartozik, hogy bizonyos adatszolgáltatási kötelezettsége is van ilyen értelemben a közlekedési vállalatnak. Bizonyíthatónak kell lennie, és ebben az esetben lehet azt elvárni a kormánytól, hogy a finanszírozásban - például a helyközi finanszírozásban, amiről mindenki tudja, hogy ez az állam feladata - ő is részt tud venni. 







Summa summarum, én úgy érzem, hogy próbáljanak meg a város vezetői is, mind a központi régióval, mind a kormányzattal a közlekedési vállalatnak, illetve a főváros tömegközlekedésének a finanszírozására egy kezdeményezést indítani, és próbáljanak meg ebben az ügyben lépni. De ebből nem vonhatják ki a közlekedési vállalatnak az adatszolgáltatását. Hozzá kell tennem: hiteles adatszolgáltatását. 



	ELNÖK: Ezzel egyetértek. Zupkó Gábor!



	ZUPKÓ GÁBOR (Fidesz-MDF-MKDSZ): Tisztelt Közgyűlés! Úgy gondolom, hogy nem a részletes és általános vitát kell elválasztani ezentúl, hanem a pártpolitikai és az előterjesztésről szóló vitát. Én az utóbbihoz szeretnék hozzászólni, nem reagálva néhány, ettől teljesen eltérő hozzászólásra. 

Úgy tapasztaltam, hogy aki valóban a tartalmi részéhez szólt hozzá, az sok esetben említhetett pozitívumokat a főváros gazdálkodásáról, és negatívumokat róla. Valószínű, hogy a helyben kormányzó koalíció azt domborítja ki, aminek ez a pozitívuma, hogy megnyugtassa az "igen" szavazatáért magát, aki ellenzékben van, az pedig kidomborítja a negatívumait, hogy bebizonyíthassa, jogosan nyom rá "nem" gombot.

Ezzel együtt most felhívom a figyelmet azokra a dolgokra, ami szerintem megjelent több oldalon is, és némi konstruktivitással lehetne érdekében tenni. 

Én sosem mondtam azt, hogy nincs a városvezetésnek jövőképe a várossal kapcsolatban. Én azt mondtam, hogy a Fővárosi Közgyűlés által megtárgyalt, megvitatott és jóváhagyott városfejlesztési és közszolgáltatás-



fejlesztési stratégia nincsen. Megtudtuk most azt, hogy van érték alapú megállapodás két frakció között, ami egy érték alapú kormányzásról szól - hát vitassuk meg azt! Hiszen az érték alap, azt gondolom, az egész fővárosé, és legyen ez az érték a nyilvánosságé, és beszéljünk egyszer arról, hogy mire épülnek ezek a programok, ezek a hosszú távú, hétéves fejlesztési programok, és ne csak azt gondoljuk, hogy ágazati megegyezés vagy pillanatnyi nyomásgyakorlás alapján jöttek létre.

Az intézményésszerűsítéssel kapcsolatban szintén kritikaként említettem, hogy tartalmi reformokra van szükség. Ugyanazt vallom, mint az egészségügyi bizottság tisztelt elnöke - ezt nem akarom megismételni -, tehát van olyan dolog, amit, azt gondolom, el lehetne kezdeni, és akkor nem kell jövőre kritikaként megjeleníteni.

A forrásmegosztással kapcsolatban pedig több minden elhangzott. Azt hiszem, talán mindenki számára egyértelmű, hogy a fővárosi önkormányzati... (A gép jelzi az időkeret leteltét.) - egy mondat, és befejezem - gazdálkodási rendszerben többlet keletkezik, és ha eközben csaknem az önkormányzatok fele működési forráshiánnyal küzd, és ezek közül többen is a feladatellátásban igen csak a minimumon vannak, akkor ezt a rendszert meg kell reformálni.

Tehát azt hiszem, hogyha ezekre a feladatokra lehet összpontosítani, akkor ezeket a kritikákat nem kell majd elmondanom, és nem azt kell mondanom, hogy idén ezen kritikai elemek miatt nem tudom elfogadni ezt a koncepciót, hanem ha jövőre (A gép ismét jelzi az időkeret leteltét.) elfogadott városfejlesztési stratégia lesz, az intézményésszerűsítési programok tartalmilag elindulnak, és el tudunk fogadni hitem szerint - és remélem, lesz így - egy következetes forrásmegosztási reformot, akkor 



sokkal több pozitív elemét tudom majd kiemelni ennek a koncepciónak, mint negatív elemét, és változhat a véleményem az elfogadásáról is.



	ELNÖK: Köszönöm. Vajda úr az utolsó hozzászólóként.



	VAJDA PÁL főpolgármester-helyettes: Tisztelt Képviselő-testület! Csak Lukács képviselőtársamnak mondanám, hogy az árkiegészítés nem BKV-támogatás. Ez abból is kitűnik, hogy amikor az árkigészítést 72 százalékról 67,5 százalékra csökkentették, a BKV-nak nem lett kevesebb bevétele, csak a nyugdíjasok és tanulók fizettek többet a bérletért. Ezért én az árkiegészítést olyan szociálpolitikai támogatásnak tekintem, amelyik természetbeni juttatásként két célcsoportot támogat: a nyugdíjasokat és a tanulókat. Ezért nem tekintem BKV-támogatásnak.

Még egy megjegyzésem van, Marsi úr, merthogy az MSZP soraiban ülőket kollaboránsoknak tetszett nevezni. Tanácsolom, hogy ezt a MIÉP tegye meg a mai magyar kormánnyal is - mert a kormány védelmében próbálta a kollaboráción keresztül az MSZP-t minősíteni -, hiszen sokakkal egy pártban működtem a mai kormány tagjai közül is. Csak arra kérem, nehogy Gidai Erzsébet tegye ezt a javaslatot, mert én még őrá is szavaztam mint MSZMP-s kongresszusi küldöttre. Sőt, ha az ifjúsági mozgalmat emlegetném, akkor még az itteni padsorokban is találok Önök között olyan kollégát, aki felrémlik bennem, hogy tisztségviselőként aktív szerepet vállalt - és nem a rendszerrel babrált akkoriban.





Ezért kérem tisztelettel, hogy ilyen kérdések kapcsán, főleg költségvetési koncepcióval kapcsolatban, ha lehet, ne minősítgesse az MSZP képviselőit. Köszönöm a figyelmet.



	ELNÖK:  Kérném szépen, hogy  a tárgyra térjünk vissza, és ne ezen a vonalon haladjunk tovább, mert nem fogjuk tudni tartani, amit reggel magunk elé kitűztünk. Nem fogjuk tudni végigtárgyalni a napirendeket.

Ajkay úr ügyrendben kért szót.



	DR. AJKAY ZOLTÁN (MSZP): Csak jelezni szerettem volna - akkor a táblán egyedül az én nevem volt, és a vita végén akartam szólni -, hogy a válaszok meghallgatása után az MSZP-frakció kér húsz perc frakciószünetet. Tehát meghallgatnánk főpolgármester-helyettes úr reflexióját a vitára, és utána kérnénk húsz perc szünetet.



	ELNÖK: Most a főjegyző úr kért szót.



	DR. TIBA ZSOLT főjegyző: Nagyon röviden szeretném azt javasolni - amit tudomásom szerint az előterjesztő befogad -, hogy a határozati javaslatsornak azon pontja helyett, ami úgy szól, hogy "felhatalmazza a főpolgármestert, hogy forduljon az Alkotmánybírósághoz és kérje...", az szerepeljen, hogy "A Fővárosi Közgyűlés az Alkotmánybírósághoz fordul, és kéri...", és a felsorolás több 





pontja után az szerepel, hogy "felkéri a főpolgármestert a vonatkozó beadvány benyújtására".



	ELNÖK: Írásban kérem, és befogadom.



	DR. TIBA ZSOLT főjegyző: Atkári úr fogadja be, aki már mondta, hogy befogadja.



	ELNÖK: Nem.

Lukács úr!



	DR. LUKÁCS JÓZSEF (MIÉP): Köszönöm a szót. Nem volt szándékomban még egyszer felszólalni, de kénytelen vagyok Vajda Pál főpolgármester-helyettes úr megjegyzésére reagálni.

Én teljesen anonim módon szóltam arról, hogy kinek van oka szégyellni magát. Nem utaltam egyetlen pártra sem. Azt mondtam, szégyellje magát az, aki kollaborált - és így tovább.(Egyébként csak reakció volt...)



mes 4 (Lukács)

Az én felszólalásom egyébként csak reakció volt az abból a padsorból elhangzó egyetlen megjegyzésre, amely bizonyos képviselőknek javasolta, hogy szégyelljék magukat. Ennyi.



	ELNÖK: Köszönöm, itt zárjuk le! Köszönöm szépen. Atkári úré, az előterjesztőé a szó, lezártuk a vitát.



	ELŐADÓ: Tisztelt Közgyűlés! Ha megengedik, akkor Tirts Tamás hozzászólására reagálva indítanék, aki 



egyfajta ellentmondást vélt felfedezni a kiegyensúlyozottság vagy válság kategóriák felmerülése között. Szeretném jelezni, hogy az előterjesztő részéről legalábbis az elmúlt években soha nem hangzott el olyan állítás, hogy a Fővárosi Önkormányzat elérte a kiegyensúlyozott gazdálkodás állapotát. Sőt, több ízben volt alkalmam hangsúlyozni, hogy a Fővárosi Önkormányzat paradox helyzetben van: vannak pénzügyi tartalékai, fel tud mutatni működési eredményt, de szigorú megközelítésben nagy valószínűséggel változatlanul vagyonfelélésben van a Fővárosi Önkormányzat, akkor is, ha ez nem a mérlegben megjelenő, számszakilag kimutatható vagyonvesztés, hanem indirekt vagyonvesztés, a működtetéshez szükséges vagyon értékállóságának a folyamatos eróziója. 

A másik oldalon, amikor kiegyensúlyozott gazdálkodásról beszélünk, akkor nemcsak egy célról van szó, amely megfogalmazható, mondjuk, egy 20 százalékos működési eredményben, még konszolidált mérlegek mellett is, hanem egy olyan megközelítésről, amely egy ilyen célt szívós munkával, évről évre, akár csak kis lépésekkel is, de megpróbál megközelíteni - a kérdés az, hogy egy ilyen folyamatban vagyunk-e, tehát erősödik-e a gazdálkodás egyensúlya vagy az egyensúly felé vezető folyamat a fővárosban, vagy éppen ellenkezőleg: egy romló folyamatban vagyunk benne. Az állítás e tekintetben határozott: a Fővárosi Önkormányzat rendkívül kis lépésekben ugyan, de egy javuló folyamatban volt benne mindeddig. Miért mondom azt, hogy rendkívül kis lépésekben? Azért, mert aki megnézi a finanszírozási táblákat, az az igazán releváns sort vagy sorokat az utolsó három úgynevezett technikai sorban fogja megtalálni, a letisztított működési eredményben - ez a II. nevet viseli -, amely azt mutatja, hogy töredék százalékokkal sikerült javítania a 



fővárosnak az elmúlt években a tényleges működési eredményét. Egy olyan megközelítés, amely ezt a működési eredményt le kívánja rontani, egyértelműen a működtetés ellehetetlenülését fogja előidézni egy egyáltalán nem olyan távoli folyamatban. 

A jelen költségvetési koncepció - annak ellenére, hogy nem állt a rendelkezésünkre minden szám olyan szinten, ami majd egy végleges költségvetés elkészítéséhez nyilvánvalóan szükséges - igen jó közelítésben már azokat az adatokat tartalmazza, amelyek majd a végleges költségvetésben is megjelennek. Ilyen tekintetben figyelembe vettük azt, hogy az önkormányzat központi szabályozású forrásai igen jelentős mértékben csökkennek, ezt a változást átvezettük az anyagon, és ennek a változásnak a működési eredményben megvan az a következménye, hogy a 2000. évre a működési eredmény javításában egy töredék százalékot sem vettünk tervbe, ezt, az gondolom, a forráscsökkenés jelenleg nem teszi lehetővé. Ez a korábbi prognózisokhoz képest természetesen elmaradás, és ennek már meg is van a következménye a fejlesztési tábláknál: a fejlesztési táblák azzal a forrással számolnak, amelyet egy, a 2000. évben stagnáló működési eredmény lehetővé tesz.

A félreértések elkerülése végett: a Fővárosi Önkormányzat aktív hitelpolitikája - beleértve a kötvénykibocsátást - fedezetéül két tényezőt kívánt felvonultatni. Mindaddig, amíg ez a gazdasági egyensúly kellő mértékben ki nem alakul, szükségesnek tartottuk egy közvetlen pénzügyi fedezet felhalmozását, vagyis az adósságokkal szemben közvetlen, likviddé tehető pénzügyi eszközei vannak a Fővárosi Önkormányzatnak. Ha a MIÉP úgy gondolja, hogy egy kötvénykibocsátás önmagában bűn, ha úgy gondolja, hogy ezt helyretolni az ő erkölcsi kötelessége, tegyük fel 



2003-ban, és ha úgy gondolja, hogy ezt erkölcsi alapon meg tudja tenni azokból a felhalmozott pénzügyi tartalékokból, amelyeket ugyanez a városvezetés teremtett meg, akkor azt gondolom, nem ugyanazon erkölcs szerint ítéljük meg a tényfolyamatokat. (Marsi Péter Pál: Ez biztos!)

Tirts frakcióvezető úr másik felvetése szintén több hozzászólásban előkerült, ez pedig az, hogy a Fővárosi Önkormányzat téves alapállásból közelít a problémákhoz, és - Perlaki képviselő úr megközelítésében - a mindenkori kormányzatokkal szemben a kormányzatra mutogat. Kérem szépen, dokumentumokkal tudjuk igazolni, hogy ez nem igaz. A Fővárosi Önkormányzat soha nem azt tette szóvá, hogy az újraelosztás mértékét a mindenkori kormányzatok csökkenteni kívánják, ebben egyetértünk. A Fővárosi Önkormányzat a maga részéről azt nem tudta és tudja elfogadni - és ebben azonos álláspontot vallott a többi önkormányzattal, ezt közös állásfoglalások igazolják -, hogy az újraelosztás mértékének a csökkentésében az önkormányzati alszféra az államháztartás rendszerén belül súlyosan diszpreferált, gyakorlatilag egyedül viseli az újraelosztás mértékét globál szinten csökkentő erőfeszítések terhét. Ez az a diszpreferencia, amit nem tudunk elfogadni, nem pedig az újraelosztás mértékének a csökkentése. Ebben a kontextusban tettük és tesszük szóvá - valóban a mindenkori kormányzatokkal szemben -, amikor az önkormányzatokat relatíve, ilyen értelemben megszorító politika éri, és ezen belül a Fővárosi Önkormányzatot kiemelten súlyos megszorítások érik. 

Soha egy pillanatra nem állítottuk azt, hogy a Fővárosi Önkormányzat a maga részéről mindent megtett azért, hogy a gazdálkodása hatékonyabb legyen. Azt gondolom, egy követendő cél, hogy ezt megtegyük a magunk 



területén, de soha el nem lehet érni. Aki azt fogja állítani, hogy már mindent megtett, az egyszerűen nem mond igazat. Márpedig ha ez elvileg teljesíthetetlen, mindaddig szóvá nem tenni azt, amivel a mindenkori kormányzatok a Fővárosi Önkormányzatot sújtják, azt gondolom, egy elfogadhatatlan követelés. 

Számháború. - Azt gondolom, hogy aki az általunk előterjesztett adatok hitelességét megkérdőjelezi, annak illik vennie a bátorságot és a fáradságot ahhoz, hogy azokat megpróbálja verifikálni és kimutatni azok megalapozatlanságát. Ilyen kísérletet én sem itt a teremben, sem a magyar kormányzat részéről nem tapasztaltam; megalapozatlan állításokat a magyar kormány részéről igen. Amikor az hangzik el például egy kormányülésen, hogy a Fővárosi Önkormányzat és a kerületek közötti osztozkodásban a kerületek 1991 óta egy fillér helyben maradó szja-hoz nem jutnak, akkor, azt gondolom, megállapítható: a magyar kormányzatnak abszolút semmi fogalma nincsen a fővárosi önkormányzati gazdálkodás mikéntjéről. Ha a kormány azt tudja mondani, hogy semmi probléma nem történt, mondjuk, '99-hez vagy a korábbi évekhez képest, mert változatlanul az szja 40 százaléka marad helyben, akkor csupán azt felejti el, hogy lehet játszani a számokkal, és a korábban állami forrásokból finanszírozott normatívákat ki lehet pótolni úgy az szja-ból, hogy a ténylegesen helyben maradó részt lecsökkentjük és a normatívákra osztjuk a különbözetet, magyarul: a központi kormányzat forrásai nőhetnek, mert forráskivonás történik az önkormányzati szférából, éppen csak átpántlikázásra kerül sor, akkor, azt gondolom, szintén megállapítható, hogy a kormány nem tudja vagy nem akarja tudni, hogy valójában mi történik az önkormányzatokkal a központi költségvetési relációban.



(Székely Gábor érintette)

pa 1 (Atkári János)

Székely Gábor érintette a működési eredmények, illetve a fejlesztések összefüggését. Igen durva megközelítésben ugyan, de merem vállalni azt az állítást, hogy a fejlesztési táblák 90 százaléka az összeget tekintve kifejezetten rekonstrukciós jellegű fejlesztés, vagyis a folyamatos működtetés tárgyi feltételeinek megőrzését célozza. Ezek után lehet és kell tudni, mi a jelentősége az úgynevezett működési eredménynek.

Perlaki Jenő kétszeri hozzászólásával - néhány olyan foszlányon kívül, amivel egyet tudok érteni - alapvetően az a gondom, mintha nem egy országban élnénk, nem ugyanazokkal az adatokkal és tényekkel dolgoznánk, ugyanazokat az adatokat és tényeket nem ugyanazon elemi matematika vagy elemi logika alapján dolgoznánk fel, vagy ismételten: ugyanazon erkölcs alapján kívánnánk állást foglalni tényekkel szemben.

Ha úgy gondolja, hogy műfajtévesztésben vagyunk, ha úgy gondolja, hogy tipográfiai megközelítésben is meg lehet állapítani, részrehajló-e az előterjesztés, akkor szeretném jelezni, hogy nem kis betűkkel és nem zárójelben kívántuk közölni azokat az adatokat, amelyek a Fővárosi Önkormányzat esetén forrásbővítő elemként jelennek meg. Ha veszi magának a fáradságot és felüti, mondjuk, a 16-17-18-19. oldalt, és látja, hogy négy oldalon keresztül van levezetve a fővárosi önkormányzatok iparűzési adóbevételének alakulása, közte vastagbetűs kiemelésekkel, akkor azt gondolom, nem kell igazolnom különösebben, hogy valószínűleg nem ugyanazon anyagot vettük a kezünkbe.

Egyetértek ugyanakkor Perlaki Jenő képviselővel még abban is, hogy a kényszerű szolgáltatásikör-szűkítésben elsősorban a nem kötelező feladatok tekintetében kell megvizsgálnunk azokat a feladatokat, amelyeket jelenleg ellátunk. És tekintettel kell lennünk arra, hogy 



bármilyen kényszerű szolgáltatásikör-csökkentés a lehető legkevesebb fájdalmat okozza a polgároknak, és a lehető legkevesebb budapesti polgárt érintse.

Azzal azonban már végképp nem tudok egyetérteni, hogy a béreket - összességében legalábbis - az infláció arányában emeljük. Ez természetesen egy lecsökkentett szolgáltatási körre nézve akár igaz is lehetne, a volumen kérdése ebben az esetben még kezelhető marad; azonban az az állítás, hogy ehhez a forrás jelenleg rendelkezésre áll egy változatlan kör esetében, semmilyen adattal nem alapozható meg.

Endrédy képviselő úr vetette fel először a különböző módosító javaslatok kérdését. Ezzel kapcsolatban szeretném jelezni, hogy a költségvetési koncepció az önkormányzati gazdálkodásban, törvényi megalapozottságát tekintve sajnálatos módon rendkívül gyenge: a költségvetési koncepciónak valójában nincs szerepe, nincs semmiféle kötelező érvénye, ilyen értelemben létjogosultsága. Ezt én rendkívüli módon fájlalom. Ismétlem, törvényi hiányosságról van szó. Kifejezetten helyesnek tartanám, ha az állami költségvetést e tekintetben követné az önkormányzati szabályozás, legalábbis olyan értelemben, hogy ha már a költségvetési koncepció nem kötelező érvényű, akkor egy költségvetés elkészítése és elfogadása során elsődlegesen a sarokszámokat kelljen elfogadni, és ezeken belül történjék a fejezeti szintű, illetve részletes tárgyalás. 

Miért van ennek most jelentősége? Azért, mert a jelen pillanatban a 37. sorszámmal jelzett módosító indítványokon kívül elvi okokból és gyakorlati okokból sem tudok befogadni egyetlenegy további módosító indítványt sem, mert mindegyik immáron a részletes költségvetést kívánja megelőlegezni, azon részletes áttekintés nélkül, amelyik az összes igényt 



tudja egymással szemben ütköztetni, és valóban ágazati érdekeltség alapján kíván megelőlegezett helyet biztosítani a részletes költségvetésben bizonyos tételeknek. Ezzel nem a felvetéseknek az önmagában vett jogosultságát kérdőjelezem meg, hanem azt, hogy más ágazati igényekkel való összevetés nélkül ezeknek a befogadása nem igazságos, nem méltányos és torzulásokhoz vezethet. Ezeknek a részletes költségvetés elkészítése és elfogadása során van meg a helye.

Azt gondolom, egy olyan felvetés, amely a BKV problémáit kívánja részletesen érinteni, jogosultnak tekinthető. Szintén nem javasolnám közvetlenül a költségvetési koncepció napirend keretén belül tárgyalni. Úgy tűnik, az elmúlt évek többszöri, BKV-val kapcsolatos napirendi vitáin elhangzottak ellenére, hogy indokolt lenne a közeljövőben a BKV-val külön közgyűlési napirend keretében foglalkozni, és mind a számok tekintetében valamiféle megállapodásra, valamiféle konszenzusra jutni, mind a tényszámokat illetően, mind a Fővárosi Önkormányzat tehetségét illetően, amit a tömegközlekedésre fordítani tud, mind pedig az esetleges megoldási módozatokra nézve, ezért ezekre én itt most külön nem térnék ki. 

Arra azért viszont nagyságrendileg igen, hogy amit Lukács képviselő úr javasolni látszik, hogy tegyük ingyenessé a tömegközlekedést a fővárosban, ezt a magam részéről elvileg nem tudom támogatni; nagyon szívesen kifejtem adott alkalommal, hogy miért nem. Állítom azt, hogy ez a világon nem érvényesülő tendencia, alapvetően ezzel ellentétes tendencia érvényesül. Végül állítom azt, hogy ha azt a 24 milliárd forintot a képviselő úr korrekt módon összeveti a finanszírozási prognózisunk utolsó 





három sorával - amire utaltam mint tényleges forrására az önkormányzatnak -, akkor látni fogja, hogy a 24 milliárdból a Fővárosi 

Önkormányzat teljes működési eredménye 11 milliárdot volna képes fedezni, és 13 milliárd ekkor is fedezetlenül maradna.

(Nem tudom, milyen szolgáltatásiszint-csökkentéssel tudná ezt...)

CK 10 (Atkári János)

Nem tudom, hogy képviselő úr milyen szolgáltatásiszint-csökkentéssel tudná ezt esetleg ellensúlyozni, vagy milyen eladósodási folyamatot javasolna a MIÉP ebben az esetben, amelyet majd a MIÉP volna hivatott helyretolni. Amennyiben pedig ezt a 11 milliárdot az utolsó fillérig ráköltenénk a BKV-ra, akkor ugyan miből kátyúznánk a városban, vagy miből akadályoznánk meg, hogy hidakat le kelljen zárni, vagy a szociális otthonokat bezárni, mert a minimumfeltételeket sem tudjuk biztosítani?

Zupkó Gáborral a legtöbb érintett vonatkozásban egyetértek. Még egyszer szeretném kiemelni azt a gondolatát, amely felszólalásában visszatért, és amelyre már igyekeztem magam is utalni - és ezt most átfogalmazva szeretném állítani -, nevezetesen mindaddig, amíg a költségvetési koncepciónak nincs rendeleti érvénye, addig valóban ágazati felvetések egymás közötti lobbiküzdelme fog megvalósulni a tényleges költségvetés elfogadásáig és annak során is. 

A BKV-val kapcsolatban csak egy dolgot mondanék, hogy a magam, és azt gondolom, hogy vezetőtársaim hitelét is megőrizzem és tanúsítsam: Soós Károly Attilát a főváros történelmét illetően nem tartom nyilván a magam aranykönyvében, és lehetne bármely pártból az, aki ilyen,  a fővárost és körülményeit nem ismerő javaslatot - mondjuk úgy, hogy arrogáns módon - megtesz, és kockáztatja, hogy a parlament elfogadja, azt gondolom, az nem tarthat számot arra, hogy bekerüljön az aranykönyvbe. Ez az akkori szintet felszorozva elvitt a mai árakon mintegy öt milliárdot a BKV folyó 



finanszírozásából. Ezt a bűnt tessék szíves lenni összevetni azzal, amely 1991-ben történt, amikor az szja-nak az a visszametszése történt meg, amit még az akkori parlament is úgy gondolt, hogy egy minimális összeg erejéig korrigálnia kell. A városi tömegközlekedés finanszírozásának teljes megoldatlanságával szemben állt akkoriban a városokban képződő szja 50 százalékos helyben hagyása. Ennek csökkentése a Soós Károly Attila nevéhez fűződő 5 milliárdnak a sokszorosától fosztotta meg a Fővárosi Önkormányzatot, és végül is ezzel tette alapvetően finanszírozhatatlanná a városi tömegközlekedést. Ez a lényegi ok, és azt gondolom, hogy bárki nevének megemlítésekor illik erre is emlékezni.

Szeretném, ha azt a vitát, legalábbis ebben az ülésteremben, egyszer és mindenkorra le tudnánk zárni - természetesen tudom, hogy ez jámbor óhaj -, hogy a szociálpolitikai támogatás a BKV támogatásának tekinthető-e. Az én fülem számára eddig nem hangzott el semmiféle szakmai érv arra vonatkozóan, amely az utóbbit tudta volna igazolni. A BKV számára teljes mértékben indifferens, hogy a dolgozói bérlet árát teljes mértékben megfizeti-e a tanuló és a nyugdíjas, és így jut ehhez a bevételhez, vagy megkapja az állami árkiegészítés formájában. Egyetlen fillérrel nem jutna többhöz a BKV akkor, ha ez nem lenne, és így sem jut egyetlen fillérrel kevesebbhez, mintha nem lenne. Magyarul, a leghatározottabb állításom, hogy a városi tömegközlekedés finanszírozásában a magyar állam jelenleg egyetlen fillér erejéig nem vesz részt, nemcsak a főváros, hanem az érintett vidéki városok vonatkozásában sem. Köszönöm.









	ELNÖK: Köszönöm szépen. Ajkay úr frakciószünetet kért. Azt javasolnám, hogy ezt fél órában tegyük meg, és akkor ebédelni is módjuk van ebben az időben. 

Tehát húsz percet kért a frakció és fél óra szünetet tartunk. Ez azt jelenti, hogy 13 óra után 10 perccel találkozunk.(Szünet: 12.36-)

SF 2



( S z ü n e t  u t á n )

(Elnök: dr. Demszky Gábor)



	ELNÖK: Megkérem képviselőtársaimat, foglalják el a helyüket. Létszámellenőrzést tartunk. Kérem, hogy kapcsolják be a gépüket. (Megtörténik. - A jelenlévők száma: 43.) Megállapítom, hogy a Közgyűlés határozatképes. 

Tisztelt Közgyűlés! Folytatjuk a munkát a határozati javaslatok szavazásával. (Dr. Bánovics Tamás: Ügyrend!) Igen, de inkább a szavazás után. 



	DR. BÁNOVICS TAMÁS: Nem, most kell hogy bejelentsem: a MIÉP-frakció 30 perc frakciószünetet kér. Köszönöm. 



	ELNÖK: Fél óra frakciószünet. 2 órakor folytatjuk a munkát.

(Szünet.)



MG/6



	( S z ü n e t    u t á n )

          (Elnököl: Dr. Szolnoki Andrea)







	ELNÖK: Tisztelt Képviselőtársaim! Folytatjuk a munkát. 

Először mindenki nyomja ki a jelenlétet! (Megtörténik.) Most mindenki nyomja be a jelenlétet! (Megtörténik.) 46-an vagyunk, határozatképes a főváros Közgyűlése.

Módosító javaslatokról fogunk először szavazni. Az előterjesztő jelezte, hogy a 37. sorszámon kiosztott módosító javaslatot befogadja, természetesen a főjegyző úr által módosított formában. Erről nem kell szavaznunk. 

Szavazunk az 54. módosító javaslatról, Perlaki Jenő úr módosító javaslatáról. Mindenki próbálja megkeresni az 54. sorszámon kiosztott módosító javaslatsort.

Perlaki úrtól kérdezem, hogy 1-6-ig külön kéri-e szavaztatni, vagy mehet egyben.



	PERLAKI JENŐ (Fidesz-MDF-MKDSZ): Valamennyit kérem külön szavaztatni.



		ELNÖK: Tehát mind a hatot külön kéri. Tehát az 54. sorszámon kiosztott módosító javaslatokról - Perlaki Jenő úr jegyzése alatt -, először az 1-esről szavazunk. Az előterjesztő nem ért vele egyet.









	H a t á r o z a t

	a Fővárosi Közgyűlés



2306/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító javaslatát, hogy "a forrásmegosztási rendeletben a kerületeknek nem lehet működési forráshiánya".

	(14 igen, 29 ellenszavazat, 5 tartózkodás)	



		ELNÖK: A 2-esről szavazunk.  Nem ért vele egyet az előterjesztő. (Perlaki Jenő: A köztisztviselők bére!)



	H a t á r o z a t

	a Fővárosi Közgyűlés



2307/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító javaslatát, hogy "a köztisztviselői és közalkalmazotti fizetések legalább 6 %-kal növekedjenek".

	(14 igen, 23 ellenszavazat, 11 tartózkodás)



		ELNÖK: A 3-asról szavazunk. Az előterjesztő nem ért vele egyet. (Perlaki Jenő: A BKV-viteldíj!) Mindenki előtt ott van, 54. sorszám alatt kiosztva.





	H a t á r o z a t

	a Fővárosi Közgyűlés



2308/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító javaslatát, hogy "a BKV Rt. tekintetében a viteldíj beszedés jelentős erősítése szükséges, átalakításra szorul a jegy és bérletstruktúra, a járatsűrűség érdekében a privatizáció és az ÁPV-nek való átadás lehetőségét meg kell vizsgálni".

	(14 igen, 26 ellenszavazat, 9 tartózkodás)



		ELNÖK: A 4-es pontról szavazunk. Az előterjesztő nem ért egyet vele. (Perlaki Jenő: A köztisztviselőkkel kapcsolatos kiadások!)



	H a t á r o z a t

	a Fővárosi Közgyűlés



2309/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító javaslatát, hogy "a köztisztasággal kapcsolatos kiadások az átlagot meghaladóan növekedjenek".

	(15 igen, 24 ellenszavazat, 10 tartózkodás)







		ELNÖK: Az 5-ösről szavazunk. Az előterjesztő nem ért vele egyet!



	H a t á r o z a t

	a Fővárosi Közgyűlés



2310/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító javaslatát, hogy  "vizsgálat szükséges a 7 éves terv fontossági sorrendjét és területi eloszlását illetően a kerületek bevonásával".

	(14 igen, 23 ellenszavazat, 11 tartózkodás)



		ELNÖK: A 6-osról szavazunk. Az előterjesztő nem ért vele egyet. (Perlaki Jenő: A kötelező és nem kötelező feladatok különválasztása. - Közbeszólások: Tudjuk, figyelünk!)



	H a t á r o z a t

	a Fővárosi Közgyűlés



2311/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító javaslatát, hogy "a költségvetésben külön jelenjen meg a kötelező feladatok támogatása és a nem kötelező feladatok finanszírozása".

	(14 igen, 23 ellenszavazat, 12 tartózkodás)





		ELNÖK: A 46. sorszámra térünk rá. A 46. sorszámon kiosztott módosító javaslatokról szavazunk. Endrédy István képviselő úr jegyzi. Kívánja-e külön szavaztatni a három pontot?



	DR. ENDRÉDY ISTVÁN (Fidesz-MDF-MKDSZ): Az elsőt kérem külön, a második kettőt együtt.



		ELNÖK: Jó. Mindenki megtalálta a 46. sorszámon kiosztottat. Az 1-esről szavazunk. Az előterjesztő nem ért vele egyet.

	H a t á r o z a t

	a Fővárosi Közgyűlés



2312/1999.(XII.16.)	nem fogadja el dr. Endrédy István arra 

Főv.Kgy.h.	vonatkozó módosító javaslatát, hogy "a 2000. évi út-, híd-, műtárgyüzemeltetés, fenntartás az 1999. évi 2,3 milliárdról 2,6 milliárdra növekedjen."

	(14 igen, 15 ellenszavazat, 21 tartózkodás)



		ELNÖK: A 2. és 3. indítványról együtt szavazunk. Az előterjesztő nem ért vele egyet. 









	H a t á r o z a t

	a Fővárosi Közgyűlés



2313/1999.(XII.16.)	nem fogadja el dr. Endrédy István arra 

Főv.Kgy.h.	vonatkozó módosító javaslatait, hogy a "2000. évben 40 %-kal növekedjen (1999-hez viszonyítva) a parkfenntartásra, zöldfelület növelésre szánt összeg. Zöldfelület fejlesztés: 330 mFt (1999), 500 mFt (2000)": továbbá, hogy "a  Városháza lebontása utáni hátsó udvaron - a parkolási funkció megtartása mellett - kerüljön sor park kialakítására."

	(15 igen, 14 ellenszavazat, 21 tartózkodás)



	ELNÖK: Az 50. sorszámon kiosztott, Endrédy István képviselő úr által jegyzett módosító javaslatról szavazunk. (Dr. Endrédy István: Ügyrend!) Ügyrend nincsen szavazás közben, bocsánatot kérek. (Dr. Endrédy István: Az elején már megnyomtam, és nem kaptam szót.) Akkor is szavazásban voltunk, az a baj. Láttam, hogy be van nyomva, de mivel ügyrend nincsen szavazás közben... (Dr. Endrédy István: Név szerinti szavazást kérek az 50-es módosító javaslattal kapcsolatban.) Akkor tessék benyújtani! (Dr. Endrédy István egy iratot nyújt át az elnöknek.)







Név szerint szavazunk az 50-es sorszámon kiosztott módosító javaslatról, melyet Endrédy István képviselő úr jegyez.



(Ajkay Zoltán...)



Nya 9 (Szavazás)

Dr. Ajkay Zoltán: nem.

Atkári János: nem.

dr. Bánk Judit: tartózkodik.

Dr. Bánovics Tamás: igen.

Bánsági György: tartózkodik.

Bihary Gábor: nincs jelen.

Dr. Borsány György: tartózkodik.

Dr. Bőhm András: nem.

Bubla Gyula: tartózkodik.

Cselovszki Zoltán: nincs jelen.

Dancsecs György: igen.

Danielisz Béla: tartózkodik.

Deák András: nincs jelen.

Dr. Demszky Gábor: A statikai vizsgálatokhoz hozzá fogunk járulni, ehhez ebben a formában nem.

Egerfai József: nincs jelen.

Eltér István: nincs jelen.

Dr. Endrédy István: igen.

Földiák András: nincs jelen.

Dr. Fried Miklós: igen.

Fröhlich Péter: nincs jelen.

Gábor József: tartózkodik.

Geberle Erzsébet: tartózkodik.



Grosser János: tartózkodik.

Győri Péter: tartózkodik.

Gyuriczáné Németh Erzsébet: tartózkodik.

Hardi Róbert: tartózkodik.

Horváth Gyula: nem.

Hubert Béla: nem.

Dr. Juharos Róbert: nincs jelen.

Kardos Péter: tartózkodik.

Dr. Kis Gyula József: nincs jelen.

Kollár György: tartózkodik.

Koltainé Laki Ildikó: igen.

Koronka Lajos: igen.

Kovács Attila: Én ebben a formában is támogatom.

Körmendy Ferenc: tartózkodik.

Dr. Kupper András: nincs jelen.

Dr. Lukács József: igen.

Madarász Aladár: nem.

Marsi Péter Pál: igen.

Dr. Matlák Gábor: nem.

Dr. Mitnyan György: nincs jelen.

Mitus Zsuzsanna: nem.

Mohosné dr. Bortlik Eszter: nincs jelen.

Moskovits Péter: tartózkodik.

Németh Zoltán: igen.

Dr. Pálinszki Antal: tartózkodik.

Perlaki Jenő: igen.



Péterffy Ágoston: nem.

Ráday Mihály: nem.

Rusznák Imre: tartózkodik.

Dr. Schiffer János: nem.

Schuster Lóránt: igen.

Soltész Miklós: nincs jelen.

Somlyódy Csaba: nem.

Dr. Spira Veronika: nem.

Szálka Miklós: igen.

Szegedi Ferenc: nincs jelen.

Székely Gábor: nem.

Dr. Szolnoki Andrea: nem.

Tirts Tamás: nincs jelen.

Vajda Pál: nem.

Varga Zoltán Kristóf: nem.

Dr. Vécsei Pál: tartózkodik.

Weinwurm Árpád: nincs jelen.

Zupkó Gábor: nincs jelen.

Zsinka László: igen.



	H a t á r o z a t

	a Fővárosi Közgyűlés



2314/1999.(XII.16.)	nem fogadja el dr. Endrédy István arra 

Főv.Kgy.h.	vonatkozó módosító javaslatát, hogy a Budapest Sportcsarnok helyreállítását célzó 



	vizsgálatok, tervezési feladatok költsége kerüljön a koncepcióba.

	(14 igen, 18 ellenszavazat, 18 tartózkodás)



	ELNÖK: Mehetünk tovább. Rátérünk Perlaki Jenő 002. sorszámon kiosztott módosító indítványára. Az előterjesztő nem ért vele egyet.



	H a t á r o z a t 

	a Fővárosi Közgyűlés



2315/1999.(XII.16.)	nem fogadja el Perlaki Jenő arra vonatkozó 

Főv.Kgy.h.	módosító indítványát, hogy "az önkormányzati finanszírozású intézmények működtetési keretei (dologi kiadások) 2002-ig lényegében az 1999-es nominál szinten maradnak. A városüzemeltetési feladatok támogatását az 1999. évhez képest 2000-2002-ben évenként 10-10 %-kal,  a tömegközlekedés támogatását pedig évi 10-10 milliárd forinttal növeljük."

	(14 igen, 32 ellenszavazat, 3 tartózkodás)



	ELNÖK: 36. sorszámon Borsány György jegyzi a két határozati pontos javaslatot. Kíván-e külön szavaztatni? (Dr. Borsány György: Igen!) 



Az 1. pontról szavazunk először, az előterjesztő nem ért vele egyet.



	H a t á r o z a t 

	a Fővárosi Közgyűlés



2316/1999.(XII.16.)	nem fogadja el dr. Borsány György arra 

Főv.Kgy.h.	vonatkozó módosító indítványát, hogy a "Fővárosi Közgyűlés a költségvetési koncepcióban fejezze ki szándékát a prostitúció kezelésének, a türelmi zónák kijelölésének, és az ezzel kapcsolatban felmerülő problémák megoldására".

	(25 igen, 4 ellenszavazat, 21 tartózkodás)



	ELNÖK: A 2. pontról szavazunk, az előterjesztő nem ért vele egyet.



	H a t á r o z a t 

	a Fővárosi Közgyűlés



2317/1999.(XII.16.)	úgy dönt, hogy az EU-csatlakozással 

Főv.Kgy.h.	kapcsolatos előkészítő munka - a fővárosi önkormányzatokkal való ez irányú kapcsolattartás, érdekegyeztetés, tájékoztató anyagok készítése, szakértői vélemények kérése, információk cseréje, konferenciákon, 



	tanfolyamokon való részvétel stb. - mint a 2000. évre váró feladat a költségvetési koncepcióban kerüljön megfogalmazásra.

	(28 igen, 4 ellenszavazat, 18 tartózkodás)



	ELNÖK: Az 52. sorszámon kiosztott módosító javaslat következik, Tirts Tamás és Németh Zoltán jegyzik. Az előterjesztő nem ért vele egyet.



	H a t á r o z a t 

	a Fővárosi Közgyűlés



2318/1999.(XII.16.)	nem fogadja el Tirts Tamás és Németh 

Főv.Kgy.h.	Zoltán arra vonatkozó módosító indítványát, hogy "az idegenforgalmi adóból befolyó bevételek fővárost megillető hányadát teljes egészében turisztikai célra (Idegenforgalmi Alap, Budapesti Turisztikai Hivatal, Nagyrendezvényi keret) kell felhasználni".

	(15 igen, 21 ellenszavazat, 13 tartózkodás)



	ELNÖK: A 40. sorszámon kiosztott módosító javaslat következik, Fried Miklós elnök úr jegyzi. Az előterjesztő nem ért vele egyet.







	H a t á r o z a t 

	a Fővárosi Közgyűlés



2319/1999.(XII.16.)	nem fogadja el dr. Fried Miklós arra

Főv.Kgy.h.	vonatkozó módosító indítványát, hogy "a költségvetési koncepcióba kerüljön betervezésre a Fővárosi Önkormányzat Központi Műszaki Nyilvántartó és Mérnöki Iroda számára céltámogatás formájában 4 évre (9+6+6+6) összesen 27 millió Ft, Budapest digitális alaptérképének elkészítése céljából".

	(16 igen, 18 ellenszavazat, 15 tartózkodás)



	ELNÖK: A 001. sorszámon kiosztott módosító javaslatról fogunk szavazni, Perlaki Jenő úr jegyzi. Az előterjesztő nem ért vele egyet.



	H a t á r o z a t 

	a Fővárosi Közgyűlés



2320/1999.(XII.16.)	nem fogadja el Perlaki Jenő arra vonatkozó

Főv.Kgy.h.	módosító indítványát, hogy az előterjesztéshez csatolt 2.sz. mellékletben szereplő közlekedési feladatok sorába a Közgyűlés vegye fel 2000. évtől a Galváni 



	út - Körvasútsor - Duna-híd beruházás előkészítő munkálatainak megkezdését.

	(12 igen, 23 ellenszavazat, 12 tartózkodás)



	ELNÖK: A 42. sorszámon Péterffy Ágoston által jegyzett módosító javaslatokról szavazunk. Kérdezem Péterffy Ágoston képviselő urat, kívánja-e külön szavaztatni. (Péterffy Ágoston bólint.) Az 1. pontról szavazunk. Az előterjesztő nem ért vele egyet.



	H a t á r o z a t 

	a Fővárosi Közgyűlés



2321/1999.(XII.16.)	nem fogadja el Péterffy Ágoston arra 

Főv.Kgy.h.	vonatkozó módosító javaslatát, hogy "a Fővárosi Közgyűlés felkéri a főpolgármestert, hogy a Fővárosi Önkormányzat 2000. évi részletes költségvetését  a források, és az 1999. évi tényleges teljesítések ismeretében, a realitásokhoz igazodva állíttassa össze".

	(17 igen, 12 ellenszavazat, 21 tartózkodás)



(A 2. pontról szavazunk...)

	ELNÖK: mes (Szavazás)

A 2-esről szavazunk. Az előterjesztő nem ért vele egyet.







	H a t á r o z a t 

	a Fővárosi Közgyűlés



2322/1999.(XII.16.)	nem fogadja el Péterffy Ágoston arra 

Főv.Kgy.h.	vonatkozó módosító javaslatát, hogy "a Fővárosi Közgyűlés felkéri a főpolgármestert, hogy a 7 éves fejlesztési terv felülvizsgálatakor, valamint a 2000. évi részletes költségvetés készítésekor a Közlekedési feladatokon külön sorként szerepeljen az Andor utca - Galváni út kiépítése".

	(16 igen, 14 ellenszavazat, 17 tartózkodás)



	ELNÖK: A 3-asról szavazunk. Az előterjesztő nem ért vele egyet.



	H a t á r o z a t 

	a Fővárosi Közgyűlés



2323/1999.(XII.16.)	nem fogadja el Péterffy Ágoston arra 

Főv.Kgy.h.	vonatkozó módosító javaslatát, hogy "a Fővárosi Közgyűlés felkéri a főpolgármestert, hogy a 7 éves fejlesztési terv felülvizsgálatakor a Vízgazdálkodási  fejezetben a Fővárosi központi kezelésű 



	árkok, kisvízfolyások beruházási, fejlesztési munkái külön sorokon szerepeljenek. A 2000. évi részletes költségvetésbe kerüljön beépítésre a Vízgazdálkodási fejezetbe a XI-XII., Irhás árok, és a XII. ker. Diós árok fejlesztése előkészítési munkái".

	(13 igen, 14 ellenszavazat, 20 tartózkodás)



	ELNÖK: A 4-esről szavazunk. Az előterjesztő nem ért vele egyet.



	H a t á r o z a t 

	a Fővárosi Közgyűlés



2324/1999.(XII.16.)	nem fogadja el Péterffy Ágoston arra 

Főv.Kgy.h.	vonatkozó módosító javaslatát, hogy "a Fővárosi Közgyűlés felkéri a főpolgármestert, hogy a BKV Rt. részére biztosítson 5 milliárd forint értékű beruházási céltámogatást két ütemben: 2000. évben 2,8 milliárd forintot, 2001. évben 2,2 milliárd forintot".

	(16 igen, 11 ellenszavazat, 20 tartózkodás)









	ELNÖK: A 47. sorszámon kiosztott módosító javaslatról szavazunk, amelyet szintén Péterffy Ágoston jegyez. Az a) pontról fogunk szavazni. Az előterjesztő nem ért vele egyet.



	H a t á r o z a t 

	a Fővárosi Közgyűlés



2325/1999.(XII.16.)	nem fogadja el Péterffy Ágoston arra 

Főv.Kgy.h.	vonatkozó módosító javaslatát, hogy " a Budapesti Közlekedési Rt. részére "8101 Tömegközlekedési hozzájárulás" címen a 2000. évi költségvetésében 16.405 millió Ft előirányzatot biztosít".

	(16 igen, 12 ellenszavazat, 18 tartózkodás)



	ELNÖK: Most az eredeti határozati javaslatokról szavazunk. Kérdezem, hogy kívánja-e valaki, hogy külön szavazzunk róluk 1-5-ig, természetesen a befogadottakkal együtt. (Nincs jelentkező. - Közbeszólások az MSZP és az SZDSZ soraiból: Szavazzunk! - Közbeszólásra:) 

Bocsánatot kérek, a 37. sorszámon került kiosztásra, amit befogadott az előterjesztő, most arról kell szavaznunk 1-13-ig. Kérem szépen a gépet indítani, 1-13-ig együtt szavazunk.









	H a t á r o z a t 

	a Fővárosi Közgyűlés



2326/1999.(XII.16.)	tudomásul veszi az előterjesztés 1. számú 

Főv.Kgy.h.	melléklete szerinti hétéves (2000-2006) finanszírozási prognózist.

	(35 igen, 8 ellenszavazat, 5 tartózkodás)



2327/1999.(XII.16.)	Úgy dönt, hogy a megváltozott külső 

Főv.Kgy.h.	feltételek miatt a Főváros 7 éves fejlesztési tervét (2000-2006) át kell vizsgálni. (előterjesztés 1. és 2. melléklete).

	Határidő: a 2000. évi részletes költségvetési javaslat előkészítése során.

	Felelős: dr. Demszky Gábor

	(35 igen, 8 ellenszavazat, 5 tartózkodás)



2328/1999.(XII.16.)	A részletes tervezőmunka megkezdéséhez 

Főv.Kgy.h.	kiinduló alapként elfogadja Budapest Főváros Önkormányzata 2000. évi költségvetési koncepciójára előterjesztett javaslatot.

	Határidő: a 2000. évi részletes költségvetési javaslat előkészítése során

	Felelős: dr. Demszky Gábor

	(35 igen, 8 ellenszavazat, 5 tartózkodás)



2329/1999.(XII.16.)	A 2000. évre intézményracionalizálásra 

Főv.Kgy.h.	tervezett szabad forrásokból az alábbi célokra és feltételekkel biztosít támogatást:

	- A megtérülési idő és megtakarítás figyelembevétele nélkül a szociálpolitikai, a gyermekvédelmi ágazatnál, a gyógypedagógiai, az oktatási-nevelési és a kollégiumi intézményhálózatnál a szakmai minimumfeltételek megteremtéséhez szükséges kiadások támogatására.

	- Ágazati szinten koordinált átszervezési, létszámcsökkentési, önkormányzati forrásból finanszírozott folyó működési kiadási megtakarítást eredményező feladatok kiadásaira abban az esetben, ha a vállalt megtérülési idő nem haladja meg a 10 évet.

	A szakképzés területén végrehajtott racionalizáció áthúzódó kiadásaira.

	Ezen feladatoknál az intézkedések hatásaként vállalt megtakarítások 60 %-a marad az adott ágazatnál minőségi fejlesztésre (kivéve, ha a központi pályázati kiírás másként rendelkezik).

	- A költségvetés-tervezés területén elkezdett reformok folytatásához szükséges kiadásokra.



	- Legfeljebb 5 éves visszapótlási kötelezettség mellett az Országos Egészségbiztosítási Pénztár által finanszírozott intézmények működési kiadási megtakarítást eredményező racionalizálási intézkedéseihez szükséges kiadások támogatására. A visszapótlási kötelezettség vállalásáról olyan megállapodást kell kötnie a Főpolgármesteri Hivatalnak az érintett intézménnyel, amely garantálja az ideiglenes pénzeszközátadás megtérülését.

	(35 igen, 8 ellenszavazat, 5 tartózkodás)



2330/1999.(XII.16.)	Felhatalmazza a főpolgármestert, hogy a 

Főv.Kgy.h.	2000. évi költségvetésben betervezésre kerülő intézményracionalizálási keret terhére a pályáztatást indítsa el.



	Határidő: azonnal

	Felelős: dr. Demszky Gábor

	(35 igen, 8 ellenszavazat, 5 tartózkodás)



2331/1999.(XII.16.)	Úgy dönt, hogy a 2000. évi részletes 

Főv.Kgy.h.	költségvetés elfogadása előtt előterjeszthetők jóváhagyásra:



	a., a 7 éves fejlesztési tervben 2000-2001. évi indítással szereplő beruházások  - ide értve az 1999. évi költségvetésben már tervezett, de 1999. december 31-ig engedélyezési okmánnyal jóvá nem hagyott fejlesztéseket is  - beruházási célokmányai a 7 éves fejlesztési terv pénzügyi keretének betartásával;

	b., a 7 éves finanszírozási prognózisban szereplő 2000-2001. évi felújítási keret terhére tervezett intézményi és út-híd felújítási feladatok beruházási célokmányai.



	Határidő: azonnal

	Felelős: dr. Demszky Gábor

	(35 igen, 8 ellenszavazat, 5 tartózkodás)



2332/1999.(XII.16.)	Határozatilag rögzíti, hogy a Kormány 2000. 

Főv.Kgy.h.	évi költségvetési javaslata,  különösen az átengedett személyi jövedelemadó helyben maradó részének radikális, 15%-ról 5%-ra csökkentésével  alapjaiban veszélyezteti az önkormányzatok jelentős részénél az önálló feladatellátást. Támogatja a Kormánynak a vidék fejlesztésére irányuló törekvéseit, de 





	elfogadhatatlannak tartja, hogy ezt a célt az önkormányzati szférát megillető bevételeknek elsősorban a városi, térségi feladatellátást veszélyeztető átcsoportosítá-sával kívánja elérni.

	(35 igen, 8 ellenszavazat, 5 tartózkodás)



2333/1999.(XII.16.)	Elfogadhatatlannak tartja, hogy a tervezett 4-

Főv.Kgy.h.	5%-os gazdasági növekedés ellenére tovább csökken az önkormányzatok részesedése a központi költségvetési kiadásokból.

	(35 igen, 8 ellenszavazat, 5 tartózkodás)



2334/1999.(XII.16.)	Tiltakozik az ellen, hogy miközben a 

Főv.Kgy.h.	budapesti polgárok, gazdasági szervezetek által a központi költségvetésbe befizetett adók összege évről évre jelentős mértékben nő, a budapesti önkormányzatok egyre kevesebb, 2000-ben az idei évhez képest nominálértékben mintegy 13%-kal kevesebb forrást kapnak vissza kötelező feladataik ellátásához. Felhívja a figyelmet arra, hogy ez hátrányosan befolyásolja a fővárosi közszolgáltatások színvonalát, megnehezíti a befektetői tőke által igényelt környezet megteremtését, csökkenti Budapest 



	gazdasági húzóerejét, így akadályozza az egész ország gazdasági fejlődését. Annak a veszélyét látja, hogy Magyarország nem lesz képes kihasználni Budapest gazdasági és kulturális húzóerejét az Európai Unióhoz való csatlakozás érdekében.

	(35 igen, 8 ellenszavazat, 5 tartózkodás)



2335/1999.(XII.16.)	Rögzíti, hogy 

Főv.Kgy.h.	a) a központi forráskivonás súlyos helyzetet teremt a budapesti intézmények fenntartásá-ban. Veszélybe kerül az egészségügyi, szociális, oktatási és kulturális szféra egyaránt;

	b) Veszélybe kerülnek Budapest működőképessége szempontjából kulcs-fontosságú közlekedési, közmű- és városrehabilitációs beruházások;

	c) a közalkalmazotti, köztisztviselői szférában a végrehajtható béremelés mértéke elmarad az érdekképviseletek által elfogadható mértéktől, és ahol ezt törvényi kötelezettség nem korlátozza, messze elmarad a tervezett inflációtól. Komoly 







	feszültségekre kell számítani a BKV Rt.-nél és a többi közszolgáltató intézmények egy részénél is.

	(35 igen, 8 ellenszavazat, 5 tartózkodás)



2336/1999.(XII.16.)	Elfogadhatatlannak tartja az állam fokozatos 

Főv.Kgy.h.	kivonulását a fővárosi tömegközlekedés támogatásából, ráadásul oly módon, hogy ezenközben lehetetlenné teszi az ágazat saját bevételeinek növelését. Felhívja a figyelmet arra, hogy ennek következtében súlyos hátrányokat okoz az országos közlekedési rendszer egészének is.

	(35 igen, 8 ellenszavazat, 5 tartózkodás)



2337/1999.(XII.16.)	A Fővárosi Közgyűlés  az 

Főv.Kgy.h.	Alkotmánybírósághoz fordul és kéri

	a) annak a mulasztásnak a megállapítását, hogy az Országgyűlés nem minden egyes önkormányzat számára,  így Budapest számára sem  biztosítja az önkormányzatra telepített kötelező feladatok ellátásához szükséges forrásokat, és ezzel önkormányzati alapjogot sért;

	





	b) annak megállapítását, hogy az Országgyűlés ezen mulasztásával  a szolgáltatások kényszerű csökkentését idézve elő,  veszélyezteti a budapesti állampolgárok gazdasági, szociális és kulturális alapjogainak érvényesülését is;

�c) az Alkotmánybíróság hívja fel az Országgyűlést az alkotmánysértő helyzet megszüntetésére;

�d) az alkotmánysértés megállapítását és az alkotmánysértő helyzet megszüntetésére való felhívást arra az esetre, ha az Országgyűlés a 2000. évi költségvetési törvény végszavazásakor elfogadja azon módosító indítványt, amely egyrészt sérti a kétharmados Önkormányzati Törvényben szabályozott forrásmegosztást.



	e) Felkéri a főpolgármestert a vonatkozó beadvány benyújtására.



	Felelős: dr. Demszky Gábor

	Határidő: 1999. december 31.

	(35 igen, 8 ellenszavazat, 5 tartózkodás)



2338/1999.(XII.16.)	Felhatalmazza a főpolgármestert, hogy 

Főv.Kgy.h.	terjesszen válságkezelési tervet a Közgyűlés elé. Ebben törekedjen a Kormány diszkriminatív intézkedései következ-ményeinek ellensúlyozására.



	Felelős: dr. Demszky Gábor

	Határidő: 2000. január 31.

	(35 igen, 8 ellenszavazat, 5 tartózkodás)



2339/1999.(XII.16.)	Felhatalmazza a főpolgármestert, hogy 

Főv.Kgy.h.	megfelelő módon tájékoztassa a főváros lakosait, de lehetőség szerint az ország valamennyi polgárát, milyen veszélyek állnak elő a Kormány javaslatainak, valamint a központi költségvetéshez benyújtott, a Fővárost további forráskivonással sújtó javaslatoknak az elfogadásával.



	Felelős: dr. Demszky Gábor

	Határidő: azonnal

	(35 igen, 8 ellenszavazat, 5 tartózkodás)











	A napirend 3./ pontja: Étkezési térítési díjak megállapítása a nevelési-oktatási és gyermekvédelmi intézményekben.





	ELŐADÓ: dr. Schiffer János



	ELNÖK: Kíván-e szólni? (Dr. Schiffer János: Nem.) Schiffer úrnak nincs kiegészítése. Kérdése van-e valakinek? (Nincs jelentkező.) A vitában részt vesz-e valaki? (Nincs jelentkező.) Senki. Határozathozatal következik. Minősített többségű határozathozatal van.





	A Fővárosi Közgyűlés



	megalkotja 70/1999.(.....) számú önkormányzati rendeletét a Fővárosi Önkormányzat által fenntartott nevelési-oktatási és gyermekvédelmi intézményekben alkalmazandó térítési díjakról szóló 5/1997.(II.14.) Főv.Kgy. rendelet módosításáról.

	(43 igen, 4 ellenszavazat, 2 tartózkodás)











	A napirend 4./ pontja: Előterjesztés a Fővárosi Lakásrezsi Támogatásról szóló .../1999.(....) sz. önkormányzati rendelet megalkotására.



	ELŐADÓ: Győri Péter

	HOZZÁSZÓLÓ: dr. Borsány György, dr. Bánovics Tamás



	ELNÖK: Győri Péter az előterjesztő. Kíván-e kiegészítést tenni? (Győri Péter: Nem!) Nem. Kérdés van-e? (Nincs jelentkező.) Megnyitom a vitát. A vitában Borsány György úr jelentkezik. Megadom a szót.



	DR. BORSÁNY GYÖRGY (MSZP): Köszönöm szépen. A Jogi Bizottság nevében kívánok néhány megjegyzést fűzni az előterjesztéshez. Nevezetesen azt, hogy az "önkormányzat tulajdonában lévő" kifejezés, amely a rendeletben szerepel, minden esetben 100 százalékot jelent jogilag, úgyhogy javasoljuk az előterjesztőnek, hogy a jogszabályt változtassa meg ebben az esetben, mivel a közműtársaságok nincsenek az önkormányzat 100 százalékos tulajdonában, itt a "tulajdonában, illetve résztulajdonában" rész szerepeljen.

A másik megjegyzésünk azzal kapcsolatos, hogy kik részesülhetnek díjkompenzációban az egy főre jutó jövedelem alapján. Itt eltérés mutatkozik a mellékelt közszolgálati alapszabályban leírtaktól, úgy is ki lehetne fejezni, hogy a kettő nincsen összhangban. 



A harmadik megjegyzés: a támogatás forrása nem kielégítően biztosított a közműcégek befizetéseiből, mert ha ez elmaradna, a fővárosi rendelet akkor is kötelezné az önkormányzatot arra, hogy folyósítsa ezeket a támogatásokat. 

Ezeket kívántam a Jogi Bizottság nevében felvetni, és kérem, hogy ezt tárgyalja meg a Közgyűlés. Köszönöm. 



	ELNÖK: Bánovics Tamás úré a szó.



	DR. BÁNOVICS TAMÁS (MIÉP): Én a magam részéről örülök annak, hogy a Jogi Bizottság észrevételeit az előterjesztő, Győri Péter úr elfogadta, és hogy a 48. sorszámon kiosztásra került anyagban már részben eleget tesz ennek a felkérésnek. Azért mondom, hogy részben tesz eleget, mert a Jogi Bizottság ülésén - ahogy Borsány alelnök úr is megfogalmazta - szóba került az a kérdés is, hogy mi történik akkor, ha a közművállalat nem tesz eleget a felkérésnek. Ez nyilván egy eléggé sajátságos helyzetet eredményez. Itt a későbbiekre vonatkozóan én valamifajta felülvizsgálatot vagy előrelépést javasolnék. Nyilvánvaló, hogy szinte kizárható ez az eset, nyilvánvaló, hogy az igazgatóságokra a főváros " rá tudja kényszeríteni" az akaratát, illetve nyomást tud rájuk gyakorolni, de ez a lehetőség, mint lehetőség, egyáltalán nem zárható ki, magyarán, lehetséges az, hogy a közművállalat azt mondja: köszönöm szépen a felkérést, de nem kívánok annak eleget tenni.

Örömmel olvasom az előterjesztésben azt, hogy az Állami Számvevőszék is javasolta korábban, hogy a polgárok széles körét érintő ezen tárgykörben a Fővárosi Közgyűlés alkosson rendeletet. 



Örömmel láttam volna azt az egy oldalt az Állami Számvevőszék jelentéséből, amely erre vonatkozik, hiszen emlékezetem szerint nem kimondottan csak ez foglaltatik benne abban az egy oldalban, hanem egyéb más megállapítások is; így például az is, amit örömmel olvasunk a sajtóban, hogy a főváros, a Fővárosi Közgyűlés támogatja a rászorulókat ezzel a lakásrezsi támogatással. Ugyanakkor arról nem értesültünk isten igazából a sajtóból, hogy ezt a támogatást gyakorlatilag a díjfizető állampolgárok fizetik meg, hiszen ez a kvázi szociális jellegű támogatás a megrendelő, tehát a fogyasztó által fizetendő díj részét képezi, bizony, sajnos a részét képezi!

Itt egy alkotmányossági kérdésre szeretném felhívni a figyelmet. Mi a helyzet? Adott Budapesten iksz tízezer állampolgár, akik rendesen fizetik a különféle díjakat. Az általuk fizetett díj részét képezi ez a kvázi szociális támogatás. Állami feladat az, hogy a szociálisan rászoruló embertársainknak segítséget nyújtsunk, de ha az a rendes, tisztességesen díjat fizető állampolgár megkérdezi, hogy ugyan már, miért én finanszírozzam az állam jótékonykodását, akkor jómagam például nagyon bajosan tudnék megfelelő választ adni ennek az állampolgárnak. Ezt az egész rendszert egy kissé felemásnak érezzük. 

Azt hiszem, egyelőre ennyi elég volt. Köszönöm szépen. 



(ELNÖK: De úgy látom, a többieknek is elég volt)

pa 1



	ELNÖK: Úgy látom, a többieknek is elég volt, mert Győri Péter jelentkezik. A vitában kér szót vagy zárszót kíván mondani? Mert nem kértek többen szót a vitában. (Győri Péter: Zárszót szeretnék mondani.)



A vitát lezárom. Győri Péter zárszót kíván mondani.



	ELŐADÓ: Köszönöm szépen. Tisztelt Közgyűlés! Már megelőztek; én csak annyit gondoltam mondani, mert hozzátartozik, hogy a 48. sorszám alatt módosításokat javaslok, amelyek éppen a Jogi Bizottság, illetve a jogászok észrevételeit oldják meg. Ennyivel szerettem volna kiegészíteni.

Hadd csatlakozzam kivételesen Bánovics Tamáshoz, amennyiben valóban én is csak azt tudom mondani, hogy felemás helyzetet tükröz ez a rendelet; azért is született ez a rendelet, mert a helyzet felemás. Nevezetesen igen-igen sok állampolgárt, illetve fővárosi háztartást érintő rendszert működtetünk most már évek óta; ez évek óta körülbelül 60-70 ezer fővárosi háztartást érint rendszerszerűen. Valóban szociális támogatásról van szó, és valóban arról van szó - legalábbis az én meggyőződésem szerint is -, hogy ezt a feladatot az államnak kellene finanszíroznia, méghozzá a piacgazdaságokban általában a központi kormányzatok szoktak garantált lakásfenntartási támogatást nyújtani. De mivel mi végezzük ezt a feladatot a főváros területén, és azt tapasztaltuk a rendszerváltást követően most már kilenc-tíz évvel, hogy a központi kormányzat nem hozott döntést egy garantált lakásfenntartási támogatásról, ezért most már ideje volt - ez előtt is ideje lett volna -, hogy ezt a nagyon sok háztartást érintő támogatási formát rendeleti szinten szabályozzuk, mert valóban, a jogi szakértők is meg a dolog természete is azt kívánná, hogy ez rendeletben legyen szabályozva, még ha az valóban - ha a forrását és egyéb részét tekintjük - egy rendkívül köztes helyzetet kell is hogy szabályozzon. 



Ezt kellett megoldani. Reméljük, hogy a jogi része helytálló lesz; a tartalmi része pedig, úgy tűnik az elmúlt évek alapján, közmegelégedésre működik.



	ELNÖK: Köszönöm szépen.

Minősített többségű szavazás következik, 1-től 6-ig együtt teszem föl szavazásra a határozati javaslatpontokat.



	H a t á r o z a t 

	a Fővárosi Közgyűlés



2340/1999.(XII.16.)	felkéri a 

Főv.Kgy.h.	a) Budapesti Távhőszolgáltató Rt. igazgatóságát, hogy a 2000. évre 	450 mFt

	b) Fővárosi Vízművek Rt. igazgatóságát, hogy a 2000. évre                  	260 mFt

	c) Fővárosi Csatornázási Művek Rt.igazgatóságát, hogy a 2000. évre	260 mFt

	d) Fővárosi Közterületfenntartó Rt. Igazgatóságát , hogy a 2000. évre 	145 mFt

	forrást biztosítson a “HÁLÓZAT - Budapesti Díjfizetőkért és Díjhátralékosokért” Alapítványnak átadott közérdekű felajánlás formájában a szolgáltatást igénybe vevő, rászoruló 



	lakossági fogyasztók fizetőképességének a fenntartása céljából.

	(36 igen, 0 ellenszavazat, 6 tartózkodás)



2341/1999.(XII.16.)	Felkéri a 2340/1999.(XII.16.) sz. Főv.Kgy. 

Főv.Kgy.h.	határozatban  említett részvénytársaságok igazgatóságát, hogy járuljanak hozzá ahhoz, hogy a kompenzációból fennmaradó maradványösszeg a  "HÁLÓZAT - Budapesti Díjfizetőkért és Díjhátralékosokért" Alapítványnál részben a Fővárosi Téli Kiegészitő Lakásrezsi Támogatásra, részben a hátralékosok elmaradásának rendezése céljára legyen felhasználva.

	(36 igen, 0 ellenszavazat, 6 tartózkodás)



	A Fővárosi Közgyűlés



	megalkotja - az előterjesztő által tett módosításokkal - 71/1999.(...) sz. önkormányzati rendeletét a Fővárosi Lakásrezsi Támogatásról.

	(36 igen, 0 ellenszavazat, 6 tartózkodás)







	H a t á r o z a t

	a Fővárosi Közgyűlés



2342/1999.(XII.16.)	felkéri a főpolgármestert, hogy az 

Főv.Kgy.h.	előterjesztés 1. sz. mellékletét képező szerződést írja alá és gondoskodjon a szerződés végrehajtásának technikai feltételeiről.



	Felelős: dr. Demszky Gábor

	Határidő: azonnal

	(36 igen, 0 ellenszavazat, 6 tartózkodás)



2343/1999.(XII.16.)	Felkéri a főpolgármestert, hogy a rendelet 

Főv.Kgy.h.	végrehajtását, a szerződés teljesítését folyamatában ellenőrizze, értékelje, gondoskodjon a technikai feltételekről és a szükséges korrekciókkal koordinálja az abban résztvevő szervek munkáját.



	Felelős: dr. Demszky Gábor

	Határidő: azonnal

	(36 igen, 0 ellenszavazat, 6 tartózkodás)









2344/1999.(XII.16.)	Úgy dönt, hogy a Fővárosi Önkormányzat 

Főv.Kgy.h.	1999. évi költségvetéséről szóló rendeletében a "9152. Céltartalék a Hálózat a Budapesti Díjfizetőkért és Díjhátralékosokért Alapítvány  támoga-

	tására” címrenden rendelkezésre álló 150 millió forint felhasználásra kerüljön.

	Felkéri a főpolgármestert, hogy az előterjesztés 2. sz. mellékletét képező szerződést írja alá.



	Felelős: dr. Demszky Gábor

	Határidő: azonnal

	(36 igen, 0 ellenszavazat, 6 tartózkodás)



	ELNÖK: (Zsinka László: Ügyrend!) Tessék parancsolni!



	ZSINKA LÁSZLÓ (MIÉP): Azt hiszem, az SZMSZ azt írja, hogy ebéd után az interpellációkkal és a kérdésekkel kell folytatni. (Közbeszólások az MSZP soraiból: Nem volt ebédszünet!) Ebédszünet volt - a főpolgármester úr azt mondta, hogy félórás lesz az ebédszünet. Ezzel búcsúztunk. Nézzék meg a szó szerinti jegyzőkönyvet! 

Interpellációkkal kell folytatni. Köszönöm.







	ELNÖK: Azt mondta, ebédelni lehet - fél óra alatt, aki meg tud ebédelni. (Közbeszólás a MIÉP soraiból: Lesz ma még ebédszünet? - Olvassuk vissza a jegyzőkönyvet!) Én azt gondolom, menjünk tovább, mert soha nem fogunk végezni, és elég sok feladat van még előttünk - most még csak az 5. napirendnél tartunk. A napirendi pont előterjesztője Vajda Pál úr. Kíván-e kiegészítést...? (Közbeszólások az MSZP és az SZDSZ soraiból: Ügyrend!) Bőhm András!



	DR. BŐHM ANDRÁS (SZDSZ): Azt hiszem, sajnos igaza van a MIÉP ügyrendi indítványának, tehát tegyünk ennek eleget. Ebédszünet volt hirdetve, úgyhogy kár ebből vitát csinálni. Javaslom, essünk túl az interpellációkon és kérdéseken.



	ELNÖK: Most jönnek tehát a kérdések, interpellációk.



(Az ülés vezetését dr. Demszky Gábor főpolgármester veszi át.)





Képviselői kérdések, interpellációk



	ELNÖK: 8. sorszámon kiosztott interpelláció következik. „A főpolgármester úr brüsszeli beszédében ‘az Európai Unió cinkosa a nemzeti kormányoknak’ kitételt használta” a kérdező, Bánovics Tamás szerint. A válasz itt van. 





Az előadásom egyébként pontosan elolvasható egy kiadványban, azóta angolul és magyarul is kiadta a szöveget a Főpolgármesteri Hivatal. Hogy tehát pontosan és milyen összefüggésben mit mondtam, az elolvasható. Bánovics Tamás!



	DR. BÁNOVICS TAMÁS (MIÉP): Tisztelt Főpolgármester Úr! Hogy gyorsabban menjen ez a napirend, mint szokott, tömör leszek: nem fogadom el a választ. Köszönöm.



	ELNÖK: Szavazni fogunk róla.

Szavazni fogunk a válasz elfogadásáról.



	H a t á r o z a t 

	a Fővárosi Közgyűlés



2345/1999.(XII.16.)	elfogadja dr. Bánovics Tamás 

Főv.Kgy.h.	interpellációjára adott választ.

	(30 igen, 9 ellenszavazat, 2 tartózkodás)



	ELNÖK: Bánovics úr újabb interpellációja a BKV-áremeléssel kapcsolatos, 09. sorszámon került kiosztásra.



	DR. BÁNOVICS TAMÁS (MIÉP): Itt is gyorsítani szeretném a munkát: ezt a választ sem tudom elfogadni. Majd lesz két válasz, ahol bővebben szólok.





	ELNÖK: Szavazni fogunk az interpellációra adott válasz elfogadásáról.



	H a t á r o z a t 

	a Fővárosi Közgyűlés



2346/1999.(XII.16.)	elfogadja dr. Bánovics Tamás 

Főv.Kgy.h.	interpellációjára adott választ.

	(32 igen, 5 ellenszavazat, 3 tartózkodás)



	ELNÖK: Zsinka úr interpellált hozzám a Magyar Nemzet egyik számában megjelent Tellér-írással kapcsolatban. Zsinka úr!



	ZSINKA LÁSZLÓ (MIÉP): Két választ kaptunk. Itt ki van osztva egy rövidített változat, amelyben tulajdonképpen az szerepel, hogy a fővárosnak akkor nem volt ehhez semmi köze. De van egy hosszabb változat, amelyikben magyarázkodik a Fővárosi Vízművek - akkor még állami vállalat - és a Távfűtő Művek vezérigazgatója. Csak magyarázkodás szerepel benne, de az, hogy mi lett a pénz végleges sorsa, nem szerepel, az csak Tellér Gyula cikkében szerepel.

Ezért a választ nem tudom elfogadni.



	ELNÖK: Szavazni fogunk a válasz elfogadásáról.





	H a t á r o z a t 

	a Fővárosi Közgyűlés



2347/1999.(XII.16.)	elfogadja  Zsinka László interpellációjára 

Főv.Kgy.h.	adott választ.

	(32 igen, 7 ellenszavazat, 0 tartózkodás)



	ELNÖK: A következő interpellációt Bánovics Tamás úr jegyzi, 007. sorszámon került kiosztásra: egy emléktábla-avatás.



	DR. BÁNOVICS TAMÁS (MIÉP): Ezt a választ elfogadom. Köszönöm.



	ELNÖK: Szavazni fogunk róla. (Közbeszólások: Elfogadta.) Mindegy, akkor is kell szavazni, ha elfogadta a választ.

 

	H a t á r o z a t 

	a Fővárosi Közgyűlés



2348/1999.(XII.16.)	elfogadja dr. Bánovics Tamás 

Főv.Kgy.h.	interpellációjára adott választ.

	(44 igen, 0 ellenszavazat, 0 tartózkodás)





(Bánovics úr 010. sorszámon...)



	ELNÖK: CK 10 (Elnök)

Bánovics úr 010. sorszámon kiosztott interpellációja déligyümölcs-, kesztyű-, ernyő- és zöldségárusítással foglalkozik.



	DR. BÁNOVICS TAMÁS (MIÉP): Ez sajnos minden év decemberében örökzöld téma. A MIÉP-frakció örömmel állapította meg, hogy miután három sajtótájékoztatónkon is szóvá tettük ezeket a visszásságokat, még aznap azonnali intézkedés történt mind a három téren, illetve egy aluljáróban, és legalább arra az egy napra tényleg eltűntek ezek az illegális árusok. 

Ennek ellenére nem véletlenül kérdeztem meg a főpolgármester úrtól, hogy ezeket a metróaluljáróban déligyümölcsöt, kesztyűt, esernyőt, zöldséget árusító, úgymond mozgóárusokat hova lehetne tenni. A kérdésem az volt, hogy mely hatóságtól kaptak mozgóárusi engedélyt, és kiderült, hogy természetesen egy hatóság sem adott nekik, illetve a Nyugati téren egy személy mozgó- újságárusítási engedélyt kapott. Fizetnek-e iparűzési adót a mozgóárusok? Kiderült, hogy természetesen nem fizetnek. Ha illegális a mozgóárusítás, mit tesz ellene a Fővárosi Közterület-felügyelet? Kiderült, hogy hellyel-közzel próbál valamit tenni, de azt hiszem, az ezzel kapcsolatos álláspontunkat majd egy későbbi napirend keretében fogjuk kifejteni. Úgy érezzük, hogy interpellációinkkal, illetve a sajtótájékoztatóinkon elmondottakkal kapcsolatosan elértük a célunkat. Tudjuk azt, hogy nagyon nehéz a küzdelem az illegális árusítás ellen, viszont nehezményezzük azt, hogy interpellálnunk kell, illetve sajtótájékoztatót kell tartanunk ahhoz, hogy bár csak egy napra, de ezeken a közterületeken megszűnjön ez az intézmény. Erre való tekintettel 



ezt a választ mindezek ellenére elfogadom, de kérem a városvezetést, hogy jövőre lehetőleg ne kelljen ismét interpellálnunk, illetve sajtótájékoztatókat tartanunk ez ügyben. Köszönöm szépen.



	ELNÖK: Köszönöm. Szavazni fogunk az interpelláció elfogadásáról.



	H a t á r o z a t 

	a Fővárosi Közgyűlés



2349/1999.(XII.16.)	elfogadja dr. Bánovics Tamás 

Főv.Kgy.h.	interpellációjára adott választ.

	(38 igen, 1 ellenszavazat, 2 tartózkodás)



	ELNÖK: Marsi Péter Pál képviselő úr 13. sorszámon kiosztott interpellációja a közterület-felügyelettel foglalkozik. 



	MARSI PÉTER PÁL (MIÉP): Tisztelt Közgyűlés! Ezt a választ elfogadom, azonban engedélyt kérek az igen tisztelt Közgyűléstől, hogy egy percig igénybe vehessem a türelmüket. Egy bejelentést szeretnék tenni - ha főpolgármester úr engedélyezi, megköszönném - a hosszas kifejtés helyett.

Arról van szó, hogy augusztus 3-án, amikor a Nemzeti Színházzal kapcsolatban volt egy ülés a régi Városházában, a következő kijelentést tettem: "..., amit dr. Radó Dezső, aki legjobb emlékezetem szerint - legalábbis gyermekkoromból és az olvasmányaimból - az Államvédelmi 



Hatóság tagja volt. Remélem, nem minden régi kertészmérnök volt az ÁVH tagja." Tovább nem idézem - Radó Dezső folytatja a szöveget bírósági feljelentésében, a feljelentésemben. Különösen fájó számára, hogy éppen vele kapcsolatban állítottam ilyet, ilyen "...nyilvánvalóan légből kapott tényt" - így van leírva -,"akinek korábbi szociáldemokrata párttagsága miatt a kérdéses időszakban számos hátrányos megkülönböztetést kellett elszenvednie" - ezt ő mondta. Amit az előbb felolvastam, és ami az államvédelmi hatósági tagságát illeti, ezt a kijelentésemet visszavonom. Köszönöm szépen.



	ELNÖK: Szavazni fogunk. Kérem a gépet indítani! (Közbeszólások: Miről szavazunk?) Az interpellációról. Nem erről, ami elhangzott, hanem a 13. számú interpellációra adott válaszról.



	H a t á r o z a t 

	a Fővárosi Közgyűlés



2350/1999.(XII.16.)	elfogadja Marsi Péter Pál interpellációjára

Főv.Kgy.h.	adott választ.

	(33 igen, 0 ellenszavazat, 1 tartózkodás)



	ELNÖK: Következik: a főváros pénzügyi tartalékai. Zsinka úr!



	ZSINKA LÁSZLÓ (MIÉP): Röviden elmondom, hogy mi volt a kérdés. Úgy szólt, hogy az utóbbi hetek - most 



már hónapok - sajtójában egyre többször szerepel a főváros pénzügyi tartalékainak kérdése, és szinte minden alkalommal más és más adat hangzott el: volt 70 milliárd és volt 30 milliárdos adat. Ezért kérdeztem főpolgármester-helyettes urat, hogy ő mit tekint a főváros pénzügyi tartalékának. Erre egy táblázattal válaszolt, amely alapján megállapítható, hogy a főváros jelenleg 86 milliárd 343 millió 52 ezer forintot tekint pénzügyi tartalékának - ez értékpapírban van, és ebből körülbelül 21 milliárd forintnyi jár le 1999-ben. Arra ugyan sajnos nem válaszolt, nem bontotta le részletesebben, mert az is érdekelt volna, hogy a felvett hitelek, tehát az eurókötvény-kibocsátás kamatai, a forintleértékelés arra való hatása és a kezelési költség milyen arányban van annak a kamatával, amiben ezt tartják. Ezt értékpapírban tartja a főváros, tehát érdekelt volna, hogy melyik a nagyobb. Mivel úgyis szólnia kell még egyszer, ha erről beszélne, feltehetően el tudnám fogadni a választ. 

Átadnám a szót a főpolgármester-helyettes úrnak. 



	ATKÁRI JÁNOS főpolgármester-helyettes: Tisztelt Képviselő Úr! Ha ezt a kérdést felteszi, ugyanilyen korrekt módon igyekeztem volna megválaszolni. Egy napon belül ugyanígy meg fogja kapni a kimutatást.



	ELNÖK: Továbbmegyünk, de először szavaznunk kell az interpelláció elfogadásáról.









	H a t á r o z a t 

	a Fővárosi Közgyűlés



2351/1999.(XII.16.)	elfogadja Zsinka László interpellációjára 

Főv.Kgy.h.	adott választ.

	(38 igen, 0 ellenszavazat, 1 tartózkodás)





	ELNÖK: Kérdések következnek: Endrédy úr 24. sorszámon kiosztott kérdése. 

Öné a szó!



	DR. ENDRÉDY ISTVÁN (Fidesz-MDF-MKDSZ): Ha a 24. sorszámú kérdésről van szó, elfogadom a választ, amit Schiffer főpolgármester-helyettes úr állított össze. Köszönöm. 



	ELNÖK: A Városház utca forgalma, 15. sorszám - Zsinka úr. Ez csak kérdés, nem kell róla szavazni.



	ZSINKA LÁSZLÓ (MIÉP): Igen, világos. Nagyon gyakran lehet tapasztalni, hogy várakozni kell a Városház utcában. Az volt a kérdésem, hogy főpolgármester úr ezzel kapcsolatban milyen intézkedést tesz, hasonlóan más országokhoz, mert az elfogadhatatlan, ami itt van. Egyébként éppen a következő napon, miután ezt feltettem, 40 percet kellett állni a Városház utcában. Fel is írtam annak a teherautónak a rendszámát, amelyik feltartotta a forgalmat, és leadtam az ügyosztálynak. 



A válasz tulajdonképpen nem válaszol arra, hogy kinek a hatásköre, hogy felügyelje azt, hogy a Városház utca átjárható legyen - jelenleg nem az. Ezt a választ nem fogadom el, annak ellenére, hogy nem kell róla szavazni, mert elfogadhatatlan a válasz, nem tesznek semmit ebben az ügyben.ELNÖK: A BRFK egyébként röviden a válasz.

SF 2 



	ELNÖK: A BRFK egyébként - röviden ez a válasz. 

Van még egy interpellációnk, amelyet korábban nem tárgyalt a Közgyűlés, mert nem volt jelen az interpelláló képviselő. Ez Soltész Miklós képviselő úr interpellációja a Nitsch-kiállítással kapcsolatban. 

Földiák András, a Kulturális Bizottság alelnöke. Parancsoljon! Interpellációra adott válasz elfogadásáról fog dönteni a Közgyűlés. 



	FÖLDIÁK ANDRÁS, a Kulturális Bizottság alelnöke: Elfogadom a választ.



	ELNÖK: Elfogadta a választ. Akkor is kell döntenünk.



	H a t á r o z a t 

	a Fővárosi Közgyűlés



2352/1999.(XII.16.)	elfogadja Földiák András interpellációjára 

Főv.Kgy.h.	adott választ.

	(37 igen, 0 ellenszavazat, 2 tartózkodás)





	ELNÖK: Juharos úr nincs itt, ezért az interpellációját elnapoljuk. 

Endrédy úr a parképítéssel kapcsolatban 20. sorszámon tett fel kérdést. Képviselő úr, nem akarjuk zavarni telefonálás közben, de az Ön kérdéséről van szó. Parképítés, fenntartás; 300 millió forintos keretről érdeklődik. 



	DR. ENDRÉDY ISTVÁN (Fidesz-MDF-MKDSZ): A kérdést azért tettem fel - ami a válaszból is kitűnik -, mert 330 millió forint volt bruttó az idei fejlesztési keret, ebből 30 millió forint került eddig felhasználásra. Számomra ez a helyzet tarthatatlan és érthetetlen a 2000-es koncepciót illetően is, hogy ezt a rendkívül fontos feladatot miért nem tudja a Közgyűlés felvállalni. 



	ELNÖK: A következő kérdés ugyancsak az Öné, amely az Antall Józsefről elnevezendő utcával kapcsolatos. Képviselő úr! 

	DR. ENDRÉDY ISTVÁN (Fidesz-MDF-MKDSZ): Ezt az újabb kérdést azért tettem fel, mert november 20-án főpolgármester úr a Mai Napban és a Népszavában azt nyilatkozta, kezdeményezi, hogy Antall Józsefről utcát vagy teret nevezzenek el Budapesten. Számomra - a múltkor is jeleztem - öröm, ha Antall Józsefről elneveznek valamit Budapesten, viszont a korrektség kedvéért kívánom a kérdést feltenni, hogy a nyilatkozata előtt olvasta-e ezt a két levelet, ami az előzmény, és mi a véleménye ezekről. Nem az ötletem akarom forgalmazni, hogy ezzel bárki előtt virítsak, hanem a korrekt helyzet kedvéért tettem fel ezt a kérdést. 



	ELNÖK: Köszönöm szépen. Egyébként az írásban kiosztott választ kiegészítve elmondanám, hogy Herényi Károllyal, az MDF szóvivőjével, országgyűlési képviselővel beszélgettem először erről a kérdésről, és neki vetettem fel ezt az ügyet. Hogy dátumszerűen hányadikán volt, azt is meg lehet nézni a hivatalban, de azt hiszem, hogy nincs jelentősége. 

Endrédy úr a CSM privatizációjával kapcsolatban tett fel kérdést. A menedzsmenti beruházásokról, a fenntartásra fordított összegekről kérdez. 



	DR. ENDRÉDY ISTVÁN (Fidesz-MDF-MKDSZ): Tarthatatlannak ítélem azt a helyzetet, ami a megadott táblázatban található, hogy az osztalék meghaladja a fenntartásokra fordított összeget 1998-ban és 1999-ben is. Ezúton is rá kívánom irányítani a Közgyűlés minden tagjának a figyelmét erre, hogy többszörösen is járjuk körül azt a számomra egyelőre nem ismert lehetőséget, lehet-e azon változtatni, hogy a Csatornázási Művek működése, a beruházások és fenntartások egy meghatározott színvonalat biztosítsanak, ne pedig az osztalék növekedjen. 



	ELNÖK: Köszönöm. Perlaki úr kérdést intézett hozzám, ami 16. sorszámon került kiosztásra. Tessék! 



	PERLAKI JENŐ (Fidesz-MDF-MKDSZ): Főpolgármester úr, mi a tárgya a 16. sorszámon kiosztott kérdésnek, mert nem tudom a kazalból hirtelen elővenni. 





	ELNÖK: Ha el tetszik fogadni a választ, akkor nagyon gyorsan lezárhatjuk.



	PERLAKI JENŐ (Fidesz-MDF-MKDSZ): Azt se tudom, hogy a kód melyiket takarja. Ha esetleg azt mondja a főpolgármester úr, hogy nekem van igazam, akkor zavarba jönnék, hogy hogyne fogadnám el. (Zsinka László: Itt van, tessék!) Adjál már egy példányt! 

Ez az, amelyikre írásban is küldött választ. A kérdés arra vonatkozott, hogy miért valótlan kijelentéseket tesz a főpolgármester úr a főváros pénzügyi helyzetéről. Nem részletezem. Azt gondolom, sokkal előbbre jutnánk akkor, ha a tényleges számok alapján olyan állításokat tennénk, amik nem ütköznek bele a tényekbe. Főpolgármester úr is azt jelzi, mintha az én véleményem ütközne a tényekbe. Azt hiszem, a délelőtti vita során tisztává vált, hogy krízishelyzet nincs. A krízishelyzetre vonatkozó kijelentéseit hamis állításoknak tartom. Ha van krízis, az nem abban van, amire Ön gondol. Ezért nem tudom elfogadni a választ.



	ELNÖK: A válaszom röviden az, hogy a krízis magyarul válságot jelent, és a Közgyűlés egy válságintézkedési terv készítésére hatalmazott fel. Tehát a Közgyűlés ugyanúgy definiálta a helyzetet, ahogy én tettem egy sajtótájékoztatón. 



	PERLAKI JENŐ (Fidesz-MDF-MKDSZ): Természetesen nem fogadom el a választ.







	ELNÖK: Fried képviselő úr kérdést intézett hozzám - korábban nem tudtuk tárgyalni - 23. sorszámon. 





	DR. FRIED MIKLÓS (Fidesz-MDF-MKDSZ): Ez a sokadszor előforduló jelzőlámpás védőcsövek ügye. Időközben egy újságíró is megkeresett és félreértette a dolgot, mert azt hitte, hogy január 20-án döntés születik. Egyáltalán nem születik döntés, akkor kerül talán végre először a Hivatal és a város vezetése olyan helyzetbe, hogy valami fogalma lesz a dologról. Véleményem szerint még mindig lassan haladnak a dolgok, de merem remélni, hogy ha ez a tanulmány elkészül, akkor végre nem halogatás lesz, mert tényleg arról van szó, hogy az értékesítés lehetősége egyre inkább elúszik. 

A választ így el tudom fogadni, de ha további halogatást látok, akkor vissza fogok térni rá és emlékeztetni fogom a Közgyűlést. 







	ELNÖK: Köszönöm szépen. Zsinka úr kérdésére, amely 26. számon került kiosztásra, legközelebb fogunk válaszolni. Az SZMSZ szerint megadott határidőn belül a választ képviselő úr megkapja. 

Ezzel befejeztük a kérdéseket és interpellációkat, és folytatjuk a közgyűlést.

(Az elnöklést dr. Szolnoki Andrea főpolgármester-helyettes veszi át.)



	A napirend 5./ pontja: A főváros csatornázási és szennyvíztisztítási programjának áttekintése, 2010-ig szóló feladatok.

	ELŐADÓ: Vajda Pál



	ELNÖK: 53. sorszámon egy kiegészítő indítványa is megjelent Vajda úrnak. Kérem ezeket együtt kezelni.

(VAJDA PÁL főpolgármester-helyettes: Tisztelt Közgyűlés! Két oka volt, hogy a csatornázási programunkat...) 



MG/6



	ELŐADÓ: Két oka volt, hogy a csatornázási programunkat aktualizáljuk és felülvizsgáljuk. Az egyik, hogy az eredeti ilyen irányú programunkban a közép-pesti szennyvíztisztító megépítésének időpontja 2005-re volt datálva, miközben az európai felzárkóztatási keretből a vízügyi tárca jóvoltából mintegy 40 százalékos támogatást kaphatunk a szennyvíztisztító létrehozásához. Másrészt az állami költségvetés is kötelezettséget vállalt mintegy 31 százalékban. Így Budapest Önkormányzatának a fennmaradó 29 százalékot kell biztosítani ahhoz, hogy ez a 70 milliárd forint fölötti nagyságrendű beruházás elindulhasson.

A dolgok ilyképpen való felgyorsulása miatt a csatornázási programunkat felül kellett vizsgálni, s annak aktualizálását el kellett végezni. 

A másik ok pedig: ismereteink vannak a csatlakozási folyamat környezetvédelmi kérdésekről történő tárgyalásai menetéről. És ha már aktualizáljuk a programunkat, akkor figyelembe véve azt a derogációs időszakot, amit a tárgyalások eredményeként el lehet érni, azt láttuk, hogy a csatlakozási követelményeket 2010-ig az országnak, és ezen belül Budapestnek, teljesíteni kell. 

Meg kell mondanom őszintén, hogy az aktualizált program, ami Önök elé került, gyakorlatilag nem oldja meg Budapesten teljeskörűen a csatornázás és szennyvízkezelés kérdését, hanem ez a program azt oldja meg, hogy az uniós követelményeknek a szennyvíztisztítás területén meg fogunk felelni 2010-ig. 

Az előterjesztő - mint ahogyan az előterjesztésben is szerepel - a 11. mellékletként benyújtott változatot javasolja, amelynek a forrásigénye összességében 181 milliárd forint, és arra kéri a Közgyűlés tagjait, hogy a beruházási elemekre is tekintettel ennek a finanszírozásnak a táblázatait tendenciaként kezelje, hiszen gyakorlatilag olyan finanszírozási becsléseket tartalmaz, ami az egyes projektelemek kiviteli szintig vitelekor még finanszírozás-technikailag változhat. Másrészt a tendenciákon keresztül be szerettük volna mutatni, hogy a csatlakozási folyamat e környezetvédelmi területen milyen terheket ró a megoldást finanszírozó szereplőkre. 

Világosan a közvélemény elé szeretnénk tárni azt, hogy bizony - bár azt hiszem, ezzel nem mondok újat, hogy akár adóoldalon, akár díjoldalon keletkezik forrás a finanszírozáshoz, mindenképp valahol a lakosság finanszírozza ezeket a terheket - díjon keresztül nem tudjuk másként megoldani a kérdést, mint hogy a díj mintegy ötszörösére fog növekedni 2010-ig.

Ugyanakkor felhívnám a figyelmet, hogy sem az országnak, sem Budapestnek nincs más reális alternatívája, mint hogy a fejlett világ demokratikus közösségéhez csatlakozzon, és ezt a követelményrendszert saját, jól felfogott érdekei miatt is teljesítse.



	ELNÖK: Kérdés van-e az előterjesztőhöz? (Senki sem jelentkezik.) Nincsen. A vitában kíván-e valaki részt venni? (Senki sem jelentkezik.) Nincs ilyen. Határozathozatal következik, 1-6-ig együtt teszem föl. Minősített többségű a határozathozatal. 



	H a t á r o z a t

	a Fővárosi Közgyűlés



2353/1999(XII.16.)	tudomásul veszi az 1405/1995. (XI. 30.) 

Főv.Kgy.h.	Főv.Kgy. határozatával jóváhagyott csatornázási és szennyvíztisztítási program eddigi végrehajtásáról készített beszámolót.

	(39 igen, 0 ellenszavazat, 4 tartózkodás) 



2354/1999(XII.16.)	Elfogadja az 1580/1997 (XI.27.) sz. Főv. Főv.Kgy.h.	Kgy. határozat alapján, hogy az FCsM Rt. 	1998. évi fejlesztési pénzeszköz átadási 	kötelezettsége helyesen 1.771,4 millió Ft, és 	ezzel lemond az 1999. évi  költségvetési 	rendeletében – áthúzódó kötelezettségként – 	szereplő 303,7 millió Ft-tal magasabb összeg 	átvételéről. Jóváhagyja, hogy az  FCsM Rt. 	fejlesztési díjhányadból történő 1999. évi 	befizetési kötelezettsége helyesen  1.075,9 	millió Ft, amit 664,1 millió Ft bérleti dij, 	valamint 315 millió Ft társasági 	megtakarításból származó forrás befizetés 	(átvett pénz) egészít ki, és mindezek alapján 	úgy dönt, hogy:

- törli az 1999. évi fővárosi költségvetési rendeletében a felhalmozási célú tartalék címen tervezett  “Szennyvízleeresztő az É-bp-i szennyvíztisztító telepen”, valamint a  “Szennyvíziszap elhelyezés” feladatokat, egyidejűleg a felszabaduló előirányzatok terhére új feladatként tervbeveszi a "Központi (csepeli) szennyvíztisztító telep” fejlesztését 490,0 millió Ft előirányzattal.

- tervbe vesz továbbá az 1016/1998.(VI.25.) Főv.Kgy. határozat alapján az 1998-99. évi világbanki hitel megelőlegezése miatt 90,05 millió Ft kamattérítési kötelezettséget az FCsM Rt-től, az átvett éves fejlesztési célú pénzeszköz terhére. Ezzel, valamint a Közgyűlés által már jóváhagyott fejlesztési célok és programok alapján  egyben eleget tesz a 372/1999 (II.25.) Főv. Kgy. határozat előírásának is.

	(39 igen, 0 ellenszavazat, 4 tartózkodás) 



2355/1999(XII.16.)	Felhatalmazza a főpolgármestert, hogy az 

Főv.Kgy.h.	1997. november 19-én az FCsM Rt. és a Főpolgármesteri Hivatal között létrejött hároméves pénzeszköz átadás-átvételi megállapodás módosítását az előterjesztés 8/a sz. melléklete szerint aláírja.

Felelős:   dr. Demszky Gábor 

Határidő: az előterjesztés jóváhagyását 		             követő 30 nap.

	(39 igen, 0 ellenszavazat, 4 tartózkodás) 



2356/1999(XII.16.)	Célkitűzésében elfogadja az új, 2010-ig 

Főv.Kgy.h.	szóló fővárosi csatornázási és szennyvíztisz-títási programot a 11. sz. melléklet létesítményjegyzéke és beruházási ütemterve szerint, és úgy dönt,   hogy  a  programban  szereplő   feladatokkal  – a pénzügyi források tisztázását követően –  a Főváros 7 éves fejlesztési tervét kiegészíti. 

Egyidejűleg hatályon kívül helyezi az 1405/1995(XI.30.) Főv. Kgy. határozattal jóváhagyott csatornázási és szennyvíztisz-títási programot. 

Felelős:    dr.Demszky Gábor

Határidő:  a 2000. évi költségvetés elfogadá-

                 sa 

	(39 igen, 0 ellenszavazat, 4 tartózkodás) 



2357/1999(XII.16.)	Szükségesnek tartja tovább vizsgálni a 2010-Főv.Kgy.h.	ig szóló szennyvíztisztítási program fővárosi 	pénzügyi terheinek csökkentését. Ennek 	érdekében további pénzügyi modell keresése 	szükséges, amely a csatornadíj emelés 	mértékét és időpontját kedvezően változatja.

Szükségesnek tartja egyben, hogy  a főpolgármester haladéktalanul kezdjen tárgyalásokat a Közlekedési Hírközlési és Vízügyi Minisztériummal a kormánytámo-gatás és ISPA támogatás írásos igérvényei-ről, továbbá nemzetközi pénzintézettel hosszúlejáratú hitel felvétele lehetőségéről és annak eredményéről tájékoztassa a Fővárosi Közgyűlést.

Felelős:  dr. Demszky Gábor

Határidő: azonnal,tájékoztatásra 2000.III.31.

	(39 igen, 0 ellenszavazat, 4 tartózkodás) 



2358/1999(XII.16.)	Kötelezettséget vállal arra, hogy árhatósági Főv.Kgy.h.	jogkörében eljárva megfelelő fővárosi 	csatornadíj megállapításával folyamatosan 	biztosítja az új, 2010-ig szóló program 11.sz. 	mellékletben szereplő éves beruházási 	szintjéhez szükséges, FCsM Rt-től átvételre 	kerülő fejlesztési pénzeszközt.

Felelős:  dr. Demszky Gábor

Határidő: 2000. és azt követő évek 

                csatornadíj előterjesztési időpontja

	(39 igen, 0 ellenszavazat, 4 tartózkodás) 





	A napirend  6./ pontja: Dél-pesti Szennyvíztisztító Telep bővítése beruházási program és engedélyokirat módosítása.

	ELŐADÓ: Vajda Pál



	ELNÖK: Kérdés van-e? (Senki sem jelentkezik.) Vita? (Senki sem jelentkezik.) Nincs. Határozathozatal következik, minősített többségű. 







	H a t á r o z a t

	a Fővárosi Közgyűlés



2359/1999(XII.16.)	jóváhagyja a Dél-pesti Szennyvíztisztító Főv.Kgy.h.	Telep bővítése beruházási programját a 3.sz. 	melléklet szerinti tartalommal és 	felhatalmazza a főpolgármestert a főjegyző 	ellenjegyzése mellett, hogy a 2.sz. 	mellékletnek megfelelően a  módosított 	engedélyokiratot aláírja.

	Határidő: azonnal

	Felelős: dr. Demszky Gábor

	(44 igen, 0 ellenszavazat, 0 tartózkodás) 





	A napirend 7./ pontja: Észak-budapesti Szennyvíztisztító Telep Kormány Támogatási szerződés 7.sz. módosítása, valamint a beruházási program és engedélyokirat módosítása.



	ELŐADÓ: Vajda Pál



	ELNÖK: Kérdés? (Senki sem jelentkezik.) Nincsen. A vitában? (Senki sem jelentkezik.) Senki nem jelentkezik. 

Határozathozatal következik. 



	H a t á r o z a t

	a Fővárosi Közgyűlés



2360/1999(XII.16.)	jóváhagyja a IV., Észak-budapesti Főv.Kgy.h.	szennyvíztisztító telep bővítése I. ütem 	módosított beruházási programját a 4.sz. 	melléklet szerinti tartalommal, és 	felhatalmazza a főpolgármestert, hogy a 	főjegyző ellenjegyzése mellett a módosított 	engedélyokiratot aláírja, az 5.sz melléklet 	szerinti tartalommal.

	Határidő: azonnal

	Felelős: dr. Demszky Gábor

	(44 igen, 0 ellenszavazat, 0 tartózkodás)

	

2361/1999(XII.16.)	Jóváhagyja az Észak-budapesti Szennyvíz-

Főv.Kgy.h.	tisztító Telep bővítése "Támogatási 	Szerződés 7.sz. módosításá"-t a 2.sz. 	melléklet szerinti tartalommal, valamint az 	azt kiegészítő "Program/részprogram 	engedélyokirat"-ot a 3.sz. melléklet szerinti 	tartalommal, egyben felhatalmazza a 	főpolgármestert a főjegyző ellenjegyzése 

	mellett a "Támogatási Szerződés 7.sz. 	módosításának" és a "Program/részprogram 	engedélyokirat" aláírására.

	Határidő: azonnal

	Felelős: dr. Demszky Gábor

	(44 igen, 0 ellenszavazat, 0 tartózkodás)



	A napirend 8./ pontja: XXII., Dél-budai szennyvízfőgyüjtő csatorna I. építési ütem engedélyokiratának 4.sz. módosítása.

	ELŐADÓ: Vajda Pál 



	ELNÖK: Kérdés van-e? (Senki sem jelentkezik.) Nincs. A vitában? (Senki sem jelentkezik.) Senki nem jelentkezik. Határozathozatal következik, minősített szótöbbséggel. 



	H a t á r o z a t

	a Fővárosi Közgyűlés

2362/1999(XII.16.)	jóváhagyja a XXII., Dél-budai szennyvíz-Főv.Kgy.h.	főgyűjtő csatorna I. üteme 4.sz. módosított 	beruházási programját a 3.sz. melléklet 	szerinti tartalommal és felhatalmazza a 	főpolgármestert a főjegyző ellenjegyzése 	mellett a 4.sz. módosított engedélyokirat 	aláírására.

	(45 igen, 0 ellenszavazat, 0 tartózkodás) 

	A napirend 9./ pontja: Központi (csepeli) Szennyvíztisztító Telep és kapcsolódó létesítményei (beruházási cél).



	ELŐADÓ: Vajda Pál



	ELŐADÓ: Csupán annyi megjegyzést szeretnék tenni, hogy az idei esztendőben adtuk át a Dél-pesti Szennyvíztisztítót, helyeztük üzembe, és oldottuk meg a soroksári, ráckevei Duna-ág terhelésének csökkentését. Ez a szennyvíztisztító már megfelel az uniós normáknak. 

Az előbbi napirendnél fogadtuk el az Észak-pesti Szennyvíztisztító rekonstrukciójának módosított célokmányát, ami azt jelenti, hogy a 2001. évben az észak-pesti szennyvizet is meg tudjuk fogni, és itt is megfelelünk a normarendszernek. A központi szennyvíztisztító az egyik legnagyobb környezetvédelmi beruházása lesz Budapest Önkormányzatának. 

(Ha ezt a csatornaprogramban meghatározott időszakban teljesíteni tudjuk, akkor már jelenthetem...)

Nya 9 (Vajda Pál)

Ha ezt a csatornaprogramban meghatározott időszakban teljesíteni tudjuk, akkor már jelenthetem, hogy nagy szégyellnivalója nem lesz Budapestnek, hiszen a kommunális szennyvizek 86 százaléka biológiai tisztítás után fog a Dunába folyni. Arra kérem tisztelt képviselőtársaimat - hiszen most a célokmány elfogadásáról van szó, ezután kezdődhet meg a megvalósíthatósági tanulmány elkészítése -, hogy ebben az esetben is a finanszírozásra tett javaslatunkat plusz-mínusz 15 százalékkal kezeljék, mert nyilván majd a kiviteli tervek, a területvásárlási tárgyalások következtében fogjuk tudni megmondani egész pontos becsléssel, hogy végül is mekkora lesz a beruházási érték.

	ELNÖK: Köszönöm. Kérdés van-e? (Nincs jelentkező.) A vitában részt vesz-e valaki? (Nincs jelentkező.) Határozathozatal következik, 1-4. pontig egyszerre teszem fel szavazásra. 



	H a t á r o z a t

	a Fővárosi Közgyűlés

	

2363/1999(XII.16.)	a Központi szennyvíztisztító telep telepítési Főv.Kgy.h.	helyét a Csepel-sziget É-NY-i részén, a   	Szabadkikötő út – Nagy Duna sor – Galváni-	hídra vezető tervezett városi főút közötti, a 	Fővárosi Szabályozási Kerettervben KV-	SZK jelű  (szennyvízkezelés területei) 	célzott területfelhasználási módú területen 	jelöli ki. 

	(45 igen, 0 ellenszavazat, 0 tartózkodás)



2364/1999(XII.16.)	A terület megszerzése és a szennyvíztisztító Főv.Kgy.h.	telep megvalósításának környezeti 	engedélye kiadása után a Bp., XXI., Csepel 	Szállító u-tól É-ra fekvő, a Szabadkikötő út 	és a Ráckevei (Soroksári) Duna-ág közötti az 	FSZKT-ban MG-MF mezőgazdasági 	rendeltetésű, távlatban fejlesztésre kijelölt 	területnek az “FV(KV-SZK) Városüzemel-	tetési tartalékterület” távlati területfelhasz-	nálási kategóriája megszüntetésével egyetért. 	Felkéri a főpolgármestert arra, hogy a 	kapcsolódó rendeletmódosítást terjessze a 	Közgyűlés elé.

Határidő: a megjelölt két feltétel teljesülését 

                követő 90. nap

Felelős:   dr. Demszky Gábor

	(45 igen, 0 ellenszavazat, 0 tartózkodás)



2365/1999(XII.16.)	Felkéri a főpolgármestert hogy 

Főv.Kgy.h.	haladéktalanul kezdjen tárgyalásokat a 	Közlekedési, Hírközlési és Vízügyi 	Minisztériummal a kormánytámogatás és 	ISPA támogatás írásos igérvényeiről, 	továbbá nemzetközi pénzintézettel a 	szükséges hosszúlejáratú bankkölcsön 	felvétele tárgyában és ezek eredményéről 	tájékoztassa a Fővárosi Közgyűlést. 

Határidő: azonnal, tájékoztatásra 2000. 

                január 31.

Felelős:   dr. Demszky Gábor

	(45 igen, 0 ellenszavazat, 0 tartózkodás)





2366/1999(XII.16.)	Jóváhagyja a Központi (csepeli) 

Főv.Kgy.h.	Szennyvíztisztító Telep és kapcsolódó 	létesítményei építése beruházás beruházási 	célját és felkéri a főpolgármestert a 	célokmány 2.sz. melléklet szerinti 	tartalommal történő aláírására.

Határidő: azonnal

Felelős: dr. Demszky Gábor

	(45 igen, 0 ellenszavazat, 0 tartózkodás)



	A napirend 10./ pontja: III., Pók utcai átemelőtelep (beruházási cél)

	ELŐADÓ: Vajda Pál



	ELŐADÓ: Említettem az előbbiekben, hogy nem teljes körű a program, hanem a szennyvíztisztítás, és a szennyvíztisztítóhoz való csatlakozó gerincvezetékek kiépítése van a programban. A Pók utcai átemelőtelep ennek része, hiszen mire üzembe helyeződik az észak-pesti szennyvíztisztító, addigra a Pók utcán keresztül szeretnénk felvinni a szennyvizet az észak-pesti szennyvíztisztítóhoz, ezért jelentős ez a beruházás a program szempontjából.



	ELNÖK: Kérdés van-e? (Nincs jelentkező.)  A vitában részt vesz-e valaki? Nem. Határozathozatal következik.



	H a t á r o z a t

	a Fővárosi Közgyűlés



2367/1999(XII.16.)	a Pók utcai átemelőtelep beruházási célját Főv.Kgy.h.	jóváhagyja, és egyben felkéri a főpolgár-	mestert a beruházás célokmányának a 2. sz. 	melléklet szerinti tartalommal történő 	kiadására.

Határidő: azonnal

Felelős: dr. Demszky Gábor

	(45 igen, 0 ellenszavazat, 0 tartózkodás)



2368/1999(XII.16.)	Felkéri a főpolgármestert a jóváhagyott Főv.Kgy.h.	beruházási cél adatainak a költségvetési 	rendeletben történő átvezetésére.

Határidő: a közgyűlés decemberi rendes 

                ülése

Felelős:   dr. Demszky Gábor

	(45 igen, 0 ellenszavazat, 0 tartózkodás)



	A napirend 11./ pontja: Javaslat az ivóvíz-szolgáltatás és csatornahasználat díjának 2000. évi mértékére.



	ELŐADÓ: Atkári János, Vajda Pál



	HOZZÁSZÓLÓK: Zsinka László, Péterffy Ágoston, dr.Bánovics Tamás



	ELŐADÓ (VAJDA PÁL): A Közgyűlésnek javasoljuk a vízdíj esetén a 18,3 százalékos A-alternatíva elfogadását. Az indoklás a következő: a Margit körúti vágányfelújítás és útrekonstrukció olyan vízcső-áthelyezési beruházást jelent, amely a társaság terveiben rekonstrukciós szükséglet alapján nem volt bent, ugyanakkor ezzel a változattal elérhetjük, hogy ez a 250 milliós beruházás a jövő évben megvalósulhasson.



	ELNÖK: Kérdése van-e valakinek? Zsinka úr kérdést kíván feltenni? (Zsinka László: Igen.)



	ZSINKA LÁSZLÓ (MIÉP): A sajtóból lehet tudomást szerezni arról, hogy folyamatos tárgyalásban vannak - aminek nincs eredménye - a Fővárosi Vízművek befektetőivel. Szeretném, ha most a Közgyűlés nyilvánossága előtt beszámolnának ennek állásáról. 

A másik pedig ehhez kapcsolódik. Azt kérdezném a főpolgármester úr szavajárásával, hogy milyen prudencia jellemezte Önöket akkor, amikor megkötötték velük a szindikátusi és menedzsmentszerződést.



	ELNÖK: Ha nincs több kérdés - úgy látom, nincsen -, akkor az előterjesztő válaszol. 

	

	ZSINKA LÁSZLÓ (MIÉP): Bocsánat! Van még kérdésem! 

	ELNÖK: Ha van még kérdése, akkor Zsinka úr...

	ZSINKA LÁSZLÓ (MIÉP): Azt szeretném megkérdezni az előterjesztőtől, még egy harmadik kérdés, hogy mikor tervezik azt, illetve tervezik-e, hogy ebben a ciklusban még letesznek egy olyan indítványt, ami a Magyar Köztársaság hatályos törvényének megfelelő csatornadíj- és vízdíjemelési javaslat. Lesz-e még ilyen? - mert ez nem az.

	ELŐADÓ (VAJDA PÁL): Az utóbbi kérdésére azt kell válaszoljam, hogy a díjemelési javaslat a magyar jogszabályoknak megfelel az én álláspontom szerint. Természetesen ebben lehet eltérő véleményünk, mint ahogy a mai napon kiderült, hogy majdnem mindenben eltérő a véleményünk. (Zsinka László: Ez nem vélemény.)

Másodszor: a tárgyalások menetéről én nem tudom tájékoztatni Önt, hiszen ezeket a tárgyalásokat nem én vezetem. Megkérem majd előterjesztőtársamat - mert ez privatizációs szerződésbeli kérdés -, hogy a válaszát adja meg.



	ELŐADÓ (ATKÁRI JÁNOS): Az idei év februárja óta folynak a szindikátusi és menedzsmentszerződésben rögzített keretek között a szerződés felülvizsgálatával kapcsolatos tárgyalások. Mint ismeretes, az SZMSZ arról szól, hogy a szerződő felek kétévente felülvizsgálják a megkötött privatizációs megállapodást. Részben a szerződésből következő formai kötelezettség, részben az eltelt időben felgyülemlett, és nem egyértelműen pozitív tapasztalatok indították, legalábbis az önkormányzati felet arra, hogy ezeket a tárgyalásokat kezdeményezze a befektetőkkel. Tekintettel arra, hogy ezek a tárgyalások a befektetők érdekeit igen érzékeny mértékben érintik, természetesnek tartom, hogy az elhúzódó tárgyalások során átütő eredmény eddig nem született.

Ugyanakkor a Fővárosi Önkormányzat részéről a szerződésnek, az érvényben lévő szerződésnek egy olyan értelmezéséből kívánunk kiindulni, amely nem okvetlenül van összhangban azzal, ahogyan a befektetők ezt a szerződést jelenleg értelmezik, illetve amilyen szerződéses értelmezés alapján az együttműködés eddigi időszakának kezdetén eljártak akár a cég irányításában, akár a különböző, pénzben kifejezhető szerződéses kapcsolatok meghatározásánál.

Az önkormányzat részéről a mostani díjtárgyalásokat megelőző időszakban pontosan ezért zárkóztunk el a különböző meghatározó, és a szerződéses kapcsolat elemét képező dokumentumok vagy állásfoglalások olyan meghozatalától, amely bármilyen értelemben visszaigazolta volna a befektetőknek a szerződéses értelmezését. Többek között ezzel függ össze, hogy nincs elfogadott üzleti terve a cégnek, és a magunk értelmezését mindenképpen fenn kívánjuk tartani mindaddig, ameddig a szerződés értelmezésében egybehangzó álláspontra nem tudunk jutni.

Egy másik jellegű probléma, amire a tárgyalások irányulnak - pontosan ezt célozta egyébiránt a már idézett passzus a privatizációs szerződésből -, hogy a tapasztalatok alapján értékelni kell az eredeti szerződéses konstrukciónak a racionalitását, célravezetőségét.

(Amennyiben ehhez kétség fér bármilyen vonatkozásban...)

Fzs 7 (Atkári János)

Amennyiben ehhez kétség fér bármilyen vonatkozásban, akkor a szerződéses felek egybehangzó akaratával lehet és kell módosítani a konstrukciót.

Az önkormányzat részéről úgy láttuk, hogy az eddigi tapasztalatok nem igazolják vissza teljes mértékben az eredeti konstrukciót, és javaslatokat tettünk ennek egy olyan értelmű módosítására, amely tisztábban kifejezi az eredeti szándékot; tehát a cég hatékonyságának növelésére beépített ösztönzőket kívánjuk erősíteni a konstrukcióban, és ki kívánjuk hagyni azokat az elemeket, amelyek akár eredeti hiba következtében, de egyfajta automatizmusként működnek a befektető javára.

Ismétlem, mind a kétfajta megközelítésből igen érzékeny pozícióelmozdulások következhetnek be a befektető oldalán, ezért azt a magam részéről nem várom, hogy önként és dalolva, mindenféle meggyőző munka nélkül ez a módosulás bekövetkezik.

A vízdíjjavaslat kapcsán a dolog úgy néz ki, hogy a cég által késve benyújtott javaslat szakértői értelmezése már visszatükrözi az önkormányzatnak a szerződés értelmezésével kapcsolatos álláspontját. Azt mindenképpen egy eredménynek tekintem, hogy a befektetők, noha nem a magukénak tekintik ezt a javaslatot, de a szakértői anyag alapján a képviselő-testület előtt fekvő javaslatot információim szerint tudomásul veszik. Természetesen ugyanezen az alapon kívánjuk a további szerződés-felülvizsgálati tárgyalásokat folytatni, és nagyon remélem, hogy a mérleg elkészítésének idejéig ezek eredménnyel lezárhatók.

	ELNÖK: A vitát megnyitom. Zsinka László képviselő úr jelentkezett a vitában.



	ZSINKA LÁSZLÓ (MIÉP): Felhívom a figyelmüket az 1997-es állami számvevőszéki jelentésre, ami megfogalmazza kételyeit, illetve megállapításait a főváros hatósági ármegállapításával kapcsolatban, és rámutat arra, hogy törvénytelen módon tartalmazza a vízdíj- és a csatornadíjképlet a díjkompenzációt mint díjtételalkotó tényezőt. Ugyanis, ellentétben azzal, amit a főpolgármester az utóbbi napokban minden hírműsorban sugall, hogy a hős város hős főpolgármestere díjkompenzációban fogja részesíteni az arra rászorulókat, ez nem igaz; azok fogják díjkompenzációban részesíteni a rászorulókat, akik kifizetik a díjkompenzációval is megemelt víz- és csatornadíjat. Erre mutat rá az Állami Számvevőszék, ez az 1996. évi LXII. törvény 2. és 21. §-át sérti - ez a tisztességtelen piaci magatartásról és a versenykorlátozás tilalmáról szóló törvény.

Ezért kérdeztem Vajda Pál úrtól, hogy mikor fog a város vezetése a Magyar Köztársaság hatályos törvényének megfelelő díjmegállapítási javaslatot napirendre tűzni. Erre ebben a ciklusban eddig még egyszer sem került sor. Ez a leglényegesebb, amit szeretném, ha az itt jelen lévő újságírók is meghallanának és leírnának. Tehát nem igaz az a megállapítás, hogy a város tesz valamit azért, hogy a rászorulókat kompenzálja, azok az emberek tesznek valamit, akik kifizetik azt a valódi díjat, amit most meg fognak szabni. Ez egyébként a csatornánál 1,6 forint/köbméter, ennyivel kellene kevesebbnek lennie, ha a díjkompenzáció nem szerepelne a csatornadíjképlet számlálójában.



	ELNÖK: Péterffy Ágoston



	PÉTERFFY ÁGOSTON, a Városüzemelte-tési Bizottság elnöke: A Városüzemeltetési Bizottságban nem született határozat a vízdíj megállapítására vonatkozóan, a csatornadíj-megállapítást pedig támogatta. 43. és 44. számmal került kiosztásra a módosító javaslat, illetve a csatlakozó módosító javaslat.

Tudomásunk szerint a Csatornázási Művekkel nézeteltérés van a 8. számú melléklet szerinti megállapodás megkötése körül, ezért a javaslatunk az, hogy január 31-éig, tehát a következő közgyűlésig legyen rendezve ez a kérdés.

A másik, a 43., egy általános javaslat, amit célszerű lenne az előterjesztőknek befogadni. Ez arra vonatkozik, hogy az összes díjmegállapítás a becsült mennyiségekre, becsült inflációra és a többire vonatkozik, ezért meg kellene vizsgálni, hogy mennyiben reálisak ezek és mennyire jöttek be. Ez célszerűen a mérlegek elfogadása után, a júniusi közgyűlésre terjeszthető elő. Köszönöm.



	ELNÖK: A vitában Zsinka László úr jelentkezett.



	ZSINKA LÁSZLÓ (MIÉP): Még egyet az előbb elfelejtettem megemlíteni a díjképlettel kapcsolatban. Ez a számvevőszéki jelentés még '97-ben felhívta a figyelmet arra is, és tudtommal azóta sem történt ilyen, hogy a díjkalkulációval azonos szerkezetű utókalkulációt készítenek-e - ilyet sem láttam még a városvezetéstől -, mert azzal lehetne verifikálni, hogy ezek a képletek a valóságnak megfeleltek-e, utólag szükség lenne erre is. Erre is felhívta akkor az Állami Számvevőszék a figyelmet, de ilyesmi sem történt egyszer sem.

	ELNÖK: Bánovics Tamás



	DR. BÁNOVICS TAMÁS (MIÉP): A napirendi vita folyamán jeleztük, hogy egy nap kevés ahhoz, hogy ezt az igen tekintélyes és igen bonyolult, közgazdasági számításokkal, képletekkel teli anyagot megfelelő módon áttanulmányozhassa a képviselő, aki szeretne felkészülten ideérkezni a Közgyűlés ülésére, és azt is jeleztük, hogy ezt az anyagot a Vízművek megfelelő időben előterjesztette a városvezetés felé. Azt kell mondanunk ezek után, hogy tekintettel erre az egy napra, ami egyszerűen nevetségesen kevés idő, ami rendelkezésünkre állt ahhoz, hogy ezt áttanulmányozzuk, és mivel feleslegesnek tartjuk azt, hogy napirendről való levételt javasoljunk - hiszen ez nyilván nem fog átmenni -, tiltakozásunkat csak egy módon tudjuk kifejezni ezzel az eljárással szemben. Ez az egy mód az, hogy ebben a szavazásban a MIÉP-frakció egyáltalán nem kíván, sőt mondhatom úgy is, nem hajlandó részt venni.

	ELNÖK: A vitában jelentkezik-e még valaki? (Senki sem jelentkezik.) Nem. A vitát lezártam; az előterjesztőé a zárszó joga.

	ELŐADÓ (VAJDA PÁL): A kompenzáció díjkalkulációba való bevitele a magyar jogszabályokkal nem ellentétes. Azt is elmondom, hogy álláspontom szerint miért nem. Azért, mert az ármegállapításról szóló törvény azt mondja ki, hogy ezen közszolgáltatás árát is úgy kell megállapítani, hogy az fedezze a költségeket, és biztosítson egy tisztes eredményt. Ezt mondja ki a törvény. Mi így állapítjuk meg, hogy biztosítva van egy tisztes eredmény, a kompenzációt pedig a társaság a tulajdonosok döntése alapján a tisztes eredmény terhére fizeti be. Ebből kifolyólag megítélésem szerint nem törvénytelen az előterjesztett díjjavaslat. Zsinka Lászlónak teljesen igaza van abban, hogy a budapestiek szolidaritása teszi lehetővé a díjkompenzációs rendszer működtetését Budapesten. Akár adóforintból, akár díjforintból történik a kompenzációs rendszer, akkor is a lakosság szolidaritása jelenik meg egy ilyen szociális támogatási rendszerben. Ha adóforintból történne, akkor most az ország lakosságáról beszélnénk, de mivel díjforintból történik, igenis Budapest lakossága vállal szolidaritást a legszegényebb háztartások szociális támogatásával kapcsolatban, amit javaslom, hogy ezúton is köszönjön meg Budapest Közgyűlése a lakosságnak.

(Ami Péterffy Ágoston javaslatát illeti, szeretném megjegyezni, hogy 41. sorszámon...) PÉ 5 (Vajda Pál)

Ami Péterffy Ágoston javaslatát illeti, szeretném megjegyezni, hogy 41. sorszámon ki lett osztva a pénzeszköz-átadási, -átvételi keretmegállapodás módosítása, ami már a Csatornázási Művekkel egyeztetett módon, általuk is aláírhatóvá teszi a szerződést. A másik előterjesztést pedig befogadom.

	ELNÖK: Tehát módosító javaslatról nem kell szavaznunk, viszont kell szavaznunk az A- és B-változatról. Az előterjesztő az A-változatot támogatja. Először ezt teszem fel szavazásra. Minősített többségű szavazás van. 



	A Fővárosi Közgyűlés



az “A” változat szerint megalkotja  72/1999.(……...) számú önkormányzati rendeletét az önkormányzati tulajdonú víziközműből szolgáltatott ivóvíz, valamint az önkormányzati tulajdonú víziközmű által biztosított szennyvízelvezetés, szennyvíz-tisztítás és -kezelés legmagasabb hatósági díjának Budapest főváros közigazgatási területén történő megállapításáról, továbbá a díjalkalmazás feltételéről szóló 4/1995.(II.13.) Főv. Kgy. sz. rendelet módosításáról.

	(35 igen, 0 ellenszavazat, 0 tartózkodás) 



	ELNÖK: A 2-es határozati javaslatról szavazunk egyszerű szótöbbséggel. 



	

	H a t á r o z a t

	a Fővárosi Közgyűlés



2369/1999(XII.16.)	jóváhagyja - az előterjesztő által tett Főv.Kgy.h.	módosításokkal - és  megköti a Fővárosi 	Csatornázási Művek Rt-vel a 2ooo. évre 	vonatkozó “Keretmegállapodás fejlesztési 	célú pénzeszköz átadás-átvételről” tárgyú 	szerződést  az előterjesztés 8. sz. melléklete 	szerinti tartalommal és felhatalmazza a 	főpolgármestert a szerződés aláírására. 

Felelős: dr. Demszky Gábor

Határidő: 2000. január 31.

	(34 igen, 0 ellenszavazat, 0 tartózkodás)



2370/1999(XII.16.)	Felkéri a főpolgármestert, hogy a 2000. évre Főv.Kgy.h.	vonatkozó,Fővárosi Csatornázási Művek Rt-	vel egyeztetett pénzeszköz átadás-átvételi 	megállapodást legkésőbb 2000. január 31-ig 	terjessze a Fővárosi Közgyűlés elé.

Határidő: 2000. januári közgyűlés

Felelős: dr. Demszky Gábor

	(34 igen, 0 ellenszavazat, 0 tartózkodás)



2371/1999(XII.16.)	Felkéri a főpolgármestert, hogy a 2000. év I. Főv.Kgy.h.	félévében adjon tájékoztatást a Fővárosi 	Közgyűlés részére minimum az utolsó 	három év közüzemi, közszolgáltatási és 	közlekedési díjemelésekről, hogy hogyan 	teljesültek a társaságok által benyújtott 	prognózisok. Amennyiben nem voltak 	reálisak, a szükséges intézkedéseket is tegye 	meg.

Határidő: 2000. június 30.

Felelős: dr. Demszky Gábor

	(34 igen, 0 ellenszavazat, 0 tartózkodás)



	A napirend 12./ pontja: Javaslat a BKV Rt. 2000. évi viteldíjaira.

	ELŐADÓ: Atkári János, Vajda Pál



	HOZZÁSZÓLÓK: Zsinka László, Szálka Miklós, Perlaki Jenő, Tirts Tamás, Székely Gábor, Péterffy Ágoston, dr.Bánovics Tamás, Marsi Péter Pál, Hubert Béla, dr.Fried Miklós 



	ELNÖK: Kérdés van-e? Zsinka úr.



	ZSINKA LÁSZLÓ (MIÉP): Többször megkérdeztem sajtótájékoztatókon, máshol is, de azt hiszem, most nem tudja megkerülni, hogy végre válaszoljon arra, hogy mi volt a koncepciójuk 1996-ban, amikor Soós államtitkár javaslatára törölték a '97-es állami költségvetésből a BKV-nak nyújtott állami céltámogatást. Tudniillik ez a kormány csak azt csinálja, amit az elődje tett, most szeretném hallani, hogy akkor mi volt a koncepciójuk e finanszírozási hiány megoldására. Remélem, hogy ma kapok választ, mert eddig soha nem kaptam.

	ELNÖK: Van-e még valakinek kérdése? (Nincs jelzés.) Nincsen. Az előterjesztő válaszol.



	ELŐADÓ (VAJDA PÁL): Szeretném tájékoztatni képviselőtársamat, hogy 1997-98 fordulóján a Horn-kormánnyal egyezségre jutottunk abban, hogy 1998 végéig ki kell dolgozni egy finanszírozási struktúraváltást a nagyvárosi közösségi közlekedés normatív finanszírozásának céljából. Ugyanis nemcsak az állami támogatás megvonásáról, hanem arról a teherről is szó volt, amikor Budapest Önkormányzata egy évre felvállalta a BKV esetén - a 65 éven felüliek ingyenes utazásának bevezetése kapcsán - azt a közel egymilliárdos terhet, ami a tarifabevétel kieséséből származott.

Erre a magyar kormánytól ígérvényünk volt, hogy ezt a terhet egy évre kell vállalni, sőt az is mondva lett, hogy a Környezetvédelmi Alapból kompenzációban részesítjük járműállomány-fejlesztés tekintetében a budapesti tömegközlekedést. A cezurális váltás, csakúgy, mint a Nemzeti Színháznál, csakúgy mint a metrónál, gyakorlatilag az ilyen jellegű megállapodásokat is annullálta.

Ezért azt gondolom, hogy az elmúlt tíz év történetét a mai kormány végrehajtó hatalmi tevékenységén keresztül is élvezve szenvedjük. Nem tudok mást mondani.

	ELNÖK: A másik előterjesztő is kíván a kérdésre válaszolni.

	ELŐADÓ (ATKÁRI JÁNOS):  Egy mondat kiegészítést. Vajda Pál elmondta az összes lényeges mozzanatot, egyet tudok hozzátenni: az 50 százalékos költségfedezeti arány eléréséig a kormányzat tudomásul vette, hogy támogatnia kell a reáltarifa-emeléseket mintegy évi 5-6 százalékos plusz értékben.



	ELNÖK: Van-e még kérdés? (Nincs jelzés.) Akkor megnyitom a vitát. Zsinka László.



	ZSINKA LÁSZLÓ (MIÉP): Gyorsan reagálnék a főpolgármester-helyettes úr válaszára. Azt szeretném megkérdezni, illetve nem kérdezni, csak megjegyezni és összefoglalni, hogy akkor vajon a 65 éven felülieket ki támogatta és milyen célból. Gondolom, elgondolkodott ezen és rájött, tehát magyarul azt is lehet mondani, hogy már akkor is nyomták Krahácsot. Ez Budapestet jelentette, ugye?

	ELNÖK: Ez hozzászólás volt, nem kérdés, tehát válasz nincs rá. Szálka Miklós úr.



	SZÁLKA MIKLÓS (Fidesz-MDF-MKDSZ): Tulajdonképpen azzal kezdeném, lehet, hogy ez furcsa ezekből a padsorokból, de én mindenképpen támogatom a BKV-nak ezt a tarifaemelését. Sőt, még azt is hozzátenném, hogy én még ennél magasabbat is támogattam volna, mondjuk, egy 8 százalékost.

Amivel végképp nem értettem egyet: az a politika, ahogy a városvezetés beterjesztette a 14 százalékos viteldíjemelést, mert ez egy olyanfajta, minden szolidaritást elutasító magatartás volt, mert azzal, azt hiszem, mindenki egyetért, hogy most, ma Magyarországon rendkívül fontos, hogy az infláció ne nőjön. Most ezek alapján a 14 százalékot beterjeszteni, ez a dolog egyáltalán nem a BKV-ról szólt, egyáltalán nem a viteldíj-emelésről szólt, hanem kizárólag arról szólt, hogy hogyan tudja folytatni Demszky Gábor azt a konfrontációt, ami szerintem mindenkinek, elsősorban a budapestiek kárára van.

Nagyon sajnálom, hogy ezt a politikát a városvezetés sikeresnek tartja, úgy érzem, hogy semmiképpen nem az. Most sokkal fontosabb lenne, ha a BKV finanszírozásáról lehetne tárgyalni, mert gyakorlatilag '96 óta azt látjuk, hogy a BKV finanszírozása nem megoldott. Ezenkívül úgy érzem, hogy hozzá kellett volna nyúlni egy másfajta tarifapolitikához. Gyakorlatilag emlékezetem szerint '92 óta felvetésre került egy más rendszerű tarifarendszer kidolgozása - mint ahogy más európai városokban is zónás, övezetes, másfajta tarifarendszer működik -, ennek két próbálkozása is volt. Úgy emlékszem, hogy a cég '94 tájékán tett közzé egy ilyen javaslatot, ezt a Közgyűlés gyakorlatilag nem tárgyalta meg.

Tehát úgy érzem, hogy mind a tarifarendszerben, mind a viszonylatvezetési rendszerben még lehetnek tartalékok, tehát summa summarum nagyon problematikusnak látom a BKV finanszírozási helyzetét, úgy érzem, hogy ezt a 6 százalékot lehet támogatni, mert ez tényleg csak a minimális infláció kompenzálása. Az pedig, amit Atkári úr mondott, hogy gyakorlatilag azt a költség-fedezet arányt, amit a Világbank írt elő, most nem tudjuk abban az ütemben hozni, mint amit gyakorlatilag saját magunk részére feltételként szabtunk, úgy érzem, az egyáltalán nem olyan tragédia, mintha az országban az infláció jelentősen elszabadulna.

Tehát ezzel együtt még egyszer azt szeretném megállapítani, hogy sokkal jobb lenne, hogyha reális alternatívákat dolgoztatna ki a főváros - tehát a 14 százalékra mondom ezt -, de ezt a 6 százalékot én nyugodt lelkiismerettel elfogadom, és még saját képviselőtársaimnak is azt javaslom, hogy fogadják el. mes 4 





	PERLAKI JENŐ (Fidesz-MDF-MKDSZ): Minél később nyomja meg az ember a gombot, annál kevesebb dologgal tud elsőként jelentkezni, Szálka képviselőtársam jól foglalta össze a helyzetet. Bár ma már sokadszorra került szó róla, de el kell ismételen: hagyjuk ezt a kormányszidást, nem igazából idevaló dolog, és tendenciózus is. Amikor a kormány az inflációra vigyáz, akkor mindannyiunk pénzére vigyáz, és ezáltal az ország jobb helyzetbe fog kerülni. Megéltünk mi 30 százalékos inflációkat is az utóbbi években, úgyhogy nekem nem vonzó, hogy újra magasabb infláció legyen, ilyen cél tehát nincs. 

Lássuk a BKV-t! Azt hiszem, a legjobb, amit tehetünk, az az, hogy felajánljuk a magunk aktivitását is ahhoz, hogy teremtsünk tiszta helyzetet a BKV-val kapcsolatban. Az egy szerencsétlen szituáció, hogy a bérletek jegyártartalma rendkívül csekély, és sajnos nagyon nagy a jegy, bérlet nélkül  utazók száma. Ha egy lépést tudunk tenni afelé, hogy kiszabaduljunk a 6 százalékos inflációs korlát alól, és létrehozzunk olyan járatokat, amelyek más típusú igényeket elégítenek ki, vagyis nagyobb kényelmet tudnak nyújtani, ha a bliccelést egyszerű eszközökkel visszaszorítjuk, például az elektronikus pénztárca eszközével, ha például azt mondjuk, hogy legyen olcsóbb a bérlet, de korlátozott számú utazásra tegyen jogosulttá bárkit, akkor minden lépéssel néhány milliárddal közelebb kerülünk ahhoz, hogy a hiány kevesebb legyen.

Itt szeretném megjegyezni, hogy az a bizonyos görbe, amit fel lehet rajzolni az elmúlt 9 évet tekintve a főváros támogatásáról, az állam hozzájárulásáról és a kiadások növekedéséről, az elég világosan mutatja azt: a kiadásokkal arányosan változik az állam hozzájárulása, a főváros támogatása viszont nem azzal arányosan megy. Az állami támogatásokra való hivatkozással pedig az a baj, hogy ugyanebben a görbében - ha ábrázoljuk az állami tömegközlekedési támogatást -, ha jól emlékszem, két vagy három éven át az csak 2 milliárdot jelentett. Tehát ha visszatérnénk ehhez az arányhoz vagy értékhez, az sem oldaná meg az igazi problémát. 

Véleményem szerint tehát a 6 százalékos áremelés támogatható, de ennek a kereteit érdemes módosítani, éppen azért, hogy igazságosabb legyen a város működése, és éppen azért, hogy akár a város többet fordíthasson a tárgyi eszközök, járművek megújítására is, hogy ez a szolgáltatás akár még javulhasson is. Én tehát azt javaslom, hogy történjen egy alapos vizsgálat a tartalékok feltárására, merjünk lépni, éljünk együtt ezzel az inflációs politikával és a 6 százalékos áremeléssel.



	ELNÖK: Tirts Tamás



	TIRTS TAMÁS (Fidesz-MDF-MKDSZ): A frakciótársaim lényegében elmondták a véleményünknek azt az elemét, hogy - alapvetően a Pénzügyminisztériummal folytatott egyeztetés után - a több éve hangoztatott álláspontunk alapján mi el tudjuk fogadni az inflációval arányos áremelést. Természetesen az utóbbi két évben folyamatosan problémát jelentett az év közbeni áremelés kérdése.

A határozati javaslatsorban nem szerepel, de mindenféleképpen fontosnak tartjuk, hogy alapvetően azt az elképzelést, amely arra vonatkozik, hogy az éjszakai járatokon utazók két jegyet használnának, alkotmányossági szempontból is problémásnak tartjuk. Összességében azt kell hogy mondjuk: nem hisszük azt, hogy a jegyáremelés, ha tetszik, a díjemelés folyamatos erőltetésével tudunk egy jobb helyzetet elérni a BKV kérdésében. 

Nem akarom aláhúzni azt, amivel Vajda Pál ezt a napirendi pontot felvetette és amire Perlaki kollégám is utalt, hogy folyamatosan a kormányt szapulni egy idő után talán unalmas. Én azt gondolom, hogy bizonyos realitásokkal együtt kell élni, és amit mi ebben a kérdésben is javasoltunk, az alapvetően az, hogy a BKV egész ügyével kapcsolatban, ha tetszik, akár egy külön vitanappal is meg lehetne tisztelni egymást, magyarán: a BKV kérdésköre kétségtelenül - ma már előjött a költségvetés koncepciójánál, nyilván elő fog jönni a költségvetésnél is - a városüzemeltetés legnagyobb problémája, ilyenformán mi, ahogy azt a ciklus elején is elmondtuk, a BKV kérdésében akár egy önálló bizottság felállítását is fontosnak tartanánk, hogy mindazt a problémahalmazt, amit ebben a pillanatban a Városüzemeltetési Bizottságon belül, illetve itt egy-egy kérdés kapcsán meg kell oldani, azt megfelelő előkészítettséggel tudjuk tárgyalni. 

Azt gondolom, nem célszerű Budapest polgárait, Budapest lakosságát azzal riogatni, hogy a BKV már tönkrement, hogy a BKV-n és a tömegközlekedésen akar spórolni a város vezetése vagy maga a főváros. Alapvetően a BKV nehéz helyzetben van, de én - és akkor itt, azt hiszem, meg is lehet köszönni az ez évi munkájukat - ezzel együtt is úgy értékelem, hogy a tömegközlekedés egy európai átlagszínvonalon, ha tetszik, jól működik ma Budapesten, és bizony ebben a helyzetben tovább ritkítani, vagy ha tetszik, tovább szigorítani a lakosság felé, egy politikailag is igen kockázatos lépés. Ezért mi a magunk részéről ilyen típusú irányt semmiféleképpen sem tudunk elfogadni.



	ELNÖK: Székely Gábor



	SZÉKELY GÁBOR (SZDSZ): Én tényleg nem kritizálni szeretném a kormányt, ez a kormány tényleg nagyon jól működik, olyan szinten spórol rajtunk, hogy ezt szerintem se előtte, se azóta még senkinek nem sikerült összehoznia. Egy dolgot tudni kell: a BKV-t, mint támogatottat, a kormány semmiféle módon nem támogatja, mert az az összeg, ami árkiegészítésként idekerül, az egy kedvezmény különbözetének a kifizetése a diák- és nyugdíjasbérletek kapcsán, ezt nyilván mindannyian tudjuk. 

Azt is tudjuk, akik láttunk már más közlekedési vállalatokat, hogy ott különböző visszatérítések vannak, amelyekből a BKV mindig, minden esetben kimarad. A vidéki helyi közlekedés támogatása is sokkal magasabb szinten áll, mint a fővárosi, amely - ma már elmondtam - nem csak fővárosi feladatokat lát el. 

Azt is tudni kell, hogy ez a BKV a lehetőségekhez képest tényleg jól működik, mert Pesten egy buszjegyért vagy busz-villamosjegyért, mindegy, merthogy egyforma díjat fizetünk, összesen, írd és mondd, egy fél liter benzin árát sem fizetjük ki, amíg Nyugat-Európában egyértelműen mindenhol legalább 2 liter benzin árába kerül egy villamos- vagy buszjegy. Nálunk, az árrendszerünkből adódóan nyilvánvalóan nem olcsóbb sem a benzin, sem a gépjármű beszerzése, sem az egyéb karbantartás, egyedül egyetlenegy tétel olcsóbb: általában a munkaerő, de aki ismeri a nyugati munkaerő-struktúra költségfedezetét, azt is tudja, hogy az állam elvonási rendszere a munkabérekre nálunk sokkal magasabb, mint, mondjuk, Nyugat-Európában szokásos. Összességében véve mindent, én úgy gondolom, hogy a BKV tényleg nagyon jól működik. 

A BKV pénzügyeiről sok mindent el lehet mondani, de tényleg nagyon kevés pénzből jön ki. A BKV-ról tényleg el lehet mondani, hogy nagy veszteséget, számviteli veszteséget halmoz most már fel, amit nyil-vánvalóan több mindenből kellene fedezni, többek között a jegyek árából, illetve a tarifából. Még az is hozzátartozik a dologhoz, hogy ez a tarifa, többféle állami és önkormányzati vállalásnál fogva el kellene hogy érje az úgynevezett 50 százalékos szintet, tehát hogy a tarifa a tarifához tartozó egyéb bevételekkel,  legalább az egyéb bevételekkel együtt érje el  az összes költség 50 százalékát. Ehhez nemhogy közelebb vagyunk, hanem - ahogy én érzem, bár ez nem igazán megalapozott - biztos, hogy semmiképpen nem közelítünk hozzá, de én úgy gondolom, hogy még inkább néhány tized százalékkal vagy néhány százalékkal távolodunk is ettől a kérdéstől.

(Tehát én határozott és biztos vagyok)

pa 1 (Székely Gábor)

Én tehát határozott és biztos vagyok abban, hogy legalább azt a tarifaemelést meg kellett volna tennünk, amit megtesznek az egyéb vállalatoknál, akár a MÁV-nál, akár a helyi közlekedésnél, akár a Volán közlekedési eszközeinél. De ennél magasabbat is kellene, mert nagyon el van maradva ez a tarifarendszer. Én úgy gondolom, hogy ez az egész árrendszerben nemhogy kiemelkedik, hanem inkább visszamarad. 

Ezt most nyilván egy PM-rendelkezés miatt nem tudjuk, csak 6 százalékkal emelni, ezért javaslom mindenkinek e 6 százalék megszavazását, de végig kell gondolnunk, hogyan kell a BKV pénzügyeit rendbe hozni, és ennek egy nem jelentéktelen része, hanem legalábbis a tárgyalások alapja a megfelelő, a szolgáltatással azonos ellenértékként jelentkező tarifa is.



	ELNÖK: Péterffy Ágoston



	PÉTERFFY ÁGOSTON (SZDSZ): Szeret-ném mindenkinek a figyelmét felhívni, hogy a napirend címe: "javaslat a BKV Rt. 2000. évi viteldíjaira", és nem a BKV gazdasági helyzete.

A másik: Járai pénzügyminiszter úr az előterjesztett javaslatot elfogadta. A Városüzemeltetési Bizottság megtárgyalta, és szintén elfogadásra javasolja a Közgyűlésnek. 45. sorszámmal kiosztásra került egy kiegészítés, amely a tankötelesek és az iskolás fiatalok csoportos gyűjtőjegyére vonatkozik, miszerint ez legyen része a díjmegállapításnak, és ez ne szűnjön meg.



	ELNÖK: Bánovics Tamás



	DR. BÁNOVICS TAMÁS (MIÉP): Teljesen egyetértek azzal, amit az imént Péterffy képviselő úr mondott. Ugyanakkor úgy látom - és a MIÉP-frakció is úgy látja -, hogy sajnos egy tény hozzátartozik: amennyiben viteldíjemelést tárgyalunk, akkor a jelenlegi gazdasági helyzetben, a jelenlegi gazdaságpolitikai helyzetben sajnos elválaszthatatlan a viteldíjemelés a BKV gazdasági helyzetének kérdésétől.

Mit akarok ezzel mondani? Az imént Tirts képviselő úr is, aki a parlamentben, úgymond, kormánypárt, illetve Szálka képviselő úr is utalt rá, hogy itt a BKV-val kapcsolatosan bizony valamilyen vizsgálatra lenne szükség. Én úgy érzem, hogy a szemközti padsorokban ülő, városvezető koalíciós képviselők is érzik azt, hogy itt majdhogynem konkrétumok nélkül, a BKV gazdasági helyzete és a viteldíjemelések kapcsán mintegy elbeszélgetnek egymás mellett. Ugyanakkor információink szerint ez a jelenlegi állapot a legkínosabb a BKV menedzsmentje részére, hiszen akárhonnan jön a csapás, rajtuk csattan az ostor.

Mi lehet erre a megoldás? A mi meggyőződésünk szerint erre csak egyetlen megoldás létezik, mégpedig az, amivel - szintén információink szerint - maga a BKV Rt. vezérigazgatója is egyetért, sőt majdhogynem támogatja és kezdeményezi esetleg önerőből is, de én javaslom, menjünk elébe ennek a kezdeményezésnek; tehát a megoldás az - természetesen most ezt a viteldíj-emelési döntést meg kell hozni, de előzzük meg, hogy jövőre, egy év múlva, vagy akár márciusban vagy júniusban egy újabb viteldíjemelésnél még egyszer, konkrétumok nélkül lefolytatjuk ezt a vitát -, hogy az Állami Számvevőszéket kérje föl a Közgyűlés arra, hogy a BKV Rt. 1998-1999. évi gazdálkodását világítsa át.

Nyilvánvaló, ahogy itt elhangzott és ahogy elhallgattam a felszólalásokat - nem akarok döntőbíró lenni természetesen -, hogy ez a városvezetés, tehát a koalíció érdekeit is szolgálja és szolgálhatja, illetve a Fidesz, jelenleg kvázi ellenzéki, de a parlamentben kormánypárti frakciójának az érdekeit is szolgálhatja. Egy ilyen vizsgálat ugyanis nyilván kimutatja, hogy van-e felelőssége a városvezetésnek a helyzetben, a menedzsmentnek van felelőssége a helyzetben vagy nincs felelőssége. Egy ilyen vizsgálat nyilvánvalóan kimutatja azt, hogy van felelőssége a kormánynak ebben a helyzetben vagy nincs felelőssége. Ezt mi itt most pillanatnyilag eldönteni nem tudjuk, de az Állami Számvevőszék ezt nyilvánvalóan el fogja tudni dönteni.

És a legfontosabb: azért ne feledkezzünk el a menedzsmentről sem! Nem véletlenül mondtam, hogy rajtuk csattog ez az ostor folyamatosan, hiszen ilyen viták kereszttüzében természetes, hogy előbb-utóbb bizony mind a közgyűlési pártokban, mind a közvéleményben fölvetődik az a kérdés, hogy "és a menedzsment?", és elkezdenek rájuk mutogatni.

Én tehát most tisztelettel be fogom terjeszteni módosító indítványként a Zsinka László képviselő úrral együttesen előterjesztett azon javaslatunkat, hogy a Közgyűlés kérje fel az Állami Számvevőszéket a BKV Rt. teljes átvilágítására, és akkor legalább már fogjuk tudni azt, hogy miről is beszélgetünk itt. És kérem Önöket, mind a koalíció, mind a Fidesz képviselőit, hogy támogassák ezt a javaslatot.



	ELNÖK: Szálka Miklós



	SZÁLKA MIKLÓS (Fidesz-MDF-MKDSZ): Tulajdonképpen amit Székely Gábor képviselőtársam mondott el, ahhoz lenne egy-két hozzáfűznivalóm. 

Egyrészt az árkiegészítést itt többen úgy állítják be - Atkári főpolgármester-helyettes úr is -, hogy teljesen mindegy, ez van-e vagy nincs. Ez egyáltalában nem így igaz! Kétségtelen ugyan, hogy ez csak egy árkiegészítés, de sokkal kevesebb bérletet vennének a nyugdíjasok és a diákok, ha nem olcsóbb áron tudnák ezt megvenni. Tehát igenis számít a közlekedési vállalatnak, hogy ez az árkiegészítés létezik. Ezt többek között azzal is tudom bizonyítani, hogy eddig mindig úgy volt, hogy a nyugdíjas- és a diákbérletek ára és a jegy ára emelkedett a legnagyobb százalékkal; most ennél a 6 százaléknál nem, de eddig mindig így volt. Ebben tehát érdekelt mind a főváros, mind a BKV, hogy ez az árkiegészítés így megmaradjon.

A következő: az elmúlt éveket végignézve, amíg a főváros támogatása 130 százalékkal nőtt '91 óta, addig a viteldíjbevétel 360 százalékkal nőtt. Ezért mondjuk mi azt, hogy nem szívesen támogattuk volna a 14 százalékot, amivel ezt a finanszírozási veszteséget gyakorlatilag abszolút a budapestiek pénztárcájából szeretnék kivenni. Úgy érzem, ez egyszerűen nem igazságos.

A következő kijelentése volt Székely Gábornak, hogy a vidéki közlekedést támogatja az állam. Ez nem így van. Egyrészt nagyon kevés város, önkormányzat van, amelyik támogatja a saját tömegközlekedését (A gép jelzi az időkeret leteltét.), azért, mert általában a Volán-vállatoknál keresztfinanszírozás történik. Tehát például a Zalaegerszeg tömegközlekedését lebonyolító Zala Volán a tömegközlekedési veszteségét az árufuvarozásból próbálja megszerezni, és általában ezt megpróbálják nullszaldóra összehozni. Ezenkívül...



	ELNÖK: Képviselő úr, túllépte a két percet. Kíván-e még...?

	SZÁLKA MIKLÓS (Fidesz-MDF-MKDSZ): Rögtön befejezem, köszönöm. A másik pedig, hogy nem lehet összehasonlítani a budapesti tömegközlekedés színvonalát általában még a nagyvárosokéval sem, hát még a százezres vidéki városokéval! Ilyen értelemben tehát ez az összehasonlítás alapvetően nem áll meg.



	ELNÖK: Marsi Péter Pál



	MARSI PÉTER PÁL (MIÉP): Rendkívül rövid leszek, mert előrebocsátom, hogy ezt a BKV-áremelést mi nem fogjuk megszavazni. Nem azért, mert sok vagy kevés, hanem egyszerűen azért, mert semmit nem old meg. Az égvilágon semmilyen áremelés eddig még nem oldott meg semmit - ezért ez is teljesen felesleges.

Egyébiránt az a véleményem, hogy a BKV helyzete, egyáltalán a Budapesten ez ügyben kialakult helyzet annyira híven tükrözi a fővárosi közmorált, hogy az elképesztő. Elképesztő!(Ha bemegyek egy sörözőbe...)

CK 10 (Marsi Péter Pál)

Ha bemegyek egy sörözőbe, kérek egy pohár sört, és 120 forintba kerül, ami nem nagy mennyiség, bizony kifizetem. Itt rá is térek a bliccelőkre. Elég sok városban voltam Európában és a tengerentúlon is, de New Yorkban be sem tudok lépni a metró területére, Edinburgh-ban fel sem tudok szállni az autóbuszra, ha nem adom oda a pénzt, vagy New York-ban a tokent. Ha nincs tokenem - ez egy érem, amit előre meg kell venni, olyan, mint a jegy, csak fémből van -, hiába van százszor annyi pénzem, nem is fogadja el a sofőr, mert a sofőr ellenőrzi, hogy felszállok-e. 

Budapesten, korábban a vízdíjemelésnél és a csatornadíj-emelésnél beszéltünk az úgynevezett szolidaritásról, amit persze nem tudok elfogadni, hogy kötelező legyen számomra a szolidaritás. Valami olyan hihetetlenül, elképesztően nagy bliccelő tömeg van Budapesten, hogy az a párját ritkítja - ilyet még életemben nem láttam. Az éjszakai dupla jegy teljesen reménytelen dolog. Nem azért, mert alkotmányellenes - nem tudom, hogy az alkotmány mely pontjába ütközne, valamelyikbe talán biztosan ütközik -, hanem mert nem sűrűn, de azért mégis néha utazom éjszakai járaton, a 78E-n. Ez egy rendkívül zsúfolt, egyébként rendkívül hasznos járat, ebből látható, hogy szükséges járat. Az esetek többségében, látom a fiatalokat, még csak véletlenül sincs jegyük. Merem állítani, ha a száz utas közül tíznek van jegye, akkor sokat mondok. Tehát ez egy "kultúrjárat". Itt tulajdonképpen be is fejezem ezt a mondókámat.

Felírtam még egy gondolatot azzal kapcsolatban, hogy az a támogatás, amit a Fővárosi Közgyűlés átad a BKV-nak, sok-e, vagy kevés. Egy dolgot biztosan tudok, hogy ha ezt lebontjuk - akár utazom, akár nem utazom, akár van bérletem, akár nincs, akár másfél éves csecsemő vagyok -, ha jól számoltam, a budapesti lakosoknak fejenként körülbelül 7 ezer forintot ki kell fizetni a BKV-nak. Ebben van benne az a szolidaritási díj, amit viszont a BKV járatain jogtalanul utazók helyett fizetek ki ilyen formában, mivel a jegy nélkül utazók helyett is én fizetek. Most az állami támogatásról nem beszélek, mert már azt mondhatom, hogy az egy lerágott csont. Mivel hamarosan befejeződik a délelőtti ülésszak, azt hiszem, elhangzott főpolgármester-helyettes úr szájából, hogy olyan sok és olyan mérhetetlenül nagy a probléma, hogy az megér egy rendkívüli közgyűlési napot. Ennek érdekében beadok egy határozati javaslatkiegészítést 5. pontnak, ami nem szól másról, csak arról, hogy március 31-én főpolgármester úr szíveskedjen ez ügyben összehívni egy rendkívüli közgyűlést - elkezdjük valamikor és befejezzük valamikor, és semmi másról nem lesz szó. Ez a dolog egyik oldala.

Egy ügyrendi kérésem volna, hogy minden egyes pontot szíveskedjenek külön-külön, pontonként szavazni.

	ELNÖK: Hubert Béla 



	HUBERT BÉLA (SZDSZ): Azt hiszem, hogy abban a szituációban, ahol most a BKV-val kapcsolatban vagyunk, egyetértek azokkal a hozzászólókkal, akik azt mondták, hogy az általános gazdasági helyzethez való hozzászólás része a viteldíjról szóló vitának. Inkább ehhez az általános helyzethez szeretnék hozzászólni azzal, hogy a főváros az elfogadott költségvetés által abba a helyzetbe került, hogy azok az átcsoportosítható pénzei, amelyek korábban a BKV támogatására szolgáltak, egyre kevésbé állnak rendelkezésre, és ezért rendkívüli módon beszűkültek a lehetőségei ebben az irányban.

Mit tehet ebben az esetben a főváros? Természetesen azt teszi, amit a hozzászólók számon kérnek ebben az ügyben, nevezetesen: természetesen vizsgálni fogja a BKV-t, hogy milyen esetleges költségtartalékok vannak benne, milyen megtakarításokat lehet még ott elérni. Ez természetesen meg fog történni az elkövetkező időben. Ugyanakkor emellett azt is vizsgálni kell - és ismételten mondom, hogy ettől nem lehet eltekinteni -, hogy melyek azok a szolgáltatáscsökkentések, amelyek megfelelő költségcsökkentést eredményezve nem növelik minden határon túl a BKV veszteségét, és kezelhetővé teszik a BKV működését. 

Jelen pillanatban nagy valószínűséggel nem elkerülhetők ezek a teljesítménycsökkentések, szolgáltatáscsökkentések, csak azon múlik, hogy megfelelően lehessen kiválasztani azt, hogy ez a tömegközlekedést minél kevésbé zavarja, a főváros lakóinak minél könnyebben áthidalható problémákat okozzon. Ugyanakkor az elemzésnek például az is része, hogy mód van-e arra, hogy az infláció folyamatos analízisével a főváros év közben a Pénzügyminisztériumhoz forduljon a törvényben számára lehetővé tett módon egy ismételt tarifaemelés érdekében. Ezt indokolhatja például az is, hogy az átlagos és előrejelzett inflációnál az energiahordozók lényegesen nagyobb arányban növekednek, és ez a növekedés most egy még rosszabb helyzetet prognosztizál, mint amit akár pár hónappal ezelőtt is el tudtunk képzelni. 

Azt is elemezni kell, hogy a főváros az agglomerációjával kapcsolatban a tömegközlekedés tekintetében milyen szolgáltatásokat nyújt, és ezeket tudja-e folyamatosan a továbbiakban is nyújtani. Kétségtelen tény, hogy az agglomerációk vonzásköre például az oda kitelepülő iparok, irodák, vállalatok tekintetében nagymértékben megnőtt. Azt hiszem, rövidlátás lenne nem figyelembe venni azt, hogy ezt a vonzerőt a tömegközlekedés jelenléte is biztosítja az agglomeráció számára. Ezért ez a kérdés, a főváros és az agglomeráció tömegközlekedéssel kapcsolatos együttműködése, egy élő és meglévő probléma, és ha ezt a főváros nem tudja megfelelően kezelni, akkor minden bizonnyal kénytelen lesz levonni a konzekvenciákat ebben a tekintetben.

Marsi úr hozzászólásának az utolsó részében elhangzottakkal kapcsolatban csak azt szeretném mondani, hogy a BKV jelentései szerint a fizetési morál rendkívüli módon javult az elmúlt időszakban, a negyedik negyedévben, és a BKV árbevételei lényeges növekedést jeleznek a jegyárbevétel tekintetében. Ez azt mutatja, hogy a főváros utazóközönsége megérti azt a problémát, amely a tömegközlekedéssel kapcsolatban fennáll. Remélem, hogy a jövőben is apellálhatunk erre a megértésre, és ez a 6 százalékos díjemelés - hogy végül erre is visszatérjek - nem fogja ezt a morálban beállt javulást kedvezőtlen irányba befolyásolni.



	ELNÖK: A vitában kíván-e még valaki rész venni? (Senki nem jelentkezik.) A vitát lezárom; az előterjesztőké a zárszó joga.

	ELŐADÓ (VAJDA PÁL): Azt kell meg-állapítanom, ha a műszaki és közgazdasági értelmiség politizálásba kezd, akkor úgy tűnik, hogy valamikor nem ugyanabból a tankönyvből tanultunk. (Zsinka László: Az biztos!) Nem tudom, miért van ez, de így tűnik számomra.

Perlaki Jenőnek mondanám, reménykedem, hogy vele egy tankönyvből tanultunk, hogy én az inflációt még úgy értelmeztem, hogy egy pénzben kifejezett értékhez viszonyítani kell az áruk és szolgáltatások ellenértékét. Ezért amit Perlaki Jenő mondott, hogy a 6 százalék tarifaemelés megakadályozza az inflációt, arra azt kell mondanom, hogy szemfényvesztés, mert ha az következik be, amit Hubert Béla képviselőtársam mondott, akkor nulla százalékos emelés mellett is egy kisebb szolgáltatási ellenértéket fog megélni Budapest lakossága, ami önmagában véve is inflációt jelent. Ezért nagy tisztelettel kérném, hogy összefüggésekben próbáljuk meg értelmezni a kérdéseket, amennyiben felmerül az igény a szakmai megbeszélésekre.Felmerült az, hogy itt állandóan a kormányt szidja az ember.

SF 2 (Vajda Pál) 

Felmerült az, hogy itt állandóan a kormányt szidja az ember. Ebben nem lehet előrébb menni. Biztos vagyok, csak akárhány tárgyaláson részt vettem, szakmai érvekkel szemben mindig politikai közlésekkel találkoztam. Előbb-utóbb arra az álláspontra kell jutni, hogy akkor valahogy politizálásba kell az érdekérvényesítés lehetősége miatt kezdeni. Ezért én egyáltalán nem ítélek meg senkit a tekintetben, ha a főváros javát szolgálóan akar előrelépni. 

Itt van a bliccelők kérdése. Uraim, ez egy akkora marhaság, amekkorát én még itt a Közgyűlésben ilyen súlyponti kérdésnél nem hallottam. Itt ül Szirmai Tamás. Megkérdezem, mekkora a bliccelők aránya. (Szirmai Tamás: 10 százalék körüli.) Valamivel meghaladja a 10 százalékot. Mennyi Párizsban a bliccelők aránya? (Szirmai Tamás: 5-7 százalék.) 5-7 százalék. Van 3 százalék különbség a morálban. Tessék szíves lenni a tarifabevételeknél ezt a 3 százalékot megszámolni, és tessék azt mondani, hogy milyen költséggel lehetne az ellenőrzési rendszert fejleszteni. Ha a kettő viszonyszámát összehasonlítom, akkor be fogják látni: marhaság azt kimondani, hogy a bliccelők lefaragásával Budapesten enyhíteni fogom a közlekedés helyzetét. 

Nem sorolom tovább a dolgokat. Én magam is azon leszek, hogy folytassunk egyszer szakmai vitát ebben a kérdésben. Partner leszek, de kérem szépen, akkor úgy készüljünk erre, hogy a lózungokat felejtsük el a szakmai vita kapcsán. 

A másik: tulajdonképpen Cserbakov Csurbin találta ki a röntgent, mert ő mondta először, hogy átlátok rajtad, Natasa. Meg kell mondjam, hogy a BKV esetében az újabb átvilágítás felvetése ilyen Cserbakov Csurbin-i, mert úgy érzem, hogy röntgenbeteg a BKV a sok-sok átvilágítástól. Azt meg fel se tudnám tételezni, hogy egy gazdálkodás törvényességét vizsgáló testület a BKV gazdálkodását átvilágító jelleggel tudja megközelíteni. Ezért ezt a javaslatot a magam részéről nem tudom támogatni. Kérem, fogadják el ezt a 6 százalékot. 



	ELNÖK: Atkári úr is szólni kíván a zárszó keretében. 

	ELŐADÓ (ATKÁRI JÁNOS): Megígérem, hogy rövid leszek. Az infláció kérdéséhez még egy mozzanat. Mindazokat az érveket, amelyeket Vajda Pál is említett és amit még el tudok mondani, természetesen a mi igényünk szerint egy szakmai tisztázó megbeszélésen az e kérdésben döntést hozó pénzügyminisztériumi vezetés elé tártuk. Semmiféle érv nem hangzott el azzal szemben, amit elmondtunk, beleértve az inflációra vonatkozó érvelésünket. Magyarul a válasz: csak. 

Az inflációra vonatkozóan jelezném, hogy az is az infláció egyik formája, ha elismerjük, hogy a BKV-nak többlettámogatásra volna szüksége, és ezt adóforintokból adjuk meg. Ha van ilyen az önkormányzatnak. Én azt állítom, hogy nincs, de ha volna, akkor is az inflációt szítanánk azzal, ha az adóból többlettámogatást adnánk a BKV-nak. 

A Péterffy Ágoston által tett, a tanulók gyűjtőjegyére vonatkozó módosító javaslat befogadását nem támogatjuk. Aki elolvasta az anyagot, láthatta, hogy a '99. évi várható jegyeladás ebből a jegyfajtából 900, azaz kilencszáz darab. Állítom, hogy a nyomda- és adminisztrációs költségek meghaladják az ebből származó bevételt. Magyarul, ha bármilyen értelemben egy racionálisabb jegystruktúra felé akarunk elmenni, akkor ez nem támogatható, egyébiránt nem is a budapesti diákok javát szolgálja. 



	ELNÖK: Ügyrendben Bánovics Tamás úr jelentkezett. 



	DR. BÁNOVICS TAMÁS (MIÉP): Cserbakov elvtárs közismert anekdotájából annyi maradt ki (Közbekiáltások a bal oldalról: Ügyrend! Mi ebben az ügyrend?) - ügyrend lesz -, hogy ezt az ominózus megállapítását akkor tette, amikor ágyban találta Szergej Gaszpagyinnal Natasát. Ennek megfelelően hozzá kell tennem: az Ön részéről elhangzott két olyan megjegyzés, amire... (Gyuriczáné Németh Erzsébet: Mi ebben az ügyrend?) Most fogom elmondani. Úgy tudom, hogy egy percem van rá az SZMSZ szerint. De tessék parancsolni, tegye meg Ön, aztán én majd utána visszatérek a saját ügyrendimre.

Tehát tekintettel arra, hogy itt két olyan megjegyzés elhangzott, amire feltétlenül kéne, hogy reagáljon mind Marsi Péter Pál, mind jómagam, mind a MIÉP-frakció. Szeretnénk, ha ezt megtehetnénk, már csak azért is, mert elég alacsony szintű volt ez a két megjegyzés, ezért kérjük a vita újbóli megnyitását. Ígérem, maximum kétszer fél percben fogunk reagálni az elhangzottakra, de sem Marsi Péter Pál, sem jómagam nem azt mondtuk, amit a főpolgármester-helyettes úr kihozott a mondanivalónkból. 



	ELNÖK: A vita megnyitását javasolta Bánovics úr. Erről szavazni fogunk. 





	H a t á r o z a t 

	a Fővárosi Közgyűlés 



2372/1999(XII.16.)	nem fogadja el dr.Bánovics Tamás ügyrendi Főv.Kgy.h.	indítványát.

	(17 igen, 22 ellenszavazat, 6 tartózkodás)



	ELNÖK: Fried Miklós is ügyrendben jelentkezett. 

	DR. FRIED MIKLÓS (Fidesz-MDF-MKDSZ): Az én ügyrendi kérdésem az, szerepel-e az SZMSZ-ben az a műfaj, hogy zárszó helyett sorozatosan - ezt főleg Atkári úrtól szoktuk meg, de most Vajda úr is ezt a műfajt követi - kioktatás hangzik el. (Dr. Ajkai Zoltán: Ez nem ügyrend!) Ez ügyrendi. A kérdésem az, hogy szerepel-e ez a műfaj, hogy zárszó helyett folyamatosan az folyik, hogy képviselőket kioktatnak azzal kapcsolatban, amire nem tudnak válaszolni. Velem is többször előfordult, hogy úgy kaptam választ zárszóban, hogy név szerint megszólíttattam és nem volt alkalmam válaszolni. 



	ELNÖK: Mi az ügyrendi javaslata? 



	DR. FRIED MIKLÓS (Fidesz-MDF-MKDSZ): Nem javaslat, hanem kérdés. 



	ELNÖK: Ügyrendi kérdés mint olyan nincs. 

	DR. FRIED MIKLÓS (Fidesz-MDF-MKDSZ): Ez zárszó, vagy pedig a vitához tartozik? Ez a kérdésem. 



	ELNÖK: Ügyrendi kérdés nincs az SZMSZ-ben, ügyrendi javaslat van. 

	DR. FRIED MIKLÓS (Fidesz-MDF-MKDSZ): Az ügyrendi javaslatom az, hogy módosítsuk az SZMSZ-t, hogy külön bekerüljön, zárszó az legyen, amikor nem kioktatás folyik. 



	ELNÖK: Tessék szíves lenni beadni az SZMSZ-módosítási igényét és akkor fölveszi a Közgyűlés napirendre, ha úgy fog dönteni. Zsinka László ügyrendben kért szót. 



	ZSINKA LÁSZLÓ (MIÉP): Két mondatot szeretnék mondani, mivel Ön elmulasztotta Vajda Pál figyelmét felhívni arra, hogy ez a Fővárosi Közgyűlés és nem barátságvonat vagy barátságfesztivál.

	ELNÖK: Ügyrendben Bánovics Tamásé a szó. 

	DR. BÁNOVICS TAMÁS (MIÉP): Sajná-lom, hogy nem merték erre az egy percre megnyitni a vitát, mert úgy kell éreznünk, nem merték megnyitni a vitát, hogy ne válaszolhassunk. (Dr. Ajkay Zoltán: Ez nem ügyrend! - Marsi Péter Pál: Ez az ügyrend indoklása.) Még mindig van 42, 40, 39 stb. másodpercem. Erre csak egy megoldást látunk: kérem a vita holnapi közgyűlésre történő elnapolását. 

	ELNÖK: Ügyrendben javaslat érkezett a holnapi elnapolásra. 



	H a t á r o z a t 

	a Fővárosi Közgyűlés 

2373/1999(XII.16.)	nem fogadja el dr.Bánovics Tamás ügyrendi Főv.Kgy.h.	indítványát.

	(11 igen, 34 ellenszavazat, 2 tartózkodás)



	ELNÖK: Bánovics Tamás ügyrendben kért szót. 

	DR. BÁNOVICS TAMÁS (MIÉP): Amilyen a fogadjisten, olyan az adjonisten. Kérem a napirendről való levételt.



	ELNÖK: A napirendről való levételt kéri Bánovics úr. Szavazni fogunk róla. 



	H a t á r o z a t 

	a Fővárosi Közgyűlés 

2374/1999(XII.16.)	nem fogadja el dr.Bánovics Tamás ügyrendi Főv.Kgy.h.	indítványát.

	(10 igen, 35 ellenszavazat, 2 tartózkodás)



(Most szavazás fog következni. Először a módosító javaslatokról szavazunk.) 



	ELNÖK: MG/6 (Elnök)

Most szavazás fog következni. Először a módosító javaslatokról szavazunk.

Marsi Péter Pál úr írásban benyújtotta a javaslatát, ezért fölolvasom: "A Fővárosi Közgyűlés egyetért azzal, hogy a Budapesti Közlekedési Vállalat Rt. működésével kapcsolatban a főpolgármester rendkívüli közgyűlést hív össze. Határidő: 2000. március 31."



	H a t á r o z a t 

	a Fővárosi Közgyűlés 

2375/1999(XII.16.)	nem fogadja el Marsi Péter Pál módosító Főv.Kgy.h.	indítványát.

	(12 igen, 24 ellenszavazat, 12 tartózkodás)



	ELNÖK: Szintén írásban jelent meg Bánovics és Zsinka László képviselő urak javaslata: "Felkéri a Fővárosi Közgyűlés az Állami Számvevőszéket a BKV Rt. 1998. és 1999. évi gazdálkodásának megvizsgálására." 



	H a t á r o z a t 

	a Fővárosi Közgyűlés 

2376/1999(XII.16.)	nem fogadja el dr.Bánovics Tamás és Zsinka Főv.Kgy.h.	László módosító indítványát.

	(8 igen, 24 ellenszavazat, 16 tartózkodás)



	ELNÖK: A 019. sorszámon kiosztott, Németh Zoltán képviselő által jegyzett módosító javaslatról szavazunk, melyet nem támogat az előterjesztő.

	H a t á r o z a t 

	a Fővárosi Közgyűlés 

2377/1999(XII.16.)	nem fogadja el Németh Zoltánnak a Főv.Kgy.h.	rendelet- tervezet 6.§. (5) bekezdésére 	valamint a 6.§.(1), (3) és (4) bekezdésére 	vonatkozó módosító indítványát.

	(10 igen, 30 ellenszavazat, 7 tartózkodás) 



	ELNÖK: A 47-es okafogyottá vált Péterffy Ágoston részéről, mert már korábban szavaztunk az 1. pontról, amit nem fogadtunk el, és a 2. ehhez kapcsolódik. Erről nem szavazunk. De a 45. sorszámon kiosztott, Péterffy Ágoston által jegyzett módosító javaslatról fogunk szavazni, melyet nem támogat az előterjesztő.



	H a t á r o z a t 

	a Fővárosi Közgyűlés 

2378/1999(XII.16.)	nem fogadja el Péterffy Ágoston alábbi 

Főv.Kgy.h.	módosító indítványát: "a tankötelesek csoportos gyűjtőjegye, és az iskolás fiatalok csoportos gyűjtőjegye nem kerül megszüntetésre. A változások után az új ár: 

	- tankötelesek csoportos gyűjtőjegye 760 Ft

	- iskolás fiatalok csoportos gyűjtőjegye 		1.140 Ft."

	(15 igen, 11 ellenszavazat, 19 tartózkodás) 

	ELNÖK: Most az eredeti határozati javaslatokról szavazunk. Úgy emlékszem, valaki úgy kérte, hogy külön. Először az 1-esről fogunk szavazni. Minősített többséget igényel a szavazás.



A Fővárosi Közgyűlés

megalkotja  73/1999.(...) sz. önkormányzati rendeletét a Budapesti Közlekedési Részvénytársaság hatósági árformába tartozó viteldíjainak legmagasabb hatósági árként való megállapításáról és alkalmazási feltételeiről, amely 2000. január 1-jén lép hatályba.

	(40 igen, 3 ellenszavazat, 5 tartózkodás) 



	ELNÖK: A 2-esről szavazunk, egyszerű szótöbbséggel.



	H a t á r o z a t 

	a Fővárosi Közgyűlés 

2379/1999(XII.16.)	tudomásul veszi, hogy a Világbankkal kötött Főv.Kgy.h.	megállapodásban szereplő, a költségfedezeti 	ráta értékére vonatkozó előírásokat 2000-ben 	nem lehet teljesíteni.

	(40 igen, 1 ellenszavazat, 4 tartózkodás) 

	ELNÖK: A 3-as minősített többséget igényel. 

	H a t á r o z a t 

	a Fővárosi Közgyűlés



2380/1999(XII.16.)	a Budapesti Közlekedési Rt. részére  "8101 Főv.Kgy.h.	Tömegközlekedési hozzájárulás"  címen a 	2000. évi költségvetésében 14.205 millió Ft 	előirányzatot biztosít, egyidejűleg tudomásul 	veszi, hogy a BKV Rt.-nél 2000-ben 11.506 	millió Ft  veszteség várható.

Felelős:  dr.Demszky Gábor

Határidő: 2000. évi költségvetés elfogadása

	(42 igen, 5 ellenszavazat, 1 tartózkodás) 



	ELNÖK: A 4-esről szavazunk, egyszerű szótöbbséggel. 



	H a t á r o z a t 

	a Fővárosi Közgyűlés



2381/1999(XII.16.)	egyetért azzal, hogy a BKV Rt. viteldíjait a Főv.Kgy.h.	jövőben is — az 50 %-os költségfedezeti 	mutató eléréséig — úgy kell megállapítani, 	hogy azok az aktuális infláció mértékéhez 	viszonyítva 5 %-os reáltarifaszint-	emelkedést biztosítsanak.

Felelős:   dr.Demszky Gábor

Határidő: 2000. október 31., majd évente

	(43 igen, 5 ellenszavazat, 1 tartózkodás) 



(Az elnöklést átveszi dr. Demszky Gábor)



	A napirend 13./ pontja: A közterület-felügyeletről szóló 1999. évi LXIII. törvényből eredő fővárosi feladatok végrehajtása.



	ELŐADÓ: dr.Tiba Zsolt



	HOZZÁSZÓLÓK: Kovács Attila, dr.Bánovics Tamás, Tirts Tamás, dr.Borsány György, Danielisz Béla, Győri Péter, Ráday Mihály 



	ELŐADÓ: Először is szeretném felhívni a figyelmet az előterjesztői kiegészítésre, ami erre a napirendre vonatkozik, aminek a sorszáma, ha jól tudom, 49-es. Nagyon röviden szeretném elmondani, hogy a közterület-felügyeletről szóló törvény alapján bizonyos változásokat el kell, másokat el lehet végezni, illetve rendelni. 

A törvényből eredő, előttünk álló teendők áttekintése során kiderült, hogy a törvény meglehetősen pontatlan, ellentmondásos szabályai vannak, illetve hiányosak ezek a rendelkezések. Ezért különböző főhatóságoknál, több minisztériumnál egyeztetéseket folytattunk a szükséges és lehetséges lépéseket illetően. Ennek során tisztázódott, hogy a Fővárosi Önkormányzatnak van felhatalmazása jogszabályalkotásra a közterület-felügyeletet illetően, és hogy a jövőre nézve is működtethetjük ezen intézményt költségvetési szervként. Lenne más megoldás is, az, hogy a hivatalba integráljuk, azonban ennek az elvetése szakmai alapon alapvetően már megtörtént.

Meg kell mondanom, hogy a törvényben meglévő hiányosságokat, illetve ellentmondásokat értelemszerűen nem sikerült teljes mértékben kiküszöbölni, mindazonáltal  erre törekedtünk. A Jogi Bizottság egyhangú támogatása azt mutatja, hogy legalábbis törekvésünk bizonyos eredményeket el is ért.

Azt nyilván szeretném rögzíteni, hogy nincs kizárva annak a lehetősége, hogy a jövőben az önkormányzat akár saját elhatározásából, akár kerületi kezdeményezésre akár újra áttekintse, illetve megtárgyalja az adott kérdéskört.

Nem az előterjesztés tárgya, azonban a bizottsági vitákban és más fórumon is az intézménnyel, alapvetően a szakszervezettel felmerülő kérdés volt a törvényből adódó azon változás, miszerint az eddigi közalkalmazottakból köztisztviselőkké sorolódnak át a közterület-felügyelet alkalmazottai. Ennek a lebonyolításában jelenleg sem rendelkezünk egyértelmű, egységes állásfoglalással.

Még egyszer hangsúlyozom: ez nem a rendelet, illetőleg a kapcsolódó pontok elfogadásának a tárgykörébe tartozik. Ezért csak röviden jelzem, hogy alapvetően az a kérdés, vajon megszűnik-e az intézmény - nem szűnik meg az intézmény, ez állítható -, illetőleg más felmentési indok létezik-e, mert a szakszervezet teljesen helyesen, azt gondolom, ez a dolga, a végkielégítést kívánja azon dolgozóknak biztosítani, akik nem kívánják vállalni az átsorolást. Hangsúlyozom még egyszer: ez nem a rendelethez és nem az előterjesztéshez kapcsolódó kérdés, azonban érdemesnek tartottam megemlíteni.

Széles körben próbáltuk az anyagot egyeztetni. Meg is köszönöm mindenki közreműködését: a bizottsági tagokét, a képviselőkét, illetve nem képviselő tagokét, a kerületekét, illetőleg az intézményét és persze a szakapparátusét, nem beszélve a társ- és főhatóságokról. 

Arról szeretnék említést tenni, amiket nem fogadtunk be ezen tárgyalások során, hiszen a kiegészítésem, illetve az előterjesztésem számos észrevétel befogadását jelenti. 

Nem tudtam elfogadni azt az észrevételt, ami intézményi körből eredt, miszerint a különböző kényszerítő eszközök 14 éves kor alatti személlyel szemben is alkalmazhatóak legyenek. Ez egyébként megtehető lenne, de az önkormányzat elé én ilyen korlátot továbbra is előterjesztek.

Ugyanakkor a kényszerítő eszközök alkalmazásának bizonyos szélesítéséről az a kiegészítés rendelkezik, miszerint nemcsak önvédelemből, hanem a jogszerű intézkedéssel szembeni ellenállás megtörése érdekében is lehet alkalmazni.

Szeretném megemlíteni, hogy a XVI. kerület javasolta, hogy a közterület-felügyelet a kerületi tulajdonban álló vagyontárgyakat is védje. Erre gyakorlatilag nincs felkészülve a közterület-felügyelet, szerintem még a fővárosi tulajdonba tartozó vagyontárgyaknál sem, ezért erre nem tudtunk a szabályozásban kitérni. Azonban nem tartom kizártnak, hogy a későbbiekben ez a létező megállapodások módosításával akár, vagy azok tárgyalása során ismét napirendre kerüljön.

(A IV. kerületi jegyző javasolta, hogy ne csak a belterületen...)



Nya 9 (Tiba)

A IV. kerületi jegyző javasolta, hogy ne csak a belterületen, hanem az egész közigazgatási területen fogják be a kóbor ebeket a közterület-felügyelők. Azért van a szabályozás jelenleg is és az új tervezetben is csak a belterületre vonatkoztatva, mert az állategészségügyi törvény szerint a Fővárosi Önkormányzat feladata a belterületen való ebbefogás. Ugyanakkor a jegyző asszony javaslatára az indoklásban korrekciót hajtottunk végre.

Szeretném megemlíteni, hogy felmerült észrevételként az intézmény részéről, hogy az ebrendészeti telep dolgozói ne legyenek hivatalos személyek, illetőleg ezek jogi alapját vitatta. Ez a szabályozás '95 óta szerepel a hatályos rendeletben, azóta nem merült fel velük szemben jogi kifogás, ezért ezen nem változtattunk.

Szeretném megemlíteni, hogy az V. kerületi testület, illetőleg polgármester úr jelezte, hogy kerületük - és ez az egyedüli ilyen jelzés egyelőre - önálló közterület-felügyelet létrehozásán gondolkodik, illetőleg azt kívánnak létrehozni, ez a pontos, helyes fogalmazás. 

Megemlíteném, hogy a Kerületi Küldöttek Kollégiuma a napokkal ezelőtti ülésén az előterjesztéssel kapcsolatban kifogást nem emelt, azt támogatta. Észrevételeik a főváros és a kerületek közötti, létező megállapodások bizonyos módosítását célozták, amely elől nyilvánvalóan nem zárkózunk el, ugyanakkor hozzá kell tennem, hogy ez a kollégiumi ülés nem érte el azt a létszámot, amivel a saját szabályzatuk szerint határozatképesek lehetnének.



	ELNÖK: Kovács Attila.



	KOVÁCS ATTILA (Fidesz-MDF-MKDSZ): Nem volt alkalma a Közgyűlés összes tagjának részt venni a bizottság ülésén, illetve a jegyzőkönyvet sem láthatta mindenki. Ugyanakkor ott elhangzott néhány dolog, amikre rá szeretnék kérdezni. A bizottság elnöke, amikor megkérdezték, hogy a rendelettervezet miért ilyen későn kerül a bizottság elé, a következőt mondta: titokzatos koordináción van. Szeretném megkérdezni, hogy a hivatalon belül mi a titokzatos koordináció.

A másik kérdésem az, hogy a hiányzó egyeztetések... (Folyamatos zaj.) Folytatnám! Tehát a hiányzó egyeztetések, amelyek nem történtek meg, azóta lefolytatódtak-e. Ha igen, akkor megkaphatja-e a Közgyűlés a közterület-felügyelet vezetőjének véleményét a rendelettervezetről, mert ez nem került az anyagba, és még a bizottság elé sem került e hét hétfőn. 

A főjegyzői kiegészítés... (A gép jelzi az időkeret leteltét.) is csak a mai nap került hozzánk, úgyhogy ezekre a kérdésekre azért kérnék választ.



	ELNÖK: Más kérdés? Bánovics úr.



	DR. BÁNOVICS TAMÁS (MIÉP): Kérdé-sem tulajdonképpen hasonló Kovács képviselő úréhoz. Azt szeretném megkérdezni főjegyző úrtól, hogy történt-e egyeztetés a kerületekkel, a kerületek milyen jellegű szándékukat jelezték, illetve jeleztek-e valamilyen jellegű szándékot arra vonatkozóan, hogy a közterület-felügyelettel kapcsolatosan hogyan kívánnak állást foglalni, tehát egységes, társulási, önálló formában, folynak-e még az egyeztetések, és egyáltalán mi a helyzet a kerületek álláspontjával, mi a kerületek többségének álláspontja.



	ELNÖK: Főjegyző úr.



	ELŐADÓ: Először is titkos - vagy inkább "titokzatos" volt a pontos kifejezés - koordináció még nincs a hivatalban, de lehet, hogy lesz.

Elmondtam, hogy a törvény rendkívül nehezen értelmezhető a fővárosra vonatkoztatva, és van, ami általában is talán nehezen értelmezhető. Jelenleg is ott tartunk csak, hogy az előterjesztett javaslatot illetően természetesen megtörténtek a lehetséges egyeztetések, ezért azok jogszerűsége és szakmaisága felvállalható a Közgyűlés részéről. Megemlítem a Jogi Bizottság egyhangú döntését, nyilván többpárti alapon, ami szintén ezt bizonyítja.

A másik kérdés, hogy az intézménnyel történt-e egyeztetés. Azt hiszem, elhangzott a bizottság ülésén, olvastam valamilyen jegyzőkönyvben, kikértem egy ilyen szöveget, hogy az intézménnyel értelemszerűen történtek egyeztetések számos fázisban, de nem minden fázisban. A konkrét kérdésre válaszolva: a közterület-felügyelet igazgatójának, ha jól emlékszem, van egy december 5-ei levele, ami a rendelettervezetet véleményezte. Én a figyelembe nem vett észrevételeket megpróbáltam felsorolni, remélem, hogy nagyjából sikerült is.

A kerületek észrevételeire kérdezett rá Bánovics úr. Volt olyan kerület, amelyik, mint említettem, tett észrevételt, ilyen például az újpesti önkormányzat, illetőleg javaslata volt a XVI. kerületnek a vagyonvédelmet illetően, illetőleg Újpestnek volt, mint említettem, a kóbor ebek befogását illetően. A XIII. kerület álláspontja szerint továbbra is szükségesnek tartják és kérik, támogatják a kerületi alközpontokra vonatkozó megállapodás létét, intézményét, és a megállapodás pontosítását kérik. Erről természetesen indokolt, de már nem ezen napirend és nem a Közgyűlés hatáskörében - ezt hangsúlyozom - tárgyalni. A XVIII. kerület tudomásul veszi, észrevétele nincsen, a XXI. kerület ugyanez, illetőleg van, aki még nem tudott egyeztetni, van, ahonnan nincsen válasz. 

Az V. kerületet pedig elmondtam, csak utalok rá, hogy ők egyedül, akik állást foglaltak, hogy önállóan kívánnának közterület-felügyeletet létesíteni. Erre van testületi döntésük is.



	ELNÖK: Tirts Tamás.



	TIRTS TAMÁS (Fidesz-MDF-MKDSZ): Ott folytatnám, ahol a főjegyző úr abbahagyta. Az V. kerületi polgármester úr kért meg, hogy ezt a rövid írást ismertessem:

Tisztelt Főpolgármester Úr! Tisztelt Közgyűlés! Sajnálattal vettem tudomásul, hogy a közterület-felügyeletről szóló 1999. évi LXIII. törvényből fakadó rendeletalkotási feladatát a Fővárosi Önkormányzat oly módon értelmezi, hogy a kerületi önkormányzatoknak egyetlenegyet sem kíván leadni az amúgy kibővített feladatok közül. Ezt a körülményt Belváros-Lipótváros Önkormányzata nevében méltánytalannak érzem, s a joggal való visszaélésnek tartom. 

Az V. kerületi Önkormányzat a lakosság jobb életfeltételeinek biztosítása - a közrend, köztisztaság, valamint a közlekedési szabályok betartatása - érdekében szükségesnek tartja önálló kerületi felügyelet felállítását, amelynek érdekében az 1999. december 14-ei ülésén a mellékelt határozatot hozta. (A gép jelzi az időkeret leteltét.) - Ezt ismertette főjegyző úr.

A fővárosi rendeletet nem kapta meg kerületünk olyan időben, hogy azt a testületi ülés keretében sikerült volna véleményeznünk. Kérem, hogy a Belügyminisztérium Önkormányzati és Településfejlesztési Főosztálya állásfoglalásában megfogalmazott lehetőséget a kerületi rendeletalkotás biztosítása érdekében a fővárosi rendelet megalkotása során figyelembe venni és érvényesíteni szíveskedjék.

Megjegyezni kívánom, hogy az átiratának azon részlete, hogy a rendeletet a Kerületi Küldöttek Kollégiuma megtárgyalta, nem felel meg a valóságnak. 

Kérem, hogy ezen levelem a rendelet megtárgyalása során kerüljön felolvasásra. Tisztelettel: Karsai Károly polgármester úr.



	ELNÖK: Borsány György úr



	DR. BORSÁNY GYÖRGY (MSZP): A Jogi Bizottság álláspontját szeretném ismertetni a Közgyűléssel, leszögezve azt az álláspontot, hogy a törvény, amelyet megalkottak a Magyar Köztársaság parlamentjében, ugyanolyan problémákkal rendelkezik, mint a törvények nagy része: nincsenek hozzárendelve azok a szükséges feltételek, amelyek alapján el lehetne végezni a törvényben rögzített feladatokat.

(Kettőt emelnék ki közülük: egyik a pénzügyi...)

Fzs 7 (Borsány György)



Kettőt emelek ki közülük, az egyik a pénzügyi feltételek, a másik pedig a tulajdonjogi problémák, amiket majd később kívánok ismertetni.

A helyzet úgy adódott, hogy ez a rendelet a törvény alapján azt az állapotot rögzíti, ami jelen pillanatban van, ezt a rendszert, a közterület-felügyeletet, ami folyamatosan működik, nem kívánja felszámolni. Mint ismeretes, a törvény úgy rendelkezik, hogy megvan a lehetősége a Fővárosi Önkormányzatnak arra, hogy ilyen közterület-felügyeletet létrehozzon - ez a közterület-felügyelet jelen pillanatban is megvan -, és a kerületi önkormányzatok számára is biztosítja ezt a lehetőséget.

Természetszerűen magából a törvényből fakadóan nagyon sok probléma adódott, és konzultációkra volt szükség a Belügyminisztériummal és a Közigazgatási Hivatallal. Kiemelek egyet a tulajdonjogi kérdések közül: a Fővárosi Önkormányzat, valamint a kerületi önkormányzatok tulajdonában lévő közterületek között a törvény nem tesz semmiféle különbséget, és a későbbiek folyamán itt természetesen megállapodásra lesz szükség a főváros és a kerületek között.

Végezetül kiemelem azt, hogy a jelenlegi együttműködési megállapodások esetében, amelyeket megkötöttek a főváros és a kerület között, ez a rendelet a továbbiakban megadja a lehetőséget a helyzet fenntartására. A későbbiekben persze érdemes majd azon gondolkozni, hogy milyen továbblépések lehetségesek a további együttműködés keretében a főváros és a kerületek között.



	ELNÖK: Danielisz Béla



	DANIELISZ BÉLA, a Városrendészeti Bizottság elnöke: Néha-néha azt is szoktam mondani, hogy a bürokrácia természete olyan, hogy az akta halad mindentől függetlenül a megvalósulás útján. Kovács képviselőtársam ennek alapján azt is megkérdezhette volna a főjegyző úrtól, hogy hogyan halad az akta, ha nincs lába.

Arra, hogy titokzatos-e a koordináció, a bizottsági ülésnek egy olyan szakaszában került sor, amikor arról szólt a polémia, hogy miért csak most - és valójában tényleg késve - került a bizottság elé ez a rendelettervezet. Erre válaszoltam, hogy volt ez már jogi koordináción, pénzügyi koordináción, kerületi koordináción, tehát mindenféle titokzatos koordináción, és most került elénk.

Abban egyetértek Kovács úrral - ebben a bizottsági ülésen is egyetértés volt -, hogy a törvény megjelenéséhez és a január 1-jei hatályba lépéshez képest egy icipicit késésben vagyunk. A Városrendészeti Bizottság ezt a polémiát lefolytatta, lezárta, majd nem hozott határozatot ebben a tárgykörben, éppen azért, mert számos olyan észrevétel hangzott el - erre képviselőtársam is utalt, de a főjegyző úr is elmondta előterjesztői kiegészítésében -, amelyek miatt úgy láttuk helyesnek, ha némi módosítások után egy javított változat kerül a Közgyűlés elé. Ezek közül némely nyelvtani javítások mutatják, hogy bizony-bizony szükség volt erre a néhány napra, hogy az előterjesztés javuljon.

Borsány úr elmondta a Jogi Bizottság álláspontjaként a lényeget; a törvény olyan, amilyen, január 1-jén hatályba lép, tehát nekünk mindenképpen tenni kell valamit. Olyan ez, mint a prostitúcióval foglalkozó törvényszakasz. A legnagyobb erényének, hogy ez a rendelettervezet előttünk van, én magam azt tartom, hogy a főváros úgy határozott, vagy úgy látszik, úgy fog határozni, hogy szükség van Fővárosi Közterület-felügyeletre, és ezt 2000. január 1-jétől is működtetni kívánja. Valóban, a belső szervezési kérdések, a kerületekkel kapcsolatos kérdések még nyitottak; ezeket vagy a koordinációs ideiglenes bizottságnak, vagy a Városrendészeti Bizottságnak, vagy az ügyosztálynak, bármilyen fórumnak, de kézbe kell venni, rendeznie kell, és a gyakorlati tapasztalatokat is figyelembe véve tavasszal mindenképpen meg kell vizsgálnunk, hogy ez a rendelet, amit most nagy valószínűséggel megalkotunk, milyen pontokon és milyen szempontok alapján szorul módosításra, javításra.

Én magam nagyon fontosnak tartom - ez a személyes álláspontom, amit elmondtam a bizottsági ülésen -, hogy a belső munkajogi kérdések, a szakszervezet és a munkaadó közti vitás kérdések megnyugtató módon rendeződjenek. Ezért is akceptáltuk Árva úrnak, a főváros szakszervezeti vezetőjének azt a kérését, hogy a bizottsági ülésen részt vehessen a közterület-felügyelőket képviselő szakszervezet vezetője, és elmondhassa álláspontját; illetve úgy gondolom, hogy ezt az átsorolással kapcsolatos kérdést a közterület-felügyeleten mint intézményen belüli munkaadói és munkavállalói kérdést olyan formában kell rendezni, hogy semmiképpen se érhesse kár a munkavállalókat, akármilyen döntés is születik. Tehát úgy ítélem meg, hogy fontos, hogy most ezt a rendeletet elfogadjuk, fontos, hogy a közterület-felügyelet a továbbiakban is ellássa feladatát, de mindenképpen szükségesnek tartom, hogy egy áttekintés, egy alapos elemzés után tavasszal, március-áprilisban a Közgyűlés ismét foglalkozzon ezzel a kérdéssel, és tekintsük át ennek az új működési rendnek a tapasztalatait. 



	ELNÖK: Bánovics Tamás úr



	DR. BÁNOVICS TAMÁS (MIÉP): Valóban, ahogy Danielisz elnök úr mondta, nem szokás minősíteni jogszabályt, különösen törvényt nem, de végrehajtani sajnos kötelező, és ez a törvény valóban olyan, amilyen.

Bizony, a törvényben a fővárosra vonatkozó rész - több rész is, de ami most minket konkrétan érint, az a fővárosra vonatkozó rész - sok más résszel együtt, enyhén szólva nem egyértelmű, tehát megfontolásra javaslom, hogy nem kellene-e ennél a kérdésnél is, amint azt már sok egyéb kérdésnél megtette a Közgyűlés, valamilyen felterjesztési joggal élni a miniszterelnök úr felé, uram bocsá, kezdeményezni a törvény akár csak ezen fővárosra vonatkozó rendelkezéseinek a megváltoztatását, módosítását, akár a törvény jó néhány egyéb részére vonatkoztatott módosítását.

Ugyanis a törvény alapján előttünk fekszik egy rendelettervezet, és mindegy, hogy megkésve vagy nem megkésve, de ezt a rendeletet meg kell hoznunk azzal a jogi, törvényi háttérrel, ami adott. Ahogy olvasom ezt a rendelettervezetet, ez bizony nem fogja istenigazából megoldani a Fővárosi Közterület-felügyelet kérdését, különösen nem az egységes Fővárosi Közterület-felügyelet kérdését. Hangsúlyozom, ez nem biztos, hogy az előterjesztő hibája, sőt nem kimondottan az előterjesztő hibája, hanem a jogszabály hibája. Mondok néhány példát erre vonatkozóan:

Van a kerületi alközpont intézménye, ami azt jelenti - ahogy én értelmezem -, hogy ha egy fővárosi kerület egységes Fővárosi Közterület-felügyeletben gondolkozik, illetve egységes Fővárosi Közterület-felügyelet része kíván lenni, akkor nem mint kerület tud integrálódni a közterület-felügyeletbe, hanem kvázi egy alközpontként. Ez elég furcsa, hiszen alközpont van a telefon üzemágban, tehát a távbeszélő-szolgáltatónál, de közterület-felügyeletnél kissé furcsa. Mondom, megértem azt, hogy valamilyen lehetőséget kellett adni a kerületnek; pont azt kívánom megindokolni, hogy ezt a felterjesztést érdemes lenne nagyon-nagyon megfontolni.

A másik alapvető probléma... - nem véletlenül kérdeztem rá a főjegyző úrtól arra, hogy hogy áll a kerületekkel az egyeztetés, és nem véletlen az sem, amit Borsány bizottsági alelnök úr is mondott a Jogi Bizottság ülésével kapcsolatosan. Képzeljünk el egy sajátos helyzetet - eléggé sarkítom a példát: megy a közterület-felügyelő az Erzsébet téren, ott intézkedik bizonyos ügyekben, majd átlép a Hercegprímás utcába, de ott már nem tud bizonyos területeken intézkedni, hiszen az az utca már nem a főváros tulajdona. Tehát itt óhatatlanul egy olyan kaotikus állapot alakulhat ki, amelyet, azt mondom, kezelnünk kell, de nem biztos, hogy maga a Fővárosi Közgyűlés tudná kezelni.

Ez nyilván a jogszabály - adott esetben a törvényről beszélek - hibája, a parlamentben történő egyeztetésekben keresendő, ha jól emlékszem, ez is kétharmados törvény, tehát ki kellett alakítani egy konszenzust... (Közbeszólásra:) Nem kétharmados, elnézést.

(De adott esetben én nagyon megfontolásra ajánlanám azt, hogy ez az az eset, amikor tényleg...)

PÉ 5 (Bánovics)

De adott esetben én nagyon megfontolásra ajánlanám azt, hogy ez az az eset, amikor a felterjesztési jogunkkal tényleg élnünk kellene, hiszen már most láthatóak azok az anomáliák, a törvénynek az az alkalmazhatatlansága, ami áthúzódik magába az önkormányzati rendeletbe is, ami gyakorlatilag  - mondjuk ki - szinte ellehetetleníti az egységes Fővárosi Közterület-felügyelet működését.

Tehát összefoglalva: még egyszer nagyon javaslom azt, hogy gondolkozzunk azon, hogy akár a következő közgyűlésen is, de éljünk a felterjesztési jogunkkal, mert ez nagyon kaotikus végeredményt fog hozni.



	ELNÖK: Kovács Attila



	KOVÁCS ATTILA (Fidesz-MDF-MKDSZ): Bánovics urat azért megnyugtatnám, hogy a tulajdonhoz nem lesz kötve, hogy intézkedhet-e, mert illetékességi területhez köti. Tehát a fővárosnak a teljes főváros, nyilván a kerületnek a teljes kerület.

A következőt szeretném elmondani. Igaz az, hogy a törvény olyan, amilyen. Ettől függetlenül egy másik törvényt azért be kell tartani: ez a jogszabályalkotásról szóló törvény. A rendeletalkotásnak megvannak a sajátosságai, a megfelelő egyeztetés... (Általános zaj.) Elnézést kérek, de magamat nem hallom!



	ELNÖK: Figyelmet kérnék szépen.



	KOVÁCS ATTILA (Fidesz-MDF-MKDSZ): Tehát megvannak a sajátosságai, hogy kikkel, hogyan, miként kell egyeztetni, és a döntéshozók számára ezen egyeztetések eredményeit hogyan kell ismertetni. Elém nem került az előterjesztésben olyan anyag, amely ezeknek az egyeztetéseknek az eredményét tükrözné. Erről beszélek.

A másik: amikor egy döntést kell hozni - merthogy ez nemcsak a rendelet normaszövegéről szól, hanem egy intézmény átalakításáról szervvé -, a kettő között az a különbség, hogy kap-e hatósági jogkört vagy nem kap. Általában intézménynek nevezik, ha nincsen hatósági jogköre és szervnek akkor, hogyha van hatósági jogköre.

A kérdés az, hogy ez vajon pénzügyileg mit fog okozni a fővárosnak. Ez nincs előttünk tisztába rakva, nem tudjuk, hogy itt a köztisztviselői státusszal együtt egy illetménynövekedés meg fog-e ezeknél az embereknél történni, ez mivel fogja terhelni a Fővárosi Önkormányzat költségvetését. Bizony, ez is szükséges ahhoz, hogy bölcs döntést lehessen hozni.

Tehát azt gondolom, nem egy szeletét nézzük ennek a rendeletnek, hogy van egy rendelet és mi meg akarjuk alkotni ezt a közterület-felügyeletet  (A gép jelzi az időkeret leteltét.), és fenn akarjuk tartani, hanem arról van szó, hogy vajon a döntésünk végrehajtható-e, megvan-e neki a tárgyi, gazdasági feltétele, illetve a törvényi háttere. A törvényi hátterét tudjuk, hogy megvan, nem tudjuk, hogy a gazdasági feltételei, a személyi feltételei megvannak-e. 

Tényleg kérném, hogy ezt írják le nekünk, és akkor tudunk rendesen dönteni, mindamellett, hogy én is tudom, hogy most ezt el kell fogadni, csak fel szerettem volna hívni a figyelmet arra (A gép ismét jelzi az idő leteltét.), hogy szinte minden rendelettervezetünk így készül el a fővárosban, tehát próbáljunk ezen változtatni. A sok politika helyett jobb lenne egy kicsit a hivatalra figyelnie a vezetésnek.



	ELNÖK: Győri Péter úr



	GYŐRI PÉTER (SZDSZ): Én csak néhány mondat erejéig egy másik aspektust vetnék fel, nevezetesen, hogy ha nem is annyira a rendeletet, hanem a mögötte lévő, az azt implikáló törvényt részletesen elolvassák a képviselőtársak, akkor azt hiszem, megérthették, hogy a főjegyző úrnak mind az egyeztetés, mind a rendeletalkotás során azt hiszem, elég nehéz dolga lehetett.

Az a törvény, aminek alapján itt rendeletet kellett alkotni, az én hozzá nem értő, laikus megítélésem szerint rendkívül komoly feladatokat és hatásköröket ad a közterület-felügyelőknek. Nagyon sokszor olyan komolyakat, amelyeket nem teljesen világos - ami itt már szóba került -, hogy feles törvénnyel hogy adhatott a törvényhozás ennek a szervezetnek. Nagyon sok tekintetben a rendőrségről szóló kétharmados törvény határait súrolja vagy nem is súrolja, hanem beljebb van, annak a kétharmados törvénynek a határain belül ez a feles törvény.

Azt gondolom, hogy igen nagy gondokat okozna, hogyha huszonnégyféleképpen valósulna meg a fővárosban ennek a törvénynek a végrehajtása. Átmeneti időre valószínűleg az az elfogadható, ami itt most ajánlatként szerepel, tehát hogy egységes fővárosi rendeletként és szervezetként próbáljon a törvény megvalósítására sort keríteni, de ugyanakkor valóban felmerül - bár azt hiszem, egészen más aspektusból -, hogy néhány hónap múlva nem kellene-e a törvényhozás, illetve a miniszterelnök úr irányába felterjesztéssel élni ez ügyben, tisztán jogi, illetve törvényességi szempontokból, hogy ezt a vonatkozó törvényt milyen pontokon kellene úgy módosítani, hogy elfogadható arányok alakuljanak ki az állam által működtetett rendőrség és az önkormányzatok által működtetett úgynevezett közterület-felügyelő szervek között.



	ELNÖK: Bánovics úr.



	DR. BÁNOVICS TAMÁS (MIÉP): Sajnálom, hogy Kovács képviselő úr félreértett, hiszen itt a rendelettervezetről van szó, arról mondtam véleményt. Mondtam, hogy erősen sarkított példát fogok felhozni. Természetesen a személyi és tárgyi feltételek biztosításáról is megvan a véleményünk, illetve meglesz a következő napirendnél, de nyilvánvalóan értesült már a tisztelt Közgyűlés a MIÉP-frakció állásfoglalásáról mind a közterület-felügyeletnek átutalandó pénz vonatkozásában, mind a személyi feltétel, illetve a közalkalmazott vagy köztisztviselő kérdés vonatkozásában.

Még egy mondat: köszönöm szépen Győri képviselő úr szavait. Pont ezt szerettem volna elérni, hogy valóban gondoljuk meg ezen felterjesztési jog gyakorlásának a lehetőségét, sőt ígéretet teszek a MIÉP-frakció nevében arra, hogy a januári rendes közgyűlésre elő fogjuk terjeszteni ezt a felterjesztési jog gyakorlására vonatkozó indítványt, hiszen egyértelmű az, hogy sajnos, óhatatlan, hogy erre szükség lesz - márpedig szükség lesz.



	ELNÖK: Danielisz Béla



	DANIELISZ BÉLA (MSZP): Az az igazság, hogy azokat szeretném erősíteni, akik azt mondták, hogy a főváros éljen a felterjesztési jogával: Bánovics és Győri urakkal kénytelen vagyok egyetérteni. Ilyenkor egy kicsit elbizonytalanodom, hogy igazam van-e, de úgy gondolom, hogy igen.

Tehát élni kell ezzel a felterjesztési joggal, gondolom, főjegyző úr ezt meg fogja tenni. Egyetlenegy dolgot szeretnék elmondani. A törvény előkészítésének szakaszában a Városrendészeti Bizottság többször foglalkozott ezzel a témával. Az álláspontunkat, amely döntő többségben konszenzusos álláspont volt - egy-két kérdés kivételével volt többségi és kisebbségi vélemény -, megküldtük a parlamentbe minden frakcióvezetőnek. Sajnálatos módon nem kaptunk rá választ.

Tehát az előkészítés során a parlamenti pártok frakcióvezetői nem érezték ezt olyan súlyú kérdésnek, hogy ezzel kelljen foglalkozniuk, ezért örülök, hogy Bánovics úr most ezt az álláspontot felülvizsgálta. 

A teljes igazsághoz hozzátartozik, hogy a Városrendészeti Bizottság néhány szakmai javaslatát Weszelovszky képviselő úr, aki részt vett a bizottsági ülésen és a Fidesz részéről gondozta ezt a törvényjavaslatot, elfogadta, és gondolom, az ő álláspontjára sikerült néhány kérdésben az előkészítés szakaszában megváltoztatni a jogszabályt, de én is egyetértek azzal, hogy a főváros kezdeményezze ennek a törvénynek a felülvizsgálatát.

	ELNÖK: Ráday úr



	RÁDAY MIHÁLY (SZDSZ): A mondani-valóm csak annyi, hogy a közterület-felügyelettel kapcsolatban rendkívül negatívak a tapasztalataim, és azt nem tudom, hogy mit lehetne ez ügyben tenni. Tehát ha annak megfelelően, amit Danielisz úr mondott, csinálunk valamilyen előterjesztést, akkor ezzel talán foglalkozni kellene. Szóval a mi bizottságunk jogosult arra, hogy a közterületek használatáról különböző engedélyeket kiadjon. Ezek például úgy szólnak, hogy a Nagykörúton nem lehet árulni csak újságot és virágot. Ezzel szemben, mondjuk aki a Madách Színháztól elsétál a Király utcáig, csak ezen a szakaszon annyi napszemüveg-, bugyi- és alsónadrág-árust talál, hogy az valami hihetetlen! És soha senki nem büntet senkit. Én láttam a Hősök terén sorban állni rozzant Wartburgokat, amelyekből pulóvereket árultak – miközben a közterület-felügyelők sétálgattak arrafelé. 

Szóval nem működik a dolog, és nem tudom, hogyan történik az, amikor ki van rakva egy autóra ott, ahol nem automata van, egy cédula, miszerint ki van fizetve a parkolási díj, holott a parkolási díj egy órára van kifizetve és tíz órája áll ott valaki büntetlenül.(Szóval nekem bizonyos gyanúim vannak, és nem tudom, hogyan lehetne...)



mes 4 Ráday

Szóval nekem vannak bizonyos gyanúim, és nem tudom, hogyan lehetne a közterület-felügyeletről szóló jogszabályokat olyan mértékben befolyásolni, hogy a közterület-felügyelők - hogy mondjam? - elérjék azt, ami a rendeletalkotó szándéka, hogy a közterület olyan mértékben legyen használva, ahogy azt a rendeletalkotó elhatározta. Erre vonatkozóan kellene valamifajta módosítást csinálni. Tehát pártfogolnám azt, hogy lépjünk tovább, kezdeményezzük mind a törvény módosítását, mind a saját olyan rendeletünk megalkotását, amely valóban eléri a közterületek rendjét, ha kell, a közterület-felügyelők által.





	ELNÖK: A vitát lezártam. Zárszó.



	ELŐADÓ: Megköszönöm Önöknek a tartalmas hozzászólásaikat. Rögtön szeretném bejelenteni, hogy bár nem érkezett formai módosító indítvány, de akkora a konszenzus, hogy én magam is csatlakoznék ehhez, ha befogadnak. Tehát formai döntés nélkül, azt gondolom, hogy indokolt a Jogi Bizottság elé terjeszteni januárban a vonatkozó törvényben a fővárossal kapcsolatos problémákat. (Helyeslés az MSZP soraiban.) Ha ez mindenkinek megfelelő, akkor ez meg fog történni, és utána, a Jogi Bizottság tárgyalásától függően és annak alapján szerintem egy jó nagy csokrot lehet behozni a Közgyűlés elé. 



Én egyébként azt gondolom, hogy valóban komoly problémát jelent, amit Bánovics úr mond, bár nem a tulajdonosi viszony, a jogviszony alapján, de képzeljük el, hogy ha van, mondjuk, három kerületi közterület-felügyelet, és van a fővárosi, akkor mit fognak csinálni? Egy embert kétszer vagy akár háromszor, nem tudom, hányszor, fognak megbírságolni? Ezek alapvető problémák, és éppen ezért kellett azt a megoldást választanunk, hogy az intézményt gyakorlatilag a mai formájában, a kellő, törvény által előírt korrekcióval megtartjuk.

Nekem egyébként személy szerint nem volna ellenemre, ha 23 darab kerületi közterület-felügyelet működne, de akkor legyen meg mind a 23, avagy annyi társulás legyen, ahány lefedi valamennyi kerületet - erre vonatkozóan szándék, hangsúlyozom, egy érkezett egyelőre -, mert akkor nem volna probléma. De például a törvény egyik hiányossága az, hogy akkor kinek a kompetenciája meddig terjed. 

Mindazonáltal köszönöm az észrevételeket, és akkor ha nem is döntésként, de elmondom: januárban a Jogi Bizottság kap egy anyagot, amely a törvény vonatkozó, fővárosi problémáit tárgyalja.



	ELNÖK: Felhívom a figyelmet az előterjesztői kiegészítésre, amely 49. sorszámon kiosztásra került.

A határozati javaslatokat, mind a hetet együtt teszem fel szavazásra. Minősített többség szükséges az elfogadásukhoz. 





	H a t á r o z a t

	a Fővárosi Közgyűlés



2382/1999(XII.16.)	úgy dönt, hogy a jogszabályi változásokra Főv.Kgy.h.	tekintettel a főváros területén a közterületek 	rendjének és tisztaságának védelme 	érdekében a Fővárosi Közterület-felügyeletet 	a jövőben is működteti kívánja.

	(36 igen, 7 ellenszavazat, 5 tartózkodás)



A Fővárosi Közgyűlés

megalkotja - az előtejesztő által tett módosításokkal - 74/1999.(....) sz. önkormányzati rendeletét a Fővárosi Közterület-felügyelet szervezetéről és feladatairól.

	(36 igen, 7 ellenszavazat, 5 tartózkodás)



Megalkotja 75/1999.(....) sz. önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992.(III.26.) sz. önkormányzati rendelet módosításáról.

	(36 igen, 7 ellenszavazat, 5 tartózkodás)



	H a t á r o z a t

	a Fővárosi Közgyűlés

2383/1999(XII.16.)	módosítja a Fővárosi Közterület-felügyelet Főv.Kgy.h.	Alapító Okiratát a melléklet szerinti 	tartalommal 2000. január 1-i hatállyal.

Felkéri a főpolgármestert a módosítások aláírására és az egységes szerkezetbe foglalt Alapító Okirat kibocsátására.

	(36 igen, 7 ellenszavazat, 5 tartózkodás)

	

2384/1999(XII.16.)	Tudomásul veszi, hogy törvényi előírás Főv.Kgy.h.	szerint a Fővárosi Közterület-felügyelet által 	alkalmazottak 2000. január 1-től 	köztisztviselők.

Határidő: azonnal

Felelős: dr. Demszky Gábor

	(36 igen, 7 ellenszavazat, 5 tartózkodás)



2385/1999(XII.16.)	Felkéri a Fővárosi Közterület-felügyelet Főv.Kgy.h.	vezetőjét, hogy a törvényi változásokból 	eredő szükséges intézkedéseket 	haladéktalanul tegye meg.

Határidő: azonnal

Felelős: dr. Tóth Ferenc igazató

	(36 igen, 7 ellenszavazat, 5 tartózkodás)



(Az ülés vezetését dr. Szolnoki Andrea főpolgármester-helyettes veszi át.)



	A napirend 14./ pontja: Fővárosi Közterület-felügyelet eszközbeszerzése.



	ELŐADÓ: dr.Demszky Gábor



	ELNÖK: Kíván-e valaki kérdezni? (Nincs jelentkező.) Nem. A vitában részt vesz-e valaki? (Nincs jelentkező.) Nem. Határozathozatal következik. Az 1., a 2. és a 3. pontot együtt teszem fel szavazásra. 



	H a t á r o z a t

	a Fővárosi Közgyűlés



2386/1999(XII.16.)	úgy dönt, hogy

Főv.Kgy.h.	a "9112 Évközi indításra tervezett 	beruházások tartalék előirányzata" címen 	belül a védelmi és rendészeti feladatok 	között a "Fővárosi Közterület-felügyelet 	eszközbeszerzései" feladatot ketté bontja az 	alábbiak szerint:

- Fővárosi Közterület-felügyelet eszközbe-szerzései - 68.500 ezer Ft-os 1999. évi teljes előirányzattal.

- Fővárosi Közterület-felügyelet eszközbe-szerzései 1/b. - 111.000 ezer Ft-os teljes előriányzattal 2000-2005. évi ütemekkel.

	(47 igen, 0 ellenszavazat, 1 tartózkodás)



2387/1999(XII.16.)	A Pénzügyi és a Városrendészeti 

Főv.Kgy.h.	Bizottságtól esetileg visszavonva  a jogot, 	jóváhagyja a Fővárosi Közterület-felügyelet 	eszközbeszerzései beruházást a melléklet 	szerinti egyszerűsített engedélyokmány 	alapján, és felkéri a főpolgármestert az 	okmány aláírására a főjegyző ellenjegyzése 	mellett.

Határidő: azonnal

Felelős: dr. Demszky Gábor

	(47 igen, 0 ellenszavazat, 1 tartózkodás)



2388/1999(XII.16.)	A főpolgármestertől esetileg visszavonva a Főv.Kgy.h.	jogot, a "9112 Évközi indításra tervezett 	beruházások tartalék előirányzata" címről a 	Fővárosi Közterület-felügyelet eszköz-	beszerzései beruházást átcsoportosítja a 	"8403 Önkormányzati fejlesztések" címre 	változatlan, 68.500 ezer Ft-os 1999. évi 	előirányzattal.

	(47 igen, 0 ellenszavazat, 1 tartózkodás)



(Az ülés vezetését dr. Demszky Gábor főpolgármester veszi át.)



	A napirend 15./ pontja: Javaslat az 1595/1999.(VIII.26.) Főv.Kgy. határozat módosítására.



	ELŐADÓ: dr.Bánk Judit



	ELNÖK: Kérdés? (Nincs jelentkező.) Hozzászólás? (Nincs jelentkező.) Határozathozatal következik. Egyszerű többséget igényel az elfogadása. 



	H a t á r o z a t

	a Fővárosi Közgyűlés

2389/1999(XII.16.)	úgy dönt, hogy az 1595/1999.(VIII.26.) Főv.Kgy.h.	Főv.Kgy. határozat utolsó tételénél a "Szent 	Margit Kórház, vegyes használatú gépkocsi, 	4.500 eFt" szövegrész helyébe a "Szent 	Margit Kórház, gépkocsik, 4.500 eFt" 	szövegrész kerül.

	(44 igen, 0 ellenszavazat, 0 tartózkodás)

	A napirend 16./ pontja: Javaslat az egészségügyi ágazat részére a minimumfeltételek biztosításához gép-műszer beszerzésre 1998. évben előirányzott keret maradványértékének felhasználására.

	ELŐADÓ: dr.Bánk Judit



	ELNÖK: Kérdés? (Nincs jelentkező.) Hozzászólás? (Nincs jelentkező.) Szavazás következik.



	H a t á r o z a t

	a Fővárosi Közgyűlés

2390/1999(XII.16.)	úgy dönt, hogy Budapest Főváros Főv.Kgy.h.	Önkormányzata 1999. évi költségvetéséről 	szóló 9/1999.(III.19.) sz. Főv.Kgy. 	rendeletében a 8403 Önkormányzati 	fejlesztések címen belül, új induló 	fejlesztések, a minimumfeltételek 	teljesítéséhez tervezett  gép-műszer címen 	szereplő 331.300 eFt előirányzatnak az  	eredménytelenül  zárult  közbeszerzések 	miatt  fel  nem  használt  144.800 eFt 	maradványértéke az előterjesztésben 	szereplő gép-műszer beszerzésekre 	felhasználható.

	(46 igen, 0 ellenszavazat, 0 tartózkodás)

2391/1999(XII.16.)	Úgy dönt, hogy  Budapest Főváros Főv.Kgy.h.	Önkormányzata 1999. évi költségvetéséről 	szóló 9/1999.(III.19.) sz. Főv.Kgy. 	rendeletében a 8403 Önkormányzati 	fejlesztések címen belül, új induló 	fejlesztések, a minimumfeltételek 	teljesítéséhez tervezett  gép-műszer címen 	szereplő 331.300 eFt előirányzatát 144.800 	eFt-tal csökkenti, és egyidejűleg megemeli 	144.800 eFt-tal a "9112 Évközi indításra 	tervezett beruházások tartalék előirányzata" 	cím előirányzatát az alábbi új feladatokon. 

a.) intézményi hatáskörben 



Intézmény�

Eszközök�

Mennyiség

(db)�Beszerzési érték 

(eFt-ban)��Szent Margit Kórház�endoscopiás eszközök�  2�  1.000��Károlyi Sándor Kórház�endoscopiás eszközök�  5�  4.800��Szent István Kórház�endoscopiás eszközök� 5�  4.600��Bajcsy-Zs. Kórház�UH, vagy nagyfrek-

venciás sebészeti

vágókészülék� 



1�



 13.000���endoscopiás eszközök�8�   7.700��Szent Imre Kórház�endoscopiás eszközök�5�   4.600��Péterfy S.u-i Kórház�endoscopiás eszközök�4�   4.200��Szent László Kórház�UH, vagy nagyfrek-

venciás sebészeti

vágókészülék�



1�



  13.000��Szent János Kórház�endoscopiás eszköz�1�   1.200�������

Uzsoki u-i Kórház�

UH, vagy nagyfrek-

venciás sebészeti

vágókészülék�



1�



  13.000���endoscopiás eszközök�6�    6.000��Jahn F. Dél-pesti Kórház�endoscopiás eszköz�1�    1.700��Mindösszesen:��40�74.800��

b.) hivatali hatáskörben



Intézmény�

Eszközök�

Mennyiség

(db)�Beszerzési érték 

(eFt-ban)��Szent Margit Kórház�ABPM monitorok�  1�     341���betegemelő�  1�     600��Károlyi Sándor Kórház�ABPM monitorok�  4�  1.364���ágytálmosó�  6�10.200��Szent István Kórház�ABPM monitorok�  5�  1.704���betegemelő� 4�  2.400���ágytálmosó� 1�  1.700��Bajcsy-Zs. Kórház�ABPM monitorok� 5�  1.704���betegemelő� 1�      600���ágytálmosó� 4�   6.800��Szent Imre Kórház�ABPM monitorok�3�   1.023���ágytálmosó�2�   3.400��Nyírő Gyula Kórház�ABPM monitorok�1�      341��Csepeli W.M.Kórház�ABPM monitorok�4�   1.364��Péterfy S.u-i Kórház�ABPM monitorok�10�   3.409���betegemelő�1�      600��Szent László Kórház�ABPM monitorok�6�   2.045���betegemelő�1�      600���ágytálmosó�1�   1.700��Budai Gyermekkórház�ABPM monitorok�1 �       341��Madarász u-i Gyermekkórház�ABPM monitorok�1�       341��Schöpf-M. Kórház�ABPM monitorok�1�       341���betegemelő�1�       600��Észak-pesti Kórház�ABPM monitorok�1�       341��Visegrádi Rehab.Szakkórház�ABPM monitorok�1�       341���betegemelő�2�   1.200��Szent János Kórház�betegemelő�7�   4.200��Uzsoki u-i Kórház�betegemelő�10�   6.000���ágytálmosó�3�   5.100��Jahn F. Dél-pesti Kórház�betegemelő�7�    4.200���ágytálmosó�2�    3.400��Heim Pál Gyermekkórház�ágytálmosó�1�    1.700��Mindösszesen:���  70.000��	(46 igen, 0 ellenszavazat, 0 tartózkodás)



	A napirend 17./ pontja: Kulturális közhasznú társaságok közszolgáltatási szerződések.



	ELŐADÓ: dr.Schiffer János



	ELNÖK: Kérdés? (Nincs jelentkező.) Hozzászólás? (Nincs jelentkező.) Szavazás következik minősített többséggel.



	H a t á r o z a t 

	a Fővárosi Közgyűlés



2392/1999(XII.16.)	a Budapesti Fesztivál Központ Közhasznú 

Főv.Kgy.h.	Társasággal az 1.sz. melléklet szerinti tartalommal a közszolgáltatási szerződést jóváhagyja és megköti. 

	Felkéri a főpolgármestert a szerződés aláírására.

	Határidő: azonnal

	Felelős:   dr.Demszky Gábor

	(41 igen, 0 ellenszavazat, 5 tartózkodás)



2393/1999(XII.16.)	A Szabad Tér Színház Közhasznú 

Főv.Kgy.h.	Társasággal a 2.sz. melléklet szerinti tartalommal a közszolgáltatási szerződést jóváhagyja és megköti. Felkéri a főpolgármestert a szerződés aláírására.

	Határidő: azonnal

	Felelős:   dr.Demszky Gábor

	(41 igen, 0 ellenszavazat, 5 tartózkodás)



	A napirend 18./ pontja: Javaslat Budapest Főváros Önkormányzata 1999. évi költségvetéséről szóló 9/1999(III.19.) Főv.Kgy. rendelet módosítására.



	ELŐADÓ: Atkári János 



	ELŐADÓ: 5. sorszámon kiegészítést, illetve pontosításokat tartalmazó anyagot adtunk kézbe. A rendeletmódosítást és annak kiegészítését a könyvvizsgálók megvizsgálták, és észrevételt nem tettek. A fővárosi csatornázási és szennyvíztisztítási programjainak áttekintése, a 2010-ig szóló feladatok, a mai napon tárgyalt és elfogadott előterjesztésnek megfelelően módosulnak a rendelettervezet 1. § (61) bekezdésében a bevételi előirányzatok, a már elfogadott összegeknek megfelelően. 



	ELNÖK: Kérdés? (Nincs jelentkező.) Hozzászólás? (Nincs jelentkező.) Szavazás következik minősített többséggel.

 

	a Fővárosi Közgyűlés



	megalkotja - az előterjesztő által tett kiegészítésekkel és pontosításokkal - 76/1999(...) sz. önkormányzati rendeletét Budapest Főváros Önkormányzata 1999. évi költségvetéséről szóló 9/1999(III.19.) Főv.Kgy. rendelet módosítására.



	H a t á r o z a t 

	a Fővárosi Közgyűlés 

2394/1999(XII.16.)	felhatalmazza a főpolgármestert 

Főv.Kgy.h.	a) az egyes címekre jóváhagyott működési célú támogatás-növeléseknek az érintett intézmények, non profit szervezetek, részvénytársaságok, alapítványok részére, 

	b) a Támogatási Alap növelésére biztosított 180.000 eFt-nak az érintett kerületi önkormányzatok részére történő utalására.

	Határidő: a) pont esetében igénylés szerint

	                b) pont esetében azonnal

	Felelős:   dr.Demszky Gábor

	(35 igen,  0 ellenszavazat, 11 tartózkodás) 



2395/1999(XII.16.)	A Főpolgármesteri Hivatal működtetésével 

Főv.Kgy.h.	kapcsolatosan a Gazdasági és Ellátási Ügyosztály szakmai feladataihoz, valamint az Adó Ügyosztály, Informatikai Ügyosztály, Szervezési Ügyosztály, Igazgatási és Hatósági Ügyosztály, Lakás Ügyosztály speciális feladataihoz szükséges működési kiadások és intézményi beruházások folyamatos végrehajtása érdekében közbeszerzési eljárás keretében kötendő 3 éves szolgáltatási szerződés feltételeként kötelezettséget vállal arra, hogy 2000-2002. években a pénzügyi fedezetet a "7103 Gazdasági és ellátási feladatok" cím kiadási előirányzatából biztosítja.

	(35 igen,  0 ellenszavazat, 11 tartózkodás) 



2396/1999(XII.16.)	Engedélyezi az alábbi társadalmi 

Főv.Kgy.h.	szervezetek megjelölt összegű támogatásának átutalását a "7218 Főpolgármesteri keret" cím terhére

	a) Siketek Fővárosi Szervezet 150 eFt

	b) Mozgássérültek Budapesti Egyesülete 

		  200 eFt

	c) Munkaszolgálatosok Országos Egyesülete 		 300 eFt,

	d) Menhely Alapítvány 300 eFt

	(35 igen,  0 ellenszavazat, 11 tartózkodás) 



	A napirend 19./ pontja: Beszámoló a Budapesti Mozi Közalapítvány 1999. évi I. félévi működéséről, javaslat az Alapító Okirat módosítására.



	ELŐADÓ: Körmendy Ferenc 



	ELŐADÓ: Röviden szeretném csak elmondani, tisztelt Közgyűlés, hogy 6. és 35. szám alatt két kiegészítő anyag került becsatolásra, részben főjegyzői észrevétel nyomán. Azt kérem a Közgyűléstől, hogy együttesen tekintsük az előterjesztést. 

A 35. számú kiegészítésben egy 7. határozati javaslati pont is van, a közalapítvány szervezeti és működési szabályzatát is sikerült időközben harmonizálni az alapító okirattal, azt osztottuk ki.

	ELNÖK: Kérdés? (Nincs jelentkező.) Hozzászólás? (Nincs jelentkező.) Határozathozatal következik minősített többséggel. 



	H a t á r o z a t 

	a Fővárosi Közgyűlés 



2397/1999(XII.16.)	elfogadja a Budapesti Mozi Közalapítvány Főv.Kgy.h.	1999. évi I. félévi működéséről szóló 	beszámolót.

	(41 igen, 0 ellenszavazat, 4 tartózkodás)



2398/1999(XII.16.)	Tudomásul veszi Szalai Annamária 	

Főv.Kgy.h.	lemondását kuratóriumi tagságáról.



2398/a/1999(XII.16.)	2000. január 1-től határozatlan időre 

Főv.Kgy.h.	megválasztja a Kuratórium tagjává Hartyándi Jenőt, a Magyar Mozgókép Közalapítvány Art-mozis Szakkuratóriu-mának delegáltját.

	(41 igen, 0 ellenszavazat, 4 tartózkodás)



2399/1999(XII.16.)	A Közalapítvány Ellenőrző Bizottságából 

Főv.Kgy.h.	Róna Tamást visszahívja, egyúttal Koncz Erikát, a Fővárosi Önkomrányzat Kulturális Ügyosztályának vezetőjét 2000. január 1-től határozatlan időre, az Ellenőrző Bizottság tagjává megválasztja.

	(41 igen, 0 ellenszavazat, 4 tartózkodás)



2400/1999(XII.16.)	Jóváhagyja a Budapesti Mozi Közalapítvány 

Főv.Kgy.h.	módosításokkal egységes szerkezetbe foglalt Alapító Okiratát a 8.sz. melléklet szerinti tartalommal.

	Felhatalmazza a főpolgármestert a Budapesti Mozi Közalapítvány egységes szerkezetbe foglalt Alapító Okiratának aláírására és a módosított Alapító Okirat Fővárosi Bíróságra történő benyújtására.

	Határidő: azonnal

	Felelős:   dr.Demszky Gábor

	(41 igen, 0 ellenszavazat, 4 tartózkodás)



2401/1999(XII.16.)	Jóváhagyja a Budapesti Mozi Közalapítvány Főv.Kgy.h.	Szervezeti és Működési Szabályzatát a 4/b. 	Melléklet szerinti tartalommal.

	Határidő: azonnal

	Felelős:   dr.Demszky Gábor 

	(41 igen, 0 ellenszavazat, 4 tartózkodás)



	A napirend 20./ pontja: Javaslat a Budapest Galéria Alapító Okiratának módosítására.



	ELŐADÓ: dr.Schiffer János



	ELNÖK: Kérdés? (Nincs jelentkező.) Hozzászólás? (Nincs jelentkező.) Szavazás következik.



	H a t á r o z a t 

	a Fővárosi Közgyűlés 

2402/1999(XII.16.)	módosítja a Budapest Galéria Alapító 	

Főv.Kgy.h.	Okiratát, egyben felkéri a főpolgármestert a 3.sz. melléklet szerinti egységes szerkezetbe foglalt módosított Alapító Okirat aláírására.

	Határidő: azonnal

	Felelős:    dr.Demszky Gábor

	(46 igen, 0 ellenszavazat, 0 tartózkodás)



("Hét vezér" szoborcsoport a XVIII. kerületben)

	A napirend 21./ pontja: A "Hét vezér" szoborcsoport felállítása a XVIII. kerületben.



	ELŐADÓ: Körmendy Ferenc

	

	HOZZÁSZÓLÓ: Dancsecs György, Tirts Tamás, Marsi Péter Pál

pa 1 (Elnök)

	ELŐADÓ: Soha nem fordult még elő, hogy a Kulturális Bizottság és a Várostervezési és Városképvédelmi Bizottság döntése ellentmondana egymásnak. Ennek a szoborcsoportnak a megítélésében ez történt. Úgyhogy Cselovszki elnök úrral kéz a kézben a Közgyűlés felelősségi körébe letesszük ezt a döntést.

A Kulturális Bizottság célja a szellemi vagy vizuális környezetszennyezés háttérbe szorítása volt. Nagy egyhangúsággal döntött a bizottság emellett. Szerintem a Várostervezési és Városképvédelmi Bizottság több érzékenységet mutatott a kerület szempontjai, érdekei, helyi műkedvelő szobrászművészek, kézimunka-tanárnők és egyebek köztéri megnyilvánulásai iránt. 

Én most csak félig ironizálok; vannak esztétikai szempontok, amelyek fölött a Kulturális Bizottság őrködik, és vannak lokális településpolitikai szempontok - döntsön a Közgyűlés.



	ELNÖK: Mindenki tegye fel a szemüvegét, és a 2/b melléklet alapján döntsünk. Dancsecs úr.



	DANCSECS GYÖRGY (MIÉP): A szünetben mi erről már beszéltünk. Én kérem a tisztelt Közgyűlést, mivel így egyoldalúnak látszik a 2/b melléklet alapján a döntés, ne ez alapján döntsenek, mert ez csak egy grafikus rajz. Döntsenek a valós képek alapján, és az alapján, hogy a XVIII. kerület lakossága igenis megszerette ezeket a köztéri szobrokat, és nem ezek a képek vannak kiállítva a XVIII. kerületben, hanem fából faragott művészeti alkotások vannak kiállítva.

Kérem, hogy halasszuk el a döntést a következő közgyűlésre, mivel ezek a szobrok már állnak. A szobrok felállítása előtt ott egy elhanyagolt, ápolatlan terület volt. Ha addig bírta a Közgyűlés, a XVIII. kerületi Önkormányzat azt az állapotot, akkor esetleg még egy hónapig lehet ezt a jelen állapotot tartani. És kérem, hogy ne a képek alapján...



	ELNÖK: Figyelmet kérek!



	DANCSECS GYÖRGY (MIÉP): ...tehát minden képviselő a valós tények alapján döntsön. Lehetőleg menjen el, nézze is meg ezt a helyszínt, és úgy döntsön majd a "Hét vezér" sorsáról. 



	ELNÖK: Tirts Tamás úr



	TIRTS TAMÁS (Fidesz-MDF-MKDSZ): Talán mindenkinek volt most már ideje a 2/b melléklethez lapozni, mert kétségtelenül tanulságos. Önmagában először azt hittem, hogy csak a "Hét vezér" kitétel ellen van a Kulturális Bizottságnak kifogása, de most, hogy megnéztem, elgondolkodtam én is, hogy esetleg más jellegű probléma is adódhat.

De ha jól látom, a határozati javaslat egyértelmű abban a tekintetben, hogy amennyiben a Közgyűlés igennel szavaz, akkor gyakorlatilag nem hagyja jóvá a XVIII. kerület döntését.



	ELNÖK: Igen. Én sajnálom, hogy a bizottság nem tudta ezt a kérdést végérvényesen eldönteni. Marsi Péter Pál



	MARSI PÉTER PÁL (MIÉP): Nem tudom, a Kulturális Bizottság volt-e kint a döntéshozatalkor a tetthelyen, mert valóban, én is, amikor megnéztem a mellékletben ábrázolt képeket, azt hittem, a fából faragott mandarinok - de hát nem... Nagyon reméltem, hogy ezt senki nem fogja megszavazni ilyen formában, de valóban nem erről van szó. Nem erről van szó: ez ennél monumentálisabb - és már áll.



	ELNÖK: Dancsecs úr



	DANCSECS GYÖRGY (MIÉP): Ebben az esetben viszont nekem kérdésem van a Kulturális Bizottság elnökéhez. Ugyanis a Kulturális Ügyosztály birtokában voltak fényképek is ezekről a műalkotásokról - nevezzük akárminek: naiv népi munkának is nevezhetjük... De ugyan már, kérem, Önök is hol lennének képviselők, ha nem lenne a naivitás itt a Budapest XIII. kerület polgári részéről jelen!  Úgyhogy nem tudom, miért pont ez a hét naiv...



	ELNÖK: Kérem szépen, ne minősítsük a választókat sem meg a képviselőket sem.



	DANCSECS GYÖRGY (MIÉP): Ne minősítsük, rendben van. Ha most mindenáron dönteni akar a képviselő-testület, akkor legalább ezt a rossz minőségű, fényképről készült fénymásolatot adjuk közre. A megvalósult mű már nem ugyanaz, ami itt a 2/b mellékletben szerepel. Itt láttam Sobri Jóskát is, ha minden igaz, de itt már valóban a hét vezérről van szó.



	ELNÖK: Késő van, kérem szépen, hogy tegyük ezt máskor. Mindenki kimehet, megnézheti, fotókat tanulmányozhat. (Danielisz Béla: Nem lehetne behozatni?) Úgy érzem, erre most nincs igazán idő, hogy körbejárjuk ezt a kérdést még sokkal alaposabban. Halasszuk ezt el, hogy a képviselők tájékozódhassanak, akik érdemben akarnak dönteni erről. Kérem az előterjesztőt, vonja ezt most vissza, illetve döntsön a Közgyűlés úgy, hogy máskor tárgyalja.



	ELŐADÓ: Természetesen a többségi akaratnak alávetem magam, de ha bárkiben kétely van az iránt, hogy a Budapest Galéria szakemberei, akik a szakvéleményüket megfogalmazták, ismerték-e a szobrokat, fölolvasnék egy mondatot: "A figurák belső arányai, amelyek a kismintákon még megvoltak" - arról szól a becsatolt kép, az a kisminta - "..., a monumentalitást sérülés nélkül nem viselték el." Ebből az következik, hogy a mi képzőművészeink látták embernagyságban ezeket a szobrokat, és rosszabbnak találták az ember nagyságúakat, mint a kismintákon szereplőket. Én tehát szívesen visszavonom... - bocsánatot kérek. Mit tegyek tehát? Vonjam vissza, ne vonjam vissza?



	ELNÖK: A Közgyűlés döntsön úgy, hogy halasszuk el a döntést azért, hogy mindenki megnézhesse, aki kíváncsi erre. 

	ELŐADÓ: Jó, akkor halasszuk a következő ülésünkre a döntést.

	ELNÖK: Egyébként elég rendkívüli helyzet ez, ugyanis esztétikai kérdésekben nem szokott állást foglalni a Fővárosi Közgyűlés. Ezt a feladatot a zsűri javaslata alapján bizottságokra bízzuk - nem egészen ide való ez. De nem szeretném, ha fényképekről folyna a vita a következőkben. Tehát ügyrendi indítvány érkezett a vita elhalasztásáról, január végén visszahozzuk, ha előterjeszti akkor az előterjesztő. 



	H a t á r o z a t 

	a Fővárosi Közgyűlés

2403/1999(XII.16.)	az előterjesztés megtárgyalását következő Főv.Kgy.h.	rendes ülésére elhalasztja.

	Határidő: 2000. januári rendes ülés

	Felelős:   dr.Demszky Gábor

	(39 igen, 2 ellenszavazat, 0 tartózkodás) 



	A napirend 22./ pontja: A Fővárosi Önkormányzat Villám utcai és Templom utcai Gyermekotthonainak gazdasági integrálása.



	ELŐADÓ: dr.Schiffer János 

	ELNÖK: Kérdés, hozzászólás van-e? (Nincs ilyen jelzés.) Szavazás következik az összes határozati javaslatról egy időben. 



	H a t á r o z a t 

	a Fővárosi Közgyűlés

2404/1999(XII.16.)	úgy dönt, hogy 

Főv.Kgy.h.	2000. január 1-től a Budapest Főváros Önkormányzatának Gyermekotthona (1089 Bp., Villám u.25.) költségvetési intézményt - jogi személyiségének és szakmai önállóságának megtartása mellett - gazdálkodásának megszervezése szempontjából részben önállóan gazdálkodó költségvetési szervként sorolja be. Pénzügyi- gazdasági feladatainak ellátására a Budapest Főváros Önkormányzatának Gyermekott-hona (1211 Bp., Templom u.13.) önállóan gazdálkodó költségvetési intézményt jelöli ki.

	(43 igen, 0 ellenszavazat, 0 tartózkodás)



2405/1999(XII.16.)	A Budapest Főváros Önkormányzatának 

Főv.Kgy.h.	Gyermekotthona (1089 Bp., Villám u.25.) részben önállóan gazdálkodó költségvetési intézmény, az előirányzatok feletti rendelkezési jogosultság szempontjából részjogkörrel rendelkezik. Rendelkezési joga a személyi juttatások és a munkaadókat terhelő járulékok előirányzatokra terjed ki.

	(43 igen, 0 ellenszavazat, 0 tartózkodás)



2406/1999(XII.16.)	A részben önállóan gazdálkodó költségvetési 

Főv.Kgy.h.	intézmény (1089 Bp., Villám u.25.) 1999. évi költségvetési záróbeszámolóját és pénz-maradvány elszámolását 1999. december 31. zárónappal önállóan készíti el, melyeknek közgyűlési előterjesztésére a rendes évi költségvetési beszámoló és pénzmaradvány elszámolás keretében kerül sor.

	Határidő: 2000. április havi rendes ülés

	Felelős:   dr.Demszky Gábor

	(43 igen, 0 ellenszavazat, 0 tartózkodás)



2407/1999(XII.16.)	Módosítja Budapest Főváros 

Főv.Kgy.h.	Önkormányzatának Gyermekotthona (1089 Bp., Villám u.25.) alapító okiratát az 1.sz. melléklet szerinti tartalommal. Felkéri a főpolgármestert az alapító okirat módosítás aláírására, valamint a módosításokkal egységes szerkezetbe foglalt alapító okirat 2.sz. melléklet szerinti tartalommal történő kiadására.

	Határidő: azonnal

	Felelős:   dr.Demszky Gábor

	(43 igen, 0 ellenszavazat, 0 tartózkodás)



2408/1999(XII.16.)	Módosítja Budapest Főváros 

Főv.Kgy.h.	Önkormányzatának Gyermekotthona (1211 Bp., Templom u.13.) alapító okiratát a 3.sz. melléklet szerinti tartalommal. Felkéri a főpolgármestert az alapító okirat módosítás aláírására, valamint a módosításokkal egységes szerkezetbe foglalt alapító okirat 4.sz. melléklet szerinti tartalommal történő kiadására.

	Határidő: azonnal

	Felelős:   dr.Demszky Gábor

	(43 igen, 0 ellenszavazat, 0 tartózkodás)





	A napirend 23./ pontja: Budapest Főváros - Csepel Önkormányzatok közötti tulajdonrendezés.



	ELŐADÓ: Vajda Pál



	ELNÖK: Kérdés, hozzászólás van-e? (Nincs ilyen jelzés.) Minősített többséget igényelő szavazás következik. 



	H a t á r o z a t 

	a Fővárosi Közgyűlés



2409/1999(XII.16.)	jóváhagyja, megköti az előterjesztés 

Főv.Kgy.h.	mellékletét képező megállapodást Budapest-Csepel Önkormányzatával. Felkéri a főpolgármestert a megállapodás aláírására.

	Határidő: azonnal

	Felelős:   dr.Demszky Gábor

	(46 igen, 0 ellenszavazat, 0 tartózkodás)







	A napirend 24./ pontja: Javaslat a "Forgalomirányító központok bővítése III/b ütem 1999-2000" beruházás programjának és engedélyokiratának elfogadására.



	ELŐADÓ: Vajda Pál

CK 10 (Elnök)



	ELNÖK: Kérdés, hozzászólás? (Senki nem jelentkezik.) Minősített többségű szavazás következik.



	H a t á r o z a t 

	a Fővárosi Közgyűlés 



2410/1999(XII.16.)	jóváhagyja a "Forgalomirányító központok 

Főv.Kgy.h.	bővítése III/b ütem 1999-2000" című  beruházás programját az 1.sz. melléklet szerinti tartalommal.

	Felhatalmazza a főpolgármestert a beruházás engedélyokiratának a 2.sz. melléklet szerinti tartalommal történő kiadására.

	Határidő: azonnal

	Felelős:   dr.Demszky Gábor

	(45 igen, 0 ellenszavazat, 0 tartózkodás)





	A napirend 25./ pontja: Javaslat a 10/1999(IV.23.) sz. fővárosi önkormányzati rendelet alapján közös beruházással a 2000. évi céltámogatás pályázatára. 



	ELŐADÓ: dr.Borsány György



	HOZZÁSZÓLÓ: Varga Imre



	ELNÖK: Kérdés, hozzászólás? (Senki sem jelentkezik.) Varga Imre kerületi küldött kíván hozzászólni a Kollégium nevében. 

	VARGA IMRE (Kerületi Küldöttek Kollégiuma): Élve az SZMSZ által nyújtott lehetőséggel, elnökségünk, és meggyőződésem szerint az érintett tíz önkormányzat nevében nyújtottam be kiegészítő indítványt. Megítélésünk szerint az előterjesztés megfelel a jelenlegi szabályok optimista változatának, nevezetesen hogy nyújtsunk be pályázatot a központi támogatás elnyerésére. Arra viszont nincs megoldás, hogy ha nem nyerünk központi támogatást, ennek pótlására a várhatóan szerény mértékű Decentralizált Támogatási Alap töredékében sem fog fedezetet nyújtani. E súlyos probléma kezelésére megítélésünk szerint új utakat kell keresni, amely nyilvánvalóan érinti a fővárosi szintű támogatási rendszert, a forrásmegosztást, végső soron a fővárosi költségvetést.

A javaslat megítélésünk szerint illeszkedik az elfogadott költségvetési koncepcióhoz, összhangban van az október 28-án hasonló témában hozott határozattal, és végső soron elősegíti a fővárosi csatornaépítési és szennyvíztisztítási program végrehajtását. Kérem a tisztelt Közgyűlést, hogy támogassa a kiegészítő indítványt.



	ELNÖK: 55. sorszámon került kiosztásra. Szavaznunk kell róla. Megkérdezem az előterjesztőt, hogy támogatja-e. 



	ELŐADÓ: Befogadom.





	ELNÖK: Akkor erről is együtt szavazunk a négy határozati javaslattal, ötödikként. Minősített többség szükséges az elfogadáshoz.



	H a t á r o z a t 

	a Fővárosi Közgyűlés 



2411/1999(XII.16.)	jóváhagyja a 10/1999(IV.23.) Főv.Kgy. sz. 

Főv.Kgy.h.	rendeletben meghatározott feltételekkel közös céltámogatási pályázat benyújtását az 1.sz. melléklet 2. oszlopa szerinti önkormányzatokkal a 4. oszlop szerinti beruházásokra.

	(40 igen, 0 ellenszavazat, 1 tartózkodás)





2412/1999(XII.16.)	Egyetért az 1.sz. melléklet 4. oszlopa 

Főv.Kgy.h.	szerinti, céltámogatással megvalósuló, a melléklet 5.oszlopa szerinti összköltségű önkormányzati beruházásokkal. Saját forrásként a 10/1999(IV.23.) Főv.Kgy. sz. rendelet 1.§. (2)-(3) bekezdésében szabályozottak szerint az 1.sz. melléklet 7. oszlopa szerinti összegeket - a Beruházási 

	adatlapok szerinti ütemezésben (a melléklet 8-9 oszlopai szerint) - az éves költségvetési rendeleteiben biztosítja.

	Határidő: az éves költségvetési rendeletek 			   jóváhagyása

	Felelős:    dr.Demszky Gábor

	(40 igen, 0 ellenszavazat, 1 tartózkodás)



2413/1999(XII.16.)	Felhatalmazza a főpolgármestert, hogy a 

Főv.Kgy.h.	2412/1999(XII.16.)Főv.Kgy.sz. határozat tartalmának megfelelően a 9/1998(I.23.) Korm.rendelet alapján - a központi céltámogatási pályázat benyújtásához szükséges - 2.sz. dokumentu-mokat a 2.sz. mellékletben meghatározott adatokkal a pályázó önkormányzatoknak kiadja.

	Határidő: azonnal

	Felelős:   dr.Demszky Gábor

	(40 igen, 0 ellenszavazat, 1 tartózkodás)



2414/1999(XII.16.)	Megköti az érintett kerületi önkormány-

Főv.Kgy.h.	zatokkal a 2.sz. mellékletben szereplő minta szerinti megállapodásokat az egyes beruházásokra vonatkozó konkrét adatokkal.

	Határidő: azonnal

	Felelős:   dr.Demszky Gábor

	(40 igen, 0 ellenszavazat, 1 tartózkodás)

2415/1999(XII.16.)	Felkéri a főpolgármestert, tegyen javaslatot a 

Főv.Kgy.h.	központi céltámogatás elmaradása esetén a fővárosi támogatási források bővítésére, valamint a 10/1999(IV.23.) sz. Főv.Kgy. rendeletének szükséges módosítására.

	Határidő: 2000. évi költségvetés elfogadása

	Felelős:   dr.Demszky Gábor

	(40 igen, 0 ellenszavazat, 1 tartózkodás)



	A napirend 26./ pontja: Javaslat az Általános Iskola és Diákotthon (Bp.XIV., Miskolci út 77.) emeletráépítés, belső átalakítás beruházási programjának jóváhagyására.



	ELŐADÓ: dr.Tiba Zsolt



	ELNÖK: Kérdés, hozzászólás? (Senki nem jelentkezik.) Minősített többségű szavazás következik. 



	Ha t á r o z a t 

	a Fővárosi Közgyűlés



2416/1999(XII.16.)	az Általános Iskola és Diákotthon (Bp.XIV., 

Főv.Kgy.h.	Miskolci út 77.) emeletráépítés, belső átalakítás beruházási programját a 2.sz. melléklet szerinti tartalommal jóváhagyja, egyben felkéri a főpolgármestert a beruházási engedélyokirat 3.sz. melléklet szerinti tartalommal való kiadására.

	Határidő: 2000. február 15.

	Felelős:    dr.Demszky Gábor 

	(44 igen, 0 ellenszavazat, 0 tartózkodás)



	A napirend 27./ pontja: Javaslat a Bp.VI., Vörösmarty u.47/b sz. alatti Tüdőgondozó kialakítás befejezésére biztosított 14 mFt fejlesztési előirányzat VI. kerületi Önkormányzat részére történő átadására.



	ELŐADÓ: dr.Tiba Zsolt 



	ELNÖK: Kérdés, hozzászólás? (Senki nem jelentkezik.) Minősített többségű szavazás következik.



	H a t á r o z a t 

	a Fővárosi Közgyűlés



2417/1999(XII.16.)	úgy dönt, hogy a Bp. VI., Vörösmarty u.47/b 

Főv.Kgy.h.	alatti Tüdőszűrő-gondozó kialakítás befejezése beruházás ügyében eseti jelleggel magához vonja az Egészségügyi és Sport Bizottságtól, valamint a Pénzügyi Bizottságtól a döntési jogot és hatályon kívül helyezi az Egészségügyi és Sport Bizottság 371/1999(X.21.)sz. Eü.Biz. határozatát, és a Pénzügyi Bizottság 747/1999(XI.10.) sz. Pü.Biz. határozatát.



2418/1999(XII.16.)	Úgy dönt, hogy a VI., ker. Vörösmarty 

Főv.Kgy.h.	u.47/b sz. alatti Tüdőszűrő-gondozó kialakítás befejezésére 14,0 mFt-ot végleges pénzeszköz átadással a Budapest Főváros Terézváros Önkormányzata részére biztosít.



	Felkéri a főpolgármestert a pénzeszköz 

	átadás-átvételi megállapodás előkészítésére, és felhatalmazza a megállapodás aláírására.

	Határidő: a Közgyűlés döntését követő 30 		             napon belül

	Felelős:   dr.Demszky Gábor

	(47 igen, 0 ellenszavazat, 0 tartózkodás)



	A napirend 28./ pontja: Javaslat a működő kórházak és szakrendelők 2000-ben induló gép-műszer beszerzéseinek céltámogatási pályázatára.



	ELŐADÓ: dr.Tiba Zsolt

	ELNÖK: Kérdés, hozzászólás? (Senki nem jelentkezik.) Szavazás következik.



	H a t á r o z a t 

	a Fővárosi Közgyűlés



2419/1999(XII.16.)	egyetért a Fővárosi Önkormányzat működő 

Főv.Kgy.h.	kórházak és szakrendelők 2000. évi egészségügyi gép-műszer beszerzés céltámogatással megvalósuló 491.600 eFt összköltségű fővárosi önkormányzati beruházással. A Közgyűlés saját forrásként 294.960 eFt-ot - a beruházási adatlap szerinti ütemezésben - az éves költségvetési rendeletben biztosít.

	Határidő: a Fővárosi Önkormányzat 2000. 		             évi költségvetésének elfogadásakor

	Felelős:   dr.Demszky Gábor

	(44 igen, 0 ellenszavazat, 0 tartózkodás)



2420/1999(XII.16.)	Úgy dönt, hogy a működő kórházak és 

Főv.Kgy.h.	szakrendelők 2000. évi egészségügyi gép-műszer beszerzése céltámogatással beruházásra 2000. évi céltámogatási pályázatot nyújt be, és felhatalmazza a főpolgármestert az előírt formanyomtat-ványok aláírására és benyújtására.

	Határidő: döntést követő 15 napon belül

	Felelős:   dr.Demszky Gábor

	(44 igen, 0 ellenszavazat, 0 tartózkodás)



2421/1999(XII.16.)	Úgy dönt, hogy a működő kórházak és 

Főv.Kgy.h.	szakrendelők 2000. évi egészségügyi gép-műszer beszerzése céltámogatással beruházás ügyében eseti jelleggel magához vonja az Egészségügyi és Sport Bizottságtól, valamint a Pénzügyi Bizottságtól a döntési jogot.

	(44 igen, 0 ellenszavazat, 0 tartózkodás)



2422/1999(XII.16.)	Jóváhagyja a működő kórházak és 

Főv.Kgy.h.	szakrendelők 2000. évi egészségügyi gép-műszer beszerzése céltámogatással beruházás célját az 1.sz. melléklet szerinti tartalommal és egyben felkéri a főpolgármestert, hogy a beruházási célokmányt a 7.sz. melléklet szerinti tartalommal adja ki.

	Határidő: döntést követő 15 napon belül

	Felelős:   dr.Demszky Gábor 

	(44 igen, 0 ellenszavazat, 0 tartózkodás)

	A napirend 29./ pontja: Javaslat a Fővárosi Önkormányzat Idősek Otthona Bp.X. Óhegy u.11. kiváltása a Fővárosi Önkormányzat Idősek Otthona Bp.X. Óhegy u.48.sz. alatti ingatlanra beruházási engedélyokirat 2.sz. módosítására.



	ELŐADÓ:  dr.Tiba Zsolt



	ELNÖK: Kérdés, hozzászólás? Minősített többségű szavazás következik.



	H a t á r o z a t

	a Fővárosi Közgyűlés



2423/1999(XII.16.)	a Fővárosi Önkormányzat Idősek Otthona 

Főv.Kgy.h.	Bp.X., Óhegy u.11.sz. kiváltása a Fővárosi Önkormányzat Idősek Otthona Bp.X., Óhegy u.48. alatti ingatlanra módosított beruházási programját jóváhagyja. Felkéri a főpolgármestert a 2.sz. módosított beruházási engedélyokirat - mellékletben szereplő tartalommal történő - aláírására.

	Határidő: 15 napon belül

	Felelős.    dr.Demszky Gábor

	(47 igen, 0 ellenszavazat, 0 tartózkodás)



	A napirend 30./ pontja: Javaslat a Szt.István Kórház "B" épület rekonstrukciója, égéssebészeti osztály létesítése beruházási programjának módosítására.



	ELŐADÓ: dr.Tiba Zsolt



	ELNÖK: Kérdés, hozzászólás? (Senki nem jelentkezik.) Szavazás következik egyszerű szótöbbséggel.



	H a t á r o z a t 

	a Fővárosi Közgyűlés 

	

2424/1999(XII.16.)	jóváhagyja a Szt.István Kórház "B" épület 

Főv.Kgy.h.	rekonstrukciója, égéssebészeti osztály létesítése beruházási programjának módosítását 445,6 mFt (változatlan) költségelőirányzattal, 2000. júniusi befejezési határidővel.

	Felhatalmazza a főpolgármestert a 3.sz. módosított beruházási engedélyokirat aláírására.

	Határidő: Fővárosi Közgyűlés döntését 		                követő 15 napon belül

	Felelős:   dr.Demszky Gábor

	(44 igen, 0 ellenszavazat, 0 tartózkodás)

	A napirend 31./ pontja: Javaslat a Fővárosi Önkormányzat Idősek Otthona Bp.IV., Baross u.100. rekonstrukciójára vonatkozó beruházási cél jóváhagyására.



	ELŐADÓ: dr.Tiba Zsolt



	ELNÖK: Kérdés, hozzászólás? (Senki nem jelentkezik.) Szavazás következik. 



	H a t á r o z a t 

	a Fővárosi Közgyűlés



2425/1999(XII.16.)	a Fővárosi Önkormányzat Idősek Otthona 

Főv.Kgy.h.	Bp.IV., Baross u.100. rekonstrukciójára vonatkozó beruházási célt jóváhagyja az 1.sz. melléklet szerinti tartalommal.

	Felkéri a főpolgármestert a beruházási célokmány - 2.sz.mellékletben szereplő tartalommal történő - aláírására.

	Határidő: a döntést követő 15 napon belül

	Felelős:   dr.Demszky Gábor

	(44 igen, 0 ellenszavazat, 0 tartózkodás) 





	A napirend 32./ pontja: Javaslat a "Térinformatikai szegmens létrehozása" tárgyú beruházás engedélyokiratának módosítására.



	ELŐADÓ: dr.Tiba Zsolt



	HOZZÁSZÓLÓ: dr.Fried Miklós



	ELNÖK: Kérdés, hozzászólás? Fried Miklós.



	DR. FRIED MIKLÓS (Fidesz-MDF-MKDSZ): El kell mondanom, annak ellenére, hogy úgy szerepelt az előterjesztés a bekötött kötetben, hogy "egyeztetve az állandó bizottságokkal", ez majdnem nem lett igaz, mert már előre kiküldtük a meghívókat, az előírásoknak megfelelően egy héttel korábban, és egészen addig nem kaptunk anyagot erről az előterjesztésről. Szerencsére kedden, parlamenti szóval élve, rendkívüli sürgősséggel, rendkívüli eljárásban napirendre vettük, és egyetértettünk ennek az előterjesztésnek a Közgyűlés elé bocsátásával, viszont hoztunk egy olyan határozatot a bizottságban, hogy felkérjük főpolgármester urat, gondoskodjon arról, hogy az informatikai tárgyú előterjesztések időben a bizottság elé kerüljenek. Az az érzésünk, hogy a Hivatal nem igazán érti ezeket az előterjesztéseket, és indokolatlanul túl hosszú ideig tartanak a jogi és egyéb egyeztetések. Valahogy ezek túl sokáig keringenek a Hivatalban.

	ELNÖK: Egyszerű szótöbbségű szavazás következik. 



	H a t á r o z a t 

	a Fővárosi Közgyűlés 



2426/1999(XII.16.)	jóváhagyja a "Térinformatikai szegmens 

Főv.Kgy.h.	létrehozása" tárgyú beruházás beruházási módosított programját és felkéri a főpolgármestert az 1.sz. módosított beruházási engedélyokirat mellékletben szereplő tartalommal történő aláírására.

	Határidő: azonnal

	Felelős:   dr.Demszky Gábor

	(45 igen, 0 ellenszavazat, 0 tartózkodás)





	A napirend 33./ pontja: Javaslat az Idősek Otthona Bp.XII., Mártonhegyi út minimum működési feltételekhez fejlesztés és konyharekonstrukció beruházási cél jóváhagyására.



	ELŐADÓ: 



	ELNÖK: Kérdés, hozzászólás? (Senki nem jelentkezik.) Szavazás következik.

	H a t á r o z a t 

	a Fővárosi Közgyűlés

2427/1999(XII.16.)	az Idősek Otthona Bp.XII., Mártonhegyi út 

Főv.Kgy.h.	minimum működési feltételekhez fejlesztés és konyharekonstrukcióra vonatkozó beruházási célt jóváhagyja, az 1.sz. melléklet szerinti tartalommal.

	Felkéri a főpolgármestert a beruházási célokmány - 2.sz. mellékletben szereplő tartalommal történő - aláírására.

	Határidő: 15 napon belül

	Felelős:    dr.Demszky Gábor

	(46 igen, 0 ellenszavazat, 0 tartózkodás)



(Az elnöklést dr. Szolnoki Andrea főpolgármester-helyettes veszi át.)



	A napirend 34./ pontja: Kerületi közbiztonsági pályázatok pályázati céljainak módosítása.



	ELŐADÓ: dr.Demszky Gábor

(Kerületi közbiztonsági pályázatok pályázati céljainak módosítása...)

SF 2 (Elnök) 

	ELNÖK: Kérdés van-e? (Nincs jelentkező.) Hozzászólás? (Nincs jelentkező.) Egyszerű szótöbbségű szavazás következik. 



	H a t á r o z a t 

	a Fővárosi Közgyűlés 



2428/1999(XII.16.)	úgy dönt, hogy az 1811/1999(IX.30.) 

Főv.Kgy.h.	Főv.Kgy. határozatát - a megítélt támogatások összegének változatlanul hagyásával - az alábbiak szerint módosítja:



pályázó	módosított pályázati cél			

III.ker. 	III.ker.-i Rendőrkapitányság részére bűnügyi 	felhasználást segítő eszközök beszerzése.

IV.ker. 	Mobil kamera rendszer beszerzése és 	felszerelése.

V.ker. 	Közterületi térfigyelő rendszer kiépítése 	(Petőfi S. u. Vörösmarty tér).

VI.ker.	Lakóépületek lépcsőházaiba mozgásérzéke-	lők telepítése.

XIV. ker.	XIV., ker-i Rendőrkapitányság részére 4 db 	robogó beszerzése

XIV.ker.	Kerületőrség Zuglóért Közalapítvány részére 	1 db személygépkocsi vásárlása.

XVI.ker.	Erzsébet-ligetben a közvilágítás 50 %-ának 	megvalósítása.

XVIII.ker.	Pestszentimrei Közbiztonsági Centrum 	létrehozása (körzeti megbízott, polgárőrség 	elhelyezése, 1 db gépkocsi, 2 db 	motorkerékpár beszerzése.)

	(46 igen, 0 ellenszavazat, 0 tartózkodás)



2429/1999(XII.16.)	Felhatalmazza a főpolgármestert, hogy a 

Főv.Kgy.h.	2428/1999(XII.16.)Főv.Kgy.sz. határozatban érintett pályázatokkal kapcsolatos pénzesz-köz átadás-átvételi megállapodásokat a módosított pályázati célok szerinti tartalommal kösse meg.

	Határidő: azonnal

	Felelős:   dr.Demszky Gábor

	(46 igen, 0 ellenszavazat, 0 tartózkodás)



	A napirend 35./ pontja: Javaslat Biertan (Birtholm, Berethalom) romániai világörökség város 1999. évi tagdíjának befizetésére s Világörökség Városok Szervezete részére.



	ELŐADÓ: dr.Demszky Gábor



	HOZZÁSZÓLÓ: Zsinka László



	ELŐADÓ: Arról van szó, hogy ennek a kisvárosnak az egyéves tagdíját, 754 dollárt átvállalja a főváros. Együtt vagyunk benne a Világörökség Városok Szervezetében. 



	ELNÖK: Zsinka úrnak kérdése van. 



	ZSINKA LÁSZLÓ (MIÉP): Azt szeretném megkérdezni, hogy van-e ennek a szervezetnek más erdélyi város tagja is. 



	ELŐADÓ: Igen. Több. Teljes listát kaphat a képviselő úr a Települési Értékvédelmi Ügyosztályon. 



	ZSINKA LÁSZLÓ (MIÉP): Az jó lenne, mert esetleg azok helyett is befizetheti Budapest. 



	ELNÖK: A vitában ki kíván részt venni? (Nincs jelentkező.) Határozat hozatal következik. 



	H a t á r o z a t 

	a Fővárosi Közgyűlés



2430/1999(XII.16.)	úgy dönt, hogy a Világörökség Városok 

Főv.Kgy.h.	Szervezete Québec-i főtitkárságának részére befizeti Biertan (Birtholm, Berethalom) romániai kisváros 1999. évi tagdíját, mely 754$, a Főpolgármesteri Hivatal Települési Értékvédelmi Ügyosztálya 7201 sz. címkódon rendelkezésre álló keretéből.

	Határidő: azonnal

	Felelős:   dr.Demszky Gábor  	 

	(44 igen, 0 ellenszavazat, 0 tartózkodás) 



(Az elnöklést dr. Demszky Gábor főpolgármester veszi át.)



	A napirend 36./ pontja: A DBR-metró finanszírozására szolgáló, tőzsdei portfólióhoz tartozó részvények értékesítési minimálárának meghatározása.



	ELŐADÓ: Atkári János 



	HOZZÁSZÓLÓ: Marsi Péter Pál



	ELNÖK: Kiegészítés van hozzá a 004-es sorszámon. Kinek van kérdése? Marsi úr. 



	MARSI PÉTER PÁL (MIÉP): Kérdésem az lenne az előterjesztőhöz, hogy ebből a portfólióból az elmúlt időben történt-e, és ha történt, akkor milyen összegben történt eladás.



	ELNÖK: Előterjesztő? 



	ELŐADÓ: A 4. számon kiosztott előterjesztői kiegészítés 2. oldalán lévő táblázatra hívom fel képviselőtársam figyelmét, ez választ ad a kérdésre. 



	ELNÖK: Hozzászólás? (Nincs jelentkező.) Szavazni fogunk. Egyszerű szótöbbséget igényel a határozatok elfogadása. 





	H a t á r o z a t 

	a Fővárosi Közgyűlés

2431/1999(XII.16.)	a DBR-metró finanszírozására szolgáló, 

Főv.Kgy.h.	tőszdei portfólióhoz tartozó részvények értékesítési minimálárát az alábbi mértékben határozza meg:

	BÁV 		1882 Ft

	MATÁV	1650 Ft

	RÁBA		3268 Ft

	TVK		4700 Ft

	(37 igen, 1 ellenszavazat, 7 tartózkodás)



2432/1999(XII.16.)	Felkéri a főpolgármestert, hogy az 

Főv.Kgy.h.	értékesítési minimálárak - kéthavonta esedékes - mértékére vonatkozó javaslatát terjessze elő.

	Határidő: 2000. február 28.

	Felelős:   dr.Demszky Gábor

	(37 igen, 1 ellenszavazat, 7 tartózkodás)



2433/1999(XII.16.)	Jóváhagyja, megköti az előterjesztett  

Főv.Kgy.h.	"Tanácsadói keretszerződések 3.sz. módosítása" tárgyú megállapodást az Erste Bank Befektetési Rt-vel, illetve a CA IB értékpapír Rt.-vel. Felkéri a főpolgármestert a szerződésmódosítások aláírására.

	Határidő: azonnal

	Felelős:  dr.Demszky Gábor 

	(37 igen, 1 ellenszavazat, 7 tartózkodás)



	A napirend 37./ pontja: Javaslat a "Kiskorrekciók II. ütem" beruházás engedélyokiratának 2.sz. módosítására.



	ELŐADÓ: Vajda Pál



	HOZZÁSZÓLÓK: dr.Bánovics Tamás, dr.Tiba Zsolt

	ELNÖK: Kérdés? Bánovics úr



	DR. BÁNOVICS TAMÁS (MIÉP): Az előterjesztésben azt olvasom, hogy a beruházás keretében megvalósítandó létesítmények közül azonban a Cinkotai út szélesítése esetében az engedélyeztetési folyamat és az előkészítés jelentős késedelmet szenvedett. Azt szeretném megkérdezni, hogy miért szenvedett jelentős késedelmet az előkészítés, ki a felelős a jelentős késedelemért, és mekkora ez a "jelentős" késedelem.



	ELNÖK: Előterjesztő 



	ELŐADÓ: Pontosan azért húzódott az idő, amit az imént kifogásolt más témában képviselőtársam. Nevezetesen jogvita támadt a közbeszerzési eljárások előkészítése és lebonyolítása nyomán. Önök látják azt a főjegyzői előterjesztést, ami az anyag mellé be van írva, amivel kapcsolatban el kell mondanom, hogy eltérő álláspontot vallunk. Nevezetesen a közbeszerzési döntőbizottság hasonló témában már állást foglalt, és azt mondta, hogy nem tekinthető összevont beruházásnak, illetve az összevonás szétdarabolásának az, amikor egyedi engedélyezési eljárások vonatkoznak az adott beruházásra. Ebből következik, hogy mivel közlekedési beruházásokról van szó, ez mind egyedi tervezésű és egyedi engedélyezésű beruházási kérdés. Ezért javaslom, hogy az észrevétel megismerése után is a határozati javaslatokat fogadja el a képviselő-testület. 

	ELNÖK: Hozzászólás? Bánovics úr 



	DR. BÁNOVICS TAMÁS (MIÉP): Azt szeretném megkérdezni a főjegyző úrtól, hogy főjegyzői észrevételét fenntartja-e. Számomra nyilvánvaló, hogy fenn kell tartsa, mégis szeretném megkérdezni.



	DR. TIBA ZSOLT főjegyző: Természetesen fenntartom, de én ismerem az előterjesztő teljesen logikus műszaki álláspontját. Én az észrevételemet fenntartom, és ha fog valami történni a későbbiekben ezzel kapcsolatban, akkor az majd igazolja vagy elveti ennek az alaposságát, ha nem fog történni semmi, az egyértelműen elveti, mert akkor az erre jogosult szervek passzivitása azt mutatja, hogy magamra maradok. Azt gondolom, ez így korrekt. De rendkívül logikus annak a műszaki elvrendszernek a vonalvezetése, amit az előterjesztő képvisel. 



	ELNÖK: Egyszerű szótöbbséget igénylő szavazás következik. 



	H a t á r o z a t

	a Fővárosi Közgyűlés 



2434/1999(XII.16.)	jóváhagyja a "Kiskorrekciók II. ütem" 

Főv.Kgy.h.	beruházás programjának az előterjesztés szerinti tartalommal történő módosítását, és felhatalmazza a főpolgármestert a 2.sz. módosított  engedélyokirat melléklet szerinti tartalommal történő kiadására.

	Határidő: azonnal

	Felelős:   dr.Demszky Gábor

	(41 igen, 0 ellenszavazat, 6 tartózkodás) 



2435/1999(XII.16.)	Felkéri a főpolgármestert, hogy a 2000. évi 

Főv.Kgy.h.	költségvetés készítésekor az 1999. évi tényleges pénzmaradvány ismeretében véglegesítse a 7 éves fejlesztési tervben a "Kiskorrekciók II. ütem" 2000. évi előirányzatát a teljes költség változatlanul hagyása mellett.

	Határidő: 2000. évi költségvetés készítése

	Felelős:   dr.Demszky Gábor

	(41 igen, 0 ellenszavazat, 6 tartózkodás) 



	A napirend 38./ pontja: Közreműködő igénybevétele a települési folyékony hulladékkal kapcsolatos helyi közszolgáltatás ellátásához. 



	ELŐADÓ: Vajda Pál



	ELŐADÓ: A határozati javaslat 1. pontjában - amely úgy szól, hogy "engedélyt ad" - szeretném, ha azt a kifejezést használnánk, hogy "engedélyt adva hozzájárul" a Közgyűlés a szolgáltatók bevonásához. 

	ELNÖK: Kérdés? (Nincs jelentkező.) Hozzászólás? (Nincs jelentkező.) Szavazás következik. 



	H a t á r o z a t 

	a Fővárosi közgyűlés

2436/1999(XII.16.)	a települési folyékony hulladékkal 

Főv.Kgy.h.	kapcsolatos kötelező helyi közszolgáltatásról szóló 38/1998(VII.16.) sz. önkormányzati rendelet 13.§. rendelkezése alapján engedélyt adva hozzájárul a Fővárosi Településtisztasági és Környezetvédelmi Kft. részére, hogy az Il-NET Közhasznú Társaságot és a TOI-TOI Kommunális Szolgáltató Kft-t a helyi kötelező közszolgáltatás ellátása során közreműködőként igénybe vegye.

	(39 igen, 0 ellenszavazat, 5 tartózkodás)



2437/1999(XII.16.)	Felhatalmazza a főpolgármestert, hogy - az 

Főv.Kgy.h.	előterjesztés 4.sz. melléklete szerinti  tartalommal - Szolgáltató részére közreműködő igénybevételét engedélyezze.

	Határidő: 2000. január 1.

	Felelős:   dr.Demszky Gábor

	(39 igen, 0 ellenszavazat, 5 tartózkodás)



	A napirend 39./ pontja: A temetőkről és a temetkezésről szóló 1999. évi XLIII. tv-ben és végrehajtási rendeletében foglaltak alapján a BTI Rt-vel kötött együttműködési megállapodás felülvizsgálata.



	ELŐADÓ: Vajda Pál



	ZSINKA LÁSZLÓ (MIÉP): Kimaradt egy napirendi pont. 

	ELNÖK: Nem, mert levettük. Vajda úr. 



	ELŐADÓ: A Temetkezési Intézettel decemberben lejár az együttműködési megállapodásunk. Ennek az együttműködési megállapodásnak a meghosszabbításáról lenne szó, olyan kiegészítéssel, amely a kegyeleti szolgáltatásról szóló törvény, illetve az ahhoz kapcsolódó kormányrendeletek kapcsán kiegészíti az együttműködési megállapodást. (Így a helyi rendelet szeptemberi elfogadásáig a budapesti temetők köztemetői státuszban fognak tovább működni.)

MG/6

Így a helyi rendelet szeptemberi elfogadásáig a budapesti temetők köztemetői státusban fognak tovább működni.

	ELNÖK: Kérdés? (Senki sem jelentkezik.) Hozzászólás? (Senki sem jelentkezik.) Szavazunk a határozati javaslatokról, egyszerű szótöbbséggel. 



	H a t á r o z a t 

	a Fővárosi Közgyűlés

2438/1999(XII.16.)	egyetért azzal, hogy - a jogszabályi 

Főv.Kgy.h.	változások miatt szükséges mértékű pontosításokkal - az önkormányzati rendelet megalkotásáig a jelenleg hatályos együttműködési megállapodás hatályban maradjon.

	(40 igen, 0 ellenszavazat, 3 tartózkodás) 



2439/1999(XII.16.)	Jóváhagyja, megköti az "Együttműködési 

Főv.Kgy.h.	megállapodás kiegészítése" tárgyú szerző-dést és felhatalmazza a főpolgármestert, hogy a főjegyző ellenjegyzése mellett a megállapodás-kiegészítést - az előterjesztés melléklete szerinti tartalommal - írja alá.

	Határidő: 1999. december 31.

	Felelős:   dr.Demszky Gábor

	(40 igen, 0 ellenszavazat, 3 tartózkodás) 





	A napirend 40./ pontja: Budapest XIII.ker., Lehel utca útfelújítás felújítási programja és engedélyokirata.





	ELŐADÓ: Vajda Pál





	ELNÖK: Nincs kiegészítése az előterjesztőnek. Kérdés? (Senki sem jelentkezik.) Hozzászólás? (Senki sem jelentkezik.) Szavazás következik. 







	H a t á r o z a t 

	a Fővárosi Közgyűlés



2440/1999(XII.16.)	jóváhagyja a Bp.XIII., Lehel utca útfelújítás 

Főv.Kgy.h.	(Bulcsú u. - Róbert K. krt. között) felújítási programját, felkéri a főpolgármestert a melléklet szerinti engedélyokirat aláírására.

	Határidő: azonnal

	Felelős:   dr.Demszky Gábor

	(40 igen, 0 ellenszavazat, 3 tartózkodás)





	A napirend 41./ pontja: A 492/1998(IV.30.) Főv.Kgy. határozat végrehajtása (A szakmakoncentráció megvalósítására meghatározott keretösszeg felhasználása.)





	ELŐADÓ: dr.Schiffer János 



	ELNÖK: Kérdés? (Senki sem jelentkezik.) Hozzászólás? (Senki sem jelentkezik.) Szavazás következik. 









	H a t á r o z a t 

	a Fővárosi Közgyűlés



2441/1999(XII.16.)	a szakmakoncentráció megvalósítására 

Főv.Kgy.h.	meghatározott 2.720.000 eFt 1999. november 30-ig történő felhasználásáról szóló tájékoztatót elfogadja. Egyeidejűleg felkéri a főpolgámestert, hogy az összeg további felhasználásáról a beruházási és felújítási munkálatok befejezési határidejére tekintettel 2000. december 31-ig tájékoztassa a Közgyűlést.

	Határidő: 2000. december 31.

	Felelős:   dr.Demszky Gábor 

	(44 igen, 0 ellenszavazat, 1 tartózkodás) 



	A napirend 42./ pontja: Javaslat a szociális célú közszolgáltatási szerződéssel adható támogatási keret felhasználására.



	ELŐADÓ: Győri Péter



	HOZZÁSZÓLÓ: Marsi Péter Pál



	MARSI PÉTER PÁL (MIÉP): Az lenne a kérdésem, hogy az előterjesztés 2. oldalán, ahol a határozati javaslatok vannak, annak is a 2. pontjában a 4. sorban a WJLF mit takar? Ha erről egy kicsit bővebben hallhatnánk.



	ELNÖK: Győri úr?



	ELŐADÓ: Ez a négy betű Wesly János Lelkészképző Főiskolát jelenti.



	ELNÖK: Szavazni fogunk, egyszerű szótöbbséggel. Két pont egyszerre. 



	H a t á r o z a t 

	a Fővárosi Közgyűlés



2442/1999(XII.16.)	úgy dönt, hogy a Fővárosi Önkormányzat 

Főv.Kgy.h.	1999. évi költségvetésében 8328-as címen szereplő előirányzat terhére a Student Service Egyesületet 250.000 Ft egyszeri vissza nem térítendő támogatásban részesíti az "Emberi jogok az új évezred küszöbén" című rendezvény támogatása céljára. 

	(43 igen, 0 ellenszavazat, 0 tartózkodás) 







2443/1999(XII.16.)	Felkéri a Szociálpolitikai és Lakásügyi 

Főv.Kgy.h.	Bizottság elnökét, dr.Győri Pétert, a mellékelt 1.sz. közszolgáltatási szerződés aláírására.

	Határidő: azonnal

	Felelős:   dr.Győri Péter

	(43 igen, 0 ellenszavazat, 0 tartózkodás) 



2444/1999(XII.16.)	A Fővárosi Önkormányzat 1999. évi 

Főv.Kgy.h.	költségvetésében 8328-as címen szereplő előirányzat terhére a Fővárosi Szociális Közalapítványt 4.497 eFt egyszeri vissza nem térítendő támogatásban részesíti a szociális célú civil szervezetek pályázatainak támogatása céljára (1.497 eFt), illetve a WJLF-n korábban folyt fővárosi szociális munkás képzés folyamatossága fenntartásának egyszeri támogatása céljára.

	Felkéri a Szociálpolitikai és Lakásügyi Bizottság elnökét, dr.Győri Pétert, a mellékelt 2.sz. közszolgáltatási szerződés aláírására.

	Határidő: azonnal

	Felelős:   dr.Győri Péter

	(43 igen, 0 ellenszavazat, 0 tartózkodás) 

	GYURICZÁNÉ NÉMETH ERZSÉBET (MSZP): Előre is elnézést kérek a tisztelt Fővárosi Közgyűléstől, hogy most állok elő egy napirendi javaslattal, de úgy gondolom, az ügy nem tűr halasztást. A munkatársaink már osztják ki. 

Az lenne a javaslatom, vegyük napirendre a Budapesti Fesztiválzenekar '99. december 1-je és 31-e között megrendezendő koncertjeinek támogatását. 



	ELNÖK:  A napirendre vételt kéri az MSZP-frakció, 56. sorszámon. Szavazunk a napirendre vételről. 



	H a t á r o z a t 

	a Fővárosi Közgyűlés 



2445/1999(XII.16.)	napirendjére veszi és utolsó pontként 

Főv.Kgy.h.	tárgyalja meg a "Javaslat a Budapesti Fesztiválzenekar 1999. december 1-31. között megrendezendő koncertjeinek támogatására" című előterjesztést.

	(42 igen, 2 ellenszavazat, 2 tartózkodás)



	A napirend 43/a. pontja: Bolla Gábor intézményi jogviszonya.



	ELŐADÓ: dr.Szolnoki Andrea 

	ELNÖK: Nincs kérdés, nincs hozzászólás. Szavazás következik. 



	H a t á r o z a t 

	a Fővárosi Közgyűlés

2446/1999(XII.16.)	úgy dönt, hogy indokolt, hogy a 

Főv.Kgy.h.	Szociálpolitikai és Lakásügyi Bizottság meggyőződjön arról, hogy a tényállást kellő módon tárta-e fel és ezért a Szociálpolitikai és Lakásügyi Bizottság 105/A/1999(IX.10.) számon hozott első fokú határozatát megsemmisíti és új eljárásra utasítja az első fokon eljáró szervet, és felhatalmazza a főpolgármestert a II. fokú határozat 1.sz. melléklet szerinti tartalommal történő aláírására.

	Határidő: azonnal

	Felelős:   Szociálpolitikai és Lakásügyi 				   Bizottság elnöke

	(44 igen, 0 ellenszavazat, 0 tartózkodás)



	A napirend 43/b pontja: Bolla Gáborné intézményi jogviszonya.



	ELŐADÓ: dr.Szolnoki Andrea

		ELNÖK: Kérdés, hozzászólás? (Senki sem jelentkezik.) Szavazás következik. 



	H a t á r o z a t 

	a Fővárosi Közgyűlés

2447/1999(XII.16.)	úgy dönt, hogy indokolt, hogy a 

Főv.Kgy.h.	Szociálpolitikai és Lakásügyi Bizottság meggyőződjön arról, hogy a tényállást kellő módon tárta-e fel és ezért a Szociálpolitikai és Lakásügyi Bizottság 105/1999(IX.10.) számon hozott első fokú határozatát megsemmisíti és új eljárásra utasítja az első fokon eljáró szervet, és felhatalmazza a főpolgármestert a II. fokú határozat 1.sz. melléklet szerinti tartalommal történő aláírására.

	Határidő: azonnal

	Felelős:   Szociálpolitikai és Lakásügyi 			             Bizottság elnöke

	(45 igen, 0 ellenszavazat, 0 tartózkodás) 



	A napirend 43/c pontja: Vadász László intézményi jogviszonya.



	ELŐADÓ: dr.Szolnoki Andrea

		ELNÖK: Kérdés, hozzászólás? (Senki sem jelentkezik.) Szavazás következik. 



	H a t á r o z a t 

	a Fővárosi Közgyűlés

2448/1999(XII.16.)	úgy dönt, hogy indokolt, hogy a 

Főv.Kgy.h.	Szociálpolitikai és Lakásügyi Bizottság meggyőződjön arról, hogy a tényállást kellő módon tárta-e fel és ezért a Szociálpolitikai és Lakásügyi Bizottság 102/1999(IX.10.) számon hozott első fokú határozatát megsemmisíti és új eljárásra utasítja az első fokon eljáró szervet, és felhatalmazza a főpolgármestert a II. fokú határozat 1.sz. melléklet szerinti tartalommal történő aláírására.

	Határidő: azonnal

	Felelős:   Szociálpolitikai és Lakásügyi 				   Bizottság elnöke

	(43 igen, 0 ellenszavazat, 0 tartózkodás)



	A napirend 43/d pontja: Vadászné Poszuk Judit intézményi jogviszonya.



	ELŐADÓ: dr.Szolnoki Andrea

		ELNÖK: Kérdés, hozzászólás? (Senki sem jelentkezik.) Szavazás következik. 



	H a t á r o z a t 

	a Fővárosi Közgyűlés

2449/1999(XII.16.)	úgy dönt, hogy indokolt, hogy a 

Főv.Kgy.h.	Szociálpolitikai és Lakásügyi Bizottság meggyőződjön arról, hogy a tényállást kellő módon tárta-e fel és ezért a Szociálpolitikai és Lakásügyi Bizottság 102/1999(IX.10.) számon hozott első fokú határozatát megsemmisíti és új eljárásra utasítja az első fokon eljáró szervet, és felhatalmazza a főpolgármestert a II. fokú határozat 1.sz. melléklet szerinti tartalommal történő aláírására.

	Határidő: azonnal

	Felelős:   Szociálpolitikai és Lakásügyi 			             Bizottság elnöke

	(44 igen, 0 ellenszavazat, 0 tartózkodás) 



	A napirend 44./ pontja: A kórházi felügyelő tanácsok tagjai számának meghatározása, az önkormányzati tagok választásának előkészítése.

	ELŐADÓ: dr.Szolnoki Andrea

		ELNÖK: Kérdés, hozzászólás? (Senki sem jelentkezik.) Szavazás következik. 

	H a t á r o z a t 

	a Fővárosi Közgyűlés

2450/1999(XII.16.)	a Fővárosi Önkormányzat fenntartásában 

Főv.Kgy.h.	működő, fekvőbeteg szakellátást nyújtó intézmények esetében a kórházi felügyelő tanácsok tagjainak számát az alábbiak szerint állapítja meg:

 	Bajcsy-Zsilinszky Kórház és Rendelőintézet 	12 fő

	Budai Gyermekkórház és Rendelőintézet 

	12 fő

	Csepeli Weiss Manfréd Kórház és 	Rendelőintézet 15 fő

	Heim Pál Gyermekkórház és Rendelőintézet 	12 fő

	Jahn Ferenc Dél-pesti Kórház és 	Rendelőintézet 15 fő

	Károly Sándor Kórház és Rendelőintézet 

	12 fő

	Madarász utcai Gyermekkórház és 	Rendelőintézet 12 fő

	Nyírő Gyula Kórház és Rendelőintézet 9 fő

	Péterfy Sándor utcai Kórház és 	Rendelőintézet 15 fő

	Schöpf-Merei Ágost Kórház és Anyavédelmi 	Központ 9 fő

	Szt.Imre Kórház és Rendelőintézet 9 fő

	Szt.István Kórház és Rendelőintézet 15 fő

	Szt.János Kórház és Rendelőintézet 12 fő

	Szt.László Kórház  9 fő

	Szt.Margit Kórház és Rendelőintézet 9 fő

	Uzsoki utcai Kórház és Rendelőintézet 9 fő

	Visegrádi Gyógyintézet 9 fő

	(45 igen, 0 ellenszavazat, 0 tartózkodás) 



2451/1999(XII.16.)	Felkéri a főpolgármestert, intézkedjen, hogy 

Főv.Kgy.h.	a fekvőbeteg szakellátást nyújtó intézmé-nyek orvosszakmai vezetői a 23/1998(XII.27.) Eü.M. rendelet 2.§. (1) bekezdése szerinti társadalmi szervezetek, a 3.§. (1) bekezdése szerinti közalkalmazotti tanács, valamint az intézmény ellátási területéhez tartozó települési önkormány-zatok részére adjanak tájékoztatást a felügyelő tanácsok újraalakításáról.

	Határidő: azonnal

	Felelős:   dr.Demszky Gábor

	(45 igen, 0 ellenszavazat, 0 tartózkodás) 

2452/1999(XII.16.)	Felkéri a Fővárosi Önkormányzat 

Főv.Kgy.h.	fenntartásában működő, fekvőbeteg szakellátást nyújtó intézmények ellátási területéhez tartozó települési önkormányzatokat, hogy legkésőbb 2000. január 15-ig küldjék meg a kórházi felügyelő tanácsba jelöltek névsorát.

	(45 igen, 0 ellenszavazat, 0 tartózkodás) 



2453/1999(XII.16.)	Felkéri a főpolgármestert, hogy a Fővárosi 

Főv.Kgy.h.	Önkormányzat fenntartásában működő fekvőbeteg-szakellátást nyújtó intézmények ellátási területéhez tartozó települési önkormányzatok javaslatai alapján, a kórházi felügyelő tanácsok önkormányzati tagjainak megválasztását a következő közgyűlésre készítse elő.

	Határidő: 2000. januári közgyűlés

	Felelős: dr. Demszky Gábor

	(45 igen, 0 ellenszavazat, 0 tartózkodás) 



	A napirend 45./ pontja: A Fővárosi Közgyűlés 2000. évi munkaterv-javaslata.



	ELŐADÓ: dr.Demszky Gábor

	HOZZÁSZÓLÓ: Madarász Aladár, Zsinka László, dr.Bánovics Tamás, Ráday Mihály  



	MADARÁSZ ALADÁR (SZDSZ): A munkaterv szokás szerint a május 25-ei ülésre irányozza elő a gazdasági társaságok könyvvizsgálóinak megválasztását. Ugyancsak szokás szerint várható és elképzelhető, hogy társaságaink egyike-másika május 25-e előtt tart közgyűlést. Ezt esetleg célszerűbb az áprilisi közgyűlésre előirányozni.



	ELNÖK: Befogadom így, ahogy elhangzott. Zsinka úr.

(ZSINKA LÁSZLÓ /MIÉP/: Tisztelt...)

	ZSINKA LÁSZLÓ (MIÉP): Az anyagban látom - a nem javasolt pontok között - a Fővárosi Ruszin Kisebbségi Önkormányzat egy javaslatát, amit 1992-ben a XIV. kerület vezetése elutasított. Ez arról szól, hogy a Városligetben állítsák vissza Bartha Miklós szobrát. Javaslom, hogy ezt vegyük fel a munkatervbe, mondjuk, februárban.



	ELNÖK: Bizottsági hatáskör, és a bizottság munkatervébe kellene felvenni. Egyébként egyetértek vele, csak nem kell a Közgyűlés elé hozni.



	ZSINKA LÁSZLÓ (MIÉP): Annál is inkább, mert a Bartha Miklós Társaságnak például József Attila is tagja volt - hátha nem tudják az urak.

	ELNÖK: Bánovics Tamás úr



	DR. BÁNOVICS TAMÁS (MIÉP): Nagyon tömören néhány észrevétel: Örömmel láttuk a munkatervben, viszont fájdalommal láttuk azt, hogy határidő nélkül szerepelnek az alábbi előterjesztések, elsősorban Bajcsy-Zsilinszky Endre szobrának visszaállítása. Javasolnám, hogy határozzuk meg a 2000. májusi közgyűlésre ezt a napirendi pontot, ugyanis a MIÉP-frakció több ízben szót emelt amellett, hogy Bajcsy-Zsilinszky Endre szobrát vissza kell helyezni az eredeti helyére. A másik ilyen kérdés, amit szintén örömmel láttunk a konkrét határidő nélkül javasolt napirendek között: a rendőrlakás-építési program lehetséges irányai. Ezt jómagam és a MIÉP-frakció már több alkalommal szorgalmaztuk a közgyűlésen, viszont szerencsére - a teljes Közgyűlés jóvoltából - a legutóbbi közgyűlésen született egy döntés, amely véleményünk szerint összefüggésben van a rendőrlakás-építési program lehetséges irányaival. A döntés szerint a 2000. februári rendes közgyűlésre kap a Közgyűlés egy jelentést a lakások, épületek vonatkozásában végzett felmérés eredményéről. Ezért ezzel kapcsolatosan azt javasoljuk, hogy célszerű "a rendőrlakás-építési program lehetséges irányai" napirendet konkrétan a 2000. februári rendes közgyűlésre bevinni, hiszen az azt előkészítő előterjesztés, illetve jelentés eleve a 2000. évi februári rendes közgyűlésen kerül elénk.

	ELNÖK: Azt el tudom fogadni, hogy a Bajcsy-Zsilinszky-szoborral kapcsolatos előterjesztést az első félévben tárgyaljuk meg. (Dr. Bánovics Tamás: Így tökéletes!) Rendben van. Ráday úr szót kér.

	RÁDAY MIHÁLY (SZDSZ): Csak annyit, hogy a fővárosi kerületek rohamléptekkel fogadják el saját rendeleteiket a reklámok elhelyezésére vonatkozóan. Régi kérésem, minden évben benyújtottam: szeretném, ha a Közgyűlés megszavazná, hogy, mondjuk, az első félév végén, a fővárosi kerületekkel együttműködve alkossa meg a szabadtéri reklámhordozók elhelyezésére vonatkozó rendeletét. Úgy gondolom, hogy ez helyes, idejeszerű, a világ minden városa a kis Sirmionétól a nagy Torontóig rég megalkotta. Szavazzuk meg, és vegyük fel a napirendre, mondjuk, júniusra.



	ELNÖK: Az első félévi munkatervbe ezt is bevesszük a szoborral együtt. Más? A rendőrlakást nem tudjuk februárban tárgyalni, de az év első felében azt is tárgyaljuk.



	H a t á r o z a t 

	a Fővárosi Közgyűlés



2454/1999(XII.16.)	a Közgyűlés 2000. évi munkatervét 	

Főv.Kgy.h.	irányadóként elfogadja, az előterjesztő által 	befogadott módosításokkal.

	(45 igen, 0 ellenszavazat, 0 tartózkodás)

	A napirend 46./ pontja: Javaslat az 1704/1999(IX.30.) Főv.Kgy. sz. határozat módosítására.



	ELŐADÓ: Rusznák Imre



	HOZZÁSZÓLÓK: Tirts Tamás, Vajda Pál



	ELNÖK: Kíván-e valaki kérdést feltenni az előterjesztőnek? (Nincs jelentkező.) Kíván valaki hozzászólni a közhasznú társaság ügyvezetőjének munkabérével kapcsolatban? Tirts úr.



	TIRTS TAMÁS (Fidesz-MDF-MKDSZ): Mindig nagy érdeklődéssel figyelem a napirendi vitáknál az ad hoc beterjesztett javaslatokat. Ez a napirendi pont is ilyen, ma reggel került kiosztásra. 

Érdekes - és ezt kérdezném is Rusznák képviselőtársamtól -, hogy miközben az indoklás a gazdasági törvényre hivatkozik, és egy úgynevezett technikai problémát tárgyal, aközben maga a határozati javaslat módosításában más téma is szerepel. Magyarán: mindannyian emlékszünk, hogy volt egy elég hosszas taxis droszt vita, ott az ellenzék kifejezte ellenérzését a létrehozandó kht.-val kapcsolatban. Végül is ezt egy második körben a Fővárosi Közgyűlés megszavazta, ennek a kht.-nak van most egy ügyvezetője. Ugyanakkor az ügyvezető hivatali idejéről nem döntöttünk annak idején, most 2004. október 1-jéig döntenénk, erről itt az előterjesztés nem beszél. 

Ha jól emlékszem, ebben a taxis droszt vitában elhangzott az is, hogy az egy évet, ami alatt a drosztokat működtető kht. működni fog, mind a főváros, mind a kerületek részéről kvázi egyfajta próbaidőnek tekintjük. 

Azt gondolom, hogy akkor lett volna korrekt az előterjesztés, ha utal arra, hogy itt az ügyvezető tekintetében kvázi egy bebetonozás történik 2004-ig. Erre leglábbis utalás nincsen, ezt mindenféleképpen furcsának tartom.

Ami a második részére vonatkozik, azt el tudom fogadni abban a vonatkozásban, hogy ezt a többség annak idején megszavazta. Tehát mi nem fogjuk támogatni nyilván most sem, de Önök létrehozták ezt a kht.-t, a kht. vezetőjének a fizetését annak idején megszavazták. 

A kérdésem csak az, hogy Rusznák úr egyeztetett-e ebben a tekintetben a frakciókkal, a saját frakcióival, illetve az előterjesztés kapcsán 2004-ig miért olyan fontos most, ebben a pillanatban, az évezred utolsó közgyűlésén dönteni, amikor... (Közbeszólás: Jövőre is lesz!) Jövőre is lesz, ez igaz, tehát itt van egy vitakérdés, hogy ki mit, hogyan számol. Akkor úgy mondom, hogy az évszázad utolsó... - de itt is lehet vitatkozni... (Derültség. - Közbeszólás: Úgy mondd, hogy az év utolsó közgyűlése!) Úgy is lehet fogalmazni, attól függ, hogy a nullát hogyan számoljuk.

A következő tehát a kérdésem Rusznák úrhoz: ha ezt a módosítást visszavonná, akkor azt gondolom, az eljárás korrekt lenne, így ebben a tekintetben a problémát mindenféleképpen jelezni kellett.



	ELNÖK: Vajda úr



	VAJDA PÁL főpolgármester-helyettes: Ezt a taxis szabályozást annyiszor iratták át a viták kapcsán velünk, hogy ennyiszer végigolvasni már nem tudta az ember, és a jogi észrevételek alapján bekerült egy olyan határozati javaslat, ami miatt szeptember óta ez a közhasznú társaság mozdulni sem tud. Tudniillik normális esetben egy társaság a cég nyilvántartásba vételének napján megkezdheti gazdasági tevékenységét, azonban a határozatban az van, hogy a cégbírósági bejegyző határozat után kezdheti meg a tevékenységét. Arra még egy darabig várni kell. 

Ezért korrekt az előterjesztés azzal, hogy én javasolnám, hogy az utolsó mondat a határidő kapcsán "egyebekben a cégjegyzékbe való bejegyzés" helyett "egyebekben a cégnyilvántartásba vétel napja" legyen, és ezzel feloldódik gyakorlatilag minden, a gazdasági tevékenység megkezdését korlátozó kérdés. A többiben pedig már döntött a képviselő-testület, lehet vitatkozni.



	ELNÖK: Rusznák úr

(RUSZNÁK IMRE (MSZP): Tisztelt Közgyűlés!)

	ELŐADÓ: Először is Tirts úrnak szeretnék válaszolni. A 2004 nagyon egyszerű: a gazdasági társaságokról szóló törvény előírásait vettük figyelembe, ennek alapján lett a 2004. október 1-jei idő meghatározva, tehát ezzel semmi probléma nincsen.

A másik megjegyzésével kapcsolatban azt szeretném mondani, hogy nem azt vállalta az előterjesztő főpolgármester-helyettes a rendeletnél, hogy próbaidőnek tekintjük, hanem azt mondtuk, hogy amennyiben nem fog az elkövetkező egy évben a rendelet szelleme megvalósulni, akkor a rendelet határidejét ki fogjuk terjeszteni, tehát ezt vállaltuk. A Vajda úr által elmondottakat pedig befogadjuk.



	ELNÖK: Szavazás következik, minősített többséggel. 



	H a t á r o z a t 

	a Fővárosi Közgyűlés

2455/1999(XII.16.)	nem fogadja el a beterjesztett határozati Főv.Kgy.h.	javaslatot.

	(31 igen, 10 ellenszavazat, 1 tartózkodás)





	A napirend 47./ pontja: Jelentés a lejárt határidejű közgyűlési határozatok végrehajtásáról.



	ELŐADÓ: dr.Demszky Gábor



	HOZZÁSZÓLÓK: dr.Bánovics Tamás, dr.Schiffer János 



	DR. BÁNOVICS TAMÁS (MIÉP): Kérdést szeretnék feltenni Vajda főpolgármester-helyettes úrhoz. A közlekedési rendszerfejlesztési tervet - írja az előterjesztő - a Közgyűlés megtárgyalta, de határozat nem született. Mikor fog ebben a kérdésben akármilyen döntést, de döntést hozni a Fővárosi Közgyűlés?

A másik kérdésem pedig... Az Angolkisasszonyok rendjével kapcsolatos megállapodás esetében azért kell, hogy a végrehajtási határidő módosuljon, mert ez még nem érkezett vissza aláírtan az Angolkisasszonyok Rendjétől. Miért nem érkezett még vissza ez a megállapodás? Kíváncsi lennék rá.



	ELNÖK: Bánovics úr első kérdésére én válaszolnék mint előterjesztő. Elmondanám, hogy egy héttel ezelőtt egy főpolgármesteri utasítással arra utasítottam az illetékes ügyosztályokat - elsősorban a közlekedésit -, hogy a tervezés alapjául a közlekedési rendszer fejlesztési tervét használják addig is, amíg a Közgyűlés ebben az ügyben végleg nem foglal állást. Egyébként a következő évben még egyszer elő kívánjuk terjeszteni a tervet. A második kérdésre, az Angolkisasszonyokkal kapcsolatban Schiffer úr válaszol.



	DR. SCHIFFER JÁNOS főpolgármester-helyettes: Nem válaszolt még a rend, ennyit tudok.



	ELNÖK: Tehát a rend nem válaszolt, ez a válasz Bánovics úr kérdésére. Más? (Senki sem jelentkezik.) Szavazás következik a lejárt határidejű határozatokról.





	H a t á r o z a t

	a Fővárosi Közgyűlés   



2456/1999(XII.16.)	- a lejárt határidejű közgyűlési határozatok Főv.Kgy.h.		végrehajtásáról szóló jelentést elfogadja;

	- a 140/1991.(II.14.)sz. határozatot ha-		   tályon kívüli helyezi;

	- a  926-927/1993.(VI.25.) sz. határozatot 		hatályon kívül helyezi;

	- az 1633/1998.(IX.17.) sz. határozatot 		  hatályon kívül helyezi;

	- az 1361/1999(VI.24.) sz. határozat 		  végrehajtási határidejét 2000. június 30-ra 		módosítja;

	- az 1537/1999.(VIII.26.) sz.. határozat 		végrehajtási határidejét 2000. szeptember 		30-ra módosítja;

	- az 1586/1999.(VIII.26.) sz. határozat 			végrehajtási határidejét 2000. április 30-ra 		módosítja;

	- az 1793/1999.(IX.30.) sz. határozat 			végrehajtási határidejét 2000. február 28-		ra módosítja;



	- az 1847. és 1849-1850/1999.(X.18.) sz. 		határozatok végrehajtási határidejét 2000. 		február 28-ra módosítja;

	- az 1918/1999.(X.28.) sz. határozat végre-		hajtási határidejét 2000. március 31-re 		módosítja;

	- a 2031/1999.(X.28.) sz. határozat végre-		hajtási határidejét 2000. február 28-ra 		módosítja;

	- a 2061/1999.(X.28.) sz. határozat végre-		hajtási határidejét 2000. december 31-re 		módosítja.

	(38 igen, 0 ellenszavazat, 8 tartózkodás)



	ELNÖK: Elnézést kérek a közmeghallga-tásra érkezettektől, van még egy előterjesztés, ez néhány perc. 



	A napirend 48./ pontja: A 906/1999(V.27.) Főv.Kgy. határozat módosítása.

	

	ELŐADÓ: dr.Ajkay Zoltán

	                  dr.Borsány György

		                dr.Bőhm András



	ELNÖK: Kívánnak-e kérdést feltenni az előterjesztőkhöz, vagy észrevételt tenni? (Senki sem jelentkezik.) Akkor határozunk. 



	H a t á r o z a t 

	a Fővárosi Közgyűlés

2457/1999(XII.16.)	a 906/1999.(V.27.) Főv.Kgy. sz. határozatát Főv.Kgy.h.	az alábbiak szerint módosítja:

 	a Koordinációs Egyeztető Ideiglenes 	Bizottság működéséhez a Fővárosi 	Önkormányzat Szervezeti és Működési 	Szabályzatáról szóló 7/1992(III.26.) 	Főv.Kgy. rendelet 55.§ (7) szerinti 	feltételeket biztosítja.

	Határidő: 2000. január 1.

	Felelős:   dr.Demszky Gábor

	(37 igen, 0 ellenszavazat, 10 tartózkodás)





	A napirend 49./ pontja: Javaslat a Budapesti 

Fesztiválzenekar 1999. december 1-31. között megrendezendő koncertjeinek támogatására.



	ELŐADÓ: dr.Ajkay Zoltán



	HOZZÁSZÓLÓ: Gyuriczáné Németh Erzsébet, Marsi Péter Pál, Zsinka László, Körmendy Ferenc, Nemes László, Atkári János, Tirts Tamás 



	GYURICZÁNÉ NÉMETH ERZSÉBET (MSZP): Hamar munka sosem jó; a pénzügyes kollegáim figyelmeztettek engem, hogy a határozati javaslatot annyival egészítsük még ki - és szeretném, ha erről most szavazna a Fővárosi Közgyűlés -, hogy úgy dönt, hogy a Budapesti Fesztiválzenekart egyszeri, 6,4 millió forintos költségvetési támogatásban részesíti a fővárosi költségvetés általános tartalékkerete terhére, egyúttal módosítja a 9/1999. számú fővárosi közgyűlési rendeletet. 



	ELNÖK: Kérdés, hozzászólás? Marsi úr



	MARSI PÉTER PÁL (MIÉP): Ezt az előterjesztést támogatjuk. Ajkay úr az előterjesztő? (Bólogatások.) Minősített többségű szavazással kell elfogadni, mivel a költségvetési rendelet...



	ELNÖK: Mivel rendeletmódosítás, igen.



	MARSI PÉTER PÁL (MIÉP): Igen, tehát erre szíveskedjenek ügyelni. Az egészen rövid kérdésem: ugye, ez a 6,4 millió forint a koncertek rendezésére, és nem a gázsira fordítódik?

	ELNÖK: Előterjesztő



	ELŐADÓ: Az összeg terembérletet, színpadbérlést, színpadépítést tartalmaz, és azért kellett ilyen sürgősséggel beadni, mert el vannak már adva a jegyek, és nem akartunk valakit annak kitenni - függetlenül a Fesztiválzenekar további sorsától -, hogy elmaradjon karácsonykor egy ilyen előadás.



	ELNÖK: Zsinka úr



	ZSINKA LÁSZLÓ (MIÉP): Elég nagy pótlólagos forráshoz jutott már a Fesztiválzenekar az előző közgyűléseken. Szeretném megkérdezni a pénzügyekkel foglalkozó főpolgármester-helyettes urat, hogy látja azt, ha ezt megszavazzuk, ez nem lehetetleníti-e el a főváros működését.



	ELNÖK: Körmendy úr



	KÖRMENDY FERENC (SZDSZ): Marsi úr kérdését fontosnak és pontosnak találom. Nekem is vannak olyan információim, hogy a 6,4 millió forint művész-honoráriumokat is tartalmaz, tehát fontosnak tartom akár a jegyzőkönyv kedvéért is, hogy jól hallottam-e, hogy ez az előterjesztők szerint ilyen tételt nem tartalmaz.



	ELNÖK: Az előterjesztőé a szó.

	ELŐADÓ: Kezemben van a kalkuláció, amiben virág, taxi, szállítás, utazási költség, napi díj, szállás, szálloda, színpadépítés, műsorfüzet, hangosítás, terembérlet szerepel. Az összegben van egy Pergamencsikov-honor; őt az intézmény kérte fel.



	ELNÖK: Körmendy úr, ügyrendben



	KÖRMENDY FERENC (SZDSZ): A teremben jelen van a Budapesti Fesztiválzenekar intézményigazgatója. Kérem, hogy pontosan válaszoljon a kérdésemre.



	ELNÖK: Én is kérem.



	NEMES LÁSZLÓ, a Budapesti Fesztivál-zenekar igazgatója: Egy rendkívüli helyzet íratta velem minden szervezet és minden frakció felé azt a levelet, ami érzékelteti azt, hogy a Fesztiválzenekar jelen pillanatban - és tulajdonképpen hivatalba lépésem óta - likviditási gondokkal és teljes csődhelyzettel küszködik, aminek az egyik leglényegesebb része az, hogy jelen pillanatban arra sincs meg a garancia, hogy az évadot végig tudja csinálni.

(Rendkívül jelentős koncertek vannak, amelyeknek a felkérését az intézmény eszközölte...)

PÉ 5 (Nemes)

Rendkívül jelentős koncertek vannak, amelyek felkérését az intézmény eszközölte, a külföldi művészeket az intézmény szerződtette, amelyre jelen pillanatban nincsen meg a fedezete. Tehát vagy lemondjuk a koncerteket, ami olyan visszatetsző lenne a közvélemény előtt - és nyilván sokféle kihatása lenne -, és olyan anyagi vonzata lenne a jegyek és a bérletek a visszafizetésének, ami, úgy gondolom, hogy jelen pillanatban nem lenne szükséges, tehát valamilyen formában meg kellene oldani. Ehhez kérem a Közgyűlés segítségét. (Körmendy Ferenc: És az én kérdésemre mi a válasz?) A kérdésre az a válasz, hogy tartalmazza Pergamencsikovnak, illetve a karácsonyi hangverseny szólistájának a honoráriumát is.



	ELNÖK: Gyuriczáné Németh Erzsébet



	GYURICZÁNÉ NÉMETH ERZSÉBET (MSZP): Azt gondolom, hogy a közmeghallgatásnak körülbelül 22 perce el kellett volna kezdődnie. Nem kívánom sem a megjelent lakosok, illetve állampolgárok türelmét, sem a Közgyűlés türelmét igénybe venni, de azt gondolom, hogy egy fontos dologra még itt fel kell hívni a figyelmet.

A Kulturális Bizottság december 8-án 205/1999. számon meghozott határozatának 3. pontja szerint felkéri a főpolgármestert, készítsen a Fővárosi Közgyűlés elé, a december 16-ai ülésére előterjesztést a Budapesti Fesztiválzenekar 1999 decemberi koncert-kötelezettségei anyagi fedezetének biztosítására. Ilyen előterjesztést ma a Közgyűlés nem kapott meg. A Fővárosi Közgyűlés MSZP-képviselőcsoportja azon indokok alapján, amiket egyrészt az előterjesztésben szerepeltetünk, másrészt amit Nemes László igazgató úr az előbb itt ismertetett, úgy gondolta, hogy ennek ma ide kell kerülnie.



	ELNÖK: Atkári János



	ATKÁRI JÁNOS főpolgármester-helyettes: Zsinka László megszólított, ezért röviden reagálnék rá. Azt gondolom, hogy önmagában 6,4 millió forint nem lehetetleníti el a Fővárosi Önkormányzat gazdálkodását. Egy másik kérdés az, hogy a '92-ben létrehozott konstrukció egyértelműen megbukott. A két láb közül az alapítványi láb, vagyis a civil láb mára ellehetetlenült, illetve teljesen egyértelművé vált, hogy szándékait tekintve sem kívánja a zenekar fenntartását a maga részéről teljesíteni, még azon források terhére sem, amelyek maradékaiban rendelkezésére állnak. A decemberi helyzet tehát úgy alakult ki - és ennek a 6,4 millió forintnak az összetétele is azt mutatja -, hogy ezek még jogilag is csak részben tekinthetők a Fővárosi Önkormányzat intézménye kötelezettségeinek, részben az alapítvány kötelezettségvállalásai, amelyeket az alapítvány nem tud és nem kíván teljesíteni. Magyarul: a '92-es konstrukció felborulását a Fővárosi Önkormányzatnak mindenképpen alapjaiban kell áttekintenie, és alapjaiban kell tudomásul vennie azt a helyzetet, amelyik kialakult, egy olyan helyzetben, amikor a Fővárosi Önkormányzat forrásai egyébiránt is nagyon jelentős mértékben megcsappantak. Ismétlem: jelenleg nem a 6,4 millió forintról van szó.

	ELNÖK: Marsi úr



	MARSI PÉTER PÁL (MIÉP): Szinte ott folytatnám, ahol Atkári főpolgármester-helyettes befejezte. Valóban nem a 6,4 millióról van szó. Amikor a legutóbb a Fesztiválzenekarról volt szó, teljesen világosan elmondtam - legalábbis gondolom, hogy világosan -, és most is csak megismételni tudom, hogy ez a zenekar, a Budapesti Fesztiválzenekar - ez a neve, ezt valamikor létrehozta a főváros - a világ egyik legjobb zenekara, mondhatom, hogy a világ legjobb zenekarai sorába tartozik. Számomra egész egyszerűen teljesen érthetetlen, illetve biztosan megérteném, ha tudnám, hogy mik működnek hátul, a színfalak mögött, hogy a világ legjobb fesztiválzenekarát maga a főváros tehetetlensége veri szét. Tulajdonképpen, ha a tegnapi eseményeket idézem fel, amikor a Budapest Sportcsarnok porrá égett, az egy sportlétesítmény, ez pedig egy kulturális ensemble: egyszerűen megszűnik.



	ELNÖK: Tirts Tamás úr



	TIRTS TAMÁS (Fidesz-MDF-MKDSZ): Én is azt gondolom, hogy ideje a vitát lezárni, a frakciónk támogatja ezt a javaslatot, úgy gondoljuk, hogy a Fesztiválzenekar Budapest egyik emblematikus intézménye. Megértve mindazokat a nehézségeket, amelyek ebben az évben felmerültek, azt gondolom, ezt jövőre kell tisztázni. Méltatlan azon vitatkozni, hogy ez most miért és kinek a gázsija, azt gondolom, hogy itt a Közgyűlés - akkor ebben az évben az utolsó döntéseként - ezt megszavazhatná.Másrészt pedig azt gondolom, hogy amennyiben 18 órától közmeghallgatás van Budapest polgárai számára, akkor legalábbis ezt illik figyelembe venni, úgyhogy kérem, hogy a vitát mindenféleképpen zárjuk le.

	ELNÖK: A vitát lezártuk volna, mert Ön volt az utolsó felszólaló. Szavazni fogunk. 

	H a t á r o z a t 

	a Fővárosi Közgyűlés 

2458/1999(XII.16.)	úgy dönt, hogy a Budapesti Fesztiválzene-

Főv.Kgy.h.	kart egyszeri, 6,4 mFt-os költségvetési támogatásban részesíti a fővárosi költségvetés általános tartalék kerete terhére, egyúttal módosítja a Budapest Főváros Önkormányzata 1999. évi költségvetéséről szóló 9/1999(III.19.) Főv.Kgy. rendeletét.

	Határidő: utalásra: azonnal, rendeletmó-dosításra: 2000.áprilisi rendes ülés

	Felelős:   dr.Demszky Gábor

	(38 igen, 4 ellenszavazat, 3 tartózkodás)



	ELNÖK: A Közgyűlést berekesztem. A fővárosi képviselőknek - amennyiben nem maradnak itt velünk a közmeghallgatáson - boldog karácsonyt és boldog újévet kívánok. Egyben azt kérném, hogy azokat a gépeket és berendezéseket, amelyek az első sorokban akadályozzák azt, hogy a közmeghallgatáson részt vevők leülhessenek, vegyük le, és kezdjük el öt perc múlva a közmeghallgatást. 

Elnézést kérek azért, hogy fél órát fel kellett tartanunk Önöket, de a Közgyűlés dolgozott, működött.



Kelt a Fővárosi Közgyűlés 1999. december 16-i ülésén.



	(: dr.Tiba Zsolt :)				(: dr. Demszky Gábor :)

                 főjegyző				       főpolgármester 

